
CUVÂNT ÎNAINTE 


Lucrarea de faţă îşi propune să ofere studenţilor în domeniul 
ştiinţelor politice câteva instrumente de lucru iniţiale în descifrarea 
evoluţiei ideilor politice. Curente de gândire, autori, lucrări de 
referinţă sunt prezente în textele ce urmează sub forma unei 
maxime sinteze, care oferă cititorului esenţialul strict necesar 
pentru însuşirea materialului factologic şi iniţierea unor analize 
proprii, pornind de la teze general acceptate şi acceptabile în 
interpretarea operelor politice. 

Bineînţeles, caracterul didactic al lucrării ne obligă să 
menţinem discursul în afara aprecierilor dihotomic pozitiv/negative 
la adresa autorilor şi operelor lor - subînţelegând că  operăm 
valorizarea sistemelor de gândire prin logica lor internă, prin 
raportarea la condiţiile epocii, la sursele lor ideologice şi la 
posteritatea lor spirituală, precum şi la capacitatea de a se 
implementa în proiecte sociale. De aceea, au drept egal de 
existenţă în lucrarea noastră ideile democratice şi cele totalitare, 
cele moderate şi cele extremiste, cele liberale, comuniste sau 
fascist-naziste. Cu toate sunt produsul intelectului uman, şi au fost 
validate sau invalidate în procente diferite, dar niciodată în 
totalitatea lor. Eşecul sau succesul lor istoric obliga la analiză, şi nu 
la repugnarea lor. 

Aşezăm în lucrarea nostră şi un bogat Dicţionar de gânditori 
politici, instrument care completează sinteza primei părți, 
relaţionând operele de analiză politică cu personalitatea autorului şi 
epoca în care acesta a creat, pentru întregirea elementelor de 
apreciere a conţinutului politic ideatic. 

Prin structura şi conţinutul său, lucrarea de faţă poate fi 
propusă astfel şi studenţilor în domenii înrudite, profesorilor, 
jurnaliştilor, oamenilor politici şi persoanelor din aparatului lor de 
specialitate (consilieri, purtători de cuvânt, etc.), oferind o 
introducere la nivelul culturii generale de specialitate absolut 
obligatorie în ştiinţe politice. 


Autorul 

POLITICA, GÂNDIREA POLITICĂ, ISTORIA IDEILOR POLITICE. 
CÂTEVA DEFINIŢII 


În literatura de specialitate contemporană, se vehiculează definiţii 
dintre cele mai diverse ale politicii, nelipsind acelea care fac din politică o 
ştiinţă sau o artă (spre exemplu Dicţionarul de filosofie întocmit de Didier 
Julia, publicat în Bucureşti în 1996: „politica, artă sau ştiinţă a afacerilor 
publice”). Alte definiții de referință: 

Enciclopedia Blackwell: „un proces prin care un grup de oameni, ale 
căror opinii şi interese sunt iniţial divergente, ajunge la decizii şi la opţiuni 
colective, care se impun grupului, simbolizând o politică comună”. 

Dicţionar de analiză politică (autori Jack C. Plano, Robert E. Riggs, 
Helenan S. Robin, Bucureşti, 1993): „o activitate umană prin care se iau şi 
implementează decizii pentru medierea conflictelor în sânul unei comunități, 
distribuirea autoritară a valorilor nedisponibile în cantități mari şi atingerea 
unor obiective de interes general”. 

Politica este, întotdeauna, un act de exercitare a puterii în plan social. 
Definim puterea politică, împreună cu Jean-Claude Lugan (Elemente de 
analiză a sistemelor sociale, Toulouse, 1983, p. 60) drept „capacitatea de a-i 
obliga pe actorii unui sistem social dat să-şi îndeplinească obligaţiile pe care 
le impun obiectivele colective, mobilizând resursele societăţii în vederea 
atingerii obiectivelor propuse”. Constrângerea materială naşte în mod 
obligatoriu putere politică, dar serveşte la menţinerea acesteia şi îi este 
absolut indispensabilă. Constrângerea materială nu este decât unul dintre 
fundamentele puterii. Conform analizei lui Max Weber, se pot distinge trei 
tipuri de dominație legitimă: legal-raţională, tradițională sau charismatică. 

Demersul de cercetare a domeniului politicii îl constituie ştiinţa 
politică. Pentru Jean-Wiliam Lapierre, „Ştiinţa politică este fiica istoriei 
politice şi a dreptului constituţional. În mod tradiţional, ea se ocupă de 
descrierea şi compararea instituțiilor (legislative, guvernamentale, 
administrative, juridice), a grupurilor care luptă pentru putere (partide 
politice, grupuri de presiune), a formelor de luptă şi a succesiunii etapelor în 
lupta pentru putere: schimbări de regimuri, reforme, revoluții...” (Analiza 
sistemelor. Aplicaţii la ştiinţele sociale, Paris, 1992). 

În aceste condiţii, o istorie a ideilor politice (care, raportat la volumul 
enorm al literaturii politice în cursul istoriei nu poate fi decât parţială, cu 

pretenţia de a surprinde esenţialul), ar trebui să satisfacă cel puţin următoarele 


exigente: 
> Să descrie şi să interpreteze în logica lor internă, cele mai importante 
opere de gândire politică; 
> Să încerce analiza acestora în corelaţie cu contextul istoric, mai ales 
sub aspectele politic, social, economic şi cultural; 
> Să pună în ecuaţie opera cu personalitatea autorului (influenţele 


> 


geografic-culturale, mediul familial, experiențe personale, trăsături de 
personalitate); 


Să urmărească posteritatea operei respective; un demers de 
cunoaştere politică este cu atât mai important cu cât a creat şcoli de 
gândire, sau a fost obiectul unor analize critice numeroase. 

Acestor cerinţe încearcă să răspundă parţial lucrarea de faţă, într-o 


schiță extrem de succintă, adaptată la nivelul intelectual şi de cunoştinţe al 
studenților care păşesc în primul an într-o facultate de profil. 

GÂNDIREA POLITICĂ ÎN ANTICHITATE. GRECIA ŞI ROMA 


Cetatea greacă 
Cetatea (Polisul) s-a constituit ca formă de organizare a vieţii 


comunitare greceşti în secolul al VI-lea î.Hr., când cele mai importante oraşe 
au acceptat reguli stricte pentru jocul social, formulate de legislatori 
(nomoteţi), care au pus bazele unor polisuri democratice. La Atena, acest 
lucru a fost înfăptuit succesiv, de către Dracon şi Solon, în jurul anului 600 
î.Hr. 


Modelul teoretic pe care şi-l imaginau grecii în încercarea de a 


descrie şi explica viaţa socială, urma câteva idei fundamentale: 


> 


Instinctul social este un produs al naturii, nu trebuie creat sau cultivat. A 
existat o epocă de aur („în care zeii păstoreau direct pe oameni” — 
Platon), care fiind distrusă de un cataclism, a lăsat în loc o societate 
patriarhală; 
Istoria nu evoluază liniar, spre un scop anume; ea se dezvoltă ciclic. Nu 
există un progres global al societății; 
Munca materială este depreciativă, doar îndeletinicirile intelectuale şi 
recreative fiind „productive”; 
Umanitatea este cea mai elevată treaptă a genului animal, pe care îl 
depăşeşte prin capacitatea de raționare. A dori să aparții mai mult 
divinului decât animalului e o greşeală; 
Grecii sunt privilegiați în realizarea calității de om; celelalte popoare sunt 
barbare. 

Modelul democratic al Atenei, în câteva trăsături principiale, se 


prezenta astfel: 


> 
> 


Legea scrisă devine principiul organizării politice şi sociale; 

Cetățenii sunt egali în fața legii (isonomia). S-au constituit o sută de 
municipalități, grupate în zece triburi, conduse de un consiliu format din 
toți cetățenii din jurisdicție. Puterea centrală era exercitată de Adunarea 
poporului, care se întrunea de zece ori pe an (cu excepții); aici se adoptau 
decizii suverane, decrete, se desemnau magistrații care fac parte din 
executiv, se alegeau membrii camerei de justiţie. Funcţiile executive sunt 
colegiale şi limitate în general la un mandat; 

Cetăţenii puteau ocupa funcţii publice, care se distribuiau prin tragere la 
sorți (nu prin vot); 


> 

Cetăţeanul trebuia să fie adult, liber, bărbat. Femeile, străinii rezidenți şi 
sclavii (adică majoritatea populaţiei — doar unul din zece locuitori 
rămânea astfel cetăţean) erau excluşi de la treburile publice; 
Nu orice exprimare a opiniilor era acceptată; împotriva celor consideraţi a 
reprezenta un pericol pentru polis, prin vot, adunarea ateniană putea 
decide îndepărtarea temporară din polis (ostracizarea). 

Între primele teorii politice care s-au păstrat este cea a lui Herodot, 


care în Istorii prezintă trei tipuri de regim: 


> 


> 


> 


Condus de o singură persoană (monarhia), care guvernează pentru gloria 
supuşilor săi; 
Condus de o minoritate (oligarhia), formată din aceia cu calități de 
naştere, avere, competență religioasă sau militară; 
Condus de majoritatea locuitorilor (democrația), provenind dintre țărani, 
meşteşugari, comercianți, marinari. 

Decăderea democraţiei ateniene îşi găseşte ecou în criticile lui Platon 


(427-347 î.Hr.), elev şi prieten al lui Socrate, care preia şi dezvoltă parte din 
ideile mentorului. Democraţia este slabă pentru că: 


> 


> 


Plasează puterea politică în mâinile poporului ingnorant şi invidios. Masa 

populară este asimilabilă prin natura sa cu un animal sclav; 

Deţinători ai puterii, cei săraci se vor folosi de ea pentru a-i jefui pe cei 

înstăriți; 

Fiind ingnorantă, mulțimea va fi uşor acaparată de demagogi (lideri ai 

demosului), care îi vor stârni pe unii împotriva celorlalți; 

De aici decurg războiul civil şi anarhia; pentru a pune capăt dezordini, 

oamenii vor accepta înscăunarea unui despot capabil să pacifice — dar 

acesta va fi un tiran, căruia nu-i pasă de popor, ci numai de putere. 
Asocierea oamenilor într-un proiect politic este necesară: „o cetate se 


naşte (...) deoarece fiecare dintre noi nu este autonom, ci duce lipsă de multe. 
Astfel, fiecare îl acceptă pe al doilea, avându-l în vedere pe un al treilea şi 
având nevoie de al patrulea, iar strângându-se mai mulți într-un loc spre a fi 
părtaşi şi a se într-ajutora, ne fac să dăm sălaşului comun numele de cetate”. 


> 


> 


Cetatea perfectă propusă de Platon în Republica: 
O clasă de cetățeni care se ocupă de nevoile materiale ale tuturor, care 
munceşte şi se supune (în sufletul acestora domină poftele); 
O clasă care asigură securitatea granițelor şi pe cea interioară, 
caracterizată prin curaj şi disciplină (sufletul este mândru şi curajos); 

> Clasa care conduce, care administrează interesul public, alcătuită din 
„Fiii Ideilor” (capabili de gândire filozofică). 

În această structură, bărbaţii sunt egali cu femeile; bunurile şi copiii 
sunt proprietate comună; filozoful-conducător are dreptul să decidă 
eliminarea membrilor degeneraţi ai comunităţii şi decide plasarea fiecărui 
cetăţean în clasa corepunzătoare naturii sale. 

Viaţa cetății trebuie guvernată de principiul dreptăţii: drept este ca 
nimeni să nu îndeplinească o funcţie care nu îi este proprie; nedreptatea apare 
atunci când filozofii-regi se amestecă cu soldaţii şi cu clasa producătoare. 

Unele nuanțări ale acestui model sunt efectuate de Platon în Legile. 

Elev al lui Platon, Aristotel (348-322 î.Hr.) este de acord cu criticile 
formulate la adresa democrației. În Politica, acesta sesizează că puterea 
guvernării poate fi deţinută de o persoană, un grup restrâns sau un grup lărgit; 
puterea poate fi folosită spre binele întregii comunităţi (atunci este bună) sau 
doar în folosul conducătorilor (atunci este pervertită). Rezultă următoarea 
schemă: 


Conduce o persoană 
Conduc câţiva Oligarhie 
Conduc mulţi 


„Adevărate” „Pervertite” 





Statul este o asociaţie naturală cu scop moral: „Fiindcă vedem că 
orice stat este un fel de asociaţie şi că orice asociaţie se întocmeşte în scopul 
unui bine oarecare (...) este clar că toate asociaţiile năzuiesc spre un bine 
oarecare, iar scopul acesta îl îndeplineşte în chipul cel mai desăvârşit cel mai 
ales acea asociaţie care este cea mai desăvârşită dintre toate şi le cuprinde pe 
toate celelalte. Aceasta este aşa numitul stat şi asociația politică.” 
În ce priveşte democraţia: 
> Este forma de conducere coruptă, întrucât demosul este corupt şi egoist. 
Pe acelaşi raționament ca la Platon, democraţia produce tiranie; 

> Forma bună a guvernării de către cei mulți este politeia: aici se îmbină 
elementele guvernării celor mulți cu elemente ale guvernării de către cei 
mulţi; o Constituţie face posibil ca cei mulți să fie supravhegheați de 
către cei puțini şi invers; 

> Într-o democraţie, în mod inevitabil cei mulți sunt săraci şi revendicativi; 
în politeia există o puternică „clasă de mijloc” astfel evitându-se excesele 
săracilor invidioşi şi ale bogaţilor aroganţi; 

> Chiar dacă democraţia e rea, e mai bună decât tirania şi oligarhia, întrucât 
mai multe capete judecă mai bine decât unul singur. 


ROMA ANTICĂ 


Republica 
Primul analist al republicii ca formă de guvernare a fost istoricul grec 
romanizat (a petrecut 17 ani la Roma ca ostatic) Polybius. Acesta vede cheia 
succesului Romei în guvernământul său mixt: puterea nu este deținută 
exclusiv de o persoană, un grup restrâns sau cei mulți, ci amestecă şi 
echilibrează părțile bune din cele trei tipuri de organizare politică. 
Astfel, poporul exercită control asupra deciziilor prin adunări, în timp 
ce aristocrații controlează Senatul. În loc de monarh, republica foloseşte 
consulii pentru politica executivă. 
Alte analize de interes ale lui Polybius: 
> Deşi întreţin o formă de guvernare populară, romanii au insistat mereu că 
nu este o democraţie (pe care o asociau cu viciul, în timp ce republica 
promova virtutea); 

> Istoria este ciclică, pe principiul creşterii şi descreşterii. În analiza 
faptului istoric, esenţială este studierea cauzelor.; 

> Istoria universală nu e un mozaic de istorii locale, ci se centrează pe 
ascensiunea Romei; pentru greci, cea mai bună soluţie este integrarea în 
noua ordine. 
Aspectele teoretice legate de expansiunea teritorială a republicii sunt 
abordate de Cicero (106-43 î.Hr.). Acesta defineşte Cetatea ecumenică (ceea 
ce era în curs de a deveni Roma) după următorul raţionament: 
> Există o lege naturală, un drept natural universal valabil pentru toți 
oamenii, care provine dintr-o ordine cosmică. Aceasta trebuie să fie 
regula absolută a fiecărei constituţii şi legislații; 

> Obiceiurile proaste şi pasiunile îndepărtează oamenii de a cunoaşte 
dreptul natural, şi atunci legislaţiile sunt corupte; 

> Roma este expresia legii naturale (pe cât posibil în contextul istoric 
concret); 

> Cetatea ecumenică, bazată pe legea naturală, trebuie să acorde drept de 
cetățenie popoarelor cucerite; fiecare cetățean al lumii va deveni un 
cosmopolit; 

> Principele trebuie, ca prinţ-arbitru, să fie „tutore şi apărător al republicii”. 
Prin aceste interpretări, Cicero prefigurează Imperiul. 

La Cicero avem o definiţie cu sens modern a poporului (în Despre 
Republică): „prin popor trebuie să înțelegem nu orice adunătură de oameni 
grupaţi în turmă într-o manieră oarecare, ci un grup numeros de oameni 
asociaţi unii cu alţii prin adeziunea la aceeaşi lege (juris consesu) şi printr-o 
anumită comunitate de interese (utilitatis comunione)”. Instituirea puterii în 
cadrul unei comunităţi umane este momentul naşterii cetăţii, indiferent dacă 
puterea este exercitată de către persoană, de către un grup sau de către 
totalitatea poporului. În funcție de prezența uneia dintre cele trei forme 
„pure” de guvernare, sau a uneia mixte, se poate defini caracterul statului. 


Imperiul 

Ca instrument prin care oraşul Roma îşi promovează supremaţia 
economică, culturală şi a valorilor, Imperiul se organizează în vremea lui 
Cezar Augustus în trei „forțe? constitutive ale comunităţii, conform cu 
funcţiile sociale corespunzătoare: 

1. Clasa preoţilor conducători, senatorilor, magistraţilor civili. Aceştia 
comunică cu zeii şi administrează respublica; 

2. Clasa războinicilor, care apără oraşul şi îi sporesc gloria; 

3. Clasa agricultorilor şi meşteşugarilor se îngrijeşte de satisfacerea nevoilor 
materiale. 

În acest timp, Cezar Augustus concentrează, cumulează trei funcţii 
corepunzătoare celor de mai sus: 

1. Deţinător al puterii administrative şi autorităţii (calitate morală ce îi 
permite să hotărască pentru binele public); 

2. Şef suprem al forțelor militare (imperator); 

3. Patron al vieţii economice şi cuturale (princeps). 

Această organizare ideală a puterii imperiale a Romei avea să fie 
pusă sub semnul întrebării odată cu extinderea teritorială semnificativă. 
Principalele probleme de rezolvat devin: 
> Succesiunea imperială. Principial, nu s-a pus problema renunțării la 

alegerea principelui de către Senat, popor şi legiuni chemate să formeze 
un consens. Era exclusă ideea filiaţiei regale. Analize în acest sens avem 
la Tacitus; 

> Combinarea celor trei puteri ale principelui dovedeşte în practică 
posibilitatea abuzurilor. Contragreutatea poate veni din supunerea lui 
Augustus, în forumul său interior, unei sume de valori morale. Marcus 
Aurelius, împărat, crează în acest fel chiar o doctrină a demnităţii; 
Tacitus combate tirania lui Domițian, Tiberius şi Nero, propunându-şi ca 
metodă „sine ura et studio” („fără ură şi părtinire”); 

> O problemă politică rămasă fundamental nerezolvată, este cea a 
autorităţii efective a împăratului într-un imperiu extins teritorial fără 
precedent. Frontierele îndepărtate sunt mereu amenințate. Dacă rămâne la 
Roma, împăratul riscă pierderea provinciilor, plecând în campanie 
militară, pierde controlul administrativ şi politic al centrului. Rezultatul 
parțial eficient al dezbaterii acestei probleme dileme este acordarea 
cetățeniei către toți locuitorii imperiului (Edictul lui Caracalla, 212 d.Hr.) 

IDEI POLITICE MEDIEVALE. CREȘTINISMUL ȘI ISLAMUL. 
RENAŞTEREA 


Apariţia şi răspândirea impresionantă a creştinismului şi 
islamismului, în primul mileniu, marchează decisiv cultura şi moravurile 
umanității europene, parțial asiatice şi africane. 


Creştinismul 
În plan politic, problema raportului între Biserică şi puterea 
pământeană (temporală) se cerea rezolvată încă de către apostoli, care 
propovăduind credința creştină se aflau într-un mediu politic şi religios ostil. 
Sfântul Pavel a statuat formula „Să i se dea Cezarului ce este al Cezarului şi 
lui Dumnezeu ce este a lui Dumnezeu” (în altă parte: „Orice suflet să fie 
supus autorităţilor care sunt mai presus de el; căci nu este autoritate decât de 
la Dumnezeu”), formulă clară şi indubitabilă, dar care în aplicarea ei nu făcea 
față nenumăratelor situații concrete. Practic, conflictele între împărați (regi) 
şi papi vor fi o constantă a secolelor următoare. Nici supunerea civică a 
creştinilor nu va fi o realitate; de cele mai multe ori aceştia vor refuza 
impozitele, serviciul militar ş.a. Abia instituționalizarea creştinismului în 
Imperiul Roman, prin convertirea împăratului Constantin (anul 302 d.Hr.) a 
rezolvat această problemă. 
Cucerirea Romei de către vizigoții lui Alaric (rege trecut la secta 
creştină ariană), a pus din nou, cu acuitate, problema raportului între puterea 
divină şi cea temporală. Soluţia Sfântului Augustin, episcop de Hipo — în 
nordul Africii - propusă în Cetatea lui Dumnezeu (scrisă între anii 413-427) a 
devenit doctrina oficială a Bisericii: „dragostea omului față de sine, mergând 
până la disprețul față de Dumnezeu, a creat cetatea terestră, civitas terrena, pe 
când dragostea față de Dumnezeu, până la disprețul față de sine, a creat 
cetatea celestă; prima se glorifică în ea însăşi, cea de-a doua în Dumnezeu; 
una caută gloria venită de la oameni, iar pentru alta Dumnezeu, martor al 
conştiinţei, este cea mai mare glorie”. 
Augustinismul, în esenţă: 
> Istoria universală nu este succesiunea marilor imperii; evenimentele 
esenţiale ale omenirii au fost păcatul lui Adam şi răscumpărarea omului 
de către Hristos; 

> Lumea a fost creată de către Dumnezeu şi va avea un sfârşit, deoarece 
timpul este liniar şi finit; 

> Scopul istoriei este salvarea oamenilor, care se va produce la capătul celei 
de-a şasea epoci din istoria omenirii, la a doua venire a lui Hristos. Toate 
aceste perioade istorice participă la civitas terrena (cetatea terestră), 
căreia i se opune civitas Dei (cetatea lui Dumnezeu); 

> Cetatea oamenilor se călăuzeşte de vanitas, de aceea este pieritoare şi se 
perpetuează prin naştere naturală; cetatea divină, eternă şi nepieritoare, 
care funcționează după principiul veritas, este locul în care se săvârşeşte 
regenerarea spiritului; 

> În această perspectivă, justificarea Imperiului roman este de a menţine 
pacea şi dreptatea, mediu în care Evanghelia să poată fi răspândită în 
lume; 

> În privința cuceririi Romei de Alaric: „Roma non pereat si Romani non 
pereant”, adică oamenii asigură existența instituţiilor şi nu invers. 

Prin acestea, De civitate Dei a despărțit fundamental Imperiul roman 
muribund de Biserică, creându-i fundamentul teoretic pentru a se adapta noii 
epoci istorice. 

Tema putere sacră-putere temporală s-a prelungit în evul mediu sub 
forma teoriei celor două spade, expusă de papii Gelasius şi Grigore cel Mare 
(540-604): 
> Singur Dumnezeu deţine puterea supremă (plenitudo potestatis); 
> Întrucât existenţa umană şi socială are şi aspect material, puterea supremă 

încredințează cu autoritate două puteri distincte: Pontifului (auctoritas) şi 
Împăratului (potestas), fiecare având putere absolută în domeniul său. 
În fapt, conducătorii Bisericii şi ai Imperiului se vor afla într-un 
conflict continuu. Încoronarea lui Carol cel Mare de către papa Leon, la 
Roma, în anul 800, crea precedentul supremaţiei puterii spirituale; în 1077 
Grigore al VII-lea l-a umilit pe viitorul împărat al Germaniei, la Canossa, cu 
prilejul investiturii. Papii Inocenţiu al III-lea şi Inocenţiu al IV-lea vor 
renunţa formal la teoria celor două spade, şi îşi vor asuma în aceeaşi măsură 
autoritatea temporală. Acestei pretenţii se vor opune regatele naţionale care se 
constituiau în primele secole ale mileniului. 
Acestei contradicții a încercat să-i dea o soluție Toma din Aquino, 
unul dintre cei mai de seamă reprezentanţi ai curentului de gândire scolastic: 
> Natura şi Graţia (domeniul raţiunii şi cel al credinţei) se deosebesc 
categoric, dar nu sunt în dezacord; 

> Lumea este în continuă mişcare, dar mişcarea trebuie înțeleasă ca efectul 
unei cauze (unui „motor”) care este la rândul ei pusă în mişcare de altă 
cauză. Este evident că trebuie să existe un prim motor, care nu poate fi 

decât Dumnezeu (acesta este primul dintr-o serie de cinci argumente care 
dovedesc existenţa lui Dumnezeu); 

> Cetatea oamenilor este un fapt natural al Creaţiei (nu de origine divină şi 
legată de păcatul originar, cum afirmă Sf. Augustin); 

> Puterea temporală trebuie să înlesnească fiecărui om realizarea virtuților 
naturale, iar Biserica se ocupă de salvarea sufletului, legile trebuie să 
îmbine tradițiile aristotelică, romană, şi învăţăturile lui Moise. 

În acest timp, în regatele europene rebele față de pretențiile papei la 
autoritate temporală, se constituie bazele unei teorii conform căreia „regele 
are două corpuri” (unul muritor, celălalt de esență divină). Societatea 
monarhică este un corp al cărui cap este regele. Regele este deasupra legii, 
prin esenţa sa transcendentă, dar se supune legii prin esenţa sa umană. 

O teorie dezvoltă în acest sens Marsilio din Padova, în lucrarea 
Apărătorul păcii (1324): 

Scopul politicii este buna organizare a vieții profane; 

Societatea este un întreg anterior şi transcendent față de părțile sale; 

Doar totalitatea cetăţenilor (sau a părţii sale celei mai bune) poate avea 

funcţia de legislator sau de propunător al legilor. Aceştia desemnează 

dintre ei un principe (individual sau colectiv) care are la dispoziție 

aparatul de coerciţie şi gestiune socială 

> Autoritatea papală este atacată: Biserica este numai un concept care 
desemnează ansamblul credincioşilor. Nu ar trebui să aibă propriul 
conducător, iar preoţii ar trebui să se supună autorităţii principelui, ca 
orice cetățean. 


YYY 


Islamul 

Este un exemplu de creare simultană a unui spațiu religios şi politic 
de către întemeietorul religiei, Mohamed; apartenenta cultică a credincioşilor 
aduce cu sine automat apartenența politică. În această situație, în primele 
secole ale sale, Islamul este scutit de conflictele între puterea religioasă şi cea 
politică. 

Chestiunea fundamentală în dezbatere a devenit succesiunea 
Profetului, care să îndeplinească funcțiile militare şi administrative 
concomitent cu cele cultice. Astfel, puterea califului („succesorul lui Allah”) 
este spirituală şi seculară în acelaşi timp. În calitate de „comandor al 
credincioşilor” este „imam”, adică îndrumă rugăciunea. Ca şef religios, 
asigură armatelor musulmane (pe care nu le comandă) puterea sprituală care 
le asigură victoria (baraka). Depozitar al legii, el veghează la aplicarea ei şi 

încurajează studiul ştiinţelor religioase. În fine, el administrează comunitatea, 
ceea ce face din el un şef politic. 

Misiunea fundamentală a califului este cucerirea în vederea 
prozelitismului, adică Jihadul („războiul sfânt”). Prin aceasta se extinde 
Umma (comunitatea religioasă), fapt care în timp a mărit probabilitatea (şi 
realitatea) conflictelor religioase-politice în sânul comunității islamice. 

Cel mai important teoretician islamic al epocii în care Islamul devine 
convulsiv, considerat un corespondent al Toma din Aquino, este Ibn 
Khaldun, cunoscut prin lucrările sale Muggadimah (1377) şi Istoria 
universală (1382-1406): 
> Realitatea istorică trebuie dedusă din studierea faptelor, şi nu pe bază de 

revelaţie divină; 
> Societatea (umaram) este în opoziție cu statul, şi se individualizează 
datorită spiritului comunitar. 


Renaşterea 
La cumpăna secolelor XV-XVI, o profundă mişcare economică, 
politică şi culturală a marcat occidentul european. Jaloanele acestei 
transformări pot fi sintetizate astfel: 
> Avans rapid tehnic şi economic, dezvoltarea vieţii urbane, avântul 
tiparului, răspândirea cunoaşterii ca suport de propagandă religioasă şi 
politică; 
>  Lărgirea spaţială a lumii cunoscute, prin descoperirile Americii, Africii 
negre, Asiei îndepărtate; 
>  Redescoperirea culturală a antichităţii greco-romane; 
>  Radicalizarea gândirii religioase, în tradiţia mişcărilor lui Jan Hus şi 
Wycliff din sec XIV, care cereau întoarcerea la creştinismul originar. 
Acesta este contextul care impune o regândire fundamentală a rolului 
statului, iar numele cele mai cunoscut în acest sens este al lui Nicolo 
Machiavelli. 
În Discurs asupra primei decade a lui Titus Livius (1512-1519), din 
analiza şi interpretarea istoriei romane, autorul extrage următoarele: 
> Regulile guvernării sunt de aceeaşi natură cu regulile naturii, şi nu au 
nimic în comun cu morala; 
> Unitatea politică se sprijină pe actul care instituie statul (care defineşte o 
dată pentru totdeauna dreptatea, nedreptatea şi exercițiul deplin al 
puterii); 

Acest act (principiu) trebuie menținut constant, şi se cere refăcut atunci 
când forţa principiului scade — indiferent de mijloacele utilizate de 
legislator sau de succesorul acestuia; 
Deţinătorul puterii de stat (individual sau colectiv) trebuie să facă totul 
pentru a conserva puterea, dar nu trebuie să fie un tiran. 

Principele (1513), lucrare scrisă ca un manual adresat lui Lorenzo de 


Medici, reia şi aprofundează aceste teme: 


> 


Cel care doreşte puterea într-un stat trebuie să dorească puterea suverană 
— ceea ce necesită actul întemeietor, dar şi depăşirea slăbiciunilor şi 
compromisurilor; 
Din planurile de întemeiere şi menținere a statului trebuie să lipsească 
criteriile religioase şi morale. Principele defineşte binele şi răul public; 
Refuzul violenţei e o prostie, dar trebuie făcută deosebirea între violența 
care repară şi cea care distruge; 
Pentru principe, este un avantaj deținerea unei armate „naţionale”, şi nu 
de mercenari; 
Calitățile care se cer principelui: caracter ferm, curaj militar, şiretenie, 
capacitate de seducţie, inflexibilitate, forță. Acestea pot fi puse în valoare 
cu atât mai mult cu cât este ales momentul potrivit, dar succesul 
acțiunilor depinde şi de „noroc”. 

În concluzie, teoriile sale reprezintă un curent al modernităţii, care se 


inspiră din republicanismul clasic al lui Cicero şi analiza formelor de 
guvernare a lui Aristotel. Subliniem că sensul în care trebuie înțeles 
machiavelismul este cel politic, nu cel moral. Prin aceasta, Machiavelli 
întemeiază ştiinţa politică modernă şi autonomia politicului. 


Teoriile lui Machiavelli sunt completate după câteva decenii, în plin 


război religios, de analizele lui Etienne de la Boetie, în lucrarea Discurs 
asupra servituţii voluntare (1549, reeditată în 1574 sub numele Impotrina lui 
Unu). De ce există supunere? Din explicaţiile autorului: 


> 

De unde emană puterea? De la Dumnezeu, natură, popor, rațiune? 
Oricum ar fi, dacă cineva conduce (deține puterea), altcineva se supune. 
Dar omul este prin natura sa liber, şi ar trebui să urmeze exemplul 
animalelor, care preferă să moară; 

Datorită limbajului, omul se poate asocia cu alți oameni; de ce această 
asociere nu se face împotriva dominației? 

Teama de cel mai puternic justifică înjosirea a zeci de milioane de 
oameni în fața unuia singur? 

> Ce interes poate explica suportarea prădării, spolierii, aservirii? 
> Este evident că poruncile suveranului sunt supuse capriciilor sale, şi 
contravin intereselor majorităţii supuşilor. 
Răspuns: Supunerea tuturor față de Unul (care este de cele mai multe 
ori un nume) se explică prin faptul că primei naturi umane, cel liberă, i s-a 
substituit o a doua, care se lasă fascinată de Unul, şi care acceptă că există un 
principiu transcendent fiecărei societăţi, de care depindem toți şi fiecare în 
parte. Pe aceasta se întemeiază statul ca putere absolută (nu e vorba de 
despotismul regal, ci de orice fel de stat). Prin acest răspuns, la Boetie este 
foarte actual în analiza resorturilor totalitarismului. 
La câţiva ani după Principele, frământările religioase declanşate de 
Martin Luther au condus analizele social-politice într-o direcție diferită. 
Esenţa gândirii reformatoare a lui Luther a fost expusă în cele 91 de teze 
afişate pe uşa Bisericii din Wittemberg, în octombrie 1517, prin care este 
denunţat traficul de indulgenţe practicat de papalitate, de unde rezultă 
avantaje materiale şi o presiune morală intolerabilă asupra credincioşilor. 
Gândirea sa politică însă, Luther o schițează în Tratat asupra autorităţii 
temporale (1523): 
> S-a produs ruptura definitivă între cele două regate, al lui Dumnezeu şi al 
lumii; corpul uman, păcătos prin natura sa, trebuie înăbuşit şi pedepsit; 

> Devenit astfel liber, creştinul trebuie să se supună deciziilor prinților şi 
legilor societății; 

> Nu trebuie să existe opoziţie la deciziile prinților, cu o singură excepţie: 
când aceştia ordonă supunerea față de papă (atunci aceştia se amestecă în 
treburi care-l privesc doar pe Dumnezeu); 

> Chiar dacă „regatul meu nu aparţine acestei lumi” (citat după Hristos), 
omul poate să-şi caute bună-starea în societate, prin intermediul familiei, 
proprietăţii. 

Idei asemănătoare promovează Jean Calvin, în Instituirea religiei 
creştine (1536): creştinii trebuie să supună puterii seculare, dar au şi datoria 
de a impune spiritul creştin în morala publică. Calvin a încercat să facă din 
oraşul său (Geneva) un Oraş-Biserică, în care nu să conducă teocraţia, dar 
credinţa creştină să fie oficializată în practica instituţiilor publice. 

LIBERALISM, CREŞTIN-DEMOCRAȚIE. ISLAMISMUL POLITIC. 
SIONISMUL 


Gândirea politică a autorilor creştini 
Împotriva tezelor contrarevoluţionare ale lui Joseph de Maistre şi 
Louis de Bonald, un număr de autori creştini au încercat să găsească o cale de 
conviețuire între creştinism şi valorile liberale promovate de revoluționarii 
francezi şi americani. 
Între aceştia, Lammennais (1782-1854) se raliază valorilor liberale 
prin Cuvintele unui credincios (1834). În opinia sa, există două feluri de 
liberalism: cel vechi, intolerant şi opresiv; cel nou se mărgineşte să ceară 
separarea Bisericii de stat. Reconcilierea intereselor lui Dumnezeu cu ale 
poporului este calea adevărată. 
Charles de Motalembert, în Despre interesele catolicilor în secolul 
al XIX-lea (1852), este îngrijorat de conflictele între Biserică şi absolutism, 
care „dintre toate felurile de guvernare, a expus Biserica celor mai mari 
pericole”. Respectarea libertăţilor politice şi regimul parlamentar sunt soluţia. 
Ambii autori au fost condamnaţi de Vatican. 
În cursul secolului al XX-lea, gândirea politică creştină (Simone 
Weil, Unamuno, Gabriel Marcel, Teilhard de Chardin, Jaques Maritain) 
a luat forma unui umanism politic ale cărui repere ar putea fi sintetizate 
astfel: 
> Omul este considerat valoarea supremă, fiind creat după chipul şi 
asemănarea lui Dumnezeu; 

> Persoana trebuie protejată fără deosebire de sex, rasă, clasă socială, nivel 
de clutură; 

> Între Dumnezeu şi om se interpune Biserica, care cu organizarea ei 
birocratică reprezintă un stat, şi are menirea de a apăra drepturile omului 
față de puterile politice care le amenință (statele atee-comuniste sau cele 
administrator-laice); 

> Aici se află explicaţia pentru care mulți gânditori creştini s-au raliat 
nazismului şi fascismului. Este important că în „Cazul Dreyfuss”, cele 
două tabere s-au constituit de fapt pe criteriul catolici/necatolici; 

> Un curent aparte în cadrul umanismul creştin s-a constituit în jurul 
revistei „Esprit”, fondată de Emmanuel Mounier, cunoscut sub numele 
de personalism: idealul creştin provoacă la o revoluţie spirituală, 
împotriva depersonalizării raporturilor umane, într-o lume dominată de 

egoism, materialism, capitalism. În aceeaşi măsură este repudiat 
comunismul, datorită dictaturii sale spirituale. 

Problema implicării creştinilor în politică a obţinut trei răspunsuri 
teoretice: 

1. Organizarea creştinilor după normele politicii clasice. Partidele create 
astfel sunt de dreapta şi centru. Primul partid creat astfel a fost Partidul 
Popular Italian (fondat de Don Sturzo), imediat după primul război 
mondial; 

2.  Primordialitatea spiritualului este cerută de Jaques Maritain; creştinismul 
trebuie să inspire politica la nivelul principiilor; 

3.  Abţinerea lor totală în faţa politicii este promovată de Emmanuel 
Mounier. 

Creştin-democraţia s-a impus pe scena politică a Europei Occidentale 
mai ales după al doilea război mondial, cele două repere ale sale fiind 
internaționalismul şi promovarea unei politici de pace. Caracteristici 
principale: 
> Valori promovate: pluralismul ideologic şi social, descentralizarea, 

federalismul, subsidiaritatea, integrarea europeană; 

> Baza socială este muncitorimea, criticând modelul liberal de piaţă, dar 
fiind categoric împotriva comunismului — de unde şi un sprijin important 
al patronatului şi unei părţi a agricultorilor; 

> Cere sprijinirea învăţământului confesional şi predarea valorilor 
religioase în învățământ 

> Prin idealul respectării „valorilor tradiţionale”, creştin-democraţia se 
apropie de conservatorism; 

În varianta doctrinei creştin-sociale, ideologia creştină nu se 
deosebeşte esențial de creştin-democraţie. De altfel în mai multe ţări partidele 
creştin-sociale au fuzionat cu cele creştin-democrate. 

Un curent de idei cunoscut sub numele de Dreapta Religioasă s-a 
afirmat în Statele Unite ale Americii în anii 70, devenind expresia 
fundamentalistă a creştinismului, în varianta protestantă. Sintetizând: 
> Biblia trebuie citită literal şi nu simbolic, fiecare cuvânt reprezentând 

voinţa lui Dumnezeu; 

>  Protestează împotriva predării teoriei evoluționiste în şcoli; 

> Liderii se pretind democrați, întrucât societatea ar trebui să urmeze 
regulile „majorităţii morale” (drepte) a creştinilor. În plan politic, asta 
înseamnă mai puţină intervenție a guvernului în economie, dar mai multă 
afirmare în domeniile social şi cultural; 

>  Anticomunism structural; 

> Cere interzicerea avorturilor, timp pentru rugăciune în şcolile publice, 
interzicerea anumitor activități sexuale, excluderea materialelor 
moralmente ofensatoare din instituţiile şi locurile publice. 


Islamul şi implicaţiile sale politice 
Din secolul al XIX-lea până azi, concepţia politico-culturală a 
Islamului trebuie analizată în cele două manifestări ale sale: 
1. Un Islam occidentalizat, în care religia nu împiedică dezvoltarea politică 
şi economică, iar referirea la Coran se face cu eliminarea arhaismelor şi 
rigorismelor. Variante: 


> Liberală (din care poate rezulta o monarhie constituțională — 
Maroc, sau o republică — Egiptul lui Anwar el Sadat) 
> Socialistă (Siria, chiar Irak). 


2. Un Islam integrist, caracteristic țărilor musulmane din lumea a treia, care 
îşi propune: 


> Lupta armată împotriva străinilor; 
> Instalarea unui despotism teocratic (Khomeini în Iran); 
> Unitatea opiniilor, de expresie, de acțiune, dar nu în cadrul 


constituțional, ci în cadrul legii musulmane. 
Fundamentalismul şiit (ca în Iran) pare mai accentuat decât cel 
sunnit. Diferențe în ce priveşte şiismul: 
> Importanta acordată rațiunii în interpretarea textelor; 
> Utilizarea gnoselor Coranului pentru a descoperi sensurile ascunse; 
> Atribuirea legitimităţii absolute imamilor (ayatolahi supremi) atât în 
calitate de descendenţi ai Profetului, cât şi depozitari ai sensului real al 
Coranului. 
Un caz interesant este cel libian, care înglobează elemente disparate 
din islamism, socialism caracteristic lumii a treia şi democraţiei directe: 
> Islamism reformist (inspiraţii din Rousseau); 
> Dizolvarea partidului unic ca partid şi instaurarea „puterii maselor” 
(amahir); 
>  Referirea doar la Coran şi respingerea tradiţiei (sunna) ca sursă a justiţiei; 
> Perspectiva abolirii sistemului de salarii şi abolirea imediată a chiriilor. 

Sionismul 
Teoria sionistă a fost sistematizată de Theodor Hertzl în 1896, în 


lucrarea Sfatul evreiesc, cercetare asupra unei soluţii moderne a chestiunii 
evreieşti, şi a devenit doctrină oficială a congresului de constituire a 
Organizației sioniste mondiale de la Basel, un an mai târziu: 


> 


Asimilarea evreilor în comunitățile în care s-au aşezat a fost un eşec, 
„popoarele în mijlocul cărora trăiesc evreii sunt, fără excepție, în mod 
deschis şi ruşinos antisemite”; 
Din această cauză, evreii trebuie să se regrupeze într-un teritoriu pe care 
să-şi creeze propriul stat; 
Acest stat va fi situat în Palestina (nu este exclusă altă aşezare 
geografică), şi urma să fie stat constituţional, nedictatorial, o „republică 
aristocratică” în care să nu domine teocraţii, nici militarii. 

Doctrina sionistă avea să fie pusă în practică abia după al doilea 


război mondial, când experienţa exterminării evreilor în lagărele naziste a 
creat un curent majoritar în favoarea creării statului evreiesc — constituit în 
1948. 

TEORIILE DREPTULUI NATURAL. GROTIUS, HOBBES, LOCKE, 
SPINOZA 


Între primii gânditori care au formulat iddea unui drept natural (de 
origine divină), care impune egalitatea între oameni şi respectul față de 
persoana privată — urmând în mare măsură pe Cicero, şi combătând pe 
Machiavelli — este Jean Bodin. Părerea acestuia, în ce priveşte puterea 
suverană a statului: 
> Este absolută (comandă dar nu este comandată; nu depinde de nimic, nici 
de Dumnezeu, nici de natură, nici de popor, nu are nevoie de nici o 
fundamentare); 

> Este indivizibilă (este unică prin esența sa, şi chiar dacă este transmisă 
prin moştenire, rămâne de fiecare dată întreagă); 

> Este permanentă (nu este influenţată de cursul vieţii oamenilor sau 
societăţii, şi în acest sens este transcendentă). 

Statul, centru al puterii suverne, are următoarele atribuţii: dă legile 
care privesc aspectul public al normelor existenței sociale, şi le abrogă; 
hotărăşte pacea şi războiul; conduce administraţia, judecă, graţiază, bate 
monedă, percepe impozite. Legea emisă de stat este superioară dreptului 
cutumiar şi în afara dreptului natural. 

Ideile sale sunt expuse în Istoria Europei (18 volume), Metodă 
pentru o mai bună cunoaştere a istoriei (1566) şi Despre Republică (1577). 

Aceasta din urmă este un adevărat manual de ştiinţă politică. Cauza 
divesităţii civilizațiilor şi a formelor de stat este aflată în factorul geografic. 
Bodin descoperă trei categorii de popoare: cele din sud (inteligente, puţin 
viguroase, contemplative, rafinate, şi care acceptă uşor o conducere 
despotică);, cele din nord (puternice, mai puțin inteligente, războinice, care 
pretind în mod consecvent libertatea publică şi individuală) şi cele din zonele 
climatice temperate (echilibrează cele două anterioare, găsind o cale de 
dezvoltare armonioasă, căreia i se potriveşte cel mai bine monarhia legitimă). 

Având cu preponderență preocupări de drept internațional, juristul 
olandez Hugo Grotius a publicat în 1652 la Paris Despre dreptul războiului 
şi al păcii, prilej pentru a pune problema naturii omului în relaţia cu 
universalitatea dreptului: „cei care s-au adunat primii într-un corp de societate 
civilă nu au făcut-o ca o consecinţă a unui ordin al lui Dumnezeu, ci fiind 
mânați ei înşişi de experienţa pe care o trăiseră, anume aceea a neputinței în 
care se aflau familiile separate de a se pune suficient la adăpost de violenţa şi 

insultele altora. Din aceasta s-a născut puterea civilă pe care Sfântul Petru o 
numeşte, din această cauză, o întreprindere umană”. 

Dreptul natural al individului, pe care nici Dumnezeu nu-l poate 
modifica, constă în câteva reguli simple: 
> Respectul față de viaţă şi proprietate; 
> Respectarea cuvântului dat, a angajamentelor şi contractelor fără de care 

nu există viaţă socială stabilă; 
>  Compensarea prejudiciului cauzat de inadvertenţă sau rea-voinţă. 

Societatea politică este o realizare a legii naturii; printr-un contract, 
membrii societății decid de bunăvoie să încredinţeze autoritatea publică unei 
instanţe permanente şi suverane, care trebuie să asigure pacea în exterior şi 
concordia în interior. Prin acest contract, societatea este acelaşi lucru cu 
statul, deținătorii puterii fiind membrii societăţii care şi-au delegat puterea. 
Când cei delegaţi să exercite puterea nu mai respectă termenii contractului, 
acesta poate fi rupt şi împotrivirea societăţii este legitimă. 

Thomas Hobbes (1588-1679) a scris Leviathanul. Tratat asupra 
materiei, a formei şi puterii Republicii ecleziastice şi civile în Franţa, în 1651. 
EI înţelege omul ca maşină naturală care se supune legii cauză-efect, având în 
plus însuşirea de a dori şi de a acţiona, de a delibera şi de a se mişca în scopul 
îndeplinirii dorinței. 

În starea naturală oamenii (puteri puse în mişcare de dorinţă) sunt pe 
deplin liberi. Între sentimentele sale predomină invidia şi teama — mai ales 
teama de suferință şi de moarte. Starea naturală a societăţii devine „homo 
homini lupus” — „omul este pentru om un lup”. Este adevărat că oamenii 
deţin o egalitate a aptitudinilor, dar din aceasta „decurge o egalitate în 
speranţa de a ne atinge scopurile. De aceea dacă doi oameni doresc acelaşi 
lucru, în timp ce este imposibil ca ambii să se bucure de el, ei devin duşmani: 
şi în urmărirea acestui scop (care este, în principal, autoconservarea, iar 
uneori plăcerea), fiecare se străduieşte să-l distrugă sau să-l domine pe 
celălalt”. 

Din această stare naturală, ordinea politică devine necesară; se cere 
imperios o instanță superioară care să impună o ordine împotriva violenţei 
naturale, să înlocuiască războiul tuturor împotriva tuturor cu pacea pentru 
toți. Astfel se naşte statul, în care cetăţenii, de comun acord, renunţă la 
puterea lor individuală şi o transmit autorității publice. Statul dispune astfel 
de suveranitate unică indivizibilă, absolută şi nelimitată; singura obligaţie pe 
care şi-o asumă în schimb, este asigurarea liniştii şi bunăstării contractanţilor. 

Acesta este Leviathanul, (un monstru din legendele feniciene evocat în 
Biblie, care exprimă forţa corporală căreia nu-i rezistă nimic). 

După instaurare, Leviathanul (monarhic, oligarhic sau democratic) 
are exclusiv drepturi, nu mai poate fi contestat de cel care l-a instituit. EI : 
Acţionează pentru apărarea păcii şi persoanei supuşilor; 

Stabileşte doctrinele care trebuiesc impuse supuşilor; 

Stabileşte reguli care garantează proprietatea privată; 

Face justiţie; 

Decide războiul şi pacea; 

Alege consilierii şi minştrii pentru a implementa cele de mai sus; 
Recompenesează şi pedepseşte; 

Conferă onoruri şi ranguri. 

Pare o putere excesivă, dar Hobbes susține că e preferabil lipsei 
oricărei puteri suverane. Oricum Leviathanul este muritor, sfârşitul său 
putând fi consemnat prin distrugerea de către altă putere suverană, sau atunci 
când nu este capabil să-şi îndeplinească sarcina pe care şi-a asumat-o față de 
supuşi şi aceştia se revoltă. 

Interpretările contemporane asupra Leviathanului sunt multiple şi 
nuanţate. În principiu, se admite că Hobbes este un precursor al 
liberalismului, prin premisele de care porneşte în analiza sa: oamenii sunt 
egali şi fiecare are dreptul natural de a fi liber. Însă puterea exagerată pe care 
o acceptă în sarcina statului este considerată o premisă a totalitarismului. 

Asemănări şi deosebiri pot fi identificate în opera lui Hobbes faţă de 
gândirea politică a lui Spinoza, care a publicat Tratat reologico-politic în 
1670, şi n-a reuşit să publice în timpul vieţii Tratatul politic (pe care nici nu 
l-a terminat). 

Baza filozofică a doctrinei sale (expusă în Etica, lucrare postumă şi 
ea) este ideea că nu convingerile religioase sau morale, nici aranjamentele 
empirice nu determină conduita individuală sau socială, ci numai 
raționalitatea strictă (cea la care recurg matematicienii şi fizicienii). 

Tratatul teologico-politic (în forma unui comentariu pe text al 
Bibliei) combate pe Hobbes, pentru care suveranul era şi o autoritate 
teologică; în concepţia lui Spinoza libertatea de gândire trebuie să fie 
neîngrădită. Teologia şi filozofia sunt două regate separate, prima înseamnă 
smerenie şi supunere, cealaltă — adevăr şi înţelepciune. Aplicarea teologiei în 
domeniul social dezvoltă supunerea în detrimentul libertății. 

La fel ca Hobbes, Spinoza susține că fiecare om, ca ființă naturală, 
este dorinţă şi putere, dar (şi aici nu e de acord cu Hobbes) nimic din exterior 
nu poate să limiteze sau să suprime dreptul suveran al dorinței. Dreptul 
politic, prelungire a dreptului natural, nu trebuie să facă apel al un contract de 
renunțare la puterea individuală. Recunoaşterea unei instanţe superioare este 
întâmplătoare şi provizorie, se produce în urma unui calcul rațional. Când 
dispare utilitatea, dispare şi pactul. 

Spinoza descrie societatea politică drept un corp format dintr-un 
ansamblu de corpuri individuale, care are propria individualitate. În societate, 
individul îşi sporeşte puterea combinând-o cu alte puteri asemănătoare. Statul 
nu are scopul de a înăbuşi dorințele prin forță, ci de a modifica efectele 
dorințelor individuale prin ajustare în beneficiul public şi privat în acelaşi 
timp. 

Dacă un regim este bun sau rău nu are importanță, atâta timp cât 
reprezintă voinţa şi satisface dorința unui număr cât mai mare de indivizi prin 
activitatea sa legislativă, judiciară şi administrativă. Meritele unui regim se 
măsoară prin numărul de cetăţeni care participă la gestionarea ordinii 
politice, adică al celor care din supuşi devin cetățeni. Aceasta este 
democraţia, opusă tiraniei, în care se realizează principiul „homo homini 
Deus” („omul este un Dumnezeu pentru om”). 

Opera politică a lui John Locke (1632-1704) reflectă evenimentele 
conteporane, mai ales căderea definitivă a regimului de drept divin şi 
instaurarea monarhiei constituționale în Anglia, în 1689. De altfel, ideile sale 
sunt expuse la un an după acest eveniment, în Al doilea tratat asupra 
guvernământului civil (1690). 

Analizele sale îl conduc la o opoziție atât față de Hobbes, cât şi față 
de teoreticianul absolutismului regal şi dreptului divin John Filmer: 
> Starea naturală a omului este aceea care poate fi observată la societăţile 

primitive, cum ar fi cele ale indienilor din America: ființele create de 
Dumnezeu sunt libere, la fel pământurile şi animalele. În plus, oamenii au 
dreptul natural de a dispune de propria viaţă, întrucât sunt capabili de 
cunoaştere, comunicare, muncă; ei sunt egali unii în faţa altora. Formând 
familii, ei produc schimbările pe care le cred profitabile în mediul social, 
natural şi economic. Interacţionând, e nevoie de o formă de a-şi regla 
relațiile; acestea sunt promisiunile mutuale. Schimburile de bunuri se fac 
prin intermediul monedei; din acel moment apare posibilitatea de a 
achiziționa mai mult decât strictul necesar traiului. Conflictele în legătură 
cu dreptul fiecăruia la viață şi proprietate devin inevitabile. Cel 

prejudiciat are dreptul să-l pedepsească pe cel vinovat; acesta din urmă 
trebuie constrâns să repare prejudiciul. Dar răufăcătorii sunt de cele mai 
multe ori mai puternici şi mai vicleni decât proprietarii prejudiciaţi, şi 
acțiunea singulară a celor din urmă nu are şanse. Se impune astfel 
asocierea împotriva răufăcătorilor, prin creerea unei instanţe superioare 
care să înființeze reguli comune şi să dispună de forța de a le aplica; 

> Totuşi, Hobbes a creat un Leviathan prea puternic; 

> Proprietatea asupra pământurilor şi uneltelor este o prelungire a dreptului 
natural; rolul puterii publice este de a asigura realizarea dreptului natural; 

> Puterea este suverană, având trei sarcini: legislativă, judecătorească şi de 
conducere (adică decide pacea şi războiul, ia măsurile necesare pentru 
securitatea şi ordinea internă, protejează activităţile libere ale supuşilor); 

> Societatea are în mod natural capacitatea de a se organiza, nefiind necesar 
în mod absolut statul; el devine necesar numai atunci când ordinea este 
amenințată de duşmani interior sau exterior. Aici diferă de Grotius, 
pentru care contractul de întemeiere a puterii suverane leagă cetăţenii 
între ei pe de o parte, şi cetăţenii de puterea unanim acceptată pe de altă 
parte; diferă şi de Hobbes, la care contractul înseamnă renunțarea 
integrală a cetăţenilor în fața statului; 

> Drepturile naturale nu au forță prin ele însele; statul trebuie să le dea 
putere de lege şi le impună prin coerciție; 

> Statul este o formă goală, şi aspectele lui concrete depind de voinţa 
cetățenilor-proprietari. Dacă statul intră în conflict cu drepturile naturale, 
cetăţenii au dreptul să declanşeze „insurecția sacră”. 

În privinţa rolului religiei în stat, Locke susține (Scrisoare despre 
toleranţă), la fel ca Spinoza, că un guvern nu are voie să impună supuşilor o 
anumită religie, fiind îndreptățit numai să le interzică pe acelea care amenință 
direct ordinea publică. Catolicismul nu trebuie tolerat tocmai pentru acest 
motiv, întrucât catolicii sunt loiali unui monarh străin (Papei). Nici ateii nu 
trebuie tolerați; oricine neagă existența lui Dumnezeu, salvarea şi 
condamnarea, nu respectă minime principii morale. 

Dacă la Hobbes se află deopotrivă argumente pentru a fi revendicat 
de liberali şi susținătorii totalitarismului, Locke se înscrie în mod categoric pe 
linia liberalismului. 


26 


EVOLUȚIA IDEILOR POLITICE 


ORIGINILE IDEOLOGICE ALE REVOLUȚIILOR AMERICANĂ ŞI 
FRANCEZĂ. 
MONTESQUIEU, ROUSSEAU 


Deja teoreticienii dreptului natural, prin ideile contractului social şi 
dreptului la revoltă al supuşilor nemulțumiți de încălcarea contractului, au pus 
o piatră fundamentală la temelia ideologică a revoluțiilor americană şi 
franceză. 
Pe urmele acestora şi-a început analizele Charles de Secondat, baron 
de la Brede, cunoscut sub numele de Montequieu (1689-1755), filozof, 
moralist, istoric şi teoretician politic, a cărui influenţă asupra revoluţiei 
franceze s-a exercitat de o manieră mult mai directă decât în cazul celor 
menţionaţi. Ne referim aici la lucrarea Despre spiritul legilor (1748), dar 
teorii interesante aflăm şi în Consideraţii asupra măririi romanilor şi 
decăderii lor, şi Scrisori persane. 
În ce priveşte „spiritul legilor”, este în afara discuţiei că Divinitatea, 
lumea materială şi umanitatea au propriile legi. Legea umană nu poate fi 
dedusă sau derivată din legele divină; 
> „Legea, în general, este raţiunea omenească, în măsura în care ea 
guvernează toate popoarele de pe pământ; iar legile politice şi civile ale 
fiecărui popor nu trebuie să fie decât cazurile particulare la care se aplică 
această rațiune omenească”; 

> „Legile trebuie să corespundă naturii şi principiului guvernământului, 
statornicit sau care se plănuieşte a fi statornicit, fie că au ca scop 
organizarea lui — ca legile politice, fie că au ca scop menţinerea lui — ca 
legile civile”; 

> „Ele trebuie să fie potrivite cu condiţiile fizice ale țării; cu clima — rece, 
caldă sau temperată, - cu calitatea solului, cu aşezarea, cu întinderea sa; 
cu felul de viaţă al popoarelor — plugari, vânători sau păstori; ele trebuie 
să fie potrivite cu gradul de libertate pe care orânduirea o poate îngădui, 
cu religia locuitorilor, cu înclinările, cu bogăţiile, cu numărul, cu negoţul, 
cu moravurile, cu deprinderile lor”. 

Diferitele guvernări se deosebesc pornind de la natura lor (modul de 
deţinere şi exercitare a puterii) şi principiul lor (ansamblul de pasiuni umane 
specifice legate de moravurile şi comunicarea umană). Astfel, există: 
> Regimul republican: puterea e deţinută de popor (natura sa) şi e condus 

de virtute (principiu). Ataşamentul față de regim e realizat prin educație 
civică, cenzură, economie autarhică. Republica poate avea formă 

democratică (puterea e deținută de întreg poporul) sau aristocratică 
(puterea aparţine unui grup). E preferabilă forma aristocratică, dar oricum 
regimul republican e depăşit istoric. 
> Regimul monarhist este caracterizat prin guvernarea unei singure 
persoane cu ajutorul unor legi fixe şi stabile (natura) condiționate de 
onoare (principiul). Regele are însă nevoie de un corp social care să-l 
ajute în guvernare - acesta e nobilimea; 
> Regimul despotic este guvernarea unei persoane (natura), dar „acolo 
oamenii fiind toţi egali, nu poți să-ți dai întâietatea față de ceilalți; acolo 
oamenii fiind cu toţii sclavi, nu poți să-ți dai întâietate față de nimic”; 
principiul este teama. 
În analiza despotismului, Montesquieu îşi îndreaptă criticile spre zone 
geografice îndepărtate (perşi, turci, chinezi), numai în subsidiar 
înțelegându-se apropierea şi contemporaneitatea problematicii. 
În privinţa libertăţii politice: 
> Nu se confundă cu puterea politică, ci este indisolubil legată de lege: 
„Libertatea este dreptul de face tot ceea ce îngăduie legile; şi dacă un 
cetățean ar putea să facă ceea ce ele interzic, el nu ar mai avea libertate, 
pentru că şi ceilalți ar putea să facă la fel”; 
> Poate exista numai într-o guvernare în care puterea este limitată. „orice 
om care deţine o putere este înclinat să abuzeze de ea şi merge mai 
departe aşa până ce dă de graniţe... Pentru ca să nu existe posibilitatea de 
a se abuza de putere, trebuie ca, prin rânduiala statornicită, puterea să fie 
înfrântă de putere.” 
Există trei feluri de autorități (puteri): legislativă, executivă, 
judecătorească: 
> Puterea legislativă trebuie încredințată pe de o parte, unui corp de 
reprezentanți ai poporului (care sunt capabili să discute probleme 
obşteşti, în timp ce poporul nu), iar pe de altă parte, reprezentanților 
nobilimii (care „vor avea dreptul să stopeze acţiunile poprului, la fel cum 
acesta are dreptul să le stopeze pe ale lor”; 
> Puterea executivă, încredințată monarhului, va fi ținută în frâu de puterea 
legislativ; 
> Puterea judecătorească, „indivizibilă şi nulă”, în care „este respectată 
magistratură şi nu magistrații”. 
Puterea este astfel distribuită armonios şi moderat, într-o colaborare 
dinamică, şi nu într-o separare care să o paralizeze. 

Contemporanul lui Montesquieu, Jean-Jaques Rousseau (1712- 


1778), şi-a expus teoriile în Discurs asupra originii inegalității oamenilor 
(1756) şi Contractul social (1762). 


Temele mari ale analizei sale sunt: 


Inegalitatea între oameni: 


> 


> 


Contestă dreptul natural teoretizat de predecesori, care vorbesc despre 
omul sălbatic în timp ce descriu omul modern; 

Există două feluri de inegalităţi: naturală (diferența de vârstă, sănătate, 
forță fizică, calități spirituale) şi morală sau politică; 

Societatea civilă este rezultatul unui şir de accidente, şi nu al necesității. 
Diviziunea muncii, apariţia proprietății s-au produs prin accident; 

În consecință, istoria nu este liniară, ci este o succesiune a progresului şi 
decăderii, uneori chiar contemporane: „fierul şi grâul au civilizat omul şi 
au dus la pierzanie specia umană”; 

„Din clipa în care un om a avut nevoie de ajutorul altui om, din clipa în 
care el a observat că este folositor ca unul să aibă provizii pentru doi, 
egalitatea a dispărut, a apărut proprietatea, munca a devenit necesară şi 
pădurile vaste s-au transformat în câmpii surăzătoare ce trebuiau udate cu 
sudoarea oamenilor şi pe care au încolțit scalvia şi mizeria”. 


Pactul abuziv: 


> 


> 


Societatea politică este fondată pe baza unui contract rațional între 
membri („În loc să luptăm unii împotriva celorlalți, să ne reunim într-o 
putere supremă care să ne conducă după legi înțelepte şi care să îi apere şi 
să îi protejeze pe toți membrii asociației”); 

Acest contract este abuziv întrucât impune noi constrângeri celui slab şi 
sporeşte puterile celui bogat. Săracii „s-au aruncat în temniță crezând că 
aceasta le va asigura libertatea”; 

Omul poate să denunțe acest pact din moment ce nu este de origine 
divină, ci este convențional, artificial. 


Contractul social: 


> 


> 


> 


Contractul social nu este un contract de guvernare, căci „înainte de a 
examina actul prin care un popor alege un rege, ar fi bine să examinăm 
actul prin care un popor este un popor”; 

Nu este un contract încheiat între indivizi, ci contractul fiecăruia cu el 
însuşi, care transformă fiecare individ în cetățean; 

Clauza este una singură: transferul total al fiecărui asociat cu drepturile 
sale asupra comunității; 

> Supunerea, benevolă şi egală pentru toți, redă individului libertatea 
morală: „doar ea îl face pe om cu adevărat stăpân pe el însuşi; stimularea 
doctrinelor înseamnă sclavie, în timp ce supunerea în faţa legii, pe care 
ne-am impus-o, înseamnă libertate”; 

> În urma acestui contract originar, care este unanim, toate delegările 
ulterioare ale guvernantilor pe principiul majorității sunt îndreptăţite, iar 
cei puţini trebuie să se supună celor mulți. 

Caracteristicile suveranității: 

> Este inalienabilă: „nu poate fi niciodată înstrăinătă, iar suveranul, care nu 
este decât o ființă colectivă, nu poate fi reprezentat decât prin el însuşi: 
puterea se poate transmite, voința însă nu”; deputaţii nu sunt 
reprezentanţii poporului, ci sunt comisarii săi. „Orice lege care nu a fost 
ratificată de popor este nulă”; 

> Este indivizibilă, pentru că „voinţa este generală sau nu; ea aparține 
întregului popor sau numai unei părți din el’; aici se opune lui 
Montequicu; 

> Este infailibilă, pentru că „voinţa generală este întotdeauna dreaptă şi ţine 
cont întotdeauna de utilitatea publică”; 

> Este absolută, dar există totuşi limite: când puterea suverană încearcă să 
rupă egalitatea, când împovărează mai mult un supus decât pe altul, 
afacerea devine particulară, nu mai este nici suverană şi nici absolută. 

Legea: 

> Este expresia voinţei şi generale şi nu poate fi decât opera poporului; 

> Dar poporul nu poate vedea singur adevărul, are nevoie de călăuze de 
felul lui Solon la Atena sau Calvin la Geneva (nici suveran, nici 
guvernant, ci simplu consilier în materie de rațiune); 

> Se cere o proporţie corectă între întinderea teritoriului şi mărimea 
populaţiei, pentru a aplica mai corect legislaţia; 

> Guvernul nu trebuie confundat cu suveranul, căci el este un funcţionar, 
ministru, ofiţer. Poate fi democratic, aristocratic sau monarhic. 

Interpretările operei lui Rousseau rămân dintre cele mai 

contradictorii: filozof iluminist care combate principiile luminilor, teoretician 

asupra dreptului natural care polemizează cu ceilalți susținători ai teoriei; 

promotor al revoluţiei liberale în aceeaşi măsură în care îi arată dezavantajele; 

individualist categoric care a pus bazalele un or argumente ale 

totalitarismului. 

ÎNFRUNTĂRI POLITICE ÎN REVOLUȚIILE AMERICANĂ ŞI 
FRANCEZĂ. PRAGMATISMUL AMERICAN. IACOBINISM, 
CONTRAREVOLUȚIE. SOLUȚIA LUI HEGEL 


Revoluţiile americană şi franceză au fost primele cazuri istorice de 
practică politică în care jurământul de credință al supusului față de monarh a 
fost rupt, urmând un proces complex de separare a puterilor şi garantare a 
libertăților politice. 

Revoluţia americană 
Revolta coloniilor britanice din America de Nord împotriva coroanei 
engleze suportă următoarele interpretări: 
>  Secesiunea este motivată de principii politice în uz în Regatul Unit; 
Adunarea din Londra lua hotărâri în numele colonilor, aceştia nefiind 
reprezentați acolo; 

> Deşi liderii mişcării au fost politicieni realişti, s-au inspirat din doctrina 
drepturilor naturale a lui John Locke — îndeosebi teoria „insurecției 
sacre”; 

> Instituțiile au fost concepute ca forțe motrice în crearea noii societăţi, 
care să aducă noua organizare fără a rupe brutal tradiția puritană, rurală. 
Pragmatismul conducătorilor americani, evident în textul Declaraţiei 
de independenţă (1776) şi Declaraţiei drepturilor omului (1787), a constat în 
„plasarea bunului simţ înaintea consideraţiilor asupra speciei umane (Thomas 
Jefferson). Din eseul lui Thomas Paine, Bunul simț (1776); 
> Separarea de Anglia se justifică prin valorile promovate de filozofii 
englezi: libertatea individuală, definirea puterii prin consimțământul celor 
guvernaţi, dreptul la împotrivire; 

> „noi considerăm că aceste adevăruri sunt evidente prin ele însele: toţi 
oamenii se nasc egali, creatorul i-a dotat cu anumite drepturi inalienabile 
cum ar fi viața, libertatea şi căutarea fericirii...”. 

În dezbaterile pentru întocmirea constituției americane însă, a 
predominat curentul de gândire conform căruia este necesară întărirea statului 
central (federalismul promovat de Hamilton, Madison, Jay), mai ales prin 
încredințarea unor puteri sporite Congresului, care trebuia „să apere Statele 
Unite, să vegheze la bunăstarea generală”, „să facă legile necesare capabile să 
asigure exercitarea puterilor”. Dacă poporul va considera că puterea 
parlamentară nu îi reprezintă interesele, se poate opune acesteia prin „Bill of 
rights”. Antifederaliştii au putut să adauge în textul Constituţiei 10 

amendamente care apără libertățile individuale, care au fost ratificate în 1791; 
altele au fost adăugate mai târziu. 

Pe urmele lui Montequieu, Madison vede soluția respectării 
libertăițlor individuale în separarea puterilor în stat: „trebuie să contracarăm 
ambiția prin ambiţie”. 

Rezultatul practic al eforutilor teoretice ale nord-americanilor a fost 
un naționalism instituţional: în interior democraţia este mai degrabă un joc 
bine controlat decâi expresie a instituţiilor reprezentative; în exterior 
democraţia americană se luptă consecvent pentru impunerea principiului 
libertăţii. 

Revoluţia franceză 
Spre deosebire de America, Franţa este depozitul unor concepții 
foarte puternice asupra națiunii, legată puternic monarhie. 
Pe acest fond a apărut lucrarea lui Sieyes (membru al Adunării 
Constituante, al Convenţiei, al Directoratului şi artizan al loviturii de stat care 
l-a propulsat pe Napoleon I), Ce este starea a treia? (ianuarie 1789), care a 
avut influență determinantă asupra gândirii revoluţionare, apoi a codurilor de 
legi ale Republicii şi Imperiului: 
> națiunea este un dat anterior oricărui act politic sau legislativ; este 
alcătuită din indivizi liberi, egali, independenți, diferiți dar uniți prin 
nevoile comune de natura umană, de voința de a trăi împreună; 

> fără voinţa comună, națiunea nu poate rezista atacurilor din interior ale 
bandiţilor şi şarlatanilor; 

> ființa rațională a națiunii este starea a treia — imensa majoritate a 
populației, lipsită de privilegii. Abolirea privilegiilor este o invitaţie 
făcută celor marginalizaţi să revină în societate; 

> întreaga putere emană de la naţiune, adică de la starea a treia. Dar aceasta 
nu poate domni ca atare, ci prin intermediul unei constituţii (care 
defineşte organele legislative şi de guvernare, autorităţile judiciare, şi 
care realizează şi garantează libertatea cetăţenilor şi exercitarea 
drepturilor naturale; 

> puterea constituantă trebuie să fie reprezentativă, dar nu rezultat al 
democraţiei directe; reprezentarea corectă trebuie să acorde un mandat 
general celui ales; 

> în fond, încarnarea poporului în rege este înlocuită prin reprezentarea 
națiunii prin intermediul corpurilor instituite. 

Inspirată din raţionamentele lui Sieyes, Montesquieu, Locke, 
Declaraţia drepturilor omului şi ale cetățeanului (26 august 1789) 
formulează: 
> o concepţie extensivă despre libertate („putem face tot ce nu dăunează 

altcuiva”); 
> referiri insistente la lege, ca şi cum dreptul natural nu ar oferi garanții 
suficiente pentru a asigura egalitatea indivizilor. 
Susţinând că aplică Declaraţia drepturilor omului şi cetățeanului, 
Comitetul Salvării Publice (ale cărui figuri importante au fost Maximilien 
Robespierre şi Louis-Antoine-Leon Saint-Just), a aplicat teroarea ca metodă 
de guvernare. Bazele teoretice ale iacobinismului: 
> suveranitatea nu trebuie fragmentată; 
> poporul a recâştigat puterea, dar încredințarea ulterioară a puterii unor 
instituţii sau reprezentanți nedemni înseamnă din nou pierderea puterii; 

> complotul aristocraților continuă să amenințe Republica din interior şi 
exterior; războiul la frontieră apără nu atât teritoriul cât libertatea; 

> poporul libertărții trebuie însă să înceapă războiul prin epurarea din 
interior a trădătorilor, răzvrătiţilor, speculanţilor; 

> lupta politică se face pe principiul tratării adversarului ca duşman şi în 
absența unei definiții precise a duşmanului; 

> Saint-Just: societatea a distrus legăturile cu natura, şi a înlocuit prietenia 
şi dragostea spontană între oameni cu opresiunea politică. Revoluţia este 
întoarcerea la starea naturală, o mişcare de îndepărtare de la politică. 
La antipodul acestor concepţii s-a construit doctrina contrarevoluției, 
care s-a inspirat puternic în primul rând din operele lui Edmund Burke 
(1729-1797), parlamentar britanic, aritocrat irlandez liberal, care şi-a declarat 
sprijinul faţă de revoluţia americană. În 1790 a publicat Reflecțiuni asupra 
Revoluţiei în Franţa: 
> Rezultat al raţiunii abstracte a filozofilor, revoluţia nu putea produce 
decât violență şi dezordine; 

> Libertatea şi egalitatea universală nu este natura umană (pe care omul n-o 
poate cunoaşte); 

> O constituţie creată teoretic este inoperantă; poporul englez este liber 
pentru că nu a revendicat libertatea în general, ci pentru că şi-a creat 
instituţiile care să asigure libertăţile compatibile cu ordinea şi 
subordonarea, şi a făcut ca supuşii să se ataşeze mai degrabă de oameni 
decât de principii; 

> Sunt o gravă eroare pretenţiile centralizatoare ale Constituantei, cât şi 
pretenţia de a fi unicul legislator, întrucât nu se clădesc cu nimic pe 
tradiție; 

> Experiența istorică arată că, în orice condiții, se va crea o aristocrație care 
să stabilească politica adecvată intereselor generale. 
Pe urmele lui Burke a scris Joseph de Maistre Considerații asupra 
Franţei (1796): 
> Rațiunea umană „nu este decât o brută”; 
> Constituția nu se poate face „precum un ceas”; 
> Rațiunea şi experienţa dovedesc că nu există naţiune constituită „a 
priori”; 

> Valorile revoluției nu pot fi universale pentru că nu există omul 
universal: „Am văzut în viața mea francezi, italieni, ruşi... ştiu chiar, 
graţie lui Montequieu, că există persani; dar în ce priveşte omul, declar că 
nu l-am întâlnit în viaţa mea...”; 

> Omul nu crează nimic de la sine, ci numai ceea ce îi permite Divinitatea; 
singurul regim legitim este monarhia absolută a Vechiului Regim; 

> Revoluția regicidă a fost permisă de Dumnezeu pentru a-i face pe 
francezi să înțeleagă necesitatea Restaurației. 
În acelaşi registru comentează Louis de Bonald, în Teoria puterii 
politice şi religioase în societatea civilă (1795): 
> Drepturile lui Dumnezeu au întâietatea faţă de drepturile omului; 
> Ideea de suveranitate populară este falsă: „Omul nu poate să dea o 
Constituţie societăţii religioase sau politice, aşa cum nu poate da greutate 
corpurilor sau întindere materiei”; 

> Teoria contractului social este degradantă, reducând îndatoririle umane la 
tocmeală; 

> Dumnezeu este autorul tuturor legilor şi omul nu are putere asupra 
omului decât prin intermediul lui Dumnezeu; 

>  Revanşa lui Dumnezeu asupra pretențiilor oamenilor impune restaurarea 
monarhiei ereditare şi absolute. 

Oarecum diferit abordează problema restaurației Francois de 
Chateaubriand (1768-1848), în Geniul creştinismului (1797) şi Monarhia 
după Cartă (1816); 
> Nu există religie adevărată fără libertate, nici libertate veritabilă fără 

religie; 
> Monarhia constituțională este regimul ideal; 

Separarea religiei şi a statului, libertatea presei sunt cerințe necesare ale 
organizării statului. 
Cu astfel de analize, Chateabriand poate fi revendicat deopotrivă de 


liberali şi extremişti. 


Experiențele Revoluţiei şi Imperiului au fost utilizare de Georg 


Wilhelm Friedrich Hegel în opera sa, care fundamental filozofică, are 
bogate referiri şi interpretări ale politicului şi societății civile. 


În Filosofia dreptului (1821) Hegel îşi expune propria teorie asupra 


statului, din care reținem: 


> 


Istoria trebuie înțeleasă în devenirea ei; istoria a fost creată succesiv de 
popoare care au întruchipat diferitele epoci, fiecare cu invențiilor lor 
ştiinţifice şi culturale, cu un anumit fel de a înțelege libertatea şi rațiunea 
umană; 

Istoria statului trebuie studiată în succesiunea despotismului oriental, 
cetății, imperiului, Sfântului Imperiu (Roman de Neam German), statului 
modem (de la Reformă la Revoluţia franceză şi centralismul 
napoleonian). Fiecare reprezintă o etapă în formarea umanităţii libere şi 
raționale; 

În acel moment, statul avea ca principiu al organizării sale raţiunea şi 
libertatea; statul a devenit rațiunea în acţiune; 

Scopul filosofiei dreptului nu este de a indica cum trebuie să fie statul 
(filozofii nu pot oferi modele în materie de istorie), ci acela de a arăta 
cum trebuie să cunoaştem statul, pentru a uşura ascensiunea noului fără 
violenţe; 

Societatea civilă, în cele trei aspecte (producție, distribuție, consum) 
formează un sistem compus din subsisteme; aceasta progresează 
cantitativ şi calitativ, cu scopul de a obţine un profit maximal în favoarea 
colectivităţii; 

Menţinerea contradicţiilor în societate este inevitabilă, şi pot aduce 
sistemul înapoi la starea naturală, la războiul tuturor împotriva tuturor. 
Soluţiile: cucerirea de pieţe străine şi colonizarea, dar se vede că nici 
acestea nu opresc antagonismele; 

Statul trebuie să fie raţional, puterea executivă, autoritatea administrativă 
şi legislativă trebuind să fie exercitate de funcţionari aleşi în funcţie de 
competențele lor. Dacă puterea reală aparține corpului funcţionarilor, nu 
mai contează faptul că monarhul, care întruchipează suveranitatea, e 
desemnat pe cale ierarhică; 

În lipsa unui astfel de stat, în prezența unor state particulare, Hegel 
prevedea conflicte de violență exagerată, care nu puteau fi oprite decât de 
statul mondial, moment care însemna sfârşitul istoriei (depăşirea tuturor 
contradictțiilor şi instaurarea domniei transparenţei). 


EVOLUȚIA IDEILOR POLITICE 
LIBERALISMUL POLITIC (B. CONSTANT, A. DE TOQUEVILLE). 
LIBERALISMUL NEOCLASIC. 
LIBERALISMUL BUNĂSTĂRII. TEORIA STATULUI MINIMAL 


Pe măsură ce statul-naţiune se constituie în cursul secolului al XTX- 


lea, problema organizării sale interne primeşte tot mai adesea un răspuns 
liberal: în raporturile între individ şi stat, trebuie să predomine individul. In 
aceste condiţii, se formulează două soluţii deosebite: 


> 


> 


Benjamin Constant găseşte „rețete? instituționale pentru a sustrage 
individul despotismului; 
Alexis de Toqueville, considerând inevitabilă afirmarea democraţiei, 
caută metode de a evita despotismul care ar urma democrației. 

Benjamin Constant (1767-1830), Despre spiritul cuceririi şi 


uzurpării (1814), Principiile politicii (1815), Reflecţii asupra Constituțiilor şi 
garanţiilor (1814-1818), Despre responsabilitatea miniştrilor (1814-1818): 


> 


> 


Libertatea individului trebuie să fie apărată atât în raport cu autoritatea, 
cât şi cu masele care pretind dreptul de a aservi minoritatea; 

Concepţia antică asupra libertăţii, conform căreia toți oamenii sunt egali 
de la natură, este eroare; pentru omul modern libertatea înseamnă 
„dreptul de a fi supus doar legii, de a nu putea fi nici arestat, nici închis, 
nici condamnat la moarte, nici maltratat datorită voinţei arbitrare a unui 
sau mai multor indivizi. Fiecare are dreptul să-şi exprime opiniile, să-şi 
aleagă ocupațiile şi să le exerseze, să dispună de proprietate şi chiar să 
abuzeze de ea; să meargă şi să vină fără să ceară permisiunea sau să dea 
socoteală asupra motivelor. Fiecare are dreptul să se întâlnească cu alți 
indivizi fie pentru a discuta despre interese comune, fie pentru a-şi exersa 
credinţa pe care el şi asociaţii săi şi-au ales-o, fie, pur şi simplu, pentru a- 
şi petrece zilele şi orele într-o manieră conformă cu înclinațiile sale. În 
fine, fiecare are dreptul să influențeze guvernarea fie prin nominalizarea 
tuturor sau doar a anumitor funcționari, fie prin reprezentanți, petiţii, 
cereri pe care autoritatea este mai mult sau mai puţin obligată să le ia în 
seamă”; 
„Poporul suveran” este o figură de stil; pentru individ nu are importanță 
dacă suveranitatea este populară, monarhică sau altfel; important este ca 
autoritatea statului să fie limitată; 
În acord cu Locke, critică pe Rousseau: contractul social însemnând un 
„auxiliar al tuturor tipurilor de despotism”, întrucât „acolo unde începe 
existența şi independența individuală se opreşte jurisdicţia suveranităţii”; 

Presa trebuie să fie liberă; 
„Religiile sunt ca marile drumuri: este bine ca statul să le întreţină, cu 
condiţia să lase fiecăruia dreptul de a prefera cărările”; 
Este de preferat sistemul reprezentativ, care „nu este altceva decât un 
mod de organizare prin care o naţiune încredințează câtorva indivizi 
sarcini pe care nu doreşte să le îndeplinească ea însăşi”; 
Votul universal trebuie limitat; 
„nu vreau să învinovăţesc cu nimic clasa muncitoare... dar cei pe care 
sărăcia îi ține într-o eternă subordonare şi îi condamnă la munci zilnice 
nu sunt nici mai luminaţi decât copiii, nici mai interesaţi decât străinii de 
o prosperitate naţională pe care nu o cunosc sub nici un aspect şi ale cărei 
avantaje le cunosc doar în mod indirect”; 
Monarhul nu trebuie să guvernez, miniştrilor revenind întreaga 
responsabilitate. 

Alexis de Toqueville (1805-1859), Despre democrație în America 


(1835), Vechiul Regim şi Revoluția (1856): 


> 

Descrie societatea democratică după modelul celei americană, fără a 
identifica particularismele — de unde şi neclaritatea asupra generalității 
soluțiilor; 

Democrația în sine este ireversibilă; 

„Când un popor începe să modifice censul electoral se poate prevedea că, 
mai devreme sau mai târziu, va ajunge să-l desființeze cu totul. Este una 
din regulile constante care domnesc în societate”; 

Democrația americană este asigurată de instituțiile concrete ale 
suveranității populare, dar este favorizată şi de structura federală, care 
ajută la îmbinarea intereselor națiunilor mari cu ale națiunilor mici; 
Libertatea de asociere politică şi civilă este favorizanta libertății 
individuale; 

Centralizarea administrativă a Franței a făcut să întârzie democrația; 
acolo „divizarea claselor sociale a fost crima comisă de vechea monarhie 
şi a devenit mai târziu scuza ei; 

Caracteristicile democrației liberale: puterea judiciară foarte puternică şi 
independentă; sprijinul pentru formarea unor asociații din cele mai 
diverse; descentralizarea prin toate mijloacele posibile; 

Individualismul şi centralismul societății democratice moderne sunt 
rădăcinile puterii despotice; 


> 

De asemenea creşterea etatismului cerută de procesul de industrializare. 
Industria crează o clasă socială care „trebuie supravegheată, 
reglementată, limitată”; 
„Statul ajunge să se ocupe de caritate şi religie, plătind personalul şi 
retribuind preoţii; el îi controlează nu numai din punct de vedere 
organizatoric, dar ... reuşeşte să se amestece în dogmă, putând astfel să 
controleze şi adâncurile sufletului fiecărui om”. 

În a doua jumătate a secolului al XIX-lea, liberalismul neoclasic a 


ajuns la concluzia că statul ar trebui să fie numai un „paznic de noapte” al 
societăţii. Ei şi-au aflat argumentele în Originea speciilor (1859) a lui 
Charles Darwin: 


> 


> 


Indivizii fiecărie specii suferă mutații întâmplătoare în evoluția lor 
biologică; unele mutații ajută la sporirea adaptabilității, altele nu; 
Unii dintre indivizii care suferă mutaţiile favorabile reuşesc să transmită 
urmaşilor aceste schimbări biologice. Astfel natura selectează anumite 
evoluţii, dar în mod accidental. 

Unii autori în domeniul politic au transferat această concepție în 


domeniul social (darwinismul social). Printre ei Herbert Spencer: 


> 


> 
> 


Lupta între indivizi pentru supraviețuire este o stare naturală; natura 
înseamnă libertatea indivizilor de a concura unii cu ceilalți; 
Cei mai puternici vor câştiga şi prospera; 
A-i ajuta pe săraci este un impediment pentru libertatea individuală şi 
întârzie progresul social, oprind avansul celor puternici. 

În acelaşi sens se exprima Wiliam Graham Sumner, în Statele 


Unite ale Americii: 


> 


> 


„Există două lucruri principale cu care guvernământul are de-a face. 
Acestea sunt proprietatea bărbaților şi onoarea femeilor” şi nimic altceva; 
În lupta pentru supraviețuire, sarcina guvernului se rezumă să asigure 
climatul luptei corecte; 
Libertate înseamnă libertatea competiției, inclusiv, cea a învingătorilor de 
a nu împărți cu învinşii roadele victoriei lor; 
Singura formă de protecție binevenită din partea guvernului sau a 
indivizilor este protecția împotriva forței şi fraudei. 

Liberalismul bunăstării a fost cel mai bine reprezentat de T. H. 


Green (1836-1882), profesor la Oxford: 

Liberalism înseamnă evoluția liberă şi dezvoltarea indivizilor; statul 
trebuie să se implice în înlăturarea obstacolelor (sărăcia, boala, paguba, 
neştiința); 
Se distinge între libertate pozitivă şi libertate negativă. Libertatea nu 
înseamnă doar să fii lăsat în pace, ci înseamnă capacitatea pozitivă de a 
face ceva (copilul născut în sărăcie, fără şansa reală de a scăpa de ea, nu 
este liber); 
Societatea trebuie să organizeze şcoli şi spitale publice pentru nevoiaşi, 
să reglementeze condiții de muncă pentru a promova sănătatea şi binele 
muncitorilor (Liberalii neoclasici l-au acuzat că aceste politici îi obligă pe 
unii să-şi transfere proprietatea în beneficiul altora; răspunsul a fost că 
beneficiul este comun, toată lumea câştigând în libertate. 

Una dintre cele mai influente opinii liberale ale secolului trecut 


rămâne a lui John Rawls, prin cele două importante opere ale sale, O teorie a 
dreptății (1971) şi Liberalismul politic, două decenii mai târziu. 


> 


Teoria dreptății: 
Premise: fiecare individ are un drept egal la cel mai cuprinzător sistem de 
libertăți fundamentale de care se bucură toți ceilalți cetățeni; inegalitățile 
sociale şi economice pot fi acceptate numai dacă ele sunt în avantajul 
celor mai dezavantajaţi dintre cetăţeni, şi numai dacă poziţiile sunt 
deschise tuturor, pe baza egalităţii de şanse; 
Rezultă un nou tip de contract social, în care statul trebuie să fie neutru în 
raport cu proiectele indivizilor cât timp aceştia respectă fundamentele 
constituționale. Soluţia este universală, întrucât Rawls nu face nici un fel 
de concesii particularismelor culturale; 
Individul este pe deplin autonom; identitatea lui se modifică pe măsură ce 
îşi modifică alegerile sociale. 

În 1974, Robert Nozick răspundea teoriei dreptăţii, în Anarhie, stat 


şi utopie, unde teoretizează statul minimal (încadrându-se astfel în curentul 
liberalismul neoclasic): 


> 


> 

Toţi indivizii au drepturi egale în starea naturală, dar acolo nu există nici 
o formă de protecţie a lor; 

Într-o astfel de stare, întreprinzătorii vor fi primii care îşi vor asigura 
protecţia (gărzi de corp, agenţii de asigurări); 

În mod inevitabil, una dintre agenţiile de protecţie le va înghiţi pe 
celelalte până la a-şi extinde activitatea pe întreg globul; această agenție 
va deveni un stat modern, care însă asigură doar funcţia de protecţie — 

acesta este statul minimal, care nu violează drepturile nimănui, şi care 
este singurul stat legitim; 
Orice stat care face mai mult decât să protejeze drepturile cetăţenilor este 
injust. 

Din gândirea lui Nozick s-a inspirat Friedrich Hayek, care a 


dezvoltat propuneri formulate încă din Calea servituții (1945) în mai multe 
volume intitulate Drept, legislație şi libertate, publicate în Franţa între anii 
1980-1983. 


> 


Statul-providență (tipul de stat care asigură bunăstarea pentru toți) este o 
eroare datorată constructivismului (curentul de gândire de la Hobbes la 
Rousseau, în care se caută acordul voințelor asupra unui plan abstract în 
funcţie de care să fie construită societatea); 
Marxismul este un proiect iluzoriu, care greşeşte căutând în ştiinţă 
(principiu exterior societăţii) modul de organizare ale societății. 
Planismul comunist este forma desăvârşită a iluziei constructiviste; 
Intervenţia statului în justiţie, sub pretextul sporirii egalității, face să 
crească dependenţa grupurilor sociale şi a indivizilor față de stat, şi 
apropie societatea de totalitarism; 
În aceste condiţii, regimul de piață trebuie să funcţioneze atât în 
economie cât şi în domeniul puterii politice; 
Pe piață se schimbă spontan informaţii, producătorul şi cumpărătorul 
având propriile interese. Prin intermediul preţurilor ambii sunt informați, 
fără a avea cunoştinţe globale despre economia de piață; astfel ei îşi 
armonizează interesele; 
În acest caz, puterea politică trebuie să se mărginească la crearea cadrului 
juridic pentru difuzarea maximă a informațiilor, şi prin păstrarea libertăţii 
maxime a cererii şi ofertei. Statul minimal devine astfel stat de drept; 
Această organizare nu este dreaptă sau nedreaptă, ci este neutră şi 
profitabilă pentru toți, întrucât fiecare are şanse sporite să îşi împlinească 
nevoile; 
Intervenţia statului în numele justiţiei sociale este nedreaptă, întrucât 
privilegiază pe unii în defavoarea celorlalți. 

Contemporani cu neoliberalismul, s-au afirmat hbertarienii anarhiști, 


care împărtăşesc din liberalismul clasic valorile libertăţii individuale şi 
şanselor egale, la fel ca şi ideea că statul este principala ameninţare la adresa 
libertăţii individuale. Dar merg mai departe: 


> 


Statul este un rău cu totul inutil, şi trebuie eliminat. Adevăratul liberalism 
trebuie să conducă spre anarhie; 

Orice ar face guvernământul, individul poate să facă mai bine; educație, 
protecție polițienească, reguli de circulație etc., pot fi îndeplinite mult 
mai bine de companiile particulare, care vor concura pentru a dobândi 
clienți; 
Drumurile, şcolile, chiar rata de schimb a monedei ar putea fi privatizate 
(după modelul cărților de credit). 
Piaţa liberă ideală este anarhistă. 

Reprezentantul cel mai cunoscut al anarhismului libertarian este 


Murray Rothbard, cu lucrarea Pentru o nouă libertate, New York, 1973. 

NAȚIONALISMUL. J. G. FICHTE, J. MICHELET, G. MAZZINI, H. 


TAINE 


Statul-națiune rămâne şi astăzi realitatea politică esențială, constituită 


în jurul unui nucleu naţional, şi în acelaşi timp suveranitate angajată în relații 
internaţionale. 


Intre contemporanii revoluţiei franceze, cel mai cunoscut teoretician 


al naţionalismului rămâne Johann Gottlieb Fichte, cu lucrările sale 
Contribuţii destinate să rectifice judecata publicului asupra Revoluţiei 
franceze (1793) şi Bazele dreptului natural (1796), Statul comercial închis 
(1800): 


> 
> 


Dreptul este de altă natură decât morala şi nu suportă aceleaşi reguli; 
O unitate a subiecților umani destul de largă pentru a putea constitui un 
popor se poate numai în condițiile „voinţei generale” descrisă de 
Rousseau, în care fiecare subiect în acțiune este un subiect pentru toți 
ceilalți; 
Numai puterea de stat este capabilă să obțină limitarea libertății 
dăunătoare altuia, pentru că ea defineşte cetăţenia; 
Cetăţenia, fără nici o legătură cu calitate de proprietar, nu este o 
consecință a dreptului natural; 
Un stat autoritar are funcţia de organizare a economiei, pentru ca astfel 
forța naţiunii să crească, să fie eliminate conflictele dintre indivizi şi să 
fie stimulate energiile germane. 

Naționalismul său este încununat prin Cuvântări către națiunea 


germană (1870): 


> 
> 


Limba germană este, prin esenţa sa, filozofică — deci capabilă de absolut; 
Trecutul german (în care predomină Luther, o culme a gândirii creştine), 
cultura germană (singura care pune în acord viaţa cu rațiunea) arată că 
Germania este Națiunea prin excelență. Aceasta a decăzut pentru că şi-a 
uitat Ego-ul; 
„Oamenii cu minţi nobile vor fi activi şi pragmatici şi se vor sacrifica ei 
înşişi pentru popor... Pentru a-şi salva națiunea, ei trebuie să fie pregătiți 
Chiar să moară pentru ca ea să poată dăinui, iar în interiorul ei, să trăiască 
singura viață pe care şi-au dorit-o totdeauna”. 

În planul gândirii istorice, naționalismul a fost piatra unghiulară a 


operei lui Jules Michelet (1847-1853), în Istoria Franţei şi Istoria Revoluţiei 
Franceze: 

> Scopul descrierii istoriei este de a retrăi în prezent complexitatea 
trecutului; 

> Prin Revoluţie, națiunea franceză a deschis calea emancipării universale, 
în timp ce fraternitatea patriotică realizează sărbătoarea omenirii; 

> Monarhia Vechiului Regim a uzurpat timp de secole locul poporului; 
Revoluţia îl retrocedează, aducând şi o Franţă unitară în sens modern, nu 
feudal. 
Gândirea lui Michelet a inspirat mulţi teoreticieni şi activişti politici 
din naţiunile aflate sub dominație străină. Între aceştia, Giuseppe Mazzini, 
cu a sa Alianță a popoarelor (1849), pe care o opune Sfintei Alianțe a 
monarhilor opresori: 
>  Eşecul revoluțiilor din 1848-1849 dovedeşte că echilibrul european (bazat 
pe Sfânta Alianţă) este ameninţat de două pericole: conflict intern în 
țările avansate, odată cu dezvoltarea ordinii industriale şi creşterea 
revendicărilor clasei muncitoare; conflict între statele mai puternice, 
aflate în criză economică. Se adaugă riscul mişcărilor de eliberare ale 
națiunilor europene aflate sub dominație străină; 

> Acestea favorizează dezvoltarea unui nou tip de naționalism în Franţa, 
Germania şi Anglia, pe baza tradiției (familie, pământ, strămoşi), a 
moralei sacrificiului, renunțării şi supunerii pentru a conserva ceea ce 
este — este un naționalism reacționar; 

> Organizarea lumii în state-națiuni diferite este justificată de geografie, 
munţii şi apele fiind graniţe lăsate de Dumnezeu între popoare — dar 
aceste popoare trebuie să conviețuiască în armonie. 

În spritul evoluționist şi pozitivist din ultima parte a secolului, s-au 
impus teoretizările despre naţiune ale lui Hippolyte Taine, cu monumentala 
sa lucrare Originile Franţei contemporane (1875-1893): 
> Există trei cauze care determină evoluţia socială: 

> Rasa (ansamblul de caractere bilogice trasmise ereditar); 

> Mediul (tradițiile, credințele, obiceiurile mentale, instituțiile 

care formează individul); 

> Momentul (ansamblul de circumstanțe care declanşează 

acțiunea); 
> În această perspectivă, Revoluţia a fost produsul unor creiere bolnave; 
> Guvernarea este o problemă de cunoaştere şi trebuie stabilit un sistem 

care să permită elitelor competente să ia decizii bune şi să iniţieze un 

sistem de educaţie care să ferească populația de tirania unei singure 
persoane sau de tirania tuturor. 

SOCIALISMUL UTOPIC. FOURIER, OWEN, SAINT SIMON 


Termenul grec de eu-topos reprezintă fie „un loc bun şi vesel”, fie 
„un loc inexistent”. În ambele semnificaţii a fost acceptat pentru a descrie o 
lume imaginară mai bună, mai dreaptă, veselă (dacă nu chiar ridicolă) prin 
imposibilitatea concretizării ei. 

Precursor al utopiilor socialiste, în plină Renaştere şi-a scris lucrarea 
Thomas Morus, Utopia (1516). Autorul a fost sfetnic apropiat al lui Henric 
al VIII-lea al Angliei, fiind executat apoi de acesta pentru opoziția la 
înființarea Bisericii anglicane. Caracteristicile societăţii ideale şi irealizabile 
pe care o propune: 
>  Diviziune strictă a muncii şi disciplină civică riguroasă; 
> Egalitate socială deplină (fără bani şi fără proprietate individuală); la fel 

în domeniul politic (funcțiile sunt dobândite prin alegeri, şi nu există 
diferenţă între munca fizică şi cea intelectuală); 
>  Toleranţă faţă de convingerile religioase. 
Utopiile vor căpăta dimensiuni ştiinţifice în detaliile lor odată cu 
Claude Henri de Saint-Simon (1760-1825), care a publicat o în 1819 o 
Parabolă, care se completează cu alte lucrări cum ar fi Organizatorul (1819), 
Sistemul industrial (1821-1822), Catehismul industriaşilor (1822-1823): 
> Omenirea trebuie să accepte o revoluţie spirituală care va face să triumfe 
o nouă religie; 

> Această religie nu propune salvarea într-o altă lume, ci realizarea 
umanităţii prin stăpânirea completă a lumii de aici. Astfel, fericirea şi 
virtutea vor fi prelungite la nesfârşit; 

> În ipoteza că Franţa ar pierde pe francezii care sunt „cu precădere 
producători...; cei ce conduc lucrările cele mai utile pentru națiune şi 
care o fac productivă în domeniul ştiinţelor, artelor şi meşteşugurilor... 
Franţa ar avea nevoie de cel puţin o întreagă generaţie pentru a remedia o 
asmenea nenorocire”. Dacă ar pierde pe nobilii de rang înalt, miniştrii, 
mareşalii, cardinalii, bogătaşii, marii proprietari, „Statul nu ar avea de 
suferit”; 

> În acest caz, o revoluţie socială va trebui să încredinţeze puterea 
industriaşilor (antreprenorii, bancherii, muncitorii calificaţi, agricultorii şi 
meşteşugarii) şi va elimina clasa politică — aristocratică şi democratică; 

> Puterea ar fi exercitată de o cameră compusă din artişti, savanţi, 
industriaşi, ingineri, care vor conduce societatea în felul unui consiliu de 

administrație, a unei societăți comerciale, încercând să realizeze numai 
opere pacificate de utilitate pozitivă; 
Politica devine o ştiinţă pozitivă, „ştiinţa producției, adică ştiinţa care are 
drept obiect ordinea lucrărilor, cea mai favorabilă pentru toate felurile de 
producţie”; 
Individul liber devine o ficțiune în lumea industrială; aici indivizii se 
reduc la rolurile lor sociale şi funcţiile lor productive; 
Cunoaşterea ştiinţifică „pozitivă” va trebui aplicată în planificarea socială 
şi economică, de către o elită de experţi. Prin planificarea se anticipează 
nevoile sociale, rezultând un sistem economic mai drept decât 
capitalismul „laissez-faire” — care duce la abundență şi risipă. 

Charles Fourier (1772-1837) a creat o viziune socialist-utopică în 


care a dezvoltat misticism, numerologie, chiar o teorie psihologică: 


> 


> 


Civilizația înseamnă represiune, corecție, moderare a realului; civilizația 
este „iremediabilă din punct de vedere teoretic”; 

În economie şi politică, principiul liberal al concurenței premiază pe cel 
mai tare, cel mai mincinos, cel mai şmecher, cel mai egoist; societatea, 
fiind prost organizată, îi selecţionează pe cei mai răi paraziți (rentierii, 
soldaţii, comercianții, savanții); 

Libertatea politică, sistemul reprezentativ, separarea puterilor „sunt doar 
amăgeală şi înşelăciune”; 

Principiile mercantilismului şi căsătoriei coincid; căsătoria a devenit o 
înşelăciune în care toți sunt păcăliți, astfel încât bărbaţi, femei şi copii 
convieţuiesc  duplicitar, refulându-şi agresivitatea. Femeile devin 
proprietatea bărbatului, copiii sunt închişi, bărbaţii sunt sistematic 
victimele adulterului (Fourier descoperă 76 de feluri de „încornorați”; 

În consecinţă, trebuie înlocuită Lumea Civilizată cu Lumea Armonioasă. 
Celula socială a acestei organizări va fi Falansterul, asociaţie bazată pe 
eliberarea pasiunilor (sunt identificate 810 feluri de pasiuni, structurate în 
12 pasiuni principale). Principiile Falansterului: 

Numărul membrilor între 1600-1610; 

Rezidenţii produc tot ceea ce le este necesar; 

Toate pasiunile sunt satisfăcute din plin; 

Principiul „muncii atractive” (fiecare va munci ceea ce îi place — copiii, 
pentru că le place să se joace în mizerie, vor mătura străzile şi vor strânge 
gunoaiele); 

Aparatul coercitiv al statului (legi, poliție, tribunale, închisori) nu este 
necesar; 

Banii şi proprietatea sunt suprimate; la fel salarizarea; 
Ierarhia sociale este foarte alambicată, cu multe titluri care satisfac 
pasiunile, dar care nu conferă putere coercitivă. 

În Anglia, socialismul utopic a fost reprezentat de un fost capitalist 


îngrozit de efectele sociale ale epocii acumulării primitive a capitalului, 
Robert Owen (1771-1857). Lucrarea sa principală este O nouă viziune 
asupra societăţii (1814); 


> 


> 


Sistemul social deformat a născut beţia, hoția, desfrâul — şi nu păcatul 
originar şi nici defectele individuale; 
Capitalismul recompensează egoismul şi lăcomia; acesta trebuie înlocuit 
cu un nou siste, producţia cooperatistă pentru folosul public, care să se 
sprijine pe un nou sistem de educaţie; 
Principiile teoretice le-a aplicat în 1800 în Scoţia, într-o fabrică textilă: 
curăţenie, condiţii de muncă relativ sigure, munca redusă ca durată, 
interzisă copiilor sub 10 ani — care erau educați pe cheltuiala 
proprietarului (scris, citit, socotit, valoarea cooperării); 
Al doilea proiect l-a realizat în 1824 în Indiana (America de Nord), pe o 
suprafață de 30.000 acri, unde a întemeiat comunitatea socialistă „New 
Harmony”. La scurt timp aceasta a eşuat, iar proprietarul şi-a pierdut cea 
mai mare parte a averii. 

În secolul al XX-lea, reținem contribuţia teoretică a lui Ernst Bloch 


(1885-1977), principalul teoretician modern al utopiei. Cartea de referință 
este Spiritul utopiei (1918), completată mai târziu de Principiul speranței 
(1959). Reţinem: 


> 


> 

Ființa nu este o entitate statică sau finită, ci în mod constant tinde către a 
deveni ceva; 

În orice moment conştiinţa umană anticipează existența, fundamentând 
astfel posibilitatea unei utopii care nu există încă, dar care are şanse de a 
se concretiza 

Tradiția utopică vine din neoplatonism şi gânditorii mistici medievali, 
prin Thomas Munzer şi Marx. 

MARĂISMUL LUI MARX ŞI ENGELS 


Influențele ideologice cele mai importante asupra zecilor de mii de 


pagini scrise de Karl Marx (1818-1883) şi Friedrich Engels (1820-1895) — în 
condiţiile în care opera celor doi este un proiect grandios care nu este coerent 
şi consecvent - sunt filozofia clasică germană, economia politică engleză şi 
socialismul francez. 


Influenţa lui Hegel, care de altfel şi-a pus pecetea pe întreaga gândire 


germană vreme de patru decnii după moartea sa, şi care este evidentă încă din 
Contribuţii la filozofia dreptului a lui Hegel (1843) şi Manuscrisele 
economice şi filozofice redactate de Marx în 1844 şi rămase nepublicate, 
poate fi sintetizată în următoarele: 


> 


> 


Istoria umană are un sens, şi acesta poate fi înțeles mai ales privind în 
trecut; 
Spiritul este un set de potențialuri care aşteaptă să fie actualizate; cel mai 
important dintre aceste potențialuri este capacitate de a fi liber; istoria 
devine povestea spiritului pentru a depăşi obstacolele din calea libertății; 
Spritul evoluează spre formele cele mai înalte printr-o succesiune de 
„înstrăinări” sau „alienări”, care uneori sunt dureroase, dar fac posibilă 
evoluția spre forme superioare; 
Modalitatea de evoluție a spiritului uman este dialectică, adică prin 
ciocnirea ideilor şi idealurilor contrare. Spre exemplu, relația stăpân- 
sclav: stăpânul obține un sclav prin cucerirea lui fizică; sclavul la început 
e recunoscător pentru că i s-a cruțat viața, şi se percepe ca inferior 
degradat şi dependent; stăpânul dimpotrivă; fiecare are nevoie de celălalt 
pentru a fi ceea ce este; sclavul ar dori să fie tratat ca egal, să fie eliberat; 
stăpânul nu poate face aceasta fără a înceta să mai fie stăpân. Când 
sclavul refuză să recunoască superioritatea stăpânului, el are cele mai 
multe atu-uri, întrucât poate lua stăpânului singurului lucru pe care îl 
doreşte, iar stăpânul nu se poate opune decât prin violență. Stăpânul este 
dependent de sclav, deci nu este mai „liber” decât sclavul. Dacă amândoi 
recunosc acest lucru, relația de sclavie dispare concomitent. Eliberându- 
se, sclavul îşi eliberează stăpânul; 

Principalele teme ale operei lui Marx şi Engels sunt: 

Teoria istoriei 

Urmând pe Hegel în interpretarea de stânga a „tinerilor hegelieni”, Marx 
crede că istoria nu e lupta spritului pur pentru realizare, ci a luptei speciei 

umane împotriva unei lumi ostile, şi în acelaşi timp a luptei oamenilor 
între ei; 
Cele mai importante conflicte interumane sunt cele între clasele sociale: 
stăpâni şi sclavi, nobili şi iobagi, capitalişti şi muncitori. Câte vreme 
societățile sunt divizate, lupta de clasă este motorul istoriei; 
Interpretarea materialistă a istoriei (Hegel oferea interpretarea idealistă); 
Lupta de clasă este determinată de interese economice opuse: „Înainte ca 
oamenii să facă orice altceva, ei trebuie să producă mijloacele 
subzistenţei lor, mâncarea pe care o mănâncă, hainele pe care le poartă, 
casele în care locuiesc ş.a.m.d.. Orice altceva, derivă din necesitatea de a 
produce mijloacele subzistenţei noastre”; 
Producția materială are nevoie de forțele materiale de producţie (materiile 
prime şi maşinăriile indiferent de complexitatea lor, de la arcul 
vânătorului la maşinile industriale) şi relaţiile de producţie (organizarea 
umană în vederea producției, numită de Adam Smith „diviziunea 
muncii”); 
Din relaţiile de producţie rezultă clase sociale, în pricipal două clase 
antagoniste; aparatenența de clasa supusă este indicată de calitatea de a fi 
mijloc de producție; apartenenţa la clasa suprapusă e dată de calitatea de 
proprietar al mijloacelor de producție; 
Întrucât clasa dominată este mai numeroasă, clasa dominantă controlează 
statul (poliția, tribunalele, închisorile, etc.). Dar clasa conducătoare nu 
foloseşte numai forța brută, ci şi „conştiința” clasei supuse (gândurile, 
convingerile şi ideile); 
Se formează astfel suprastructura ideologică (politică, teologică, legală, 
economică) — set de idei, idealuri şi convingeri care legitimează 
alcătuirea societăţii, diferențele de clasă, polarizarea bogăției. „Ideile 
clasei conducătoare sunt ideile dominante în fiecare epocă”; în societatea 
capitalistă acestea sunt difuzate de întreg sistemul educaţional şi presă; 
Religia a devenit astfel „opiumul popoarelor”, deoarece le cere oamenilor 
să accepte condiţiile de trai, promițând eliberarea într-o altă lume; 
Acceptând ideologia clasei conducătoare, clasa muncitoare îşi crează o 
falsă conştiinţă, fiind o clasă „în sine” şi nu „pentru sine”. Când va 
dobândi adevărata conştiinţă, va deveni o clasă revoluţionară. 

Critica societăţii capitaliste: 
În faza timpurie a capitalismului, burghezia a jucat un rol progresist şi 
revoluţionar: negustorii capitalişti au impus ridicarea barierelor 

comerciale pe uscat şi au deschis noi drumuri comerciale prin marile 
descoperiri geografice, au distrus sistemul proprietății feudale prin 
sistemul cămătăriei şi al băncilor; pe de altă parte, capitalismul a făcut 
omul să devină stăpân al naturii („Burghezia a creat, pe durata domniei 
sale de aproape o sută de ani, forţe productive masive mai multe şi mai 
colosale decât au reuşit toate generaţiile anterioare puse laolaltă”); în al 
treilea rând, capitalismul este progresist prin nevoia de permanentă 
inovare şi schimbare a tehnicilor şi metodelor de producţie, în scopul 
maximizării profitului; 
Sistemul capitalist este depăşit şi criticabil pentru că: 
e Şi-a depăşit utilitatea istorică, pentru că a pregătit suficient 
calea pentru o nouă formă de societate, cea comunistă; 
e Crează alienarea clasei muncitoare, prin: obligarea 
muncitorilor de a-şi vinde munca fără să deţină ceea ce produc; 
ucide spiritul creator în muncă, înlăturând satisfacția muncii; 
îndepărtează aptitudinile estetice ale muncitorilor, care se mai pot 
crea şi nu se pot bucura de frumos; concurența pe care o induce 
între muncitori pentru locurile de muncă; Capitalismul crează 
deopotrivă şi alienarea clasei burgheze, după exemplul stăpânului 
de sclavi; 
e Capitalismul este autosubversiv, aşezând în mod obligatoriu 
salariile la nivelul cel mai de jos posibil, în scopul maximizării 
profitului. Muncitorii sunt obligați să lucreze pe un salariu de 
subzistență de frica şomajului şi a foamei; 
În acest fel, capitalismul a creat forțele şi condiţiile care într-o zi îl vor 
distruge. Proletariatul nu are nimic de pierdut şi totul de câştigat dacă se 
revoltă, şi aceasta se va produce în momentul în care vor deveni o clasă 
„pentru sine". 
Bazele revoluției: 
Crizele economice, recesiunile şi depresiile periodice pe care le suferă 
economia capitalistă. Analiştii burghezi le consideră forme de 
autocorectare; Marx le crede structurale, datorate „anarhiei în producţie”; 
Pauperizarea proletariatului, produsă mai acut în momentele de depresie 
economică. Momentul individual cel mai dureros este pierderea slujbei; 
Conştiinţa revoluţionară de clasă, când muncitorii încep să înțeleagă că 
situația lor se datorează sistemului, şi nu rapacității individuale a 
patronilor. 
Etapele revoluţiei: 

> Dobândirea puterii de stat: începută prin mici greve aparent spontane, 
boicoturi, demonstraţii de stradă şi revolte, mişcarea se va coagula rapid 
într-o forță organizată, în vederea: unei greve generale care să paralizeze 
întreaga societate; unui război civil în care proletariatul să înfrunte 
soldaţii şi poliţiştii în slujba capitaliştilor; câştigării alegerilor libere (cale 
pe care Marx o vedea posibilă, eventual, în Olanda şi Statele Unite ale 
Americii). Lupta va fi inevitabil lungă şi violentă; 

> Dictatura proletariatului: aşa cum statul burghez întruchipează dictatura 
burgheziei, muncitorii vor deveni noua clasă conducătoare şi vor conduce 
în propriul interes (folosind şcolile, tribunalele, închisorile şi poliția 
pentru păstrarea câştigurilor revoluţiei şi înfrângerea contra-revoluţiei 
organizată în interior sau din străinătate). Aceasta trebuia să fie o 
dictatură a proletariatului către proletariat, nu deasupra acestuia; 

> Dispariția statului: prognozată de Marx în Critica Programului de la 
Gotha, când afirma că trecerea de la capitalism la comunism se va face 
prin intermediul unei perioade de socialism (caracterizată prin dictatura 
proletariatului, dar şi continuarea sistemului de salarizare, ca încurajare a 
muncii, pe principiul „de la fiecare după capacităţi, fiecăruia după 
muncă”). La locul de muncă dispare exploatarea şi alienarea; 

> Comunismul - Marx oferă foarte puţine detalii, între care: societatea 
deschisă şi democratică, în care toţi oamenii participă la guvernare; 
principalele mijloace de producţie vor fi în proprietate publică; producția 
va fi planificată şi ordonată; distribuţia bunurilor şi servicilor se va face 
nu după bogăţie, ci după capacitate şi nevoie („de la fiecare după 
capacităţi, fiecăruia după nevoi”); oamenii vor fi liberi să-şi dezvolte 
toate fațetele personalităţii, după modelul Renaşterii. 

Din activitatea politică a lui Marx şi Engels: 

Marx s-a născut la Trier (Renania germană), fiu al unui avocat evreu 
covertit la creştinism pentru a putea practica; studiază dreptul la Bonn, apoi la 
Berlin, unde îşi ia doctoratul (1841); devine reporter apoi editor la 
„Rheinische Zeitung” (1842); în 1843 se mută la Paris, unde se împrieteneşte 
cu Engles, împreună urmând să lucreze timp de 40 de ani; 

Engels e născut în Barmen (Renania); în 1841 se apropie de cercul 
„hegelienilor de stânga”, iar în 1842 se stabileşte la Manchester — Anglia; 

În 1846 cei doi intră în contact cu mişcările revoluţionare pariziene; 
deschid la Bruxelles „Birourile de corespondență comunistă” care să țină 
legătura între mişcările revoluționare europene. Aderă la „Liga celor drepți”, 
asociaţie din Londra care grupa exilaţii politici şi muncitorii germani din 

Europa Occidentală. În 1847 aceasta organizează două congrese succesive 
pentru a crea „Liga comunistă”. Cei doi înlocuiesc sloganul „Toţi oamenii 
sunt frați” cu „Proletari din toate țările uniţi-vă”, şi primesc sarcina să 
întocmească un manifest din sinteza discuțiilor din Ligă; 
„Manifestul Partidului Comunist” este publicat în 1848, înainte de 
izbucnirea revoluţiei; Liga comuniştilor se dizolvă în 1852. 
La iniţiativa celor doi, în 1864 înfiinţează Asociaţia internaţională a 
muncitorilor, din care elimină pe rând rivalii (adepţii lui Ferdinand Lassalle, 
apoi Proudhon şi Bakunin). În 1872, în faţa pericolului ca bakuniniştii să 
preia controlul asociaţiei, Marx mută sediul în Statele Unite; la puţin timp va 
fi desființată. 
Principalele lucrări ale lui Karl Marx şi Friedrich Engels: 
> Marx: Contribuţii la critica filozofiei dreptului a lui Hegel, 1844, Teze 
asupra lui Feuerbach, 1845; Lupta de clasă în Franţa (1848-1850), 18 
Brumar al lui Ludovic Bonaparte (1852), Capitalul. Critica economiei 
politice (începând din 1867), Războiul civil în Franța (1871), Critica 
Programului de la Gotha (1875) 

> Marx şi Engels: Ideologia germană, 1845-1846; Manifestul Partidului 
Comunist, 1848; 

> Engels: Situația clasei muncitoare în Anglia, 1845, Anti-Duhring (1878), 
Dialectica naturii (1873-1886), Originea familiei, a proprietăţii private 
şi a statului (1884), Ludwig Feuerbach şi sfârşitul filozofiei clasice 
germane (1886). 


53 


EUGEN STRĂUŢIU 


MARXISMUL DUPĂ MARX. ROZA LUXEMBURG, LENIN, STALIN. 


> 


A. GRAMSCI, L. ALTHUSSER 


După moartea lui Marx şi Engels, socialismul cunoaşte două evoluții 
fundamentale: 
Devine ideologia oficială a tuturor partidelor socialiste europene, odată 
cu excluderea lui Bakunin din Internaționala I (1872), unificarea 
socialiştilor germani (Gotha, 1875) şi înființarea Partidului Socialist 
Fracez (1879); 
Se  instituţionalizează, existând partide (inclusiv organizații 
internaționale) şi state care îşi asumă oficial ideologia marxistă. 

Una dintre cele mai auzite voci în apărarea merxismului împotriva 


revizionismului lui Bernstein era cea a Rozei Luxemburg (1871-1919). Cele 
mai importante lucrări ale sale au fost: 


> 

Acumularea capitalului (1913): 

Acceptând teoria lui Marx că producția depăşeşte cererea, nu există 
stimulente pentru capitalişti de a reinvesti; soluția pentru utilizarea 
excedentului de produse este exportul în țările precapitaliste (o formă a 
imperialismului); 

Imperialismul nu este aberația unui sistem sănătos, nici cel mai înalt 
stadiu al capitalismului (Lenin); imperialismul era în mod intrinsec 
capitalismul la începuturile acestuia; 

Inevitabil militarismul şi naționalismul se vor conjuga cu imperialismul, 
pentru cucerirea de noi piețe; 

Reformă sau revoluție socială (1899): 

Creditul nu elimină caracterul de criză al capitalismului; 

Perspectiva ajungerii sindicatelor la putere nu poate rezolva 
reglementarea salariilor şi condițiilor de muncă. Sindicatele sunt forme de 
organizare „pur defensive”; 

Fără revoluție politică, reforma acordată în anumite condiţii va fi anulată 
în altele; 

Probleme organizatorice ale social-democrației ruse (1904): 
Conştiința de clasă nu poate fi indusă proletariatului „din afară” de către 
o categorie de intelectuali revoluționari de profesie; 

In interiorul partidului, este ineficiantă supunerea oarbă; 

Greva de masă, partidul şi sindicatele (1906): 

Greva de masă este modalitatea de a combina lupta sindicală cu cea a 
partidului revoluţionar; 
Partidul trebuie să înființeze tot mai multe şi cuprinzătoare, din punct de 
vedere socia, organizaţii democratice, care să transmită spre baza 
societăţii politica partidului. 
Revoluția rusă (scrisă în închisoare, fără informaţii complete asupra 
desfăşurărilor din Rusia): 
Acuză politica de reformă agrară a lui Lenin şi dreptul la autodeterminae 
acordat popoarelor; 
Dictatura proletariatului, ca fază de tranziție, trebuie să extindă 
democraţia în sens republican şi să asigure participarea directă a clasei 
muncitoare la administrarea vieţii sociale. Aceste necesităţi sunt datorate 
înapoierii şi izolării Rusiei. 
Fondator al comunismului modern, Vladimir Ilici Lenin (Ulianov) a 


condus prima revoluţie comunistă de succes, a creat Partidul Bolşevic şi a 
fost adevăratul deţinător al puterii de stat în Rusia după revoluţie. Teoriile 
sale au fost expuse publicului în 


> 


> 


Dezvoltarea capitalismului în Rusia (1899): 

Reprezintă o investigare statistică şi teoretică a stadiului de dezvoltare 
socio-economică a Rusiei; 

Relevă dezvoltarea inegală a capitalismului rus, deci relativa imaturitate a 
burgheziei şi proletariatului. De aici rezultă că marxiştii ruşi trebuie să 
lupte întâi pentru o revoluție radicală democratică abia apoi pentru una 
socialistă; 

În această revoluție, obiectivul partidului va fi coordonarea potențilului 
revoluționar din toate mediile sociale; 

În condiții de ilegalitate şi represiune severă, partidul trebuie organizat 
clandestin, într-o formulă revoluţionară, condusă de revoluționari de 
profesie şi construit în jurul unui ziar; 

Tactica partidului trebuia să accentueze mai ales problemele politice 
care-i uneau pe muncitori şi ţărani, împotriva intereselor moşierilor şi 
capitaliştilor. 

Imperialismul, stadiul cel mai dezvoltat al capitalismului (1916): 
Caracterul orânduirii capitaliste s-a schimbat fundamental la începutul 
secolului, exportând capital mai mult decât bunuri manufaturate; 
imperialismul s-a creat din necesitatea de a proteja administrativ, militar 
şi naval aceste investiții; 

Monopolul a dizlocat concurenţa din multe sectoare economice; 

Marile bănci domină nu numai economia (capitalul financiar), dar şi 
statul (capitalismul monopolist de stat); 
Ca sistem internațional, capitalismul se hrăneşte ca parazit din 
exploatarea colonială, fiind angajat în cheltuieli militare exagerate; 
Legea dezvoltării inegale a capitalismului: „În regimul imperialist este 
inevitabilă dezvoltarea inegală şi în salturi a diferitelor întreprinderi, a 
diferitelor industrii, a diferitelor ţări”; 
Revoluţia socialistă cere unitatea forțelor antiimperialiste din întreaga 
lume, inclusiv prin combinarea mişcărilor de eliberare națională din 
colonii cu revoluţia bolşevică; 

Tezele din aprilie (1917), stabilind tactica revoluţionară: 
Răsturnarea guvernului provizoriu rus şi acordarea puterii sovietelor; 
Încetarea războiului; 
Împroprietărirea țăranilor; 
Eliberarea naționalităților din vechiul imperiu; 
Instalarea controlului muncitoresc asupra industriei (nu şi asupra 
proprietăţii) şi naționalizarea băncilor; 

Aproape întreaga operă a lui Iosif Visarionovici Stalin (Djugaşvili) 


(1879-1953) se raportează, pozitiv sau prin negare, la Lenin. Principalele sale 
lucrări au fost Marxismul şi problema naţională (1912), Bazele leninismului 
(1922), În jurul problemelor leninismului (1924). Reţinem cele mai 
importante teze: 


> 

Teza socialismului într-o singură ţară, pregătită de Lenin prin teoria 
despre imperialism şi „legea verigii celei mai slabe”. Rusia nu trebuie să 
aştepte dezvoltarea Occidentului pentru a desăvârşi revoluția; 

Lupta pentru socialism se identifică cu apărarea Uniunii Sovietice: 
creştera puterii URSS prin industrializare, micşorează din punct de 
vedere geografic şi economic piața mondială, scăzând resursele 
imperialismului; 

Dictatura proletariatului este justificată de intensificarea luptei de clasă: 
„Lenin ne învață că clasele nu vor dispărea decât după o luptă mai 
perseverentă, mai înverşunată în timpul dictaturii proletariatului decât 
înaintea ei”; 

Societatea sovietică este societate fără clase. În acest caz, existența 
statului se justifică prin încercuirea capitalist şi nevoia apărării de 
pericolul extern. 

Contemporan lui Lenin şi Stalin şi cu experiență asemănătoare în 
practica politică (a fost conducătorul Partidului Comunist Italian în anii de 
după preluarea puterii de către Mussolini) Antonio Gramsci (1891-1937) și- 
a scris aproape întreaga operă în închisoare, sub titlul Scrisori din închisoare. 
Viziunea sa politică: 
>  Defineşte statul într-un mod mai extins decât cel economic (Marx) sau ca 
aparat de represiune (Lenin): :”Statul este societate civilă plus societate 
politică, o hegemonie apărată de coerciție”; 

> Statul modern funcţionează şi sub imperiul consensului, nu numai al 
violenţei; 

> Deci revoluția nu mai poate fi o simplă ridicare armată împotriva 
opresorilor. În Rusia este suficientă preluarea puterii de stat, dar în 
Occident trebuie distrus mai întâi edificiul moral şi intelectual al 
capitalismului; 

> Structura şi suprastructura nu se influenţează reciproc, ci formază un tot 
organic („bloc istoric”). Legătura dintre cele două este asigurată de 
intelectuali, „funcționarii suprastructurii”, care sunt totuşi o pătură relativ 
autonomă, deşi promovează hegemonia clasei burgheze. 
După moartea lui Stalin, în contextul destalinizării politice promovată 
de urmaşii săi în funcția de secretar general al PCUS, valorificând 
deschiderile lui Gramsci, în Europa Occidentală apar formulări mai nuanțate 
ale ideologiei comuniste. 
Între cei mai respectați reprezentanţi ai acestei orientări, Louis 
Althusser (1918-1990), s-a impus prin volumul Pentru Marx (1965), 
încearcă modernizarea marxismului. Din contribuţiile sale: 
> Puterea de stat este în mâinile clasei dominante, dar aparatul de stat nu 
neapărat; 

> Aparatul de stat nu înseamnă doar instituțiile de represiune, dar şi 
aparatele ideologice de stat: bisericile, familia, şcoala, partidele, 
sindicatele, etc.; 

> Aparatele ideologice de stat asigură dezvoltarea economică, dar 
modelează conştientul şi inconştientul indivizilor şi colectivităţilor; 

> În interiorul aparatelor ideologice de stat apar contradicții (biserică- 
familie în evul mediu, şcoală-familie mai târziu), creându-se astfel medii 
pentru lupta de clasă. 

SOCIALISMUL DEMOCRATIC. E. BERNSTEIN, JEAN JAURES. 
SINDICALISM ŞI CORPORATISM 


Cunoscuţi sub numele de „revizionişti”, adepţii reformei (şi nu ai 
revoluţiei) drept cale de înlocuire a capitalismului cu comunismului au pus 
bazele socialismului democratic, prin respectarea rezultatelor electorale şi 
sistemului parlamentar. 

Calea acestui tip de abordare a fost deschisă de Eduard Bernstein 
(1850-1932), executorul testamentar al lui Engels, care în Presupozițiile 
socialismului (1899), care împotriva lui Marx, a descoperit că, departe de a 
suferi o criză structurală, capitalismul se autoreglează. Aceasta infirmă trei 
teze ale lui Marx: existenţa profitului nu este dreptă sau nedreaptă, şi depinde 
şi de utilitatea produsului; teoria pauperizării majorității oamenilor e 
dezmințită de fapte, cei mai mulți acumulând bogăţie; polarizarea societăţii 
nu se realizează, ci evoluţia dovedeşte că se constituie o tot mai puternică 
clasă de mijloc. Capitalismul poate evita criza datorită a şase elemente: 
Extinderea uriaşă a pieţei mondiale; 

Reducerea timpului necesar transmiterii de informaţii; 

Circulaţia din ce în ce mai rapidă a mărfurilor; 

Bogăția crescută a ţărilor capitaliste europene; 

Supleţea sistemului de creditare; 

Apariţia cartelurilor. 
În privinţa altor teze fundamentale ale lui Marx, Bernstein 

formulează teorii diferite: 

> În teoria determinării suprastructurii de către structura economică, Marx 
recurge la o supraestimare a economicului; ideologia şi morala au rol la 
fel de important; 

> Există complementaritate între socialism şi democraţie: „Democraţia este 
un mijloc şi un scop totodată. E mijloc pentru instaurarea socialismului şi 
chiar forma realizării sale... Socialismul este în ultimă instanță aplicarea 
democraţiei la întreaga viaţă socială”; 

>  Proletariatul ca unitate de interese nu este decât o abstracţie; în realitate 
sunt mai multe clase muncitoreşti, în ramuri economice diferite, cu 
interese diferite, cu organizare sindicală şi lideri diferiți; 

> Democrația nu înseamnă dominaţia de clasă a burgheziei; dimpotrivă, 
presupune absenţa oricărei dominaţii de clasă, „chiar dacă aceasta nu 
înseamnă suprimarea efectivă a claselor înseşi; 

In îndeplinirea obiectivelor sale, muncitorimea trebuie să se alieze cu 
țărănimea şi mica burghezie. 
De pe pozițiile „marxismului ortodox”, lui Bernstein i-a răspuns Karl 


Kautsky, în Marxismul şi criticul său Bernstein (1899): 


> 


Agravarea exploatării este incontestabilă; Marx a vorbit de pauperizare la 
modul relativ, nu absolut. Dacă creşte bogăţia, nu în acelaşi ritm creşte 
bogăţia care revine proletariatului; 
Concentrarea capitalistă afirmată de Marx este evidentă ca fenomen 
calitativ; câteva grupuri domina tot mai clar în fiecare sector economic, 
inclusiv în agricultură; 
Polarizarea claselor rămâne o realitate, fiind evidentă proletarizarea clasei 
mijlocii. Micii burghezi sunt doar nişte şomeri mascaţi; 
Criza capitalismului este inevitabilă, şi rămâne demonstrată ştiinţific de 
legile dezvoltării economice; 
Fragmentarea organizatorică şi de interese a muncitorimii este o realitate 
specifică exclusiv Angliei; 
Alianța muncitorilor cu mica burghezie va afecta acuratețea idelului 
revoluţionar. 

Pe poziții asemănătoare cu Bernstein se situează Jean Jaures, liderul 


politic al social-democraţilor francezi: 


> 


> 


Respinge materialismul istoric, catastrofismul revoluționar şi teza 
pauperizării continue a proletariatului; 
Crede perfect compatibile drepturile omului cu socialismul: „Doar 
socialismul va conferi Declarației drepturilor omului întregul său sens şi 
doar el va pune în practică drepturile omului”; 
Se declară adeptul unei „evoluții revoluționare”, căci nu viteza consacră o 
revoluție, ci calitatea pricipiilor sale. Legile electorale din Anglia anilor 
1860-1885 sunt tot atât de adânci ca şi revoluțiile, aducând votul 
universal; 
Drepturile omului trebuie protejate şi completate cu drepturi sociale — 
acestea nu numai că sunt compatibile cu democraţia, dar sunt chiar 
condiţia dezvoltării sale. 

Calea paşnică spre socialism a fost teoretizată şi de socialiștii 


fabieni, care s-au constituit într-o societate la Londra, în 1884. Între 
reprezentanţi: George Bernard Shaw, H. G. Wells, Bertrand Russell, care s-au 
exprimat mai ales prin literatură şi teatru. Aceştia vedeau calea cea mai 
potrivită spre socialism după modelul tacticii generalului roman Fabius 
(trebuie refuzată bătălia, succesul fiind asigurat de retragerea şi slăbirea 

inamicului, care în cele din urmă va fi încercuit fără vărsare de sânge). 
Filozofia fabiană a fost preluată programatic de Partidul Laburist, care în 
1924 a şi reuşit să constituie guvernul în Marea Britanie. 


Deşi nu poate fi confundat cu social-democraţia, sindicalismul s-a 


constituit ca teorie care îmbină justificat problema socială şi problema 
muncitorească. Între cei mai cunoscuți teoreticieni ai sindicalismului se 
numără Antonio Labriola (1843-1904) şi Georges Sorel (1847-1922). 


> 

Din ideile fundamentale ale sindicalismului: 
Sindicaliştii trebuie să fie în măsură, prin amenințarea cu greva generală 
şi acțiunea directă, să constituie avangarda clasei muncitoare în 
răsturnarea statului democratic şi parlamentar; 
Conform Cartei de la Amiens (1906), sindicalismul apare ca o declaraţie 
de neîncredere față de stat şi partidele politice, pretinzând autonomia 
sindicală față de patronat; 
Pentru acțiunea directă şi greva generală, împotriva colaborării de clasă şi 
electoralismului politic; 
Este totuşi necesar arbitrajul statului în conflictele cu patronatul, care 
trebuie să se rezolve prin „convenţii colective"; 
Sindicatele trebuie asociate la administrarea întreprinderilor prin „co- 
gestiune”, formă de protecție socială; 
Autoritatea statului este eliminată: „La baza statului e sindicatul, care e o 
reunire de muncitori; în al doilea grad, e Federația sindicatelor şi uniunea 
sindicatelor, care sunt reuniuni de sindicate; în al treilea şi cel din urmă 
grad, e Confederaţia generală a muncii, care e o reunire de federaţii” 
(Sorel); 
Sindicalismul trebuie să lupte împotriva patriotismului, care dă mai multă 
forță statului şi mai ales armatei - care e simbolul tiraniei despotice a 
statului; 
Autonomia şi libertatea sunt absolute: „Individul liber în sindicat, 
sindicatul liber în federaţie, federația liberă în confederație, iată o lecţie 
de lucruri a căror eficacitate nu poate fi pierdută” (Sorel); 
Salariile devin inutile, munca nefiind o constrângere; contractul va fi 
liber, fiecare va munci unde îi va plăcea; fiecare individ va consuma ce şi 
cât îi place, „fără altă limită decât cea a conştiinţei indivizilor”; legea este 
înlocuită de regimul liberului contract; 
În principiul sindicalismul îmbină trei elemente: marxist (lupta de clasă, 
pe care teoreticienii sindicalismului o văd preponderent în plan economic, 

nu în cel politic), idealist (cu elemente din anarhism şi reformismul lui 
Bernstein) şi blaquist (acţiunea directă şi recurgerea la violență). 
Spre deosebire de sindicalism, corporatismul oferă o soluție bazată 


pe sociologism şi pozitivism la problema clasei muncitoare: 


> 


Este o formă de fi exprimate interesele grupurilor (în primul rând 
grupurilor profesionale) în structurile adiministrative şi social ale statului- 
națiune; 

Sub această formă, corporatismul întăreşte statul şi se opune subtil 
sindicalismului; 

Constă în reprezentarea grupurilor profesionale în parlament. 

IMPERIALISMUL ŞI JUSTIFICĂRILE SALE POLITICE. 
COLONIALISMUL, INTERNAȚIONALISMUL SOCIALIST 


Imperialismul este o formă de manifestare în politica externă specific 
nu doar modernităţii, forme de imperialism au practicat grecii, romanii, 
spaniolii, portughezii, olandezii, etc. Lucrurile sunt însă mai complicate odată 
cu crearea statului național. 

Lucrările reprezentative pentru starea de spirit imperialistă a marilor 
puteri europene sunt Geografia politică a lui Friedrich Ratzel (1844-1904) 
care justifică expansiunea germană, şi Fundamentele secolului al XIX-lea a 
lui Houston Stewart Chamberlain (1855-1927) — care susţine şi el că rasa 
germană, debarasată de influențele latine, slave şi evreieşti, posedă o 
preeminenţă naturală care îi dă dreptul la expansiune. 

Imperialismul modern se deosebeşte de colonizare, care poate fi 
categorisită în trei: 
> Colonizarea prin evanghelizare şi jaf, inaugurată de Cristofor Columb; 
> Colonizarea comercială, practicată de olandezi şi englezi; 
> Colonizarea administrativă, practicată de Statele Unite ale Americii pe 

bază de pacte şi tratate. 
Marea Britanie a inaugurat un grandios program de coloniazre în 
secolul al XIX-lea, ale cărui repere au fost: 
> Consensul creat de primul ministru Disraeli pentru hegemonia mondială 
a națiunii engleze, pe baza unui „softnaționalism”; 

> Difuzarea ideilor lei Herbert Spencer şi Benjamin Kidd (acesta cu un 
plus de exagerare în sens rasist), conform cărora imperiul englez este 
produsul Providenţei, rasei, spiritului uman, care acționează în favoarea 
induistrializării; 

> Interpretarea imperialistă a concepţiei lui John Locke despre stat ca pact: 
statul e un contract între proprietari; proprietar este acela care a ocupat un 
teren şi a ştiut să-l fructifice; statul este deci un teritoriu ca ansamblu de 
proprietăţi private; în consecință, nomazii sunt excluşi din pactul civil; la 
fel, „neproductivii” trebuie să accepte tutela „producătorilor civilizaţi” 
pentru a deveni ei înşişi civilizaţi. 

În Franţa, dinamismul imperial a fost întârziat de înfrângerea din 
1870 în faţa Prusiei; abia Jules Ferry, preşedinte al Consiliului de Miniştri 
între 1880 şi 1885, de pe poziția sa laică şi republicană, a formulat 
argumentele colonizării: 

> Economice: „Politica colonială este fiica politicii industriale. Pentru 
statele bogate în care capitalul abundă şi se acumulează rapid... exportul 
constituie un factor esenţial al prosperității”; 

> Umanitare: „poate cineva să nege că există mai multă jutiţie, mai multă 
ordine materială şi morală, mai multă egalitate, mai multe virtuţi sociale 
în Africa de Nord de când a fost cucerită de Franţa?” 

> Politice: într-o Europa atât de frământată de contradicții între state 
„politica de meditaţie sau de abţinere, este pur şi simplu drumul către 
decădere”. 
Această concepţie s-a păstrat în perioada interbelică, reprezentativă 
fiind poziţia lui Albert Bayet la congresul din 1931 al Ligii pentru Drepturile 
Omului: „colonizarea este legitimă atunci când poporul colonizator aduce cu 
sine o comoară de idei şi de sentimente care va îmbogăți alte popoare; din 
acel moment colonizarea nu mai este un drept ci o datorie... Mi se pare că 
Franţa modernă, fiică a Renaşterii, moştenitoarea secolului al XVIII-lea şi a 
Revoluţiei, reprezintă în lume un ideal care îşi are propria valoare şi pe care 
ea poate şi trebuie să o răspândească în Univers”. 
Socialismul şi-a pus şi el problema imperiului, în forma 
internaționalismului proletar, chiar dacă pentru Marx națiunea nu este o 
problemă interesantă, atâta timp cât motorul istoriei nu este lupta între 
națiuni, ci lupta între clasele sociale. 
Între teoreticienii socialişti s-au exprimat următoarele poziţii cu 
rezonanţă: 
> Eduard Bernstein: „Noi avem datoria să practicăm o politică colonială 
socialistă pozitivă. Trebuie să abandonăm ideea utopică de a da înapoi 
coloniile, consecința extremă a acestei atitudini ar duce la retrocedarea 
Statelor Unite ale Americii, indienilor. Coloniile există, trebuie să 
acceptăm acest fapt. Şi socialiştii trebuie să recunoască necesitatea ca 
popoarele civilizate să exercite o anumită tutelă asupra popoarelor 
necivilizate”; 

> Karl Kautsky apără poziția opusă: „politica colonială capitalistă, prin 
chiar esenţa sa, duce în mod necesar la aservire, la munca forțată sau la 
exterminarea popoarelor indigene. Misiunea civilizatoare constituie doar 
un pretext pentru a acoperi setea de exploatare şi cucerire a societăţii 
capitaliste”; 

> Lenin şi Stalin, prin acţiunea lor politică, au creat un imperiu socialist, 
căruia i-au subordonat prin forță o mulțime de state în Europa, Asia şi 
Africa. 

Poziţii anticolonialiste violente au fost exprimate în țările lumii a 
treia căzute sub dominaţia europenilor sau japonezilor, începând mai ales cu 
perioada interbelică, continuând după al doilea război mondial. 
Reprezentativă este poziția lui Frantz Fanon (1925-1961), care a scris Piei 
negre, măşti albe (1952), Un colonialism muribund (1959), Pentru o 
revoluţie africană (1964) sau Condamnaţii pământului (1961): 
> Teoria completează practica revoluţionară, în Algeria şi Tunisia; 
>  Demască deopotrivă suporturile ideologice ale rasismului, colonialsmului 
şi imperialismului, ca şi proiectul socialist al lui Marx şi Engels, creând o 
alternativă a lumii a treia; 

> Ordinea socială a ţărilor colonizate nu este capitalistă, chiar dacă motivul 
fundamental este profitul; băştinaşii şi capitaliştii nu sunt acolo clase 
antagoniste, ci contradicția fundamentală este între civilizații; 

> În colonii, proletariatul este privilegiat, răsfăţat şi „burghez”, spre 
deosebire de metropole; 

> „Se spune de obicei că există o comunitate de interese între oamenii 
colonizați şi clasa muncitoare a ţării colonizate. Istoria războaielor de 
eliberare purtate de popoarele colonizate este o istorie de infirmare a 
acestor teze”; 

> Baza socială primară a revoluţiei în lumea a treia o constituie nu 
„organizarea producţiei”, ci „organizarea opresiunii”; 

> Baza socială a revoluţiei sunt „oamenii de la ţară” — lumpenproletariatul, 
intelectualii şi mica burghezie renegată; 

>  Tărănimea este „singura forță revoluţionară spontană din ţară”. Aceasta 
şi-a păstrat disciplina după cucerire, cultivând opoziția prin mituri şi 
folclor; 

> Războiul de eliberare cunoaşte mai multe stadii: faza naționalistă (când 
burghezia şi sindicatele militante au cerut privilegii mai mari), faza 
spontană (în care opresiunea accelerează migrarea naționaliștilor către 
regiunile rurale), desfăşurarea (care nu trebuia să fie violentă). 

ANARHISMUL. BAKUNIN, PROUDHON, KROPOTKIN, CHOMSKY 


Mişcarea anarhistă din secolul al XIX-lea se înscrie într-o tradiție 
foarte veche, a-i cărei predecesori au fosi cinicii din Antichitate, continuaţi de 
primele comunități creştine, grupul „diggers” din Revoluția engleză, etc. 
Principiul fundamental al anarhismului este lupta împotriva autorității sub 
orice formă s-ar prezenta aceasta, singura putere efectivă fiind cea a 
individului. 
Între autorii unui proiect anarhist, înaintea celor de inspirație de 
socialistă, se numără Friedrich Nietzsche (1844-1900), care în lucrările 
Voința zeilor, sau cum să filozofăm cu ciocanul, şi Voința de putere (el a 
intitulat-o „O răsturnare a tuturor valorilor”), publicată postum, consideră 
că: 
> Idolii care trebuie zdrobiți sunt întruchiparea credințelor metafizicii lui 
Platon — atât credința teoretică în adevăr (înlocuită după declinul 
filozofiei cu ştiinţa), cât şi credința practicată în „platonismul pentru 
popor” care era religia creştină. Ambele dau dovadă de nihilism, pentru 
că neagă viața şi sunt o manifestare a resentimentului; 

> Genealogistul (cel care-şi asumă distrugerea tradițiilor) trebuie să 
dezvăluie interesele inconștiente (instinctele sau forțele vitale) care duc la 
un adevăr mai profund, absolut; 

> Astfel, orice învățământ ştiinţific sau etico-politic este falsificator. 
Provenit din mediul socialist, Pierre-Joseph Proudhon (1809-1856), 
îşi porneşte argumentarea anarhistă de la observația că muncitorii luptă 
împotriva opresiunii în general, fără a face deosebire între datele economice, 
sociale sau politice. Contradicția între muncitori şi capitalişti vine de la 
simpla constatare a primilor că proprietatea este un furt. Situația trebuie 
răsturnată prin revoluție, care trebuie să-şi propună să distrugă din temelie 
toate relațiile sociale (economice, politice). Lucrările sale importante sunt: Ce 
este proprietatea? (1840), Idee generală asupra revoluției în secolul al XIX- 
lea (1851), Despre principiul federativ (1865), Despre capacitatea politică a 
claselor muncitoare (1865). În principiu: 
> Trebuie expropriați capitaliştii care dețin marile unități industriale, dar nu 
urmat de etatizare — care n-ar face decât să restaureze dinamica 
opresiunii; 

> Socializarea presupune ca producătorii să fie stăpâni pe activitatea lor, 
chiar dacă valoarea produselor va fi stabilită de convenții naționale care 
vor revizui constant prețurile; 

Trebuie menţinut statutul privat al artizanului, micului comerciant şi mici 
proprietăţi agricole; 
Competiţia economică trebuie limitată prin fixarea de reguli care să 
excludă orice posibilitate de monopol; trebuie îmbinat colectivismul 
(aplicat marilor întreprinderi de interes naţional) cu mutualismul (care 
asigură investivitatea şi autoorganizarea muncitorească) şi sectorul privat; 
Familia şi națiunea sunt fundamentele societăţii, dar deasupra lor este 
inutil să se constituie statul. Puterea centrală trebuie să fie emanația 
comunelor (şi aici instituie principiul federativ), regiunilor şi 
întreprinderilor („colective”sau „mutuale"”; singurul ei scop trebuie să fie 
acela de coordonare şi orientare; 
Rămân interese diferite în societate, dar conflictele se vor rezolva prin 
impunerea „voinței generale” cu putere de lege, după discutarea 
divergenţelor în organisme de mediere; 
Astfel respinge aparatul de stat, dar şi Biserica, şi capitalul, şi nu 
recunoaşte autoritatea nici unui partid. 

Pe linia gândirii lui Proudhon scrie şi Mihail Bakunin (1814-1876), 


care accentuează o latură agresivă şi abruptă. Adepții lui Bakunin în 
Internaționala I, în conflictul care l-a opus lui Marx, au fost anarhiştii 
spanioli, catalani şi jurasieni. Din ideile sale: 


> 


Poziţia inițială a omului este de animalitate; negația stării sale cu ajutorul 
gândirii e revolta; negarea negației înseamnă împlinirea libertăţii umane 
prin distrugerea limitelor impuse de gândire; 
Religia (şi ideea de Dumnezeu), statul (şi autoritatea unui principiu 
politic), proprietatea (şi sistemele politice corespunzătoare) au contribuit 
la emanciparea omului față de trecutul său animal. Azi acestea sunt frâne 
în calea emancipării umane; 
În Etatism şi anarhie (1874): Marx greşeşte când vede tendinţa naturală a 
statului de a dispărea; dimpotrivă, statul are tendinţa de a dobândi tot mai 
multă putere, de a-şi accentua controlul asupra cetățenilor. Statul 
muncitorilor nu va diferi esenţial de cel al burgheziei, chiar ar putea fi 
mai opresiv, - pentru că muncitorii nu sunt organizați şi activi pentru a se 
putea opune creşterii puterii statului. 

Această temă este dezvoltată de Piotr Kropotkin (1842-1921), prinţ 


rus care a renunţat la titlu pentru a-şi exprima solidaritatea cu clasa 
muncitoare, în lucrarea Ajutorul reciproc (1902); 

Statul în orice formă (autoritate centralizată, administraţie, legislație, 
reprezentarea cetăţenilor) se opune dezvoltării libere a omenirii. Dictatura 
proletariatului nu va putea aduce decât dictatura unei birocraţii asupra 
proletariatului; 
Comunismul anarhist trebuie să se fondeze pe comuna liberă şi 
întreprinderea gestionată în colectiv; 
Din Originea speciilor a lui Charles Darwin trebuie reținut că 
supraviețuirea este răsplata celor care învaţă cum să coopereze şi să se 
angajeze în ajutorarea reciprocă; 
Organizarea statului trebuie să respecte principiul descentralizării, pe 
baza celulei de bază care este comuna autarhică (unele sugestii de 
descentralizare chiar s-au aplicat în Spania la sfârşitul secolului al XIX- 
lea şi începutul celui următor). 

În Statele Unite ale Americii, cea mai cunoscută teoreticiană a 


anarhismului, inspirată masiv de scrierile lui Kropotkin, a fost Emma 
Goldman (1869-1940), a cărei lucrare fundamentală rămâne Anarhism şi alte 
opere (1911), publicată la Editura Mother Earth — denumirea grupului 
anarhist pe care l-a fondat. Din ideile sale, care anticipează în bună măsură 
feminismul: 


> 


> 
> 


Denunţă căsătoria, monogamia şi standardul sexual discriminator, ca 
fiind defavorabil femeii; 
Critică familia patriarhală ca sursă a dependenţei şi inegalității feminine; 
Analizează dominaţia masculină în biserici, închisori, valorile morale şi 
estetica burgheză; 
Treptat, opera sa a căpătat o nuanță liberală, mai ales după deziluzia 
observării la faţa locului a Rusiei Sovietice, unde a trăit în anii 1919- 
1921. După încheierea războiului civil din Spania, se pronunţă pentru 
schimbarea societăţii printr-un program progresiv de „educare a 
individului”. 

Una dintre cele mai importante voci contemporane în domeniul 


anarhismului este Noam Chomski (1928 - ), a cărui idee fundamentală este 
capacitatea individului de a distinge binele şi răul, în contrast cu neîncrederea 
individului în toate instituțiile umane. De aici rezultă: 


> 


Singurul fel de guvernare admisibil este al „guvernării corecte”, care nu- 
şi trage autoritatea din popularitate sau putere, ci din corectitudinea 
cauzelor pe care le îmbrățișează; 

Un guvern care respectă libertăţile cetăţenilor trebuie să fie de tip rural, în 
care cetăţenii participă laolaltă asemănător cu adunările primăriei, şi 
stabilesc agenda guvernării de jos în sus; 

Capitalismul este un sistem primejdios de guvernare, care deposedează 
indivizii de roadele muncii lor; 

Atunci când suficient de mulți oameni vor auzi adevărul despre 
guvernarea în care trăiesc, se vor ridica într-o revoluţie paşnică şi o vor 
dobori; 

Statele Unite sunt o democraţie extrem de limitată: 

Toate guvernele sunt corupte sau corupătoare, dar atenţia sa se îndreaptă 
asupra S.U.A. în calitate de cetăţean; 


+ Acolo oamenilor li cere să ratifice deciziile care au fost deja 
luate, agenda fiind stabilită de două partide politice aflate la putere; 
+ Programul partidelor politice este stabilit de marii oameni de 


afaceri, şi inevitabil îşi propune menținerea unui procentaj imens din 
resursele lumii sub controlul unui număr restrâns de mari corporații 
americane; 

+ Guvernul foloseşte un sistem de control al gândirii pentru a 
manipula populația, bazându-se pe intelectuali şi mass-media. Idea 
este dezvoltată în Spre un nou război rece (1982); 

+ Dizidenţii sunt reduşi la tăcere; ziariştii care spun adevărul 
vor fi lăsaţi în curând fără slujbă, pentru că toate ziarele sunt sub 
controlul corporațiilor, implicate în teroare şi crimă. El însuşi este 
cenzurat în toată presa oficială; 

+ În Anul 501. Cucerirea continuă (1993) susține că S.U.A. 
aniversează cinci secole de teroare şi opresiune, începând cu 
masacrarea amerindienilor şi până la Războiul din Golf; 

+ S.U.A. nu au intenții de anexare a altor state, dar fură 
resursele acestor țări. 


EVOLUȚIA IDEILOR POLITICE 
TEORII POLITICE RASISTE. DARWINISMUL SOCIAL, BIO- 


ISTORISMUL, 
DOCTRINA LUI CHARLES MAURRAS 


La sfârşitul secolului al XIX-lea se conturează un curent de gândire 


politică ce transpune rezultatele biologiei în domeniul politicului, invocând 
ereditatea împotriva egalităţii şi biologia împotriva rasei. 


Darwinismul social a speculat în acest sens Originea speciilor a lui 


Charles Darwin (1859). Între lucrările reprezentazive se numără Gustave le 
Bon, cu Legile psihologice ale ale evoluţiei popoarelor (1894). Din ideile 
fundamentale ale darwinismului social: 


> 


> 


> 
> 


Cu cât ființa trăieşte şi se perfecționează mai mult, cu atât se adânceşte 
diviziunea muncii şi sporeşte inegalitatea funcțiilor; 
Determinism rasial: aptitudinile oamenilor există în funcţie de rasă: „La 
rasele arienc... spiritul în totalitatea lui se îndrăgosteşte de frumos şi de 
sublim şi concepe un model ideal capabil, prin noblețea şi armonia sa, să 
adune în jurul său afecțiunea şi entuziasmul genului uman”, „La rasele 
semitice, lipseşte metafizica... spiritul e prea rigid şi prea dintr-o 
bucată... omul este redus la entuziasmul liric, la pasiunea neînfrânată, la 
acțiunea fanatică mărginită”; 
Fiecare popor are o constituţie mentală la fel de fixă ca şi caracteristicile 
sale anatomice, care provine dintr-o anumită structură particulară a 
creierului; 
Morţii îi domină pe cei vii şi făuresc popoarele; un popor e un organism 
creat de trecut; 
Masa e condusă aproape în exclusivitate de inconştient; 
Omul liber nu există; psihologia rasei o domină pe cea a individului. 

O abordare originală a evoluției sociale prezintă malthusianismul, 


creat de teologul şi economistul englez Thomas Robert Malthus, care în 
1798 a publicat Eseu asupra legii populaţiei: 


> 


> 


Populația creşte în progresie geometrică, în timp ce mijloacele de 
subzistență cresc în progresie aritmetică; 

Suprapopulația şi mizeria muncitorilor din capitalism nu se datorează în 
primul rând exploatării, ci acțiunii acestei „legi naturale”; 

Epidemiile, foametea, războaiele restabilesc „în mod natural” echilibrul 
dintre numărul populaţiei şi cantitatea mijloacelor de subzistență; 


69 


> 


EUGEN STRĂUŢIU 


Neomathusianiştii susțin că populația trebuie redusă prin lichidarea 
„Surplusului” pe cale artificială. 
Formula contemporană a darwinismului social este sociobiologia, 


întemeiată de E. O. Wilson, profesor la Harvard: 


> 
> 


> 


> 


Bazele biologice determină comportamentele sociale; 

Integrarea taraților, alienaților, criminalilor duce la scăderea sănătății 

intelectuale, morale şi chiar fizice a umanității; 

Spiritul de competiţie, gustul riscului, sentimentul onoarei sunt legate 

indestructibil de esența umană; condamnarea dorinţei de a ataca înseamnă 

condamnarea la moarte a speciei; 

Dreptul la diferenţă este opus mondializării şi nivelării culturii şi raselor. 
Bio-istorismul argumentează faptul că unei rase i se atribuie o 


misiune istorică superioară. Cei mai cunoscuţi reprezentanți: 


> 

Friedrich List (1789-1846): rasa germanică a fost desemnată de 
providență să conducă afacerile lumii întregi, să civilizeze ţările sălbatice 
şi să le populeze pe cele nelocuite; 

Arthur de Gobineau (1816-1882): procentajul de civilizaţie a unei 
populaţii e direct proporţional cu procentajul rasei ariene, care se 
diminuează periculos; 

Adolf Hitler (1889-1945), în Mein Kampf (1925-1926): evreii au 
programat să distrugă prin metisaj rasa albă, au adus umanităţii cele mai 
mari dezastre (liberalismul, marxismul, corupţia mondială, declinul 
Occidentului); 

Oswald Spengler, în Declinul Occidentului: culturile sunt nişte 
organisme, istoria universală e biologia lor generală. Civilizaţiile 
evoluează după algoritmul naştere, copilărie, tinereţe, maturitate şi 
bătrâneţe. Cultura antică are sufletul apolinic, cea arabă — sufletul magic, 
cea occidentală — sufletul faustic; 

Alfred Rosenberg, în Mirul secolului XX (1930): istoria este definită de 
conflictul între rasa ariană şi cea semită (semiţii au contaminat 
creştinismul prin Sf. Pavel şi Sf. Matei, dar şi liberalismul şi marxismul); 
reforma a fost revolta germanilor împotriva tiraniei iudeo-romane. Franţa 
i-a alungat pe hughenoți, tipul său rasial s-a degradat până la a deveni 
brahicefal; 

Friedrich Ratzel, fondatorul geopoliticii: fiecare popor are dreptul să 
exploateze un teritoriu care corespunde spaţiului său vital 
(„Lebensraum”). 

În Franţa, atitudini antisemite s-au putut observa şi la stânga 
eşicherului politic (Fourier, Louis Blanc, Prodhon). Spre sfârşitul secolului al 
XIX-lea însă, rasismul devine apanajul dreptei, iar vocea cea mai autorizată 
devine cea a lui Charles Maurras (1868-1952), teoretician al 
„naţionalismului integral”, conducător al organizaţiei politice „Acţiunea 
franceză”. Din ideile sale: 
> Evreii sunt responsabili de capitalism şi de revoluţia franceză; 
>  Inamicii francezilor: 

> Veneticii (străinii), dar mai ales cei veniți din Orient — care 

sunt ostili rațiunii; 

> Francmasonii, întrucât fiecare francmason tinde să devină 

preotul raționalist al bisericii democratice; 

> Protestanții, mai mult liberali decât revoluționari, care 

suprimă biserica organizată şi abandonează fiecare creştin cu propria 

subiectivitate în faţa lui Dumnezeu; 
> Evreii, care sunt germani (rivala istorică a Franței), cămătari 
(responsabili de ruinarea aristocrației autohtone), bolşevici (Marx, 
Troțki, Rosa Luxemburg, Zinoviev, etc.); 
>  Socialismul poate fi un aliat; Maurras a fost apropiat al lui Georges Sorel: 
un „socialism eliberat de elementul democratic şi cosmopolit i se 
potriveşte ca o mănuşă bine făcută unei mâini frumoase”; 

> Numai monarhia, plasată deasupra partidelor şi intereselor partizane, 
poate plasa pe primul loc interesul național; 

> Tactica înlăturării regimului democratic şi republican: acțiunea violentă. 

FASCISMUL ŞI NAZISMUL. ANALIZĂ COMPARATĂ 


Cuvântul „fascism” a desemnat iniţial doar fascismul italian, 
extinzându-se apoi la regimurile politice ale lui Spaniei lui Franco, Spaniei 
lui Salazar, iar ulterior (printr-un abuz de interpretare incorect) la nazismul 
german. 
Din punct de vedere ideologic, fascismul este o reacție naționalistă şi 
autoritară împotriva slăbirii statului sub influenţa unor erori individuale, 
liberale şi democratice; este totodată o revoluție care promovează un stat 
puternic de tip, fundamentat pe idei care combat materialismul, pozitivismul, 
mişcările socialiste şi comuniste. 
„Fascia” reprezintă simbolul şi principiul unificator al poporului în 
jurul statului: „Dacă liberalism înseamnă individ, fascism înseamnă stat” 
(Mussolini). Statul fascist se sprijină pe naţiune; corpul social este militarizat. 
Unul dintre cei mai importanţi teoreticieni ai fascismului este 
Giovanni Gentile (1875-1944), ideolog oficial al Partidului Fascist Italian, 
cunoscut prin lucrările sale Manifestul intelectualilor italieni fascişti către 
intelectualii din întreaga naţiune (1924), Geneza şi structura societăţii 
(1943), precum şi prin calitate de editor al Enciclopediei italiene. Împreună 
cu Benito Mussolini (1883-1945) a publicat Doctrina fascismului, în 
volumul XIV al Enciclopediei italiene (prima parte, Ideile fundamentale, este 
aproape sigur că a fost scrisă în exclusivitate de Gentile; partea a doua, 
Doctrina socială şi politică, poate să fie opera ambilor; Mussolini semnează 
însă cele două părți). Din ideile sale politice: 
>  Subordonarea individului față de stat şi totalitatea acestui stat; 
> Secolul al XIX-lea a fost secolului individualismului; secolul XX este al 
colectivismului şi statului; 

> Viața este o luptă; este datoria individului, naţiunii şi umanității să 
cucerească viaţa, iar instrumentul acestei cuceriri este statul; 

>  Imperialismul este manifestarea vitalităţii naţionale; 

>  Corporatismul este forma ideală de organizare a statului; proprietatea 
rămâne privată doar dacă este în folosul public (în fapt economia a fost 
divizată în 22 de corporaţii, fiecare administrat de reprezentanţi ai 
patronatului, muncitorimii şi Ministerului Corporaţiilor); 

> Poporul este incapabil să se conducă singur, are nevoie de un lider cu o 
capacitate mistică de a-i arăta propriile interese. 

„Nazismul nu este un fascism obişnuit şi nici măcar o formă extremă 
de fascism. Chiar dacă îşi are originea în tradiţia contrarevoluționară sau în 

modelul fascist, el exprimă o viziune asupra lumii cu totul nouă, expusă în 
întregime în Mein Kampf...” (coord. Evelyne Pisier, Istoria ideilor politice). 
Deosebirile între fascism şi nazism, într-o sinteză esenţială: 
>  Fascismul acceptă pluralismul limitat, neconcurenţial şi iresponsabil al 
instituţiilor (păstrează monarhia, forțele armate, Biserica, organizațiile 
patronale); 
>  Fascismul nu procedează la curățirea birocraţiei de reprezentanții 
regimului trecut, şi nu reuşeşte asimilarea lor sub forma „fascizării”; 
> Partidul unic rămâne instrument de orientare şi de guvernare, dar nu 
poate fi folosit pentru obținerea dominației asupra altor instituţii şi 
organizaţii, amintite mai sus; 
> Manifestările publice de sprijinire a regimului sunt tot mai rare şi 
limitate; 
>  Domină şi oprimă societatea civilă, dar nu o reformează; 
> Are o mai bună capacitate de rezistenţă în timp (în Portugalia până în 
1968, în Spania până în 1975); 
> Nu se organizează pe criteriul rasist, antisemitismul este sporadic. 
Datorită acestor caracteristici, regimurile fasciste pot fi considerate 
mai degrabă în categoria regimurilor autoritare, spre deosebire de nazism şi 
comunism, care sunt regimuri dictatoriale. Nazismul, într-o formulă 
simplificată, poate fi înţeles ca suma fascismului cu rasismul. 
Nazismul îşi are principala exprimare teoretică în Mein Kampf a lui 
Adolf Hitler, lucrare vândută în 10 milioane de exemplare şi tradusă în 16 
limbi, care teoretizează statul rasist. Din reperele acestuia: 
> „Orice putere care nu-şi are originile într-o solidă bază intelectuakă va fi 
ezitantă şi incertă. Îi va lipsi stabilitatea, care nu poate să provină decât 
dintr-o ideologie fanatică”; 
> „O doctrină care, înlăturând ideea democratică de masă, tinde să dea 
acest pământ celui mai bun popor, cu alte cuvinte indivizilor superiori, 
trebuie în mod logic să se conformeze aceluiaşi principiu aristocratic în 
interiorul acestui popor şi să păstreze conducerea şi influența pentru cele 
mai bune capete. În loc să construiască pe ideea de majoritate, această 
doctrină se întemeiază astfel pe personalitate”; 
> „Statul nu este un scop, ci un mijloc. El este condiţia prealabilă pusă 
formării unei civilizații umane de valoare superioară, dar nu este cauza ei 
directă. Aceasta constă exclusiv în existenţa unei rase apte de civilizaţie”; 

„Utilitatea unui stat nu poate fi apreciată luând drept criteriu nivelul de 
civilizaţie la care a ajuns sau importanţa pe care i-o conferă puterea sa în 
lume; aceasta se poate face exclusiv în funcţie de utilitatea pe care o 
poate avea acest organism pentru fiecare popor luat în considerare”; 
„Reichul, în calitate de stat, trebuie să cuprindă toţi germanii, şi să îşi ia 
asupra-şi nu numai sarcina de a reuni şi conserva rezervele preţioase de 
elemente primare ale rasei pe care le posedă acest popor, ci şi de a le face 
să ajungă încet dar sigur la o situaţie predominantă”; 
„Cine nu este sănătos, fizic şi moral, şi în consecinţă nu are valoare din 
punct de vedere social, nu trebuie să-şi perpetueze bolile în trupul 
copiilor săi. Statul raisit are o sarcină uriaşă de îndeplinit din punct de 
vedere al educaţiei”; 
„Statul rasist nu este însărcinat cu menţinerea unei clase sociale aflată în 
posesia unei influențe predominante pe care a exercitat-o până atunci; 
sarcina sa este de a merge să caute, printre toți membrii comunităţii, 
capetele cele mai bune, şi să le ofere slujbe şi onoruri”; 
„Statul rasist îşi împarte locuitorii în trei clase: cetățeni, supuşi ai statului 
(sau resortisanţi) şi străini. În principiu, naşterea nu oferă decât calitatea 
de resortisant. Această calitate nu dă singură dreptul de acces la o funcție 
publică, nici de participare la activitatea politică, de exemplu la alegeri. 
Pentru orice resortisant este esențial să i se stabilească exact rasa şi 
naționalitatea”; 
„Drepturile cetățeanului sunt mai presus de drepturile străinului. El este 
stăpânul absolut al Reichului”; 
Corpurile reprezentative vor fi împărţite în Camere politice şi Camere 
corporative; deasupra lor, cooperarea o va asigura senatul. „Nici în 
camere nici în senat nu se va vota niciodată. Ele sunt organisme de lucru 
şi nu maşini de vot. Fiecare membru are un vot consultativ, dar nici un 
drept de decizie. Aceasta îi aparține în exclusivitate preşedintelui care 
răspunde pentru ea”; 

În cazul nazismului, se produce o totală identificare a partidului cu 


statul, sub următoarele aspecte: 


> 


> 
> 

Posturile în aparatul de stat sunt ocupate exclusiv de membri ai partidului 
sau veterani merituoşi; 

Puterea guvernamentală şi puterea centrală de partid se contopesc; 
Partidul instaurează un control general asupra organelor de stat, cadrelor 
şi activităţii lor; 

Funcţii de stat sunt preluate de organe ale partidului; 

Formaţiuni de stat şi formaţiuni de partid similare se contopesc; 

Statul retribuie activiştii de partid, care se ocupă cu munca organizatorică 
de partid, cu activitatea de propagandă sau agitație. 

COMUNISM ŞI NAZISM. ANALIZĂ COMPARATĂ 


Nazismul şi comunsimul sunt considerate de majoritatea specialiştilor 
ca aparținând aceluiaşi gen politic, totalitarismului. 

Hannah Arendt, în Originile rotalitarismului (1951), defineşte 
astfel: „Puțin importă tradiţia naţională sau sursa specifică a ideologiei sale: 
regimul totalitar transformă întotdeauna clasele în mase, înlocuieşte sistemul 
partidelor, nu cu o dictatură a partidului unic, ci cu o mişcare de masă, 
deplasează centrul puterii dinspre armată spre poliţie şi pune în mişcare o 
politică externă ciudată, ce vizează în mod deschis dominaţia asupra lumii”. 

Termenul de totalitarism este definit de H. Spiro, în Enciclopedia 
internațională a Ştiinţelor Sociale, 1968, vol. 16, prin şase trăsături (comune 
nazismului şi comunismului): 

1.  Universalismul: sistemul totalitar vrea să refacă genul uman după propria 
sa imagine; 

2. Participarea forțată: aleşii organizaţiilor publice oficiale obțin până la 
100% din voturi, şi nimeni nu scapă aprobării politice. Dezvoltarea 
tehnicilor de comunicaţie şi diminuarea ofertei sferei private antrenează 
toţi cetăţenii în jocul politic; 

3.  Suprimarea organizațiilor neoficiale: nu se tolerează nici o asociaţie 
contrară politicii oficiale; 

4. Violenţa militară sau paramilitară (toate regimurile moderne utilizează 
procedee asemănătoare împotriva duşmanului extern); 

5.  Nesiguranţa regulilor: regula este imprevizibilă, deoarece depinde de 
voinţa personală a conducătorului; 

6. Unicitatea scopului: rasism sau ridicarea proletariatului. O ideologie 
unică, şi refuzul tuturor celorlalte. 

Definiţia lui Raymond Aron, Democraţie şi totalitarism (1965), în 
cinci trăsături: 

1. Regimul acordă unui singur partid monopolul actrivităţii politice; 

2. Partidul monopolist impune o ideologie oficială, adevărul oficial al 
statului; 

3. Statul îşi rezervă dublul monopol al mijloacelor de forță şi de 
persuasiune; 

4. Activitățile economice şi profesionale sunt supuse statului; 

5. Totul devine activitate de stat, orice activitate e supusă ideologiei, şi de 
aici teroarea. 

Puncte comune ale nazismului şi comunismului, după Gianfranco 

Pasquino, Curs de Știință politică (1997); 

1. Prezența unui partid unic; 

2. O poliţie secretă foarte bine dezvoltată; 

3. Monopolul statului asupra mijloacelor de comunicare; 

4. Controlul centralizat asupra tuturor organizaţiilor politice, sociale, 
culturale, până la crearea unui sistem de planificare economică; 

5. Subordonarea completă a forțelor armate puterii politice. 

„Pe baza acestei configurații de caracteristici, de obicei sunt cuprinse 
în regimurile totalitare nazismul şi regimurile comuniste sovietic (mai ales 
sub Stalin) şi chinez (mai ales în perioada maoistă). La acestea se pot adăuga 
regimurile comuniste din Vietnamul de Nord (mai ales în cei douăzeci de ani 
de război împotriva Franţei şi a Statelor Unite pentru eliberarea şi pentru 
cucerirea-reunificarea Vietnamului de Sud) şi din Coreea de Nord, precum şi 
toate celelalte regimuri comunsite din Europa Centrală şi de Est, cel puţin 
până la sfârşitul anilor 60 cu excepţia Poloniei şi, într-o oarecare măsură, a 
Ungariei şi României...” 

Într-o analiză comparativă amănunțită asupra comunismului şi 
nazismului, Hans Kohn în Secolul XX (1949), sesizează că „Dictaturile 
totalitare sunt fenomene proprii secolului al XX-lea, datorită caracterului lor 
<<democratic>>: ele sunt mişcări de masă. Chiar dacă au încept cu cucerirea 
puterii de către minorităţi..., ele au avut succes pentru că au dat o formă 
viselor nebuloase ale maselor naţionale şi pentru că s-au făcut ecoul 
aspirațiilor lor confuze şi abia conştiente... Nu putem înţelege masele care au 
urmat conducători precum Stalin şi Hitler, recurgând doar la argumentul 
terorii. Conducătorul este legat de popor mai degrabă printr-o afinitate 
fundamentală decât prin magnetismul său personal... Hitler nu a cucerit 
masele germane, el le-a reprezentat”. 

În aceste condiţii, comparaţia între nazism şi comunism scoate în 
evidență următoarele: 


E i Comunism Nazism 


Identitate socială 


Şefi Proveniţi din clasele inferioare 
Sprijin | Grupuri sociale care se opun claselor conducătoare 

Identitate Lupta împotriva tuturor religiilor 
ideologică Pretenţia de a deţine adevărul absolut 
Dorinţa de a deveni viitorul lumii 


Diferenţa dintre | Dictatura raţională, Dictatura carismatică, 
tipurile de internaționalistă, provizorie | naționalistă, permanentă în 
dictatură în numele libertăţii numele naţiunii 





Recrutarea liderilor din zonele marginale ale societăţii a fost dovedită 
de Daniel Lerner (Elita nazistă, 1951, Elitele revoluționare mondiale, 1965) 
atât pentru cazul nazist, cât şi pentru cel comunist. Astfel, considerând un 
indice de marginalitate prin considerarea mai multor variabile (instabilitate 
profesională, căsătorie la vârstă anormală, eşecuri şcolare sau universitare, 
naşterea într-o regiune frontalieră ş.a.): 
> Toate grupurile de demnitari nazişti posedă un indice de marginalitate de 
peste 75%, recrutaţi din clasa mijlocie (funcţionari, profesiuni liberale, 
manageri — în special dintre marginalizaţii acestor grupuri); 
> Rezultatele sunt identice pentru partidele comuniste ruseşti şi chineze. 
În ce priveşte opoziţiile principiale între nazism şi comunism, putem 
valorifica următoarea schemă: 


Industrializată 
Clasa dominantă Susținerea capitalului Distrugerea capitalului 


Socialism-producţie 
Clasa conducătoare | Închisă (elita), Lărgire progresivă 


Teroare Militară, selecţionistă, | Poliţienească, inchizitorială 
exterminatoare (mărturia 


Rezultate Distrugere pură Construirea unei societăţi 

TEORIILE ŞTIINŢIFICE ASUPRA ORDINII SOCIALE. UTILITARISM 
(J. BENTHAM, J. STUART MILL), POZITIVISM (A. COMTE) 


Utilitarismul 
La sfârşitul secolului al XVIII-lea, Jeremy Bentham se 
singularizează în tentativa sa de a explica politicul prin metode aritmetice. 
Principiul fundamental al explicațiilor sale este acela că „natura a plasat 
omenirea sub guvernarea a doi stăpâni, durerea şi plăcerea. Numai ei pot să 
ne spună ce trebuie să facem”. Lumea ar trebui să promoveze principiul 
utilității; atâta timp cât oamenii doresc să fie fericiţi, utilitatea promovează 
fericirea 
În Introducerea asupra principiilor moralei şi legislaţiei (1789) 
propune : 
> O republică democratică în care eficacitatea şi fericirea fiecărui membru 
al comunităţii să fie măsurate şi prevăzute ştiinţific de către o instituție 
specială; 
> O teorie generală a închisorilor, conform căreia delicventul deţinut, plasat 
continuu sub supravegherea gardianului şi supus unui dresaj corporal 
minuţios, va recunoaşte că îi este folositor să se supună normelor fericirii 
colective; 
> Intervenția guvernământului atunci când, în căutarea plăcerii proprii, unii 
membri ai comunităţii provoacă durere altora: „Treaba guvernământului 
în societate este să promoveze fericirea în societate prin pedepse şi 
recompense”; 
> Drepturile naturale ale omului sunt „absurdităţi bombastice”; 
>  Neintervenţia guvernământului în societate este de dorit, în felul acesta 
promovând cea mai mare fericire pentru cel mai mare număr de oameni — 
întrucât indivizii sunt cei mai buni cunoscători ai propriilor interese; 
> Evitarea situaţiei în care un număr mic de oameni cotrolează 
guvernământul. În căutarea utilității, toţi trebuie să fie egali — aceasta 
înseamnă că aproape toată lumea trebuie să aibă dreptul de a vota (în 
concret, Bentham a susținut sufragiul universal masculin, conform unor 
interpretări susținând chiar şi dreptul de vot pentru femei). 
John Stuart Mill este mult mai clar în susținerea drepturilor 
femeilor, în Despre libertate (1859): 
> În noua organizare liberală a statului (care funcţiona în Marea Britanie şi 
Statele Unite ale Americii) guvernul — care înainte era principalul inamic 
al libertăţii individului — este receptiv la majoritatea poporului. În acest 

fel însă, ei înstrăinează libertatea celor care sunt minoritatea care votează 
altfel; 
> Majoritatea îşi foloseşte presiunea socială şi împotriva acelora care nu se 
conformează modului de viață comun şi convenţional; fără a trece prin 
guvern sau prin lege, „coerciţia morală a opiniei publice” poate sufoca 
libertatea de gândire şi acţiune, proscriind pe cei care nu se conformează 
tradițiilor; 
> „Unicul scop pentru care puterea poate fi legitim exercitată asupra 
oricărui membru al unei comunități civilizate şi împotriva dorinței 
acestuia este prevenirea vătămării celorlalți. Propriul său bine, fizic sau 
moral, nu este un mandat suficient” („principiul vătămării”); 
> Libertatea este vitală pentru dezvoltarea individului; fără exersarea liberă 
a facultăţilor mentale şi morale, care sunt asemenea muşchilor, acestea se 
slăbesc şi ofilesc; 
> Există oameni care pot face majoritatea societăţii să se simtă 
inconfortabil şi nefericita, dar pe termen lung, nonconformişti ca 
Sopcrate sau Galilei au fost folositori societăţii; 
> Progresul este posibil doar prin piaţa liberă a ideilor, opiniilor şi 
credințelor. 
În privința formelor de guvernare, Mill şi-a expus punctul de vedere 
în Consideraţii asupra guvernării. Reprezentativitatea (1861): 
> Democrația reprezentativă este cea mai bună formă de guvernare; 
> Participarea politică este forma principală de antrenare a facultăților 
morale şi mentale, folosită numai în democraţie; 
> Teama de tirania majorităţii trebuie să aducă rezerve în probleme 
democraţiei, este preferabil votul plural (votează toţi care ştiu citi şi să se 
semneze, dar au voturi mai multe aceia cu educaţie superioară). Este o 
soluţie temporară, până când majoritatea va fi suficient de cultivată 
pentru a înlătura problema tiraniei majorităţii. 
El însuşi, Mill s-a intitulat adept al liberalismului de tip „laissez- 
faire”, dar spre sfârşitul vieţii s-a proclamat socialist. 
Utilitarismul a rămas influent până după al doilea război mondial, 
inclusiv în mediul academic american. 
Pozitivismul 
Introdus în gândirea politică de C. H. de Saint-Simon (1760-1825), 
pozitivismul a devenit o doctrină completă odată cu Auguste Comte — 
politehnician şi secretar al lui Saint-Simon. Operele sale fundamentale rămân 

Curs de filozofie pozitivă (1830-1842, 6 vol.) şi Sistem de politică pozitivă 
(1851-1854, 4 vol). 


> 


Aa a 


Din esența gândirii sale: 
Cele trei stări ale civilizației umane sunt, de fapt, etape ale evoluției 
spiritului. În faza teologică sau fictivă, rațiunea explică faptele observate 
prin fapte inventate (în politică, a fost astfel inventat dreptul divin); în 
faza metafizică sau abstractă, faptele sunt explicate prin abstracții (cazul 
contractului social în politică), starea ştiinţifică sau pozitivă, în care 
faptele sunt explicate prin legi generale. În acest ultim stadiu, ştiinţa 
politică devine „o fizică particulară, fondată pe observarea directă a 
fenomenelor privitoare la dezvoltarea colectivă a speciei umane, ştiinţă 
având ca obiect coordonarea trecutului social, iar ca rezultat determinarea 
sistemului pe care mersul civilizației tinde să-l producă astăzi”. 
Progresul social se produce datorită descoperirilor ştiinţei şi aplicațiilor 
sale (în primul rând în industrie); 
Individualismul crează anarhie şi dezordine socială. Este necesară o 
strictă diviziune a muncii şi o clară ierarhie a competenţelor în societate: 
Cei ce ştiu să elaboreze cunoştinţele referitoare la natura fizică şi socială; 
Publiciştii care difuzează şi răspândesc planurile; 
Guvernanţii care execută acesta planuri; 
Masele care se supun guvernanţilor, în avantajul lor; 
Revoluţia franceză se datorează pierderii sensului sociabilității şi 
destrăbălării indivizilor; 
Individualismul nu are nici o valoare în afara societăţii, şi poate fi 
valorificat doar prin intermediul familiei (creuzetul formării morale) şi 
patrie (care ne învaţă solidaritatea); 
Politica trebuie fundamentată ştiinţific, până la a fi înlocuită cu o ştiinţă a 
tehnicii şi gestiunii colective; 
Puterea trebuie să aparțină savanților, singurii care dețin mijloacele 
(cunoscând principiile sociologiei, staticii şi dinamicii sociale). Aceştia 
sunt însă sistematic persecutați de putere; 
Este necesară planificarea socială sistematică şi „ştiinţifică”, care să fie 
propovăduită de noua religie în care oamenii de ştiinţă urmau să fie 
prelați, iar Comte însuşi — papa. 

Între pozitiviştii suucesori lui Comte, remarcăm pe Henry James 


Maine şi Lewis Morgan. 


Henry Maine, care în 1861 a tipărit Ancient Law (Dreptul antic), 


realizează un studiu comparativ al conceptelor şi sistemelor juridice, de la 

lumea arhaică la jurisprudența modernă. Studiind cartea Genezei, Odiseea şi 
Memoriile lui Tacitus, autorul concluzionează că peste tot în lumea veche, 
unitatea fundamentală a societăţii a fost familia, iar autoritatea politică a fost 
autoritatea paternală; începând chiar cu Adam, care era pentru familia sa în 
acelaşi timp tată, rege şi senior. Prin aceasta, este contestat dreptul natural. 
Lewis Morgan, în Ancient Society (Societatea arhaică), contrazice pe 
Maine, arătând că omenirea a pornit la drum într-o stare de comunism 
primitiv, în care instinctul sexual nu era înfrânat de reguli. Abia odată cu 
interzicerea incestului s-a constituit familia patriarhală. Astfel, de la starea de 
organizare socială, oamenii aflați pe acelaşi teritoriu vor trece la starea de 
organizare politică, ca urmare a contractului între voințe libere. 
Astăzi există încă numeroşi adepți ai religiei pozitiviste, care face un 
Dumnezeu din ştijnţă, şi care vede evoluţia omenirii de la epoca teologică, 
prin epoca metafizică, spre epoca pozitivă — cea a dominației ştiinţei. 
În Europa, unul dintre reprezentanţii neopozitivismului a fost Karl 
Popper (1902-1994), cunoscut prin lucrările Societatea deschisă şi duşmanii 
ei (1945) şi Mizeria istoricismului (1944-1945 în periodic): 
> Se revendică din tradiţia lui John Stuart Mill, cu „liberalismul lui 
radical”; se autocaracterizează ca promotor al „crezului unui liberal, 
credinţei lui în posibilitatea domniei legii, a dreptății egale, a drepturilor 
fundamentale şi a unei societăţi libere”. Principial este adeptul 
supremației „raționalismului critic”; 

> Combate „falşii profeţi”: Platon (sursa sau Justificarea filozofică a 
propagandei şi dreptăţii totalitariste), Hegel (sursa naționalismului şi 
culturii statale) şi Marx (ideologul luptei de clasă şi revoluţiei violente) ; 

> Nu este adept al utilitarismului clasic, centrat pe ideea satisfacerii celei 
mai mari fericiri pentru cel mai mare număr de oameni, ci instituie un 
„utilitarism negativ”, care încearcă mai curând să elimine nefericirea 
decât să maximizeze fericirea. Democraţia, toleranța şi libertatea absolute 
sunt paradoxale şi irealizabile;, maximul lor înseamnă autodistrugerea. 

FUNDAMENTAREA POLITICĂ A EUROPEI UNITE 


Ideea de Europa unică s-a conturat pe parcursul multelor crize pe care 
continentul le-a traversat. Iosif Constantin Drăgan, în /dealuri şi destine, 
identifică următoarele stadii de evoluţie ale ideii europene: 

a) „stadiul biologic” — perioada populării spaţiului ce se va numi 
Europa, de către grupul indo-european, caracterizat prin omogenitate 
biologică. 

b) „stadiul geografic" — corespunde perioadei „pax romana” în care 
Roma încearcă refacerea statului european, bazat pe unitatea biologică şi 
divizat între timp în grupuri etnice. 

c) „stadiul spiritual" — caracterizat prin spiritualitatea latină. 

d) „stadiul francez” — Revoluţia Franceză, efect al acţiunilor de 
universalizare a omului, reuşeşte să dea valoare particularismelor europene, 
transformându-le în naţiuni. 

e) „stadiul european" — marcat de tentativele de identificare a unui 
model politic apt să gestioneze în mod corespunzător convieţuirea naţiunilor 
pe continent. 

În contextul cruciadelor pornite pentru recuperarea locurilor sfinte şi 
a conflictelor permanente între monarhii europeni, Dante Alighieri (1265- 
1321) propunea o Putere supremă care să arbitreze litigiile între monarhi, 
respectând „diversitatea de popoare şi obiceiuri”. Ideea unificării sub o 
monarhie unică, inspirată din spaţiul european, este prezentă în lucrarea 
Despre monarhie (1303). 

Contemporanul lui Dante, Pierre Dubois este autor al primul sistem 
de gândire internaţionalistă. Sub titlul Despre recuperarea Țării Sfinte (1305- 
1307), propune regelui Filip cel Frumos crearea unei „republici creştine” 
condusă de un consiliu al suveranilor, care să adopte hotărâri pentru 
aplanarea conflictelor. Această republică trebuia să fie aptă pentru recucerirea 
teritoriilor sfinte. 

Ideea a fost preluată mai târziu, după experiența războiului de 100 de 
ani, de regele Boemiei Georges Podiebrand, care în 1464 întocmea proiectul 
unei ligi a reprezentanţilor suveranilor, sub numele Congregatio Concordiae. 
Principiile acestei ligi trebuiau să fie non-agresiunea şi ajutorul mutual, iar 
sistemul european trebuia să fie format din Adunare, Curte de Justiţie, buget 
şi armată comune. 

Un proiect concret apare în contextul războiului de 30 de ani (1623), 
când Emeric Cruce, în Noul mijloc de stabilire a unei păci generale şi a 

libertăţii de comerț pentru întreaga lume, propunea o asociaţia a tuturor 
popoarelor lumii — inclusiv japonezi şi turci — sub o adunare permanentă cu 
sediul la Viena, care urma să soluţioneze conflictele pe baza unor principii 
juridice. 

În aceeaşi perioadă, ducele de Sully, fostul ministru al regelui Henric 
al IV-lea al Franţei, sub titlul Marele proiect al lui Henric al IV-lea, propunea 
o Europă alcătuită din 15 state (6 monarhii ereditare, 6 monarhii elective şi 3 
republici federale) condusă de 7 consilii — dintre care 6 cu competenţe şi sedii 
regionale. Al şaptelea, Cosiliul preacreştin sau Consiliul Europei, ar fi 
rezolvat problemele de interes comun, fiind format din delegați ai tuturor 
statelor membre. Sub comanda Consiului Europei s-ar fi aflat o armată 
comună. 

În Anglia, Wiliam Penn scria Eseu pentru pacea actuală şi viitoare 
a Europei (1693), cu următoarea viziune non-religioasă asupra unificării: 
coloniile americane urmau să se unească într-o federație — care s-a şi 
întemeiat sub numele de Pennsylvania - „iar federaţia europeană trebuia să fie 
similară acesteia. Guvernarea Europei se putea face printr-o Dieta în care să 
fie membri reprezentanţi ai tuturor statelor, unde deciziile trebuiau luate cu 
trei pătrimi din voturi. O forță armată ar fi fost subordonată Dietei. 

O construcţie pe principii juridice mai aprofundate aflăm la abatele 
de Saint Pierre, în Pacea perpetuă (1712): un Senat european cu puteri 
legislative şi judiciare compus din 40 de membri trebuia să se constituie cu 
sediul la Haga. Acesta avea să decidă pe baza principiului garanţiei teritoriale 
(preluat în art. 10 din Pactul Societății Naţiunilor). Principii adiacente: alianţa 
suveranilor, intervenţia colectivă împotriva statelor recalcitrante. 

Şi filozoful Immanuel Kant, în Asupra păcii eterne (1795), în 
perioada tratativelor pentru pacea de la Basel, a întocmit un proiect din care 
s-a inspirat masiv Programul în 14 puncte al lui Woodrow Wilson: 
federalizarea statelor libere într-un stat de naţiuni care să asigure libertatea 
cetățenilor săi; constituţii republicane pentru statele membre; diplomaţie 
deschisă; dezarmarea şi desfiinţarea armatelor permanente; condamnarea 
amestecului în treburile interne ale altor state. 

Între premergătorii ideii europene unul dintre cele mai cunoscute 
nume este al lui Victor Hugo, care proiecta o Europă unită sub conducerea 
unui Senat suveran, aşa cum era Adunarea legislativă în Franţa. În 1849, când 
prezidează „Congresul prietenilor păcii”, este primul care lansează celebra 
formulă „Statele Unite ale Europei”. 

La sfârşitul primului război mondial, odată cu implicarea Statelor 
Unite ale Americii în reconstrucția Europei, se conturează două orientări cu 
privire la viitorul european: cooperarea fără depăşirea suveranității statelor, 
sau depăşirea acestei suveranităţi în procesul de integrare (cea de-a doua 
concepție poartă denumirea de federalistă). 

În acest din urmă sens, contele Richard Coudenhove Kalergi a 
publicat manifestul Paneuropa, avertizând că „problema Europei se reduce la 
două cuvinte: unificare sau prăbuşire”. „Mişcarea paneuropeană vrea să 
împlinească testamentul politic al lui Kant, Napoleon şi Mazzini şi să pună în 
locul Europei destrămate o Europă liberă şi federativă. Această pace 
europeană trebuie să creeze cadrul pentru o nouă înflorire a culturii 
europene”. Cu un program inspirat din ideile contelui, în 1926 s-a ţinut 
congresul de întemeiere a Uniunii Pan-Europene la Viena. 

O uniune europeană („Europe Communius”) preconiza şi danezul 
Heerfordt, în 1924: statul federal european urma să fie condus de o adunare 
parlamentară, un directorat format din şefi de state care aveau drept de veto, 
un minister federal răspunzător în fața adunării, un regim special pentru 
agricultură şi o perioadă de tranziție înainte de realizarea unei uniuni vamale. 

Aristide Briand (1929-1930) raliindu-se noţiunii de federalism, 
propune într-un discurs pe 7 septembrie 1929, în faţa celei de-a 10-a sesiuni a 
Adunării Societăţii Naţiunilor o legatură federală între popoarele europene. 
„Cred că intre popoarele care sunt grupate geografic, aşa cum sunt popoarele 
Europei, trebuie să existe un lant federal”. Dar, precizează el, „nu va trebui 
să atingă suveranitatea nici uneia dintre naţiunile care ar putea face parte din 
aceasta asociație”. Memorandumul este respins însă de Marea Britanie, fiind 
înțeles ca un nou raport de dominare a Europei de către Franţa (este vorba de 
memorandumul privind „Uniunea Federală Europeană”, redactat de Alexis 
Leger şi prezentat Adunării Societăţii Naţiunilor pe 1 mai 1930). 

Opoziția la ideea federalistă a venit din partea comuniştilor şi 
naționaliștilor. 

După încheierea celui de-al doilea război mondial, în cadrul noii 
reconstrucții necesară Europei, s-a creat cadrul concret pentru înfăptuirea 
practică a Europei unite. Suportul teoretic al acțiunii de unificare europeană a 
aparținut „părinților Europei”, între care Jean Monet şi Robert Schumann 
sunt cei mai cunoscuți. Opțiunea lor era pentru o strategie progresivă şi 
concretă: 

mai întâi o comunitate a cărbunelui şi oțelului care a rezolvat diferendul 
franco-german şi a asociat cele două state la ideea integrării, tratatul de la 
Paris fiind semnat de Franța, Germania, Italia şi Benelux (1951), apoi 
crearea Comunităţii Economice Europene prin Tratatul de la Roma 
(1957) semnat de Franţa, Germania, Italia, Olanda, Belgia şi Luxemburg. 
În 1962 cele 6 ţări au acceptat o politică agricolă comună, iar în 1968 au 
realizat uniunea vamală, pentru ca în 1973 să adere Marea Britanie, 
Danemarca şi Irlanda. 

Procesul a continuat până la forma contemporană, la stadiul Uniunii 
Economice şi Monetare şi monedei unice europene, într-un spaţiu 
reprezentat de 15 ţări europene (între timp s-au mai alăturat procesului 
Grecia, Spania, Portugalia, Austria, Finlanda şi Suedia). 


EVOLUŢIA IDEILOR POLITICE 
DICȚIONAR POLITIC 


Dante Alighieri (29 mai 1265, Florenţa - 14 septembrie 1321, Ravenna), poet şi 
filozof italian, om politic florentin, cel mai mare scriitor european din Evul Mediu. 
Autor al "Divinei Comedii”, capodoperă a literaturii universale, Dante este primul 
mare poet de limbă italiană, sommo poeta ("poet în cel mai înalt grad"). 

Viaţa lui Dante este strâns legată de evenimentele politice din Florenţa. În acea 
perioadă, Florenţa era pe cale să devină oraşul cel mai important şi puternic din Italia 
centrală. Începând din 1250, un guvern comunal compus din burghezi şi meseriaşi 
înlătură supremaţia nobilimii şi, doi ani mai târziu, se bat primii "fiorini" de aur, 
monedă forte a comerțului european. Conflictul dintre "Guelfi", fideli autorităţii 
temporale a papei, şi "Ghibellini", partizani ai primatului politic al împăraţilor 
germani ai "Sfântului Imperiu Roman", se transformă într-un război între nobili şi 
burghezie. La naşterea lui Dante, după îndepărtarea Guelfilor, Florenţa se găsea în 
puterea Ghibellinilor. În 1266, Guelfii revin la putere şi Ghibellinii sunt expulzați din 
oraş. La rândul lor, Guelfii se divid în două fracțiuni: "bianchi" (albii) - care încercau 
să limiteze hegemonia papei - şi "neri" (negrii). 

Dante se naşte la Florenţa pe 29 mai 1265 într-o familie din mica nobilime, tatăl - 
Alighiero di Bellincione - se ocupa cu negustoria. Mama - Gabriella degli Abati - i-a 
murit în copilărie şi tatăl atunci când Dante avea 17 ani. Cel mai semnificativ 
eveniment al tinereții, după cum singur spune în opera sa "La Vita Nuova”, este 
întâlnirea în 1274 cu Beatrice (nobila florentină Bice di Folco Portinari), pe care o 
vede în numai trei ocazii, fără să fi avut oportunitatea de a-i vorbi vreodată. 
Îndrăgostit de ea până la adoraţie, Beatrice devine simbolul angelic al graţiei divine, 
pe care o va cânta exaltat în "La Vita Nuova” şi mai târziu în "Divina Commedia”. 

Se cunoaşte puţin despre educaţia primită, dar creaţiile sale scot în evidenţă o erudiție 
deosebită pentru timpurile sale. A fost profund impresionat de filozofia şi retorica lui 
Brunetto Latini, care apare ca figură importantă în "Divina Comedie". În Florența, 
audiază prelegerile de filozofie şi teologie la şcolile franciscane (pe lîngă biserica 
Santa Croce) şi dominicane (la biserica Santa Maria Novella), studiind mai ales pe 
Aristotel şi pe Toma d'Aquino. Se ştie că în 1285 Dante se afla în Bologna şi este 
foarte probabil să fi studiat la vestita Universitate din acest oraş. 

La vârsta de 20 de ani se căsătoreşte cu cu Gemma Di Manetto Donati, aparținând 
unei ramuri secundare a unei mari familii nobiliare, de la care va avea patru copii, 
Jacopo, Pietro, Giovanni şi Antonia. 

În 1292, doi ani după moartea Beatricei în urma unor complicaţii puerperale, Dante 
începe să scrie "La Vita Nuova”. În acelaşi timp se angajează în viaţa politică 
turbulentă din acel timp, imaginând în persoana împăratului "Sfântului Imperiu 
Roman" mitul unei posibile unităţi politice. Totuşi, în 1293, în urma unui decret prin 
care nobilii erau excluşi de la orice activitate politică, Dante este constrâns să se 
dedice numai creaţiei literare. Doi ani mai târziu, acest decret este abolit, cu condiția 
ca persoana interesată să facă parte dintr-o corporație artizanală. Dante se înscrie în 

corporaţia medicilor şi farmaciştilor, şi în cea a bibliotecarilor, cu mențiunea de 
"poet". Se afiliază fracțiunii "Guelfilor albi”, care se opuneau influenței papei 
Bonifaciu al VIII-lea Caetani. În 1295 este trimis în San Gemigniano cu o misiune 
diplomatică iar în 1300 este ales ca magistrat, unul din cei şase "Priori" - 
supraveghetori ai puterii executive care alcătuia "Signoria". La îndemnul lui Dante, 
liderii grupurilor antagoniste - "albii" şi "negrii" - din rândul Guelfilor, au fost exilați 
pentru a se menţine liniştea în oraş. În timp ce Dante se găsea la Roma, chemat de 
papa Bonifaciu VIII, fracțiunea "negrilor" preia puterea politică în Florenţa, lui Dante 
i se interzice prezenţa în oraş şi este condamnat la o amendă drastică. Neavând suma 
necesară, este condamnat la moarte dacă se va întoarce vreodată în Florenţa. Convins 
că a fost înşelat, Dante va rezerva un loc special papei Bonifaciu VIII într-unul din 
cercurile "Infernului" din "Divina Comedie”. 

Cu anul 1304 începe pentru Dante un lung exil, el nu se va mai întoarce niciodată la 
Florenţa. Petrece cea mai mare parte a exilului la Verona, în anii 1307-1309 la Paris, 
iar mai târziu la Ravenna. În 1310, speranţele politice ale lui Dante au fost trezite de 
sosirea în Italia a împăratului Henric al VII-lea de Luxemburg, în care vedea 
rezolvarea rivalităților dintre oraşele italiene. Dar moartea bruscă a lui Henric în 1313 
la Siena întrerupe restaurarea puterii imperiale. În 1316, conducerea oraşului Florenţa 
îl invită să se întoarcă din exil, dar condiţiile umilitoare erau aceleaşi ca pentru un 
infractor iertat. Dante resipnge cu demnitate invitaţia, spunând că nu se va întoarce 
decât dacă i se va restabili în întregime onoarea ("senza onore e dignità di Dante....a 
Firenze non entrerò mai”). În 1319 Dante este invitat la Ravenna de către Guido 
Novello da Polenta, conducătorul oraşului. Doi ani mai târziu, este trimis ca 
ambasador la Veneţia. În timpul călătoriei de întoacere, suferă un atac de malarie şi 
moare în noaptea de 23/24 septembrie 1321 la Ravenna, unde se găseşte şi astăzi 
mormîntul său, deşi florentinii i-au păstrat un loc special în biserica Santa Croce. 

e JI Convivio" ("Banchetul", 1304-1307) a fost proiectat ca o prezentare în 15 
volume a cunoştinţelor vremii. Prima carte ar fi fost introducerea iar 
celelalte 14 ar fi cuprins comentarii detaliate, dar, din păcate, numai primele 
patru volume au fost terminate. Dante alege "il volgare" (vezi: Literatură 
italiană), pentru prima dată folosit într-o operă culturală în locul limbii 
latine. 

e "De vulgari eloquentia" ("Cu privire la vorbirea comună", 1303-1305) este 
un tratat în limba latină de analiză a diverselor stiluri lingvistice şi literare, 
proiectat în patru cărți, după obiceiul retoricii medievale. Dante încearcă să 
stabilească criterii sigure de bună folosire a limbii italiene scrise şi dedică un 
capitol criticii poeziei italiene. Opera este întreruptă la capitolul XIV al 
cărţii a doua. 

e "De Monarchia" ("Despre monarhie", 1311-1313) tratat politic în latină, 
scris probabil când împăratul Henric VII se afla în Italia, este o expunere a 
filozofiei poilitice a lui Dante, incluzând necesitatea unei structuri 

multinaționale a "Sfântului Imperiu Roman", cu o separare completă a 

bisericii de stat 
Hannah Arendt (Johanna Arendt) (14 octombrie 1906 — 4 decembrie 1975), 
teoretician politic german, numită deseori filosof, deşi ea a refuzat această "etichetă". 
Una dintre figurile marcante ale gândirii socio-politice contemporane. Hannah Arendt 
a abordat în lucrările sale cele două mari şi dificile teme ale epocii postbelice: 
totalitarismul şi antisemitismul. 
S-a născut la Hanovra pe 14 octombrie 1906. Tatăl ei era inginer evreu iar mama 
practica muzica. În 1924 s-a înscris la Universitatea din Marburg pentru a studia 
teologia, dar a sfârşit prin a-şi lua doctoratul în filosofie la Heidelberg (1929), după 
ce studiase cu Heidegger, Husserl şi Jaspers. 
În anul 1925 reîntâlnirea cu Heidegger devine un eveniment major în viaţa sa, atât pe 
plan intelectual cât şi sentimental. Era foarte tânără, drăguță şi plină de admiraţie faţă 
de maestru său, cu 15 ani mai mare. În 1929, ea obţine o bursă de studii care îi 
permite să lucreze până în anul 1933 la o biografie a lui Rahel Varnhagen, un evreu 
german din epoca romantismului. Lucrarea nu va apărea până în 1958. Sub influenţa 
lui Kurt Blumenfeld, preşedintele organizației sioniste, a devenit conştientă de 
identitatea sa evreică în timp ce Jaspers încerca s-o determine să adere la esența 
germană a lui Max Weber. 
A fost arestată de Gestapo în 1933, a reuşit să scape şi s-a refugiat în Franţa. În 1941 
a ajuns în SUA, unde iniţial a scris pentru ziarul de limba germană Aufbau şi a lucrat 
la editura Schoken Books, ocupând în acelaşi timp poziţii-cheie în diverse organizaţii 
evreieşti. 
În 1951 a apărut monografia monumentală Originile totalitarismului (The Origins of 
Totalitarianism), în care analiza mecanismelor care au făcut posibilă instaurarea unor 
regimuri totalitare, fasciste sau comuniste, este completată de evidenţierea 
structurilor care le asigura menținerea, precum şi a consecinţelor antiumane pe care le 
generează. În anii '60 şi '70 a ţinut cursuri la mai multe universităţi (Berkeley, 
Princeton, Chicago) şi la New School for Social Research (New York). A scris pentru 
numeroase ziare şi reviste, între care Review of Politics, Journal of Politics, The New 
Yorker, Social Research. În prelegerile publicate sub titlul The Life of the Mind îşi 
exprimă îngrijorarea în privința neputinței filosofiei de a influenţa în bine acțiunile 
oamenilor. A murit la New York pe 4 decembrie 1975. 
Principalele lucrări: 
The Human Condition, 1958 
Between Past and Future, 1961 
Eichmann în Jerusalem: A Report on the Banality of Evil, 1963 
On Revolution, 1963 
Men în Dark Times, 1968 
The Life of the Mind, operă postumă, 1978 
Aristotel (384 î.Hr. - 7 martie 322 î.Hr.) a fost unul din cei mai importanți filosofi ai 
Greciei Antice, clasic al filosofiei universale, spirit enciclopedic, fondator al şcolii 

peripatetice. A întemeiat şi sistematizat domenii filosofice ca Metafizica, Logica 
formală, Retorica, Etica. De asemenea, forma aristotelică a ştiinţelor naturale a 
rămas paradigmatică mai mult de un mileniu în Europa. 
Aristotel s-a născut la Stagira (motiv pentru care i se ai spune Stagiritul), un oraş din 
peninsula Chalcidica, în nordul Mării Egee. Tatăl său, Nicomah, a fost medicul 
regelui Macedoniei, Midas al II-lea, tatăl lui Filip al II-lea şi bunicul lui Alexandru 
Macedon. Mama sa, pe nume Phaestis, provenea din familie aristocratică. 
Rămas orfan de copil, Aristotel îşi petrece primii ani la Stagira şi Pella, iar la 17 ani 
intră în Academia lui Platon, unde rămâne 20 de ani, mai întâi elev apoi profesor; 
după moartea lui Platon, în 347 î.Hr., a plecat la Assos, în Misia devenind consilierul 
tiranului Hermias. În 343 î.Hr., a fost chemat la Pella, la curtea lui Filip, pentru a 
desăvârşi educaţia tânărului Alexandru (cel care avea să rămână în istorie ca 
Alexandru cel Mare). În 340 î.Hr. s-a întors la Stagira, dar nu pentru multă vreme. 
Pacea impusă de Macedonia cetăților greceşti i-a dat prilejul să revina la Atena, unde 
a înfiinţat propria lui şcoală — Liceul (Lykeion sau şcoala peripatetică), şcoală ce va 
rivaliza cu Academia lui Platon. Va preda aici timp de treisprezece ani şi îşi va 
continua neobosit cercetările. În 323 î. Hr., odată cu moartea lui Alexandru, la Atena 
a răbufnit vechea duşmănie față de macedoneni. Aristotel s-a refugiat la Chalkis, în 
insula Eubeea, unde a murit un an mai târziu. La conducerea şcolii îi succede 
Theofrast, cel mai important discipol al său. 
Vastul sistem filosofic şi ştiinţific conceput de Aristotel, uimitor prin diversitate 
(logică, teologie, politică, estetică, fizică, astronomie, zoologie etc.) şi profunzime, a 
stat la baza gândirii medievale creştine şi islamice şi a fost axul culturii Occidentului 
până la sfârşitul secolului al XVII-lea. Din cele peste 150 de lucrări care îi sunt 
atribuite (Diogenes Laertios menţiona 145), s-au păstrat 47. 
Opera sa cuprinde: 
> Discursuri cu caracter retoric: Elogiul lui Platon, Elogiu către Alexandru, Elegia 
pentru Eudemos, 
> Dialoguri în genul celor platonice: Despre filosofie, Despre justiție, Despre poeți 
- păstrate fragmentar 
> Tratate de erudiție: Constituţia atenienilor, Istoria animalelor (Historia 
Animalium), Despre cer (De caelo) 
Cele opt cărţi ale Politicii, despre care nu se ştie dacă n-au fost redactate în momente 
diferite ale vieţii lui Aristotel, tratează în general comunitatea politică şi instituțiile 
sale. Aristotel se interesează de politică în calitate de naturalist, observator care 
descrie, compară şi clasifică cetățile pe care le cunoaşte identificând trăsăturile care 
le sunt comune. 
Marile teme ale Politicii sunt: 
Întrucât Binele suprem se află dincolo de bunurile particulare, omul trebuie să se 
mulţumească cu obţinerea a ce e mai bine posibil şi să nu pornească în căutarea unui 
absolut iluzoriu. Fericirea rezidă, în ultimă instanță, în activitate. Politica, prima 
dintre ştiinţe în concepţia lui Aristotel, studiază omul ca zoon politikon (animal 

social - politikon provine de la cuv. polis, "cetate" în limba greacă). Omul este 
destinat prin natura sa nu numai pentru a trăi o existenţă biologică, ci şi pentru bine şi 
pentru fericire. Fericirea presupune o independență maximă față de constrângerile 
materiale pe care individul este incapabil să o obţină singur şi care nu este pe deplin 
realizată decât în comunitatea politică. 

Statul este o instituţie naturală, bazată pe comunitatea unor ființe cu limbaj 
articulat(limbajul este pentru Aristotel axul moralității, prin limbaj omul are acces la 
rațiune şi noţiunile de bine şi rău). Pornind de la teoria organicistă, aşa cum corpul 
este anterior organelor, tot aşa şi statul este anterior familiei şi prin urmare omului, şi 
argumentează că individul nu-şi este suficient sieşi, deci nu poate exista fără stat, în 
timp ce statul poate subzista fără un individ. Rolul cetăţii este de a realiza fericirea 
comună a cetățenilor. Funcţia principală a cetăţii constă în înflorirea morală 
acetăţeanului, de aceea Aristotel consacră o mare parte a lucrării problemelor de 
educaţie. 

Ceea ce face ca un regim politic să fie bun nu este conformarea sa la o normă ideală, 
ci adaptarea la datele concrete ale istoriei. Un regim neadaptat la realitate se găseşte 
în mod necesar sancționat pe termen lung prin tulburări sau revoluții. Rezistenţa la 
timp este un criteriu realist pentru definirea idealului politic: cele mai bune regimuri 
sunt în general şi cele mai durabile. Cetățile fiind diferenţiate prin date geografice, 
prin populaţie, prin cultură şi istoria lor, nu se poate furniza un model universal de 
cetate ideală. Aristotel îşi manifestă preferința pentru regimurile cumpătate care sunt 
în acelaşi timp cele mai drepte şi mai puternice. 

Politika lui Aristotel realizează o adevărată microsociologie a raporturilor de 
conducere, dovedind o subtilă surprindere a fenomenelor specifice statului sclavagist 
al cărui contemporan era. 

Raymond Aron (1905-1983) a fost un faimos filozof, sociolog şi politolog evreu 
francez. A studiat filozofia la prestigioasa Ecole Normale Superieure din Paris 
(1924-1928), unde a fost coleg cu Jean-Paul Sartre. Şi-a început cariera universitară 
în Germania (1930-1933), asistând în mod direct la ascensiunea nazismului. 
Mobilizat în 1939, a participat la drole de guerre, apoi — în exil la Londra — a fost 
redactor-şef al al ziarului La France libre. Dupa război, a împletit jurnalismul cu 
activitatea universitară: a fost editorialist la Combat (1947), Le Figaro (1947-1976), 
L'Express (1976-1983); a ținut cursuri la College de France, Institut d'Etudes 
Politiques, Ecole Nationale d'Administration, Ecole Pratique des Hautes Etudes şi la 
Sorbonne. 

În 1963 a fost ales membru al Academie des Sciences Morales et Politiques. A murit 
în 1983, lăsând o operă bogată, în care a respins cu fermitate ideologiile totalitare şi a 
căutat explicații pentru atractța maladivă pe care comunismul a exercitat-o asupra 
intelectualitatii franceze. 

Spre deosebire de Sartre (care credea că "anticomunistul este un câine", acesta a mai 
afirmat, de asemenea, că nu poate denunța crimele din epoca lui Stalin din Uniunea 
Sovietică pentru că "nu trebuie să îi facem să dispere pe muncitorii din regiile 

naționale Renault”), care a alunecat spre extrema-stangă (Aron il numea „mon frere 
enemi“), Aron a fost un conservator prudent şi un analist critic al societaţii liberale, 
poate cel mai lucid politolog al Franţei şi al întregii Europe din a doua jumătate a 
secolului al XX-lea. 

Cel mai important sociolog francez al secolului XX şi unul dintre cei mai importanti 
filosofi ai istoriei acestui secol, poate fi descris cel mai bine prin propria sa 
autocaracterizare: un spectator angajat. El nu s-a temut să se implice în lumea din 
jurul sau, o lume pe care o resimtea tot mai vulnerabilă; de aici şi necesitatea ca toți 
aceia care au curajul să îşi asume o gândire proprie, originală, să se implice în viața 
socio-politică a lumii în care viețuiesc. 

Aron nu s-a temut să meargă împotriva curentului, chiar atunci când „son petit 
camarade“ de la Ecole Normale Superieure , Jean-Paul Sartre, născut şi el tot în 1905, 
a decis să meargă pe "direcția aplaudării statuii idolului de la Kremlin”. 

Augustin de Hipona (13 noiembrie 354, Thagaste în Numidia - 28 august 430, 
Hippo Regius, pe teritoriul Algeriei de azi), episcop, filozof, teolog, doctor al 
Bisericii 

Sfântul Augustin (numit uneori Aurelius Augustinus, în urma confuziei cu Aurelius 
de Cartagina, contemporanul său) este unul din cei patru Părinţi ai Bisericii 
Occidentale, alături de Ambrozie, Ieronim şi Grigore cel Mare. Este unul dintre cei 
mai importanţi teologi şi filosofi creştini, ale cărui opere au modificat substanţial 
gândirea europeană. Opera sa constituie o punte de legătură între filosofia antică şi 
cea medievală. 

În tinerețe a studiat retorica. Impresionat de "Hortensius" al lui Cicero s-a profilat pe 
filosofie. A urmat întâi maniheismul, apoi scepticismul şi în final neoplatonismul. 
După convertirea sa la creştinism (387) prin Ambrosius de Milano a devenit în 396 
episcop de Hippo Regius, în nordul Africii. 

Teologia sa a influenţat gândirea lui Martin Luther, care iniţial aparținuse ordinului 
augustinian. 

Din punct de vedere politic, Augustin vede organizarea de stat ca fiind folositoare şi 
luptă pentru despărțirea între Stat şi Biserică. În opera sa târzie, "Despre cetatea lui 
Dumnezeu" (De Civitate Dei) apreciază istoria omenirii ca pe o evoluţie a cetăţii 
terestre, a oamenilor ("civitas terrena"), ce aspiră spre cetatea lui Dumnezeu ("Civitas 
Dei"). Augustin identifică Cetatea lui Dumnezeu cu Biserica. El explică decăderea 
Imperiului Roman prin aceea că devenise un loc păgân, care a trebuit să facă loc 
Cetăţii lui Dumnezeu, adică Bisericii. 

S-a născut în Tagaste (astăzi Souk Ahras), Numidia, în anul 354. Tatăl său, Patricius, 
era păgân iar mama, Monica, o practicantă exemplară a creştinismului. Educaţia 
elementară a lui Augustin, primită în oraşul natal, era una creştină. A învăţat mai apoi 
la Madaura şi Cartagina. Aici intră pe drumul păcatului, cum spune în Confesiuni, 
dedicându-se unei vieţi carnale. Ducând o tinereţe furtunoasă, are un fiu din flori. 
Între 373 şi 383 este profesor de Retorică la Tagaste şi apoi la Cartagina, perioadă în 
care, lecturând dialogul Hortensius de Cicero, care îndeamnă la iubirea înţelepciunii 

eterne, îşi va schimba viaţa, luând o turnură decisivă. Va deveni manihean. Curând îşi 
dă seama de contradicţiile interne ale maniheismului. Episcopul manihean Faustus nu 
îi poate răspunde la întrebări, iar Augustin se retrage din sectă. Pleacă la Roma pentru 
a întemeia o şcoală de Retorică, dar, neavând succesul la care se aştepta, în 384 
călătoreşte la Milano unde îl cunoaşte pe episcopul creştin Ambrozie. 
Se dedică apoi studiului în Noua Academie Platonică, la momentul respectiv 
influenţată de scepticism. Învățăturile conform cărora trebuia să se mulțumească cu 
poziția sceptică a adevărului probabil nu îl vor mulțumi. ÎL întâlneşte pe Sf. 
Ambrozie, asistă la predicile acestuia şi viaţa sa trece printr-un nou moment de 
cotitură. Regăsind acea fervoare pentru căutarea adevărului absolut, studiază 
învăţătura platoniciană, încercând, în acelaşi timp, să lupte cu tentaţiile sale carnale. 
Tocmai când se gândea să se căsătorească cu mama copilului său din flori, spre a da 
legitimitate acelei relații din tinerețe, se implică într-o nouă poveste amoroasă. Este 
un moment de maximă tensiune în conştiinţa sa. Acesta este momentul celebrei sale 
convertiri, relatată în cartea a opta din Confesiuni. 
Retras în grădină pe domeniul Cassiacus, spre o „dramatică examinare a adâncurilor 
ființei sale”, Augustin are un moment de revelație sub un smochin: aude o voce a 
unui copil din casa vecină, spunând: „7olle, lege; tolle, lege” („ia şi citeşte, ia şi 
citeşte!”). Nu-şi amintea însă nici un cântec de copii care să conțină aceste vorbe şi, 
imediat, şi-a dat seama că îi vorbise o voce divină. Luând „Cartea apostolului”, citi 
primele cuvinte care îi căzură sub ochi: „Nu în ospețe şi în beții, nu în desfrânări şi în 
fapte de ruşine, nu în ceartă şi în pizmă; ci îmbrăcați-vă în Domnul lisus Hristos şi 
grija faţă de trup să nu o faceţi spre pofte”. Acesta este momentul convertirii sale, 
hotărâtoare în acest sens fiind influența episcopului Ambrozie, care l-a şi botezat, în 
noaptea de Paşti a anului 387. 
În 389 revine la Tagaste, unde întemeiază o comunitate monahală. Se dedică studiului 
Scripturilor, combaterii Maniheismului şi a altor erezii. În 391 devine preot la Hippo 
Regius,, iar în 395 Episcop. Moare în 430, după treizeci şi cinci de ani dedicați 
activităţii episcopale. În acest moment, Imperiul Roman era deja supraextins şi 
muribund, iar vandalii se pregăteau să atace chiar cetatea episcopală a lui Augustin. 
Marea Romă avea să devină o amintire (cucerită în 493 de ostrogoți), iar Europa 
Occidentală va intra în Evul său întunecat, vreme de patru secole, până la renaşterea 
carolingiană. 
> De beata vita (Despre viaţa fericită), Cassiciacum, 386 
> De dialectica (Principiile dialecticii), Milano, 387 
> De magistro, Thagaste, 389 — analiza posibilităţii de cunoaştere prin învățătură, 
prin limbaj 
> De doctrina christiana (Despre doctrina creştină, 4 volume), Hippo, 396 şi 426 — 
sinteză a spiritualităţii antice şi creştine 
> De Trinitate (Despre Trinitate, 15 volume), Hippo, 399-419 — discuţie despre 
ființa divină 

> De Civitate Dei (Despre Cetatea lui Dumnezeu, 22 de volume), Hippo 413-427 — 
lucrare de filozofia istoriei, concepută ca o istorie universală, conţine învățătura 
lui Augustin despre stat 
> Confessiones (Confesiuni, 13 volume), Hippo, 397 - lucrare ce reprezintă o 
autobiografie spirituală a Sf. Augustin 
Augustin este unul din cei mai influenţi gânditori, poate cel mai influent dintre toți, 
mai ales dacă ținem seama de faptul că inclusiv platonismul a influențat gândirea 
medievală prin intermediul lui Augustin. El rămâne o autoritate mai mult de o mie de 
ani după moartea sa, influențând, de exemplu, gândirea lui Descartes. 
Înlocuieşte concepția timpului ciclic cu aceea a timpului istoric, linear; istoria este 
“tămăduitoare” în sensul de drum către bine. Învățătura autentică este posibilă numai 
prin iluminare. Omul se poate îndoi de multe dar nu şi de certitudinea existenţei sale 
(premerge raționalismul cartezian) Oamenii sunt împărțiți în două categorii : damnaţi 
şi aleşi, avem răspunderea de a recunoaşte drumul dat de Dumnezeu. Absurdul este 
semnul divinului — tot ceea ce ascultă regulile logicii noastre este omenesc, ceea ce 
transcende logica noastră este divin. Sufletul este un alt ordin de realitate decât 
materia (corpul), este nemuritor fiind din aceeaşi substanță cu Adevărul. Adevărul 
este Dumnezeu, este în suflet, mai lăuntric mie decât sinele meu cel mai lăuntric. 
Credinţa precede înţelegerea, cunoaşterea. Virtuţilor preluate de la Platon — dreptate, 
cumpătare, curaj, înţelepciune — Augustin le adaugă virtuțile creştine: credinţă, 
speranță, iubire; acestea au fost completate cu “virtuţi umanitare”: iubirea aproapelui, 
fidelitatea, încrederea, umilinţa. 
Problema cunoaşterii la Augustin presupune şi doctrina iluminării. Cunoaşterea 
presupune prezența nemijlocită a obiectului cunoscut în fața agentului cunoscător 
(mintea), motiv pentru care Augustin nu poate prelua în totalitate ideea platonică a 
reminiscenţei şi nici nu va dezvolta, propriu-zis, o doctrină a ideilor înnăscute. Pentru 
Augustin este importantă teza că, în toate cazurile de cunoaştere, este necesară 
iluminarea divină şi mai ales faptul că obiectele cunoaşterii autentice sunt de natură 
ideală, idei divine. În discuţia anterioară am arătat că cunoaşterea senzorială nu este o 
cunoaştere autentică ci este mai degrabă felul în care sufletul „guvernator” este atent 
la trupul pe care îl comandă. Cunoaşterea în sens propriu este numai cunoaştere a 
unor idei de natură divină. 
Pe de altă parte, ştim că intelectul uman este o creatură, fiind situat pe un nivel 
inferior al ierarhiei universale, deci sub ideile divine, motiv pentru care nu poate avea 
nici o putere asupra lor. Cum poate totuşi intelectul uman să cunoască ideile divine, 
din moment ce, neavând putere asupra lor, nu poate în nici un fel să le „prindă” sau 
să intre în contact cu ele, pentru simplul motiv că nu poate exercita nici un fel de 
acțiune asupra lor? Pe de altă parte, nu se poate renunţa nici la ideea că obiectele 
cunoaşterii trebuie să se afle în contact nemijlocit cu intelectul cunoscător. Soluţia 
dată de Augustin este că noi nu avem puterea de a produce în mintea noastră o 
cunoaştere a ideilor divine dar ea are totuşi loc pentru că este produsă în noi de către 
ceva mai înalt decât propriul nostru intelect. În acest fel cunoaşterea nu este un 

produs al intelectului nostru ci urmarea iluminării. Agentul care produce cunoaşterea 
ideilor divine în intelectul uman nu poate să fie însă ceva mai prejos decât ideile 
însele deoarece ar însemna din nou că ceva mai prejos decât ideile ar exercita o 
putere asupra lor, punându-le în intelectul nostru. Prin urmare agentul iluminării nu 
poate fi altul decât Dumnezeu. 

În acest fel, Augustin respectă doar o parte din teoria platonică a cunoaşterii. 
Cunoaşterea poate avea loc numai prin contact direct cu ideile cunoscute (aşa cum 
spusese şi Platon), iar ideile cunoscute sunt de natură divină. Însă, dacă la Platon 
problema contactului nemijlocit este rezolvată prin doctrina reamintirii (posibilă 
acolo deoarece sufletul este de natură divină), Augustin apelează la Iluminare 
deoarece sufletul este creatură şi nu poate „păstra” sau aduce în actul cognitiv ceva 
asupra căruia nu are putere. Prin natură, contactul cu ideile (cunoaşterea, adică) este 
ceva divin, un lucru pe care omul nu şi-l poate însuşi. Dacă omul este capabil de 
cunoaştere, este pentru că Dumnezeu creează această cunoaştere în intelectul uman, 
oferind-o ca pe un dar divin. 

Augustin discută câteva concepte şi judecăţi certe, necesare şi imuabile care cu 
siguranță nu pot proveni din simţuri şi deci trebuie să le avem de la Dumnezeu, cum 
ar fi conceptul de unitate sau judecata „Binele trebuie să fie preferabil răului”. 
Augustin este primul care a elaborat o teorie sintetică despre grația divină, în 
contextul eforturilor sale de combatere a pelagianismului (Quaestiones diversae). 
Pelagianismul zilelor lui Augustin nega păcatul originar dar şi imortalitatea şi 
integritatea lui Adam, altfel spus, întreaga lume supranaturală. Ideea lui Pelagius, de 
origine stoică, afirma emanciparea completă a omului față de Dumnezeu şi puterile 
sale nelimitate în privinţa binelui şi răului. Omul este capabil, conform acestei teorii, 
să obțină, fără nici o intervenţie din partea lui Dumnezeu, un control complet asupra 
pasiunilor sale (apatheia). Datorită acestei capacităţi, datoria absolută a omului este 
evitarea, prin propriile sale puteri, a oricărui păcat. Nu există o ierarhie a păcatelor şi 
nu există păcat în afara puterii de control a agentului uman. Augustin se opune 
acestui sistem afirmând că Dumnezeu este, prin grație, stăpânul absolut al voinţei şi 
că, sub acțiunea graţiei, omul este liber. Concilierea între omnipotenţa lui Dumnezeu 
şi libertatea umană depinde de guvernarea divină. 

Primul principiu al lui Augustin constă în afirmarea suveranității complete a lui 
Dumnezeu asupra voinţei. Toate actele virtuoase, fără excepţie, necesită o intervenţie 
divină sub forma unei providenţe eficiente care pregăteşte dinainte orice act bun al 
voinţei (Retractationes, I, IX, 6). Nu este vorba despre faptul că voinţa nu poate 
realiza un act virtuos ci despre ideea că, fără intervenția providenţială, ea nu ar 
înclina către bine. Există două niveluri ale graţiei: a) graţia virtuţilor naturale, darul 
universal al providenţei, care pregăteşte motivațiile eficiente ale voinței; aceasta este 
grația acordată tuturor oamenilor, chiar şi celor necredincioşi (gratia filii 
concubinarum);, b) graţia virtuţilor supranaturale, dată odată cu credinţa. Aceasta din 
urmă este graţia fiilor (gratia filiorum), adică a oamenilor lui Dumnezeu. 

În al doilea rând, Augustin afirmă că libertatea oamenilor rămâne intactă. Augustin 
nu renunţă niciodată la principiul libertăţii voinţei, astfel încât sistemul său încearcă 
obținerea unei sinteze între afirmarea libertăţii şi a grației divine. Din acest motiv, el 
nu postulează existenţa unei puteri umane complete de alegere: ceea ce face omul nu 
depinde în totalitate de libera alegere; acceptarea sau respingerea credinţei este 
anticipată dinainte de Dumnezeu. 

Fără îndoială, omul are puterea de a alege între bine şi rău, căci altfel nu ar fi posibilă 
responsabilitatea, meritul sau culpa; Augustin, reproşând însă pelagienilor exagerarea 
rolului alegerii individuale, spune că nu există un echilibru perfect între alegere şi 
grație: acest echilibru se găsea numai la Adam, dar a fost distrus odată cu păcatul 
originar. În starea căzută, omul este în situaţia de a lupta împotriva înclinației spre 
rău; el şi-a pierdut acea libertate perfectă şi senină, libertatea fără luptă, de care 
dispunea Adam. Libertatea omului căzut este una tensionată, conflictuală, 
problematică. Această libertate nu ne ajută decât cel mult să ne direcționăm alegerea 
către acceptarea graţiei. 

Cum se poate rezolva această antinomie între libertatea omului şi graţia divină? Pe de 
o parte, se afirmă puterea lui Dumnezeu de a direcționa alegerea umană (voinţa 
liberă), de a converti păcătoşii, iar pe de altă parte ni se spune că respingerea ori 
acceptarea fie a grației, fie a păcatului, depind de voinţa liberă. Mulţi exegeți au 
considerat că aceste două principii sunt ireconciliabile. Pe acest motiv a fost posibilă, 
de pildă, aprecierea conform căreia doctrina augustiniană a graţiei este o „mare 
greşeală dogmatică” . Aceasta pentru că, aşa cum sublinia Eugene Portalic , grația 
augustiniană a fost înţeleasă ca un fel de impuls supraimpus de Dumnezeu, în absența 
căruia voinţa nu se poate manifesta. 

Cheia problemei stă în felul în care Augustin explică guvernarea divină a voințelor. 
Astfel, voinţa nu decide niciodată fără un motiv, adică fără să fie atrasă de un bine pe 
care îl percepe în obiect. Numai că această percepție asupra obiectului nu stă în 
puterea absolută a omului. Este privilegiul lui Dumnezeu să determine fie cauzele 
exterioare care acționează asupra percepţiei, fie Iluminarea interioară care acţionează 
asupra sufletului. În acest fel, decizia voinţei se exercită asupra unei conjuncturi de 
situaţii pe care o creează Dumnezeu. Omul este stăpânul gândurilor sale primare, fără 
a putea determina obiectele, imaginile şi prin urmare motivele care se înfăţişează 
minţii sale. Conform teoriei sale despre cunoaştere, sufletul este conştient de 
imaginile pe care le vede, fie prin percepție fie prin iluminare, dar nu este cauza lor: 
pe de o parte, cauzele externe ale imaginilor percepute sunt guvernate de Dumnezeu, 
iar pe de altă parte, iluminările divine provin de asemenea de la Dumnezeu. 

Mai mult, Dumnezeu ştie dinainte răspunsul pe care sufletul, dispunând de toată 
libertatea posibilă, îl va da acestor factori exteriori. Astfel, în cunoaşterea divină, 
există pentru fiecare voinţă creată o serie indefinită de motive care, de facto, câştigă 
adeziunea omului cu privire la ceea ce este binele. Dumnezeu dispune, în omnisciența 
sa, de suficiente motive pentru a-l salva pe Iuda, de pildă, sau de a-l pierde pe Petru. 
Nici o voință nu ar putea rezista planului divin. În acest fel, Dumnezeu, datorită 

autonomiei sale perfecte, poate cauza motive pentru orice fel de alegere a sufletelor 
individuale, anticipând şi răspunsul acestora. În acest sens, graţia este infailibilă, deşi 
liberă. 

Din acest motiv Augustin spune că acel om care a acţionat conform binelui trebuie să 
mulțumească lui Dumnezeu pentru că i-a trimis o inspiraţie eficientă (adică un sistem 
de factori exteriori în care a putut percepe binele datorită unei iluminări directe 
asupra sufletului), în timp ce altora le-a negat sau amânat această favoare. Cel care a 
primit-o este un ales. 

Încercând să explice această aparentă contradicţie, Augustin scrie o epistolă numită 
De Diversis quaestionibus ad Simplicianum, în care formulează un răspuns direct, 
adresat unor călugări care îl întrebaseră asupra problemei. Pe de o parte este 
neîndoielnic că voinţa bună există datorită grației, astfel încât nici un om nu poate să- 
şi asume vreun merit după cum nici o formă de libertate nu i se va opune, deşi are 
această putere. În acest sens, graţia acționează într-un mod eficient şi nu cauzal, într- 
un mod analog celui în care acţionează argumentele retorice: fiecare om are puterea 
şi libertatea de a se opune unor argumente persuasive. El poate insista în opinia sa 
personală şi poate să se opună fără măcar să încerce a asculta argumentele care i se 
aduc. Poate însă să le asculte şi, înțelegându-le, se va lăsa convins de ele. Sufletele 
umane au dispoziţii foarte diverse şi este aproape o chestiune de şansă dacă fiecare 
dintre ele va întâlni la un moment dat argumentul potrivit cu dispoziția sa, adică acel 
argument care să-i permită să perceapă binele ca motiv pentru alegere. Dumnezeu, 
însă, conform acestei analogii, este retorul perfect, adică ştie foarte bine ce situație 
este potrivită fiecărui suflet pentru ca acesta să poată avea acces la motivul alegerii 
binelui. Aceasta este graţia: Dumnezeu ne oferă acele percepții care, în acord cu 
preştiința sa, constituie tocmai situaţia fericită pentru ca iluminarea noastră să aibă 
loc. Din acest motiv grația nu acţionează cauzal: deşi situaţia optimă ne este oferită 
de Dumnezeu, alegerea ne aparţine. Astfel, eficienţa grației nu înseamnă faptul că, 
fără ea, noi nu am avea capacitatea de a alege binele ci faptul că fără graţie noi nu am 
dori binele. Graţia este invitaţia fără de care noi nu am avea un obiect al dorinței. 
Există multe căi prin care Dumnezeu ne poate invita la credință şi, dintre ele, fiecărui 
suflet i se potrivesc numai unele. Dumnezeu ştie ce formă de invitaţie va fi acceptată 
de fiecare suflet, conform dispoziţiei sale şi care va fi respinsă. Aleşii sunt acei 
oameni cărora Dumnezeu le adresează acea invitaţie potrivită, adică eficientă. 
Problema care rămâne este cum anume trebuie să înţelegem această selecție operată 
de Dumnezeu atunci când unora le adresează invitaţia potrivită iar altora le-o amână 
sau pur şi simplu nu le-o trimite. Este grația un „instrument” al predestinării? 
Semipelagienii gândeau problema în termenii unei egalității de şanse: Dumnezeu 
predestinează la salvare pe toți oamenii, dându-le tuturor grația, în măsură egală. 
Libertatea umană este cea care decide dacă unul sau altul dintre indivizi acceptă 
invitaţia sau nu, astfel încât numărul aleşilor nu este cunoscut. Un sistem opus este 
predestinaţionismul, pe care semipelagienii îl atribuiau în mod eronat lui Augustin şi 
care spunea că Dumnezeu prestabileşte numărul aleşilor şi al damnaţilor; în acest 

sens, iadul şi raiul se vor umple cu oameni care au fost aleşi dinainte şi care nu pot 
face nimic pentru a modifica acest destin. Acesta va fi de fapt sistemul lui Calvin. 
Între aceste două opinii extreme, Augustin a formulat o poziţie ingenioasă prin care 
afirmă ambele adevăruri în acelaşi timp: a) stabilirea aleşilor de către Dumnezeu este 
reală, gratuită şi constituie grația graţiilor, acordată în mod selectiv, dar b) aceasta nu 
anulează dorinţa lui Dumnezeu de a salva omenirea integral, lucru care depinde însă 
de libertatea umană. Aleşii dispun de posibilitatea de a-şi refuza statutul de aleşi, 
după cum ceilalți oameni dispun de libertatea şi puterea de a se ridica prin alegeri 
proprii la statutul de aleşi. Astfel, deşi Dumnezeu acordă graţia absolută numai unor 
anumiți oameni (acesta fiind, pentru Augustin, misterul cel mai înalt), pe de altă parte 
este la fel de adevărat că: 

a) nici un om nu este privat de libertate; 

b) nici un om nu este lipsit de puterea de a se opune răului; 

Aceste două enunţuri fac ca predestinaţionismul să nu fie compatibil cu doctrina lui 
Augustin. El afirmă, de altfel, repetat şi explicit că toți oamenii ar putea fi salvaţi 
dacă aceasta ar fi şi dorinţa lor. De aceea este inexact să afirmăm că grația divină 
diminuează sau anulează responsabilitatea individului, după cum este o eroare 
caracterizarea doctrinei augustiniene despre predestinare ca „determinism”. 

Faptul că Dumnezeu cunoaşte ante rem care va fi alegerea fiecăruia dintre oameni şi 
oferă, în acord cu această preştiință, fiecăruia invitaţia potrivită (deşi ştie că unii o vor 
refuza), nu este un factor cauzal. Dimpotrivă, tema iubirii lui Dumnezeu îşi găseşte, 
poate, aici mai mult decât în altă parte, un context optim: deşi ştie că o anumită 
persoană va refuza alegerea credinței, Dumnezeu nu anulează nimănui posibilitatea 
de a se salva. Faptul că cei aleşi şi cei osândiţi constituie (din punctul de vedere al 
preştiinţei divine) două „liste încheiate” nu se datorează imposibilității omului de a 
alege destinul său ci dimpotrivă lipsei de voință a acestuia de a face ceva. 

Din punctul de vedere al cunoaşterii noastre temporale, acest lucru pare a fi o 
predestinare, o determinare cauzală. Din perspectiva cunoaşterii atemporale (cum 
este cea divină) acest lucru este un fapt: cei numiţi „vase ale mâniei” (osândiţii) nu 
sunt numiţi astfel conform unei alegeri divine arbitrare ci conform faptului că 
Dumnezeu ştie deja ceea ce noi nu putem afla decât după încheierea istoriei. 

În acest sens, fiinţa umană nu poate să renunţe la exercitarea alegerii şi voinţei sale 
libere întrucât, chiar dacă Dumnezeu ştie dinainte care va fi finalitatea lor, nu există 
nici o legătură între preştiința divină şi libertatea umană de decizie. Dacă un om ar 
renunța, la un moment dat, să-şi exercite voinţa liberă, judecând că Dumnezeu 
cunoaşte oricum destinul său şi, dacă este un ales, va primi oricum graţia la un 
moment dat, el ar face o eroare: momentul acestei judecăţi ar coincide de fapt cu 
momentul renunțării conştiente la a-şi mai exercita voința pentru salvare. Acel om s- 
ar autocondamna. Ştia Dumnezeu că el va lua această decizie? Da. Aceasta nu 
înseamnă decât că decizia respectivă a confirmat, în mod liber, ceea ce Dumnezeu 
ştia dinainte. Pe de altă parte, omul respectiv ar fi putut să nu renunțe ci să continue 
să dorească să fie un ales, acționând în consecință (alegând binele). Înseamnă aceasta 

că el ar fi modificat preştiinţa divină? Nu, deoarece, în acest caz, preştiinţa divină ar 
fi constat tocmai în a doua variantă. 

Doctrina graţiei constituie şi azi un punct dificil nu numai din punct de vedere 
teologic. Filosofic vorbind, problema constă în faptul că Augustin încearcă să apropie 
două sisteme diferite de principii: o logică temporală, specifică omului şi una 
atemporală, potrivită omniscienţei lui 

Francis Bacon (22 ianuarie 1561 Londra - 9 aprilie 1626 Londra) a fost un filozof 
englez. 

Trăind în epoca naşterii ştiinţei moderne, Bacon şi-a asumat sarcina elaborării unei 
metode noi, adecvate, care în opoziţie cu scolastica sterilă, să favorizeze cercetarea 
ştiinţifică, cunoaşterea şi dominarea naturii de către om. 

Condiţia prealabilă a făuririi ştiinţei şi metodei noi o constituie, pentru Bacon, critica 
cunoştinţelor existente, eliberarea spiritului uman de sub tirania diverselor erori, 
prejudecăţi şi iluzii, denumite de el idoli (ai tribului, care ţin de natura umană; ai 
peşterii, determinaţi de educaţia fiecărui om; ai forului, prin care sunt desemnate 
neconcordanțele limbajului cu viaţa reală; ai teatrului, generaţi de autoritatea tiranică 
a vechilor sisteme filosofice). 

Bacon este iniţiatorul empirismului şi senzualismului modern: simţurile ne dau 
cunoştinţe certe şi constituie izvorul tuturor cunoştinţelor. Ştiinţa adevărată se 
dobândeşte prin prelucrarea metodică, rațională a datelor senzoriale. Bacon pune 
astfel în opera sa principală Novum Organum (1620) bazele metodei inductive, 
caracterizată prin folosirea analizei, comparaţiei, observaţiei şi experimentului. 
Considerând lumea ca fiind de natură materială, iar mişcarea ca o proprietate 
inalienabilă a materiei, Bacon recunoaşte existenţa a multiple forme de mişcare şi a 
diversităţii calitative a naturii. Accentuarea unilaterală a rolului analizei şi al inducției 
în cunoaştere, în detrimentul sintezei şi al deducţiei, conceperea pur analitică a 
experimentului (menit să separe unele de altele 'formele' sau 'naturile' prezente în 
corpuri pentru a determina esența fiecăreia) au conferit metodei baconiene un 
caracter metafizic (nondialectic). Bacon a scris şi o utopie neterminată, Noua 
Atlantidă imaginând o societate organizată pe baze raționale, ştiinţifice, dar în care 
erau menținute diferențieri de clasă. 

Aforismele baconiene: Știința înseamnă putere, Oamenii nu pot stăpâni natura decât 
supunându-se legilor ei, A cunoaşte cu adevărat înseamnă a cunoaşte prin cauze 
exprimă plastic spiritul epocii. 

Mihail Bakunin a fost un anarhist rus, conducător al mişcării anarhice împreună cu 
Neceaiev. Provine dintr-o familie aristocrată rusă. Studiază la Sankt Petesburg. 
Devine ofiţer de cavalerie şi are o revelaţie în ceea ce priveşte despotismul militar: 
alienarea a la Hegel. Observă mai departe despotismul ţarului şi este revoltat că 
patriarhul Rusiei susține politica țarului. Aduce acuzaţii la adresa sistemului de 
învățământ. În 1848, participă la Revoluţia paşoptistă. Pleacă în Elveţia, ajungând 
ulterior în Polonia, unde în 1865 formează o asociaţie federativă de tip Stirner, 
„Fraternitatea Internaţională”. Conditiile de aderare erau: /. ateismul; 2. respingerea 

Statului, a armatei şi a Bisericii, 3. pacifismul-anti-militarismul; 4. acceptarea 
proprietăţii private şi a principiului redistribuirii. În 1869 publică Regulile 
revoluționare; în acelaşi an pleaca la Lyon, încercând să-l transforme într-un centru 
revoluționar. La 28 sept 1870 cucereşte primăria din Lyon. Este expulzat din Franţa. 
Pleaca în Elvetia. Se reîntoarce în Franţa şi participă la Comuna din Paris. Dezamăgit 
de eşecul Comunei, în 1873 publică ultima sa carte: Statul şi anarhia. În 1877 moare. 
In ceea ce priveste consideratiile lui Bakunin fata de comunism, acesta considera ca 
sistemul comunist, va duce la aparitia unei clase privilegiate reprezentate de birocratii 
de stat care vor incerca sa profite de bunurile sau proprietatile luate de la fostii 
proprietari; Bakunin nu crede ca o societate comunista poate sa existe. 
Din ideile sale: 
> Poziția iniţială a omului este de animalitate; negația stării sale cu ajutorul 
gândirii e revolta; negarea negaţiei însemană împlinirea libertății umane prin 
distrugerea limitelor impuse de gândire; 
> Religia (şi ideea de Dumnezeu), statul (şi autoritatea unui principiu politic), 
proprietatea (şi sistemele politice corespunzătoare) au contribuit la emanciparea 
omului față de trecutul său animal. Azi acestea sunt frâne în calea meancipării 
umane; 
> În Etatism şi anarhie (1874): Marx greşeşte când vede tendința naturală a 
statului de a dispărea; dimpotrivă, statul are tendinţa de a dobândi tot mai multă 
putere, de a-şi accentua controlul asupra cetăţenilor. Statul muncitorilor nu va 
diferi esențial de cel al burgheziei, chiar ar putea fi mai opresiv, - pentru că 
muncitorii nu sunt organizați şi activi pentru a se putea opune creşterii puterii 
statului. 
Frédéric Bastiat (19/30 iunie 1801 — 24 decembrie 1850). Economist, publicist, 
filosof politic şi politician francez, unul dintre cei mai importanți reprezentanți ai 
şcolii laissez-faire. 
Una dintre lucrările sale faimoase este Petiţia lumânărarilor, un pamflet în care 
Bastiat foloseşte reducția la absurd pentru a demonstra erorile intervenţiei statului în 
economie. (De altfel, tot lui Bastiat îi datorăm celebra definiţie a statului ca „o mare 
entitate fictivă în care fiecare caută să trăiască pe cheltuiala tuturor celorlalți”). În 
această petiție, lumânărarii se plâng de „concurenţa neloială” din partea Soarelui şi 
cer guvernului să interzică ferestrele. 
Un alt eseu celebru este Ce se vede şi ce nu se vede, în care Bastiat demontează un alt 
sofism economic, cel potrivit căruia atacul împotriva proprietății private poate fi 
generator de bunăstare: geamul spart al unei prăvălii aduce beneficii geamgiului — 
asta e ce se vede; ce nu se vede este că prăvălierul este obligat să renunţe la o parte 
din venitul său pentru a repara geamul — aşadar, banii pe care în mod normal i-ar 
folosi pentru a obține alte bunuri sau servicii devin indisponibili şi, în consecință, 
prăvălierul sărăceşte. 
Toate aceste pamflete şi eseuri sunt strânse de Bastiat într-un volum, Sofisme 
economice, publicat în 1844, volum care îi aduce aproape instantaneu autorului o 

binemeritată faimă atât în Franţa cât şi în afara ei. Alte cărți importante publicate de 
Bastiat sunt Legea, tratatul său de filosofie politică, şi Armonii economice, un tratat 
de teorie economică. (Ambele aceste tratate sunt publicate în 1850, anul morții sale). 
Postum, îi este publicată şi o Selecție de eseuri de economie politică. 
Din punct de vedere economic, argumentele lui Bastiat reprezintă cea mai bună 
terapie anti-Keynes. (În particular, textele sale, mai ales Petiţia lumânărarilor şi Ce 
se vede şi ce nu se vede, sugerează avant la lettre cu claritate, eleganță şi simplitate 
absurditatea „multiplicatorului keynesian”). 
Jeremy Bentham (15 februarie/26 februarie 1748 — 6 iunie 1832) a fost un jurist, 
filosof şi reformator social englez . Este cunoscut pentru contribuţiile sale în 
dezvoltarea iniţială a utilitarismului. Jeremy Bentham se singularizează în tentativa sa 
de a explica politicul prin metode aritmetice. Principiul fundamental al explicațiilor 
sale este acela că “natura a plasat omenirea sub guvernarea a doi stăpâni, durerea şi 
plăcerea. Numai ei pot să ne spună ce trebuie să facem”. Lumea ar trebui să 
promoveze principiul utilității; atâta timp cât oamenii doresc să fie fericiţi, utilitatea 
promovează fericirea 
În Introducerea asupra principiilor moralei şi legislaţiei (1789) propune : 
> O republică democratică în care eficacitatea şi fericirea fiecărui membru al 
comunității să fie măsurate şi prevăzute ştiinţific de către o instituţie specială; 
> O teorie generală a închisorilor, conform căreia delicventul deținut, plasat 
continuu sub supravegherea gardianului şi supus unui dresaj corporal minuţios, 
va recunoaşte că îi este folositor să se supună normelor fericirii colective; 
> Intervenția guvernământului atunci când, în căutarea plăcerii proprii, unuiii 
membri ai comunităţii provoacă durere altora: “Teaba guvernământului în 
societate este să promoveze fericirea în societate prin pedepse şi recompense”; 
> Drepturile naturale ale omului sunt “absurdități bombastice”; 
>  Neintervenţia guvernământului în societate este de dorit, în felul acesta 
promovând cea mai mare fericire pentru cel mai mare număr de oameni — 
întrucât indivizii sunt cei mai buni cunoscători ai propriilor interese; 
Evitarea situaţiei în care un număr mic de oameni cotrolează guvernământul. În 
căutarea utilității, toţi trebuie să fie egali — aceasta înseamnă că aproape toată lumea 
trebuie să aibă dreptul de a vota (în concret, Bentham a susținut sufragiul universal 
masculin, conform unor interpretări susţinând chiar şi dreptul de vor pentru femei). 
Nikolai Alexandrovici Berdiaev (19 martie 1874 - 24 martie 1948) a fost un filosof 
religios rus. 
S-a născut la Kiev într-o familie ce aparţinea aristocrației militare. La 14 ani citeşte 
Critica raţiunii pure a lui Kant şi Fenomenologia spiritului a lui Hegel. Urmează 
şcoala de cadeți din Kiev şi apoi Universitatea, unde se împrieteneşte cu Leon Şestov. 
Începând cu anul 1894 se apropie de marxism. În 1901 este deportat la Vologda, în 
nord, împreună cu mai mulți studenți social-democrați dar perioada marxistă a lui 
Berdiaev se apropie de sfârşit. În lucrarea sa Cunoaşterea de sine. Încercare de 

autobiografie filosofică spune: „Ştiu bine ce e marxismul, pentru că nu-l ştiu din 
afară, ci dinauntru, şi îmi provoacă chinuri.” 

Devine preocupat de filosofia religiei. În 1907 se mută la Moscova, unde înființează 
o „Societate filosofico-religioasă”, citeşte opera lui Vladimir Soloviov, călătoreşte. În 
1916 fondează revista Puti (Calea). Devine profesor de filosofie şi istorie la 
Universitatea din Moscova dar la scurt timp este arestat şi anchetat de serviciile de 
securitate sovietice. În septembrie 1922 Berdiaev este exilat, din motive ideologice, 
împreună cu încă 25 de intelectuali. Timp de doi ani se stabileşte la Berlin, unde 
întemeiază o „Academie Rusă de Filosofie Religioasă”. În 1924 se mută la Clamart, 
lângă Paris, ține conferințe în mai multe țări, publică lucrări. Universitatea din 
Cambrige îi conferă titlul de „Doctor în teologie honoris causa”. Principalele opere: 
Sensul creației. Încercare de îndreptățire a omului, Tübingen, 1927 

Un nou Ev Mediu, Paris, 1927 

Marxismul şi religia, Paris, 1931 

Creştinismul şi lupta de clasă, Paris, 1932 

Spirit şi libertate. Încercare de filosofie creştină, Tübingen, 1930 

Omul şi maşina, Paris, 1934 

Creştinism şi realitate socială, Paris, 1934 

Eul şi lumea obiectelor. O încercare de filosofie a singurătăţii şi comuniunii, 
Paris, 1934 

Despre menirea omului. Încercare de etică paradoxală, Paris, 1935 

Cinci medfitaţii asupra existenţei, Paris, 1936 

Originea şi sensul comunismului rus, Luzern, 1937 

Despre sclavia şi libertatea omului. Încercare de filosofie personalistă, Paris, 
1946 

Spiritul lui Dostoievski, Paris, 1946 

O încercare de metafizică eshatologică. Creaţie şi obiectivare, Paris, 1946 
Dialectica existenţială a divinului şi omenescului, Paris, 1947 

Sensul istoriei, Paris, 1948 

Despre spiritul burghez, Paris, 1949-1950 

Adevăr şi revelaţie, Paris, 1954 

Filosofia inegalităţi, Lausanne, 1980 

Isaiah Berlin (6 iunie 1909 la Riga - 5 noiembrie 1997) a fost un filosof politic 
englez şi un istoric al ideilor, privit ca unul din cei mai importanți gânditori liberali 
contemporani. 

Isaiah Berlin sa născut într-o familie evreiască şi a fost primul elev evreu care a 
primit stipendie la All Souls College, Oxford. 

În anul 1979 a primit Premiul Ierusalim. 

> Historical Inevitability 1953 (Inevitabilitatea istorică) 

> Four Essays on Liberty 1969 (Patru eseuri despre libertate) 

> Russian Thinkers 1978 (Gânditori ruşi) 

> The Proper Study of Mankind: An Anthology of Essays (Adevaratul studiu al 
omenirii : antologie de eseuri) 

Eduard Bernstein (1850-1932), executorul testamentar al lui Engels, care în 

Presupozițiile socialismului (1899), care împotriva lui Marx, a descoperit că, departe 

de a suferi o criză structurală, capitalismul se autoreglează. Aceasta infirmă trei teze 

ale lui Marx: existența profitului nu este dreptă sau nedreaptă, şi depinde şi de 

utilitatea produsului; teoria pauperizării majorității oamenilor e dezminţită de fapte, 

cei mai mulți acumulând bogăţie; polarizarea societăţii nu se realizează, ci evoluţia 

dovedeşte că se constituie o tot mai puternică clasă de mijloc. Capitalismul poate 

evita criza datorită a şase elemente: 

Extinderea uriaşă a pieţei mondiale; 

Reducerea timpului necesar transmiterii de informaţii; 

Circulaţia din ce în ce mai rapidă a mărfurilor; 

Bogăția crescută a ţărilor capitaliste europene; 

Supleţea sistemului de creditare; 

Apariţia cartelurilor. 
În privinţa altor teze fundamentale ale lui Marx, Bernstein formulează teorii 

diferite: 

> În teoria determinării suprastructurii de către structura economică, Marx recurge 
la o supraestimare a economicului; ideologia şi morala au rol la fel de important 

> Există complementaritate între socialism şi democraţie: “Democraţia este un 
mijloc şi un scop totodată. E mijloc pentru instaurarea socialismului şi chiar 
forma realizării sale... Socialismul este în ultimă instanţă aplicarea democraţiei 
la întreaga viaţă socială”; 

>  Proletariatul ca unitate de interese nu este decât o abstracţie; în realitate sunt mai 
multe clase muncitoreşti, în ramuri economice diferite, cu interese diferite, cu 
organizare sindicală şi lideri diferiţi; 

> Democrația nu înseamnă dominaţia de clasă a burgheziei; dimpotrivă, presupune 
absenţa oricărei dominaţii de clasă, “chiar dacă aceasta nu înseamnă suprimarea 
efectivă a claselor înseși; 

În îndeplinirea obiectivelor sale, muncitorimea trebuie să se alieze cu țărănimea şi 

mica burghezie. 

Alan Bloom Născut în 1930, Bloom a studiat filosofia şi ştiinţele sociale la Chicago, 

cu Leo Strauss. A predat la Chicago, Cornell, Yale şi Toronto şi i-a avut ca studenţi 

pe citiva dintre strategii neoconservatori, printre care Paul Wolfowitz. Alte opere: 

Shakespeare's Politics, Giants and Dwarfs, Love & Friendship. Criza spiritului 

american este tradusă în româneşte de Mona Antohi, cu o postfață de Sorin Antohi, şi 

a apărut la Editura Humanitas. 

Profesor la Cornell, apoi la Toronto şi Chicago, Bloom apartine unei generaţii de 

intelectuali formaţi în atmosfera de optimism academic a şcolilor publice din SUA 

anilor '50. Schimbările sociale şi culturale profunde de la sfârşitul deceniului 
următor, a căror origine a fost în mare măsură universitară, au marcat experienţa celui 
care a fost unul dintre discipolii politologului şi filosofului politic Leo Strauss. 

Dar Bloom este un filosof politic, iar The Closing of the American Mind este, înainte 
de toate, o carte polemică în care criticile autorului se îndreaptă în primul rând 
împotriva a ceea ce, la vremea respectivă, era noul relativism promovat de colegii săi 
de catedră. În 1987, când este scrisă cartea, exista deja, după spusele lui Bloom, „un 
lucru de care un profesor poate fi absolut sigur: aproape fiecare student care intră la 
universitate crede că adevărul e relativ“. Studiul istoriei este principala justificare 
invocată în favoarea acestei opinii: „Dintotdeauna oamenii au socotit că au dreptate, 
şi asta a dus la războaie, persecuții, sclavie, xenofobie, rasism şi şovinism“. Dacă 
lucrurile au stat aşa, atunci soluția, pentru noi, cei de azi, ar fi simplă: să renunțăm la 
fermitatea convingerilor noastre pentru că numai aşa vom reuşi să evităm intoleranța 
şi ceea ce a fost mai rău în istoria noastră recentă. „Problema (relativiştilor) nu e de a 
corecta greşelile şi de a avea cu adevărat dreptate“, cum spune cu tăioasa şi 
inteligentă ironie Bloom, ci pur şi simplu de a nu mai crede că ai dreptate. 

Criza spiritului american. Cum universităţile au trădat democraţia şi au sărăcit 
sufletele studenților este o carte care, cel putin ca pretext, încearcă să surprindă, din 
perspectiva profesorului, această experienţă a două decenii în care revoluţia din 
universitățile americane s-a propagat, treptat, în afara zidurilor şcolii şi a pătruns în 
spațiul public şi mediatic. „Acest eseu este scris din perspectiva unui profesor“, sunt 
cuvintele cu care Bloom îşi prefaţează lucrarea. 

Doar că, fireşte, în cazul acesta chiar toleranța, libertatea şi egalitatea, adică 
principiile pe care relativiştii încercau să le protejeze, îşi pierd fundamentul universal. 
În fața unei întrebări ca „Dacă ai fi fost un administrator britanic în India, le-ai fi 
permis indigenilor de sub guvernarea ta s-o ardă pe văduvă la funeraliile soţului?“, 
studenții tac, iar „argumentul care justifica libertatea dispare“. Adepții relativismului 
ajung astfel într-un impas, pentru că teoria lor, care promitea o lume în care exista 
mai puţină încrincenare şi mai multă pace, nu reuşeşte să ofere un răspuns credibil 
unor oponenți care ar răspunde că, în cultura lor, libertatea şi pacea nu sunt foarte 
importante. Totuşi, relativismul continuă să fie popular, datorită, între altele, 
conştiinţei istorice vinovate pe care intelectualii americani (şi nu numai ei) o au faţă 
de episoade ca exterminarea indienilor, discriminarea pe criterii de rasă, de clasă sau 
de gen. 

Soluţia alternativă propusă de Bloom este, într-un sens, o întoarcere la ideea de bine 
comun, care pentru filosofii politici clasici ca Platon şi Aristotel reprezenta esența 
politicului. Relativiştii au criticat aceste teorii, aratând că diferenţele dintre cetăţenii 
proveniți din medii sociale şi culturale diverse sunt prea mari pentru ca un asemenea 
numitor comun să poată fi atins fără ca, în acelaşi timp, anumite grupuri să fie 
excluse sau neluate în seamă. Ideea neoconservatoare ca legatura dintre cetăţeni (în 
special într-o ţară ca America) ar putea fi, dincolo de cea pur constituţională, una mai 

profundă, de natura unui spirit moral comun, a fost considerata utopică de liberalii de 

stânga şi taxată (plauzibil) ca periculoasă pentru libertatea morală a fiecarui individ. 

Jean Bodin (1530-1596) a fost un jurist francez, membru al parlamentului din Paris 

şi profesor de Drept la Toulouse. Este considerat drept părintele ştiinţelor politice 

datorită contribuţiilor sale în dezvoltarea teoriei despre suveranitate. 

Părerea acestuia, în ce priveşte puterea suverană a statului: 

> Este absolută (comandă dar nu este comandată; nu depinde de nimic, nici de 
Dumnezeu, nici de natură, nici de popor; nu are nevoie de nici o fundamentare); 

> Este indivizibilă (este unică prin esenţa sa, şi chiar dacă este transmisă prin 
moştenire, rămâne de fiecare dată întreagă); 

> Este permanentă (nu este influențată de cursul vieţii oamenilor sau societăţii, şi 
în acest sens este transcendentă). 

Statul, centru al puterii suvernae, are următoarele atribuţii: dă legile care 
privesc aspectul public al normelor existenţei sociale, şi le abrogă; hotărăşte pacea şi 
războiul; conduce administraţia, judecă, graţiază, bate monedă, percepe impozite. 
Legea emisă de stat este superioară dreptului cutumiar şi în afara dreptului natural. 

Ideile sale sunt expuse în Istoria Europei (18 volume), Metodă pentru o mai 
bună cunoaştere a istoriei (1566) şi Despre Republică (1577). 

Aceasta din urmă este un adevărat manual de ştiinţă politică. Cauza 
divesităţii cviilizațiilor şi a formelor de stat este aflată în factorul geografic. Bodin 
descoperă trei categorii de popoare: cele din sud (inteligente, puţin viguroase, 
contemplative, rafinate, şi care acceptă uşor o conducere despotică);, cele din nord 
(puternice, mai puţin inteligente, războinice, care pretind în mod consecvent 
libertatea publică şi individuală) şi cele din zonele climatice temperate (echilibrează 
cele două anterioare, găsind o cale de dezvoltare armonioasă, căreia i se potriveşte cel 
mai bine monarhia legitimă). 

Gustave Le Bon (7 mai 1841 — 13 decembrie 1931) a fost un sociolog, psiholog şi 
medic francez. Este autorul unei lucrări celebre despre mase şi inconştientul colectiv: 
"Psychologie des Foules" (1896) (Psihologia maselor) 

Teoria sa despre comportamentul social se poate explica cel mai bine printr-un enunt 
de tip cauzal stimul - contagiune. Pentru a înţelege mai bine trebuie să pornim de la 
definiţia dată de autor mulțimilor: "Mulțimea reprezintă o reuniune de indivizi 
oarecare, indiferent de naționalitate, profesie sau sex, oricare ar fi întâmplările care îi 
adună la un loc”. Încă de la această definiţie se poate intui cu uşurinţă concepția sa 
despre comportamentul mulțimilor pentru ca o astfel de reuniune cât se poate de 
eterogenă nu va fi foarte greu de stăpânit şi dirijat. 

Într-o astfel de comunitate, spune autorul, personalitatea conştientă dispare 
formându-se un "suflet colectiv" ce prezintă trăsături distincte. Membrii unei astfel de 
comunități se supun Legii unității mentale a mulțimilor: toți indivizii din grup au 
tendința de a-şi ignora propriile sisteme de valori şi încep să se ghideze exclusiv după 
normele grupului respectiv. 

Caracteristicile unei mulțimi: 

Între mebrii care o alcătuiesc are loc o uniformizare a reacţiilor (Legea 
uniformizării acțiunilor). 

Membrii grupului au un sentiment de siguranţă în interiorul maselor. 

Masele sunt impulsive, versatile şi iritabile. Cu alte cuvinte, masele pot trece 
într-un moment de la o stare, o emoție la una total opusă fără a avea vreo 
explicaţie foarte pertinentă pentru aceasta. 

Masele sunt foarte credule datorită faptului că anumite sentimente le pot fi foarte 
uşor induse. 

Sentimentele mulțimilor sunt foarte simple şi nu de multe ori exagerate. Violenţa 
unor astfel de sentimente este de cele mai multe ori foarte mare din cauza lipsei 
de responsabilitate la nivelul individual. 

Grupul este intolerant, autoritar şi de cele mai multe ori conservator în 
convingerile sale; autoritarismul şi intoleranţa având grade diferite în funcție de 
rasă, religie, sex etc. 

Moralitatea multimilor este în general redusă. Cu toate acestea mulțimile sunt 
capabile să facă şi acte de sacrificiu, mai mari decât cele pe care le-ar putea face 
un individ izolat,dar în general aceste acte nu sunt rezultatul unui proces 
evaluativ personal, ci a impulsivităţii şi al sentimentului de siguranță pe care îl 
dă grupul. 


Gustave Le Bon clasifică mulțimile în felul următor: 

mulțimi eterogene 

anonime (mulțimile de stradă) 
neanonime (adunările parlamentare) 
mulțimi omogene 

secte (secte politice) 

caste (casta militară) 

clase (clasa burgheză, clasa țărănească). 


Deci, din punctul de vedere al lui Gustave Le Bon, masele sunt o formă de organizare 
socială care suportă foarte multe critici, iar pe cea mai mare şi cea mai importantă le- 
o aduce el însuşi. În momentul în care masele au puterea, intervine haosul din cauza 
dezorganizării interioare pe care ele însele sunt clădite. 

Louis de Bonald (1754-1840), în Teoria puterii politice şi religioase în societatea 


civilă (1795): 

> Drepturile lui Dumnezeu au întâietatea faţă de drepturile omului; 

> Ideea de suveranitate populară este falsă: “Omul nu poate să dea o Constituţie 
societăţii religioase sau politice, aşa cum nu poate da greutate corpurilor sau 
întindere materiei”; 

> Teoria contractului social este degradantă, reducând îndatoririle umane la 


tocmeală; 

> Dumnezeu este autorul tuturor legilor şi omul nu are putere asupra omului decât 
prin intermediul lui Dumnezeu; 
Revanşa lui Dumnezeu asupra pretențiilor oamenilor impune restaurarea monarhiei 
ereditare şi absolute. 
Etienne de la Boetie, în lucrarea Discurs asupra servituţii voluntare (1549, reeditată 
în 1574 sub numele Împotrina lui Unu). De ce există supunere? Din explicaţiile 
autorului: 
> De unde emană puterea? De la Dumnezeu, natură, popor, rațiune? Oricum ar fi, 
dacă cineva conduce (deţine puterea), altcineva se supune. Dar omul este prin 
natura sa liber, şi ar trebui să urmeze exemplul animalelor, care preferă să moară; 
> Datorită limbajului, omul se poate asocia cu alți oameni; de ce această asociere 
nu se face împotriva dominației? 
> Teama de cel mai puternic justifică înjosirea a zeci de milioane de oameni în faţa 
unuia singur? 
> Ce interes poate explica suportarea prădării, spolierii, aservirii? 
> Este evident că poruncile suveranului sunt supuse capriciilor sale, şi contravin 
intereselor majorităţii supuşilor. 
Răspuns: Supunerea tuturor faţă de Unul (care este de cele mai multe ori un nume) se 
explică prin faptul că primei naturi umane, cel liberă, i s-a substituit o a doua, care se 
lasă fascinată de Unul, şi care acceptă că există un principiu transcendent fiecărei 
societăţi, de care depindem toţi şi fiecare în parte. Pe aceasta se întemeiază statul ca 
putere absolută (nu e vorba de despotismul regal, ci de orice fel de stat). Prin acest 
răspuns, la Boetie este foarte actual în analiza resorturilor totalitarismului. 
Zbigniew Brzezinski. Născut la Varşovia, la 28 martie 1928, Zbigniew Brzezinski 
este una dintre figurile marcante ale politicii americane. Consilier al preşedintelui 
Kennedy în anii '60, promotor al politicii preşedintelui Johnson de dialog Est-Vest, el 
s-a remarcat în administraţia Carter, în care a ocupat funcţia de consilier pentru 
securitate națională, pentru atitudinea sa dură, dar în acelaşi timp realistă față de 
Uniunea Sovietică. 
În studiul său A Geostrategy for Eurasia el prezintă un tablou al acestei zone, 
subliniindu-i încă o dată importanţa. Brzezinski afirmă faptul că cele mai puternice 
puteri regionale (China, India) se situează în Eurasia. De aici vin pentru America cei 
mai importanți "challengeri economici”. Autorul subliniază că Eurasia este zona cu 
cele mai bogate resurse naturale din lume (75% din resursele energetice ale globului); 
aici trăieste cea mai mare parte a populatiei lumii (75% din totalul de pe glob) şi cca. 
60% din Produsul Intern Brut mondial provine de aici. 
Brzezinski lansează de fapt semnale de atenţionare a Americii în ceea ce priveşte 
statutul acesteia de mare putere, deoarece el observă că puterea poţentială a Eurasiei 
o depăşeşte pe cea americană. Mai mult, ca o parafrazare a sintaxelor utilizate de 
Mackinder şi Spykman, el spune că "cine domină Eurasia domină aproape automat 
Orientul Mijlociu şi Africa". Autorul concluzionează că America nu trebuie să facă 
două politici separate pentru Europa şi Asia, deoarece acestea formeaza un tot. 

printre preocupările lui Brzezinski se află şi o eventuală apropiereîintre Rusia şi 
China pe de o parte, şi pe de altă parte între Rusia şi Germania. El nu poate să ignore 
ceea ce spunea la începutul secolului Haushofer cu privire la puterile unui eventual 
atelaj troika. Autorul îşi arată temerile şi în ceea ce priveşte locul Europei în lume în 
detrimentul Americii. Zbigniew Brzezinski nu face altceva decât să analizeze zonele 
care au un potenţial de putere şi care ar putea în viitor să atenteze la statutul de putere 
mondială pe care îl are America. El nu face altceva decât să ia în discuţie toate 
teoriile elaborate de şcoala de geopolitică şi să le analizeze din perspectiva SUA, a 
obținerii de avantaje pentru aceasta. 

Autorul demonstrează că nici o zonă din lume, nu poate încă concura cu SUA, 
spunând că "statutul Americii de primă putere mondială este improbabil că va fi 
contestat de vreun challenger pentru mai bine de o generație" . El aminteşte de Rusia 
şi de problemele sale economice şi de China care chiar dacă vizibil înregistrează o 
anumită creştere economică nu va putea să concureze cu America. Mai mult, el 
consideră Europa ca fiind un “bridgehead” în Eurasia pentru America, aşa cum 
Mackinder vorbea despre Franta. Brzezinski aminteşte faptul că, fără Franţa şi 
Germania, Uniunea Europeană încetează să existe - şi în acest sens sugerează 
Americii să aibă în vedere o relație cât mai apropiată cu acestea. 

Chiar dacă Rusia şi China nu vor putea concura cu America, Brzezinski consideră că 
este esenţială stabilirea unor relaţii de cooperare între aceste țări şi SUA. 

Nikolai Ivanovici Buharin, (9 octombrie (stil nou)/27 septembrie (stil vechi) 1888 — 
13 martie 1938) a fost un intelectual şi revoluţionar bolşevic, iar mai târziu, un 
important politician sovietic. 

Buharin s-a născut la Moscova în familia unor învăţători. Viaţa lui politică a început 
la şaisprezece ani când, împreună cu prietenul său Ilia Ehrenburg, a participat la 
acțiuni studenţeşti în Universitatea din Moscova pentru sprijinirea Revoluţiei ruse din 
1905. 

El a intrat în Partidul Social Democrat al Muncii din Rusia în 1906, devenind 
membru al facțiunii bolşevice. Împreună cu Grigori Sokolnikov, a organizat la 
Moscova, în 1907, Conferinţa naţională a tineretului, care a fost considerată mai 
târziu actul de naştere al Komsomolului. 

La 20 de ani, a devenit membru al Comitetului de partid al oraşului Moscova. Acest 
comitet era însă puternic infiltrat de agenți ai poliţiei secrete țariuste, Ohrana. 
Buharin, datorită poziţiei lui importante în partid, a început să fie urmărit 
îndeaproape. În această perioadă, Buharin s-a apropiat mult de N. Osinskii, Vladimir 
Mihailovici Smirnov şi Nadejda Mihailovna Lukina, sora lui Nikolai Lukin, femeia 
care avea să-i devină soţie. Cei doi s-au căsătorit la scurtă vreme după ce Buharin a 
scăpat din exil. 

În 1911, după o scurtă întemniţare, Buharin a fost exilat la Onega, în Arhangelsk, dar 
a evadat şi la scurtă vreme a ajuns în Hanovra. Pe toată durata exilului el şi-a 
continuat studiile, devenind unul dintre teoreticienii de frunte ai bolşevicilor. A 

început să fie interesat şi de teoriile economice nemarxiste, precum erau acelea ale lui 
Alexandr Bogdanov, care se îndepărtau de la linia bolşevică. 

Pe vremea când a fost în exil, Buharin a scris mai multe cărți şi a editat ziarul Novi 
Mir (Lumea Nouă) împreună cu Lev Troțki şi Alexandra Kollontai. În timpul 
primului război mondial, el a scris o broşură despre imperialism din care, mai târziu, 
Vladimir Ilici Lenin a extras câteva idei pe care le-a dezvoltat în lucrarea mai 
cunoscută Imperialismul—cel mai înalt stadiu de dezvoltare al capitalismului. După 
întoarcerea în Rusia, Buharin a devenit unul dintre cei mai importanţi bolşevici din 
Moscova şi a fost ales în Comitetul Central. După victoria Revoluţiei din Octombrie 
e a devenit şi editor al Pravda. 

Buharin a condus opoziția comuniştilor de stânga faţă de Tratattul de la Brest- 
Litovsk, cerând continuarea efortului de război şi transformarea lui în scânteia care 
avea să aprindă revoluţia proletară mondială. În 1921, el şi-a schimbat poziţia şi a 
acceptat politica lui Lenin, fiind iniţiatorul şi susținătorul Noii Politici Economice 
(NEP). Unii istorici consideră că Lenin a avut dreptate în testamentul său când a 
remarcat că Buharin nu a înţeles niciodată pe de-a întregul marxismul şi dialectica. 
După moartea lui Lenin, Buharin a devenit membru plin al Biroului Politic al CC al 
PCUS în 1924 şi preşedinte al Internaționalei Comuniste (Comintern) în 1926. 

După 1923, Buharin, perceput la cea vreme ca şef al aripii de dreapta a partidului, a 
devenit un aliat al centriştilor din partid şi al lui Stalin, alături de care a făcut parte 
din grupul conducător al partidului, după ce Stalin a rupt alianța cu Kamenev şi 
Zinoviev. Buharin a fost cel care a dezvoltat teoria "Socialismul într-o singură țară”. 
Socialismul, (în teoria marxistă acesta era considerată prima etapă de dezvoltare a 
comunismului), poate să se dezvolte într-o singură ţară, chiar una aşa slab dezvoltată 
precum era Rusia. Această nouă teorie afirma că nu mai trebuia încurajată revoluția 
în statele capitaliste, atâta vreme cât Rusia putea şi avea să ajungă în socialism de una 
singură. Această teorie avea să devină semnul distinctiv al stalinismului mult după 
moartea lui Buharin. 

Când Buharin s-a opus colectivizării agriculturii, Stalin i-a atacat vederile economice 
şi politice şi l-a forțat să renunţe la ele. Ca urmare, Buharin şi-a pierdut poziţia în 
Comintern în aprilie 1929 şi a fost exclus din Biroul politic în noiembria acelaşi an. 
Aliaţii din afara Rusiei ai lui Buharin, conduşi Jay Lovestone din Partidul Comunist 
din SUA, au fost de asemenea excluşi din Comintern. Ei au format o alianță 
internațională numită Opoziția de Dreapta, conform termenului rusesc care îi definea 
pe Buharin şi susţinătorii lui. 

Buharin a fost reabilitat de Stalin şi l-a numit editor al “Izvestia” în 1934, dar a fost 
arestat în 1937 pentru "conspirație pentru răsturnarea statului sovietic". A fost judecat 
în martie 1938 în lotul celor din Procesul celor 21 în timpul Marii Epurări şi a fost 
executat prin împuşcare de NKDV. 

Buharin a fost reabilitat în mod oficial în 1988 pe vremea perestrocii lui Mihail 
Gorbaciov. 

Edmund Burke s-a născut în Irlanda, la Dublin, în 1729. Tatăl său era protestant, de 
profesie sollicitor, iar mama sa - romano-catolică. 

A urmat cursurile Colegiului Trinity din Dublin, apoi studii juridice la Londra, pe 
care ulterior le-a abandonat pentru a se dedica unei cariere literare. 

Scrierea Vindication of natural society (1756), primită cu destul interes de publicul 
larg, a marcat debutul literar al tânărului Burke. Este vorba despre o imitație satirică a 
stilului unui scriitor al epocii care se etala prin critica la adresa religiei revelate şi prin 
îndemnul la "întoarcerea la Natură”. 

Cariera politică şi-a început-o în 1765, ca secretar al Marchizului de Rockingham, 
unul dintre liderii liberali (ai facțiunii Whig) din Parlamentul Britanic. În acelaşi an a 
devenit membru al Camerei Comunelor. 

În 1774 a fost ales ca reprezentant în Parlament al Bristolului, pe atunci al doilea oraş 
din Regat. Această demnitate, pe care a deținut-o timp de şase ani, i-a permis lui 
Burke să arate prin fapte şi prin vorbe care este concepția sa asupra rolului pe care îl 
are un membru al Parlamentului: deşi reprezentant al alegătorilor săi, el trebuie să 
acționeze potrivit propriei sale judecăţi şi conştiinţe, în armonie cu binele general al 
țării şi nu slujind interesele constituenților săi ca simplu executant. O astfel de 
concepție a dus în cele din urmă la retragerea sprijinului pe care i-l acordaseră 
electorii săi, Burke pierzând mandatul pentru Bristol după şase ani. În continuare, el a 
supravieţuit în Parlament ca reprezentant al unui comitat de buzunar, Malton. În 
schimb, Burke nu s-a dezmințit şi s-a făcut auzit în continuare, în probleme arzătoare 
ce priveau interesul general. 

Gândirea politică a lui Burke se desprinde atât din scrierile sale, cât şi din discursurile 
sale parlamentare, din care se conturează atitudinea sa privitoare la evenimentele 
epocii şi chestiunile de interes naţional: precizarea rolului monarhiei, în care a pledat, 
ca un adevărat whig, pentru menținerea relativ restrânsă a autorităţii Coroanei asupra 
executivului; chestiunea coloniilor americane, în care a militat pentru o îmbunătăţire 
a raporturilor cu acestea prin îmblânzirea politicilor de taxare şi acceptarea unei 
relative autonomii a acestora; problema irlandeză, în care a pledat pentru 
îmbunătăţirea situației irlandezilor catolici, fapt care i-a atras unii duşmani şi acuzația 
că ar aparține confesiunii romano-catolice; Revoluţia din Franţa, prilejul celebrelor 
Reflections on the Revolution în France. 

Edmund Burke a fost un whig , ceea ce înseamnă că făcea parte din acea facțiune 
politică susținătoare, odată, a celebrului Bill of Rights din 1688, care îl forţa pe regele 
James II să respecte anumite limite de putere. Evenimentul Bill of Rights marchează, 
de fapt, începutul monarhiei constituționale. Burke se dovedeşte de altfel tot timpul 
un înfocat apărător al Constituţiei, nefăcând nici o abatere de la acest crez. Este un 
aspect foarte important, întrucât şi în Reflections on the Revolution în France el laudă 
tradiţia politică britanică tocmai datorită caracterului său constituţional, trăsătură ce 1- 
a asigurat viabilitatea şi imunitatea în faţa răbufnirilor populare sau populiste de tot 
felul. 

Edmund Burke credea în dreptul natural, dar nu astfel cum îl defineau raţionaliştii de 
limbă franceză. În viziunea lui, dreptul natural nu este rezultatul unui contract social, 
ci a premers oricăror tendinţe şi încercări de cristalizare socială convenţională a 
omenirii. Dacă a existat vreodată un transfer al puterii, acesta s-a realizat treptat, iar 
nu dintr-o dată, ca o ultimă soluţie a oamenilor aflaţi, ab origine, într-o presupusă 
stare de sălbăticie. Şi mai ales omul nu a fost bun de la natură şi ulterior corupt de 
societate, ci a fost dintotdeauna rău, societatea fiind modul ideal de fiinţare a speciei 
umane. 

Dreptul natural la Burke se confundă cu legitimitatea naturală a instituțiilor, 
mentalităților şi tradiţiilor. Şi nu dreptul de fi egal, cu orice preţ, cu toţi ceilalți 
membri ai societăţii, cu atât mai puţin prin eliminarea achiziţiilor milenare ale 
spiritului uman, fie ele de ordin practic sau metafizic. 

Burke a fost credincios propriilor sale idei. După ce a scris Reflections on the 
Revolution în France a fost controversat şi respins de mulți contemporani, în genere 
pe temeiul unei presupuse lipse de consecvență — cel care anterior milita pentru 
menţinerea în cadru restrâns a prerogativelor regale, acum devenea cel mai vehement 
apărător al Coroanei în fața uraganului ideologic declanşat pe malurile Senei. Însă, 
Burke, posesor al celui mai caracteristic common-sense britanic, a ştiut şi a putut să 
îşi păstreze luciditatea şi echilibrul, în condiţiile în care conaționali de-ai săi priveau 
seduşi la sângeroasele evenimente ce aveau loc dincolo de Canalul Mânecii. 
Luciditate care în astfel de condiţii este identică cu înţelepciunea: înţelepciunea de a 
citi în vremuri; înțelepciunea de a conserva ceea ce cu greu ai dobândit; înțelepciunea 
de a vedea că legile slujesc ordinea, tradiţiile şi statul şi nu viceversa. 

Societatea este un organism viu şi este o absurditate să vrei să îl vindeci omorându-l 
mai întâi. Conservatorul nu crede în minunile schimbărilor radicale din societate pe 
baza unor ideologii fabricate în laboratoarele filosofice ale gânditorilor progresişti. 
Nu poţi părăsi o ordine natural-divină a lucrurilor pentru o întreprindere năstruşnică 
de instaurare la scară universală şi la modul absolut a egalităţii între oameni. Este un 
demers care frizează absurdul, motiv de aprigă satiră pentru Burke. În Reflections..., 
Burke deplânge risipirea a tot ce a fost bun într-un stat anterior atât de strălucitor şi 
de tradiţional precum Franţa, din cauza nebuniei sângeroase a Revoluţiei. Caracterul 
nefast al unei asemenea mişcări consta, după Burke, în lipsa unei conduceri 
responsabile din partea unei aristocrații ereditare. Din păcate, de atunci şi până azi 
națiuni după naţiuni au pierdut din ce în ce mai multe dintre comorile pe care le 
aveau căpătate prin Pronia Divină, începând cu instituția regalității şi până la simţul 
moral elementar. 

În contrast cu regimul egalitar-radical impus prin sânge în Franţa, Burke glorifică 
virtuțile regimului constituțional britanic: grija sa pentru menţinerea continuității 
instituţiilor, precum şi pentru dezvoltarea liberă, organică a acestora; respectul său 
pentru înțelepciunea tradițională a naţiunii britanice şi pentru uzanţele acesteia, 
pentru drepturile conturate prin cutumă şi mai puţin pentru cele "inventate", de natură 
abstractă; acceptarea unei ierarhii a rangului şi proprietății; consacrarea religioasă a 

autorității seculare şi recunoaşterea radicalei imperfecțiuni a tuturor invențiilor 
omeneşti. Aceste idei ale lui Burke au fundamentat, practic, gândirea conservatoare. 
Poate instinctiv, alți gânditori din sânul altor naţiuni au formulat principii 
asemănătoare, care au consacrat la nivel local doctrina conservatoare. Însă meritul 
lui Burke este acela de a fi primul care a relevat nevoia unei viziuni conservatoare, ca 
expresie a frământărilor epocii sale şi care a expus cu acribie principiile unei noi 
viziuni asupra politicii: o viziune nouă care, paradoxal, urmărea conservarea unor 
valori vechi. 

Iată de ce Burke este un adevărat întemeietor de doctrină, opera sa — scrisă sau trăită 
— constituind piatra unghiulară a conservatorismului. 

Jean Calvin (10 iulie 1509, Noyon - 27 mai 1564, Geneva) a fost un reformator 
religios francez. Alături de Martin Luther, a fost unul din inițiatorii Reformei 
protestante, în opoziție cu anumite dogme şi rituri ale Bisericii Catolice romane. 
Calvin a dezvoltat o doctrină — “calvinismul” - relativ diferită de aceea a lui Luther, 
în special în ceea ce priveşte practicarea cultului, considerată o radicalizare a 
lutheranismului. 

Calvin s-a născut cu numele de Jean Cauvin la Noyon, în Picardia, Franța. Martin 
Luther a scris cele 95 de teze în 1517, când Calvin avea 8 ani. 

Tatăl lui Calvin, notar al episcopului din Noyon, l-a trimis la colegiul De la Marche 
şi apoi în continuare la Sorbona din Paris, pentru a studia dreptul. În 1532 devine 
doctor în drept la Universitatea din Orleans. Prima sa lucrare publicată a fost un 
comentariu al lucrării filozofului roman Seneca De clementia. Adoptă curând 
principiile Reformei, pe care, începând din 1532, începe să le propage la Paris. 
Ameninţat cu închisoarea, se refugiază la Nérac, sub protecția Margaretei de Navarra, 
favorabilă protestantismului. În 1534, în urma persecuțiilor suferite de protestanții 
francezi, numiţi şi hughenoți, este nevoit să părăsească Franța. 

După peregrinări în Basel, Ferrara şi din nou la Paris, în 1536, convins fiind de 
reformatorul Guillaume Farel, Calvin se stabileşte definitiv la Geneva, unde este 
numit profesor de teologie. A trăit aici aproape jumătate din viaţă 

Principala operă a lui Calvin în istoria literaturii Reformei, a fost Învățământul 
religiei creştine, publicată în latină (Christianae religionis institutio) în 1536 la 
Frankfurt am Main (ediţia definitivă: 1559), iar publicată în franceză (Institution de 
la religion chrétienne) în 1541 la Geneva (ediţia definitivă: 1560) 

Alte scrieri: 

> De Clementia - un comentariu asupra operei cu acelaşi nume de Seneca (1532) 

>  Psychopannychia - împotriva sectei anabaptiste (1534) 

>  Catehismul Bisericii din Geneva 

Calvin a publicat între altele şi diverse volume de comentarii ale Bibliei 

Calvin nu recunoaşte decât două sacramente (Taine): Botezul şi Comuniunea 
(Împărtăşania). Respinge dogma prezenţei reale a "trupului şi sângelui Domnului" în 
împărtăşanie, invocarea sfinților, instituția episcopatului, etc. Predicatorii sunt aleşi 
de către credincioşi şi fiecare din bisericile calviniste este condusă spiritual de un 

consiliu ales. Calvin crede într-o predestinare absolută a aleşilor şi celor condamnaţi 
la "judecata din urmă", respingând astfel complet liberul arbitru. Publicaţiile lui 
Calvin au difuzat ideile sale asupra unei biserici corect reformate, în multe părți ale 
Europei. Calvinismul a devenit religia majorităţii populaţiei în Scoţia, Olanda şi părți 
din Germania de nord şi a avut o influență mare în Ungaria şi Polonia. Majoriatea 
coloniştilor de pe coasta atlantică americană şi din New England erau calvinişti, 
inclusiv puritanii şi coloniştii olandezi din Noul Amsterdam (New York). Africa de 
Sud a fost fondată, începând din secolul XVII, de calvinişti olandezi (deşi câțiva erau 
de origine franceză sau portugheză), care erau cunoscuţi cu numele de Afrikaans. 
Sierra Leone a fost colonizată masiv de calvinişti din Noua Scoţie. John Marrant a 
organizat acolo o congregaţie sub auspiciile lui Huntingdon Connexion. Coloniştii 
erau în mare parte loialişti negri, afro-americani care au luptat pentru britanici în 
timpul revoluţiei americane. 

Tommaso Campanella (5 septembrie 1568 - 21 mai, 1639), botezat Giovanni 
Domenico Campanella, a fost un filozof, teolog şi poet italian. 

Format sub influenţa lui Telesio, iar lucrările sale "Filosofia democrației prin 
simțuri”, "Cetatea soarelui”, constituie o încercare de a organiza raţional societatea 
preonizînd desființarea proprietăţii private. Referitor la cunoaştere Campanella 
consideră că baza ei constă în sensibilitate. Cel mai important dintre simţuri ar fi 
pipăitul şi acesta le include pe celelalte. Tot el îndeamnă la cunoaşterea 
experimentală şi la studierea minuțioasă a naturii. 

Avram Noam Chomsky (7 decembrie, 1928, Philadelphia, SUA) este profesor 
emerit în lingvistică la Massachusetts Institute of Technology. Chomsky este 
cunoscut pentru teoria gramaticii generative şi pentru contribuţiile în domeniul 
lingvisticii teoretice. 

Este reprezentant al structuralismului în ligvistica teoretică, al aşa-numitei gramatici 
transformaţionale generative şi creatorul unui original sistem de analiză lingvistică, 
ce a condus la revoluţionarea acesteia. 

Chomsky a analizat proprietăţile formale ale limbii şi a diferențiat două niveluri şi 
structuri: de suprafață şi de profunzime, cărora le corespund următoarele însuşiri: 
competenţa şi performanţa. Prima permite înțelegerea celor ce comunică (se dezvoltă 
mai intens în copilărie şi mai rapid decât performanţa şi va rămâne cu un avans tot 
restul vieții), iar performanţa se referă la modalităţile de a vorbi, la limbajul oral şi 
scris. 

Crede că limbajul este aprioric, rezultatul unei facultăți umane înnăscute şi scopul 
lingvisticii este să determine care sunt proprietățile universale şi să stabilească o 
"gramatică universală" care poate justifica posibilele variații lingvistice umane. El 
analizează limbajul începând cu propozițiile de bază de la care se dezvoltă o 
nesfârşită varietate de combinații sintactice pe baza unui set de reguli formulate în 
prealabil. La finele acestei liste de reguli sintactice se regăsesc cele fonologice ce 
guvernează pronunția. Consideră că limbajul are ca suport structuri sintactice 
gramaticale profunde, fapt care asigură generativitatea şi creativitatea verbală. În 

acest context, după însuşirea sensului unui cuvânt şi a capacităţii de a-l pronunţa, 

acesta poate fi folosit în sute de combinații gramaticale fără exerciții speciale. 

Dintre operele sale lingvistice putem aminti: Syntactic Structure (1957), The Sound 

Pattern of English (1968, cu Morris Halle), Language and Mind (1972), The Logical 

Structure of Linguistic Theory (1975), Reflections and Responsibility (1979), iar din 

cele politice: American Power and the Mandarins (1969), The Fateful Triangle: The 

United States, Israel and the Palestinians (1983) 

În afara lumii academice, Chomsky este foarte cunoscut în lumea întreagă pentru 

activismul său politic şi pentru critica sa la adresa politicii externe a Statelor Unite 

dar şi a altor guverne. Chomsky se descrie ca un socialist libertarian şi simpatizant al 
anarho-sindicalismului. Este considerat şi ca un personaj cheie în cadrul stângii 
politice din Statele Unite. 

+ Toate guvernele sunt corupte sau corupătoare, dar atenţia sa se îndreaptă asupra 
S.U.A. în calitate de cetăţean; 

e Acolo oamenilor li cere să ratifice deciziile care au fost deja luate, agenda fiind 
stabilită de două partide politice aflate la putere; 

e Programul partidelor politice este stabilit de marii oameni de afaceri, şi inevitabil 
îşi propune menţinerea unui procentaj imens din resursele lumii sub controlul 
unui număr restrâns de mari corporaţii americane; 

+ Guvernul foloseşte un sistem de control al gândirii pentru a manipula populaţia, 
bazându-se pe intelectuali şi mass-media. Iddea este dezvoltată în Spre un nou 
război rece (1982); 

e  Dizidenţii sunt reduşi la tăcere; ziariştii care spun adevărul vor fi lăsaţi în curând 
fără slujbă, pentru că toate ziarele sunt sub controlul corporațiilor, implicate în 
teroare şi crimă. El însuşi este cenzurat în toată presa oficială; 

+ În Anul 501. Cucerirea continuă (1993) susţine că S.U.A. aniversează cinci 
secole teroare şi opresiune, începând cu masacrarea amerindienilor şi până la 
Războiul din Golf; 

e S.U.A. nu au intenții de anexare a altor state, dar fură resursele acestor țări. 

Lucrările sale fundamentale în domeniul relațiilor internaționale: 

American Power and the New Mandarins, 1969. 

"Notes on Anarchism", în New York Review of Books, 1970. 

At war with Asia, 1970. 

Two Essays on Cambodia, 1970. 

Chomsky: selected readings, 1971. 

Problems of Knowledge and Freedom, 1971. 

For Reasons of State, 1973. 

Peace în the Middle East? Reflections on Justice and Nationhood, 1974. 

Intellectuals and the State, 1976. 

Human Rights and American Foreign Policy, 1978. 

Noam Chomsky şi Edward Herman, After the Cataclysm: Postwar Indochina 
and the Reconstruction of Imperial Ideology, 1979. 

Language and Responsibility, 1979. 

Noam Chomsky şi Edward Herman, The Washington Connection and Third 
World Fascism, 1979. 

Radical Priorities, 1981. 

Superpowers în collision: the cold war now, 1982. 

Towards a New Cold War: Essays on the Current Crisis and How We Got There, 
1982. 

The Fateful Triangle. The United States, Israel, and the Palestinians, 1983. 
Turning the Tide : U.S. intervention în Central America and the Struggle for 
Peace, 1985. 

Pirates and Emperors: International Terrorism în the Real World, 1986. 

The Race to Destruction: Its Rational Basis, 1986. 

The Chomsky Reader, 1987. 

On Power and Ideology, 1987. 

Turning the Tide. The U.S. and Latin America, 1987. 

The Culture of Terrorism, 1988. 

Language and Politics, 1988. 

Edward Herman şi Noam Chomsky, Manufacturing Consent. The Political 
Economy of the Mass Media, New York: Pantheon Books, 1988. 

Necessary Illusions, 1989. 

Terrorizing the Neighborhood, 1991. 

What Uncle Sam Really Wants, 1992. 

Chronicles of Dissent, 1992. 

Deterring Democracy, 1992. 

Letters from Lexington. Reflections on Propaganda, 1993. 

The Prosperous Few and the Restless Many, 1993. 

Rethinking Camelot: JFK, the Vietnam War, and U.S. Political Culture, 1993. 
World Order and Its Rules: Variations on Some Themes, 1993. 

Year 501. The Conquest Continues, 1993. 

Keeping the rabble în Line, 1994. 

Secrets, Lies, and Democracy, 1994. 

World Orders, Old and New, 1994. 

Powers and Prospects: Reflections on Human Nature and the Social Order, 
1996. 

Class Warfare, 1996. 

Media Control. The Spectacular Achievements of Propaganda, 1997. 

One Chapter, The Cold War and the University, 1997. 

> The Culture of Terrorism, 1998. 

> The Umbrella of US Power, 1999. 

> The New Military Humanism: Lessons from Kosovo, 1999. 

> Profit over People, 1999. 

> The Fateful Triangle, 1999. 

> Rogue States, Cambridge (MA): South End Press, 2000. 

> Propaganda and the Public Mind, 2001. 

> 9-11, New York: Seven Stories Press, 2001. 

> Understanding Power. The Indispensable Chomsky, 2002. 

> Media control, 2002. 

> Hegemony or Survival: America's Quest for Global Dominance, New York: 
Metropolitan Books, 2003. Ediție în limba română: Hegemonie sau 
supraviețuire - America în căutarea dominaţiei globale, Editura Antet, ISBN 
973-636-074-1 

> Deep Concerns, 2003. 

> Chomsky on Anarchism, 2005. 

> Government în the future, Seven Stories Press, 2005. 

> Imperial Ambitions - Conversations on the Post-911 World, 2005. Ediţie în 
limba română: Ambiţii imperiale, Editura Antet, ISBN 973-636-153-5 

> Failed States: The Abuse of Power and the Assault on Democracy, 2006. 

> Noam Chomsky şi Gilbert Achcar, Perilous Power. The Middle East and U.S. 


Foreign Policy. Dialogues on Terror, Democracy, War, and Justice, Boulder 

(CO): Paradigm, 2006. 
Marcus Tullius Cicero (106-43 î.Hr.) a jucat un rol important în perioada de sfârşit a 
Republicii romane. Activitatea sa literară şi politico-socială s-a concretizat în 
domenii atât de numeroase, încât Cicero poate fi calificat drept un om universal, 
homo universalis. El a fost autorul roman care a exercitat cea mai profundă influență 
asupra literaturii latine şi s-a manifestat ca unul dintre cei mai prolifici scriitori, mai 
prolific chiar decât Seneca şi Augustin. 
Cicero s-a născut la Arpinum în Latium în data de 3 ianuarie 106 a.Chr., într-o 
familie de cavaleri şi notabili municipali. După ce a urmat cursurile şcolare obişnuite 
la Arpinum, Cicero este dus la Roma de către tatăl său, pe când avea 17 ani, iar în 88 
î.Hr. ascultă expunerile lui Philon din Larissa, exponent al Noii Academii şi elev al 
lui Carneade. A debutat ca orator şi avocat în 81 î.Hr. Pentru a-şi desăvârşi formaţia 
intelectuală, audiază la Atena prelegerile filosofilor, iar în insula Rhodos devine 
elevul oratorului Molon. Începe o carieră senatorială şi se angajează în viaţa politică. 
În 76 î.Hr., Cicero devine quaestor, iar apoi senator. În iulie 64 î.Hr. este ales consul 
pentru anul 63 î.Hr. În timpul consulatului său, Cicero descoperă aşa numita 
conjurație a lui Catilina. El va ordona arestarea şi executarea complicilor lui Catilina 
- fapt ce atrage nemulțumirea partidei popularilor în frunte cu Caesar, care-l va 

urmări cu înverşunare. După 60 î.Hr., orientarea politică şi existenţa lui Cicero intră 
într-o adâncă criză. Începând din martie 58 î.Hr., petrece mai mult de un an de exil în 
Grecia; este o perioadă foarte dificilă pentru el. După ce, în 51-50 î.Hr., fusese 
proconsul în Cilicia, Cicero a încercat în van să-i reconcilieze între ei pe Caesar şi 
Pompeius, aflaţi acum în conflict. În cele din urmă trece de partea lui Pompeius şi a 
optimaților republicani, însă după înfrângerea acestora, se află printre primii care se 
întorc în Italia şi obţin iertarea din partea lui Caesar. După asasinarea lui Caesar, în 
care se prea poate să fi fost implicat, Cicero devine destul de rapid şeful 
republicanilor, sperând într-o instaurare a republicii, lucru care atunci era imposibil. 
A încercat să-l manipuleze pe tânărul Octavianus (viitorul împărat Augustus, 27 
î.Hr.-14 d.Hr.) împotriva lui Marcus Antonius, pe care îl considera cel mai primejdios 
duşman al republicii, însă fără succes. În 7 decembrie 43 î.Hr. a fost ucis chiar de 
către oamenii lui Marcus Antonius 

Cicero a alcătuit o operă imensă. Se pot distinge în primul rând discursurile 
ciceroniene în număr de 58, care reprezintă o fericită armonizare între talentul nativ, 
(ingenium), cultura vastă (doctrina) şi practica forului (usus forensis). Discursurile 
acoperă o perioadă de 38 de ani (81-43 î. Hr.) de activitate retorică pusă în slujba 
cetățeanului şi a cetăţii, "de la interesul sau nevoia cărora niciodată nu m-au sustras 
odihna, plăcerea sau somnul" (Pro Archia poeta, VI, 12). Între aceste discursuri se 
disting : în Verrem (Împotriva lui Verres) - o serie de şapte discursuri ţinute în 70 
î.Hr. împotriva lui C. Verres, guvernatorul nedemn al Siciliei (73-70 î.Hr.), care era 
acuzat de a fi comis abuzuri foarte grave şi malversaţiuni în timpul guvernării 
Siciliei; se remarcă de asemenea în Catilinam (Împotriva lui Catilina, Catilinarele), 
poate cele mai cunoscute cuvântări ciceroniene pronunţate împotriva lui L. Sergius 
Catilina, după descoperirea conspirației acestuia împotriva republicii; celebre sunt şi 
cele 14 discursuri pronunţate împotriva lui Marcus Antonius, în Marcum Antonium, 
care dorea să urmeze politica lui Caesar. 

Cicero s-a remarcat şi ca un teoretician al artei retorice, fiind socotit unul dintre 
părinții oratoriei antice. În tratatele sale, el face o incursiune în istoria oratoriei antice 
şi o analiză a principalelor curente retorice care aveau adepţi în epoca sa (aticismul şi 
asianismul), dezbătând problema formării oratorului şi a funcţiei sale în societate; 
oratorul ideal (orator summus et perfectus) este, în concepţia lui, prototipul omului şi 
cetățeanului desăvârşit, o personalitate complexă. El îşi materializează ideile în 
tratate numeroase, dintre care sunt demne de amintit: De oratore libri tres (Trei cărți 
despre orator) - tratat alcătuit în 55 î. Hr., dedicat lui Quintus, fratele său şi redactat 
sub forma unui dialog între celebrităţile forului roman Crassus şi Marcus Antonius 
(omonim al generalului); Partitiones oratoriae (Diviziunea părţilor artei elocinţei) 
alcătuit în 54 î.Hr., un adevărat manual de retorică în formă dialogală între Cicero- 
tatăl şi fiul său Marcus; deosebit de valoroase sunt şi alte două lucrări ca Brutus, scris 
în 46 î.Hr., în care Cicero îşi proclamă idealurile sale de armonizare a tuturor ideilor 
şcolilor retorice, opunându-se curentului aticist, prea simplu şi sobru, care apăruse la 
Roma între 51-50 î.Hr. şi tratatul Orator, unde Cicero îşi apără din nou idealul său 

retoric moderat, amenințat de influența crescândă a aticismului. Cicero are, de 
asemenea, o deosebită pasiune pentru filosofie, insuflată, după propria-i mărturie, de 
reprezentanții principalelor doctrine din acea vreme (epicureismul, stoicismul, 
neoacademismul) pe care îi audiase la Roma sau în Grecia, cu unii dintre ei păstrând 
relaţii chiar familiare (cum ar fi stoicii Diodotus şi Posidonius, academicienii Philon 
şi Antiochos). 
Cicero se va dedica întru totul filosofiei după anul 56 î.Hr., când, dezamăgit de 
situaţia politică, caută un rost al existenţei sale în scris, propunându-şi să dea Romei o 
literatură filosofică proprie, în măsură să o elibereze de sub tutela spirituală a Greciei. 
Opera sa filosofică, chiar dacă nu reprezintă un corpus doctrinar, trebuie apreciată 
pentru adaptarea modelelor filosofiei greceşti la spiritualitatea şi mentalitatea romană 
Şi, mai ales, pentru impunerea unui limbaj filosofic latin, la crearea căruia Cicero are 
un merit incontestabil. Dintre lucrările sale cu caracter filosofic, merită menţionate: 
De republica (Despre stat) - dialog politic pe tema celei mai bune forme de guvernare 
şi a calităților conducătorului ideal; De legibus (Despre legi) - tot un dialog politic pe 
tema legislaţiei şi a tipului ideal de constituţie; De natura deorum (Despre natura 
zeilor) - scriere pe tema existenței şi esenței divinității, De divinatione (Despre 
divinaţie) - abordând tema divinaţiei ca har şi artă a prezicerii viitorului; şi în sfârşit 
De fato (Despre destin) - o expunere asupra problemei destinului. 
Cicero are şi o vastă corespondenţă (peste 800 de scrisori) scrisă între anii 68 şi 43 
î.Hr., care este în acelaşi timp un dosar intim al scriitorului şi o adevărată frescă a 
vieții Romei din vremea sa. Omul Cicero ni se descoperă aici cu o surprinzătoare 
sinceritate prin atitudinile politice şi civice, prin viaţa zilnică din for sau din familie 
Auguste Comte a fost un sociolog şi filosof francez. S-a născut în 1789 la 
Montpellier şi a murit la Paris în 1857. 
Elev al Politehnicii şi între 1817 şi 1824 secretar al lui Saint-Simon, el a fost adânc 
influenţat de acest premergător, ce a întrebuințat pentru prima oară termenul de 
filozofie pozitivistă. Totuşi lui Comte îi revine meritul de a fi făcut un sistem 
întemeiat, cu o logică şi o pregătire ştiinţifică ce vin în contrast cu opera lui Saint- 
Simon, în care sclipirile sunt prea mult puse în umbră de lipsa de cultură ştiinţifică şi 
chiar de lipsa de seriozitate. 
Comte a urmărit înființarea unei filosofii pozitiviste, corespunzătoare ultimului stadiu 
la care omenirea trebuia să tindă, după ce a trecut prin starea teologică şi acea 
metafizică, ce reprezentau trepte necesare ale omenirii, în mersul ei de la copilărie 
spre maturitate pe care o reprezintă cea de a treia treapta, a spiritului pozitiv. 
Pozitivismul , ştiinţa şi filozofia pozitivă nu mai caută explicarea cauzelor ascunse 
îndărătul fenomenelor ci se multumeşte cu studiul datelor experienţei. 
Acest studiu nu este însă o simplă adunare de date ci tinde să descopere legile ce 
guvernează grupele de date şi fapte ce corespund diferitelor ştiinţe fundamentale. 
Din esenţa gândirii sale: 
> Cele trei stări ale civilizaţiei umane sunt, de fapt, etape ale evoluției spiritului. În 
faza teologică sau fictivă, rațiunea explică faptele observate prin fapte fapte 

inventate (în politică, a fost astfel inventat dreptul divin); în faza metafizică sau 
abstractă, faptele sunt explicate prin abstracții (cazul contractului social în 
politică); starea ştiinţifică sau pozitivă, în care faptele sunt explicate prin legi 
generale. În acest ultim stadiu, ştiinţa politică devine „o fizică particulară, 
fondată pe observarea directă a fenomenelor privitoare la dezvoltarea colectivă a 
speciei umane, ştiinţă având ca obiect coordonarea trecutului social, iar ca 
rezultat determinarea sistemului pe care mersul civilizației tinde să-l producă 
astăzi”. 

> Progresul social se produce datorită descoperirilor ştiinţei şi aplicațiilor sale (în 
primul rând în industrie); 

>  Individualismul crează anarhie şi dezordine socială. Este necesară o strictă 
diviziune a muncii şi o clară ierarhie a competenţelor în societate: 

Cei ce ştiu să elaboreze cunoştinţele referitoare la natura fizică şi socială; 

Publiciştii care difuzează şi răspândesc planurile; 

Guvernanţii care execută acesta planuri; 

Masele care se supun guvernanţilor, în avantajul lor; 

> Revoluția franceză se datorează pierderii sensului sociabilităţii şi destrăbălării 
indivizilor; 

> Individualismul nu are nici o valoare în afara societăţii, şi poate fi valorificat 
doar prin intermediul familiei (creuzetul formării morale) şi patrie (care ne învaţă 
solidaritatea); 

> Politica trebuie fundamentată ştiinţific, până la a fi înlocuită cu o ştiinţă a 
tehnicii şi gestiunii colective; 

> Puterea trebuie să aparțină savanților, singurii care dețin mijloacele (cunoscând 
principiile sociologiei, staticii şi dinamicii sociale). Aceştia sunt însă sistematic 
persecuţi de putere; 

Este necesară planificarea socială sistematică şi “ştiinţifică”, care să fie propovăduită 

de noua religie în care oamenii de ştiinţă urmau să fie prelați, iar Comte însuşi — 

papa. 

Confucius (cca. 551-479 Î.Hr.). Cel mai mare reformator religios şi spiritual al 

Chinei antice, întemeietorul confucianismului, s-a născut, conform tradiţiei istorice, 

în principatul Lu (azi provincia Shandong), ca membru al clanului Kong. Numele său 

original era Kong Qiu. A avut o copilărie plină de privaţiuni, tatăl sau murind de 

timpuriu şi lăsând familia în sărăcie. Căsătorit la 19 ani, Confucius a avut un fiu şi 

două fiice, ducând o existenţă relativ modestă, ca profesor, întemeietor de şcoală, 

apoi funcționar în administrația principatului Lu. O parte a vieții (aproximativ 13 ani) 

a petrecut-o în exil, călătorind prin toate provinciile Chinei. 

Doctrina confucianistă nu poate fi considerată o religie propriu-zisă, ci mai degrabă 

un sistem în primul rând etic, apoi filosofic şi religios bazat pe existența unei 

divinităţi supreme (“Shangdi”), Cerul, care călăuzeşte viaţa oamenilor. Aceasta are la 

bază virtutea fundamental”jen” (omenia) care implică în primul rând respectul față de 

normele de comportare, faţă de legăturile de rudenie, fiecare om având un loc bine 

determinat în ierarhia lumii, loc pe care trebuie să-l accepte venerându-i pe cei 
superiori lui social sau ca vârstă. în felul acesta, conform doctrinei, poate fi păstrată 
ordinea desăvârşită în societate Şi în lume. 
Modelul uman propus de Confucius este reprezentat de “jun-zi”, oameni cu un 
comportament etic şi religios impecabil, determinat de educaţie şi respectarea 
ierarhiei. 

Cel mai important izvor documentar despre viaţa şi opera sa poartă denumirea de 
Analecte (Lun Yu), aceasta fiind o culegere de cugetări culese de discipolii săi. I se 
atribuie alte şase opere: Cartea Schimbărilor (Yi jing), Cartea Odelor (Shi jing), 
Cartea Edictelor (Shu jing), Memorial de rituri (Li ji), Cartea Muzicii (Yueh jing) şi 
Primăvara- Toamna ţării Lu (Lu guo Chun-Qiu). 

Morala confucianista a stat la baza imperiului chinez pana la revolutia din 1911, fiind 
propagata, de asemenea, mai ales în Coreea şi apoi în Japonia. 

Benjamin Constant (1767 — 1830). Scriitor şi om politic francez, cartofor şi 
cuceritor notoriu, Benjamin Constant - una dintre marile figuri liberale ale tuturor 
timpurilor - întruchipează perfect paradoxul cu care se confruntă liberalismul francez 
post-revoluţionar: el este în acelaşi timp apărător al principiilor care au stat la baza 
Revoluţiei şi critic al exceselor sale, susținător al acesteia împotriva celor care doresc 
revenirea la Vechiul Regim şi adversar al celor care doresc "aprofundarea" ei. 

Născut la Lausanne, Elveţia, într-o familie hughenotă originară din Artois şi rămas 
orfan de mamă la numai două săptămâni de la naştere, Constant este încredințat mai 
multor preceptori împreună cu care călătoreşte în Anglia, Belgia şi Olanda. Va urma 
cursuri la Universitatea din Erlangen şi, din 1783, la Universitatea din Edinburgh, 
unde intră în contact cu iluminismul scoțian (Adam Smith, David Hume, Adam 
Ferguson). Tot în această perioada îşi descoperă pasiunea pentru jocul de cărți şi 
începe seria aventurilor sale amoroase, printre cuceririle sale de-a lungul timpului 
numărându-se Doamna de Stael (o influență semnificativă asupra gândirii sale 
politice) şi Doamna de Recamier. 

Primul moment semnificativ al carierei sale politice este numirea ca membru al 
Tribunatului în 1799, de unde este demis în 1802 ca urmare a opoziției crescânde faţă 
de Napoleon. Urmează o perioadă de exil în Germania, Italia, Belgia şi Elveţia. 
Mentine în toată această perioadă contacte atât cu emigranța conservatoare cât şi cu 
guvernul napoleonian. În cursul celor "O sută de zile”, Constant revine în Franţa şi, în 
urma garanţiilor primite de la Napoleon, îşi ia sarcina de a redacta o Constituţie a 
Imperiului. După înfrângerea acestuia la Waterloo, este numit în comisia de 
armistițiu, spre surprinderea conservatorilor din noul guvern regal care ordonă 
exilarea sa, măsură suspendată la scurt timp de Ludovic al XVIII-lea. Ales deputat în 
mai multe rânduri după Restauraţie, Constant se alătură în 1830 "Revoluţiei din 
iulie", fiind unul dintre cei care îl însoțesc pe Louis-Phillippe d'Orléans la 
manifestaţia de la Hotel de Ville în ziua de 31 iulie. 

Opera sa e vastă şi tratează toate temele majore ale filozofiei politice liberale: 
egalitatea formală, libertatea, opoziția comerţ-război, guvernarea reprezentativă, 
neutralitatea puterii, separaţia stat-societate, supremaţia ideilor. 

Cele mai importante lucrări ale lui Benjamin Constant sunt, în ordinea cronologică a 
apariţiei, Despre forța guvernului actual al Franței şi despre necesitatea de a i se 
alătura, o replică la Reflecţiile lui Edmund Burke apărută în 1796 şi care va provoca 
răspunsul lui Joseph de Maistre în Consideraţii asupra Franţei ; Despre spiritul de 
cucerire şi de uzurpare, un pamflet anti-napoleonian publicat în 1814 şi urmat în 
acelaşi an de Reflecţii asupra Constituţiilor, distribuția puterilor şi garanţiilor într-o 
monarhie constituţională, Colecţie completă de lucrări publicate asupra guvernului 
reprezentativ şi constituția actuală, formând un fel de curs de politică 
constituțională, apărută în 1818; Mélanges de littérature et politique, apărută în 
1829; Memorii asupra celor 100 de zile, publicată în 1822; Despre libertatea 
anticilor şi modernilor, cel mai cunoscut text al său, inițial o conferință ținută la 
Athenee royal în 1819, publicat apoi în ediţia din 1826 a Colecției; în sfârşit, o 
monumentală lucrare în cinci volume consacrată religiei, ultimele două apărând abia 
în 1831. 

Benjamin Constant moare în data de 8 decembrie 1830, fiind înmormântat cu 
funeralii naționale. Cea mai concisă formulare a crezului său politic şi filozofic este 
dată în prefața pentru Mélanges de littérature et politique : 


"Am apărat patruzeci de ani acelaşi principiu : libertate în toate — în religie, 

în filozofie, în literatură, în industrie, în politică; şi prin libertate înţeleg 

triumful individualităţii, atât asupra autorităţii care ar vrea să guverneze 

despotic, cât şi asupra maselor care reclamă dreptul de a aservi minoritatea 

majorităţii." 
Benedetto Croce (25 februarie 1866 - 20 noiembrie 1952) a fost un critic italian, 
filozof idealist şi politician. A scris numeroase lucrări de filozofia istoriei şi de 
estetică. A avut o influență notabilă asupra lui Antonio Gramsci. 
Croce nu a posedat o diplomă universitară, pregătirea lui este în mare parte aceea a 
unui autodidact. La 17 ani, după pierderea părinților săi în cutremurul de la 
Casamicciola, îndrumat de unchiul său, urmeză câteva cursuri ale Facultăţii de Drept, 
pe care însă nu o absolvă. Timp de şase ani, între 1886-1892 călătoreşte în ţările de 
mare cultură. În 1892 se stabileşte la Neapole unde îşi va petrece întreaga viaţa. A 
deţinut funcții publice de două ori: în 1920-1921 a fost ministru al învățământului şi 
în 1944, după înlăturarea regimului mussolinian, când a participat la formarea 
primului guvern de coaliție. Primele scrieri ale lui Croce privesc istoria Regatului 
celor Două Sicilii. La 21 de ani scrie prima sa operă de amploare, La rivoluzione 
napoletana del 1799. Se dedică filosofiei. În 1903, împreună cu Giovanni Gentile 
întemeiază o revistă care cuprinde studii asupra literaturii italiene contemporane, La 
Critica. La aproape 40 de ani scrie principala sa operă, Estetica. 

L'Estetica come scienza dell'espressione e linguistica generale (Estetica privită ca 
ştiinţă a expresiei şi lingvistică generală), 1902 Logica come scienza del concetto 
puro (Logica privită ca ştiinţă a conceptului pur), 1909 Filosofia della practica 
(Filosofia practicii), 1909 Breviario di estetica (Breviarul de estetică), 1913 Teoria e 
storia della storiografia, 1917 La poesia, 1936 

Denis Diderot (5 octombrie 1713 — 31 iulie 1784) a fost filosof şi scriitor francez. 
Născut la Langres, Diderot a fost o figură complexă a iluminismului francez, având o 
influență majoră asupra spiritului raționalist al secolului al XVIII-lea. Diderot a 
primit o educaţie iezuită şi a întors spatele unei cariere în drept, dedicându-se 
studiului şi scrisului. În 1745, Diderot a început să editeze Encyclopédie, un proiect 
faimos, care a inclus aproape toți scriitorii francezi iluminişti importanți 

Una din piesele sale, Le Pere de famille (Tată de familie, 1758), a fost considerată a 
fi prototipul "dramei burgheze". Dintre celelalte opere ale sale, La Religieuse 
(Călugăriţa, 1796) — roman psihologic, Jacques le fataliste (Jacques fatalistul, 1796), 
precum şi satira Le Neveu de Rameau (Nepotul lui Rameau) au devenit 
binecunoscute. 

De asemenea, Diderot este apreciat şi pentru scrierile sale filozofice: Pensées 
philosophiques (Cugetări filozofice, 1746) şi Lettre sur les aveugles (Scrisoare despre 
orbi, 1749). Diderot a avut o contribuţie fundamentală în domeniul criticii moderne 
de artă, cu ale sale Salons (Saloane), articole pe care le-a publicat în ziare, începând 
cu anul 1759. Corespondenţa vastă a lui Diderot descrie o imagine obiectivă a epocii 
sale. El a avut o influență semnificativă asupra generaţiilor următoare de gânditori 
din Franța, Germania şi Anglia. Pirncipalele opere: 

Pensées philosophiques, eseu (1746) 

La promenade du sceptique (1747) 

Les bijoux indiscrets, roman (1748) 

Lettre sur les aveugles à l'usage de ceux qui voient (1749) 

L'Encyclopédie, (1750-1765) 

Lettre sur les sourds et muets (1751) 

Pensées sur l'interprétation de la nature, eseu (1751) 

Le fils naturel (1757) 

Salons (1759-1781) 

La religieuse, roman (1760) 

Le neveu de Rameau, autobiografie (1761 ?) 

Mystification ou l’histoire des portraits (1768) 

Entretien entre D'Alembert et Diderot (1769) 

Le rêve de D'Alembert, eseu (1769) 

Suite de l'entretien entre D'Alembert et Diderot (1769) 

Paradoxe sur le comedien (1769 ?) 

Apologie de l'abbé Galiani (1770) 

Principes philosophiques sur la matière et le mouvement, eseu (1770) 
Entretien d'un pere avec ses enfants (1771) 

Jacques le fataliste et son maître, roman (1771-1778) 

Supplement au voyage de Bougainville (1772) 

Histoire philosophique et politique des deux Indes, în colaborare cu Raynal 
(1772-1781) 

Voyage de Hollande (1773) 

Elements de physiologie (1773-1774) 

Refutation d'Helvetius (1774) 

Observations sur le Nakaz (1774) 

Essai sur les règnes de Claude et de Neron (1778) 


Lettre apologétique de l'abbé Raynal à Monsieur Grimm (1781) 

e Aux insurgents d'Amerique(1782) 
Aleksandr Dughin (n. 7 ianuarie 1962) este un geopolitician şi politician rus de 
extrema dreaptă, preşedinte al Partidului Eurasiatic, care pledează pentru edificarea 
unui suprastat eurasiatic capabil să se opună hegemoniei americane. Autor a cîteva 
cărți de geopolitică, printre care Bazele geopoliticii (1997). Conceptual, Dughin caută 
să îmbine tradiţia geopoliticii clasice germane cu cea a gândirii panslaviste, precum şi 
cu mistica teosofică rusească. 
A intrat în atenția opiniei publice ruse la începutul anilor '90 şi este cunoscut drept cel 
mai reprezentativ lider al curentului conservator din gândirea "expansionistă" a 
Rusiei. Conduce mişcarea conservatoare "Eurasia". A servit în calitate de consilier al 
liderului comunist Ghenadi Seleznev. 
Monumentala lucrare The Essentials of Geopolitics. Thinking spatially (Moscova, 
Arktogeia Centre, 2000, 925 de pagini) l-a propulsat pe Alexander Dughin drept 
principalul avocat al expansionismului Rusiei post-sovietice. Pentru Dughin, centrul 
lumii este Eurasia, zona pe care o defineşte - exact ca Zbigniew Brzezinki - ca fiind 
formată din Europa, Asia şi Orientul Mijlociu. Este interesant că Dughin se întâlneşte 
în definirea unor concepte geopolitice cu neoconservatorii americani (grupul PNAC), 
pe care, evident, îi combate. Dacă Eurasia este centrul lumii, Rusia trebuie să fie - în 
concepția lui Dughin - centrul Eurasiei. Lucrarea sa reintroduce unele teme ale 
geopoliticii clasice, în contextul Rusiei post-sovietice. La sfârşitul secolului XIX, şi 
începutul secolului XX, autori ca Halford Makinder şi Klaus Haushofer au exprimat 
o serie de teorii privind spaţiul politic-geografic, pe care Dughin le reia. Aşa cum este 
teoria potrivit căreia cel care va stăpâni Eurasia, va stăpâni practic, întreaga lume. 
Potrivit lui Dughin, toate marile puteri au avut ambiția de a domina Eurasia, fără altă 
concurență (SUA constituie doar exemplul cel mai recent). După Dughin, Rusia - ca 
poziție geografică, experienţă în zonă şi resurse - este cea mai îndreptăţită să participe 
la această competiţie pentru putere cu SUA. "Numai o integrare cu "noul imperiu" 
trebuie să fie "unul eurasiatic, pentru a domina acest spatiu vast, ca ulterior sa domine 
lumea întreagă". 

Dughin este convins că viitorul va menţine o "bipolaritate” mondială. Această 
"bipolaritate" va fi dată de competiția între "statele continentale” şi "statele- 
maritime". Dughin consideră drept "state continentale" - şi deci aliați fireşti - Rusia, 
Germania, Franţa, Iranul şi în oarecare măsură, chiar Japonia. În timp ce "statele 
maritime" ar fi SUA şi Marea Britanie. Mai mult decât orice şcoală de gândire 
geopolitică rusă, şcoala "expansionismului", reprezentată de Alexander Duhgin, pare 
ghidată de teoriile tradiţionale ale lui Haushofer şi Makinder. 

De o parte avem statele eurasiatice", de cealalată parte statele "atlantice". Cum ar 
putea Rusia actuală să domine vastul spaţiu eurasiatic? Şi să dea astfel bătălia pe trei 
"fronturi": Europa, Asia (mai ales Asia Centrală) şi Orientul Mijlociu? Dughin 
consideră că Rusia post-sovietică are nevoie de un nou tip de reforme interne, precum 
şi de faurirea unor alianțe noi. Pe plan intern, Dughin propune ca, în jurul 
ortodoxismului, prin reforme, Rusia să creeze un stat multi-etnic şi multi-religios. Pe 
plan extern, el propune alianţe cu Germania, Iran şi Japonia. 

Dughin are în vedere, astfel, crearea a trei proiecte speciale: pan-european 
(Germania), pan-arab (Iran) şi pan-asiatic (Japonia). Este de remarcat că autorul 
consideră China drept un adversar şi competitor pentru Eurasia, şi propune o serie de 
măsuri prin care Beijingul să fie slabit în viitor. În final, Dughin vede Rusia drept un 
"imperiu" care va domina câteva alte imperii. şi anume: Imperiul european, organizat 
în jurul Germaniei şi a "Mitteleuropa"; Imperiul pacific, organizat în jurul Japoniei; 
precum şi Imperiul Asiei Centrale, organizat în jurul Iranului. 

Emile Durkheim. Ultimul născut al unei familii tradiționale de evrei din estul 
Franţei, David Emile Durkheim s-a născut la Epinal în 15 aprilie 1858. Provenit 
dintr-o familie cu o puternică tradiţie religioasă, Durkheim a studiat în tinereţe 
ebraica şi doctrina talmudică. A absolvit Şcoala normală superioară (la cea de a treia 
încercare) şi a reuşit la două bacalaureate: unul în litere (1874) şi celalalt în ştiinţe 
(1875). Şi-a susținut doctoratul în filosofie cu teza Despre diviziunea muncii sociale, 
însoţită de o teză complementară redactată în latină asupra contribuției lui 
Montesquieu la construirea ştiintei sociale. Între 1885-1886 studiază ştiinţele sociale 
în Paris, apoi în Germania sub conducerea lui Wundt. După întoarcerea din 
Germania, publică în “Revista filosofică” trei articole: Studii recente asupra 
ştiinţelor sociale, Ştiinţa pozitivă şi morala în Germania şi Filosofia în universitățile 
germane. Din 1882 predă la două licee din provincie, iar în 1887 devine profesor de 
pedagogie şi stiință socialaăla Universitatea din Bordeaux - acesta fiind primul curs 
de sociologie predat într-o universitate. În toamna anului 1887 se căsătoreşte cu 
Louise Dreyfus, fiica unui industrias parizian specializat în cazangerie. 

Realizările sale ştiinţifice sunt foarte vaste; pe lângă numeroase articole şi recenzii 
critice, el publică Diviziunea muncii sociale (1893), Regulile metodei sociologice 
(1895), Sinuciderea (1897), Formele elementare ale vieţii religioase (1912). După 
moartea sa sunt publicate următoarele lucrări ale sale: L'education morale (1923), 
Sociologie et philosophie (1925), Le socialisme (1928), L'evolution pedagogique en 
France (1938). 

Este numit în 1902 lector în Ştiintele educației la Sorbona şi profesor titular de 
pedagogie, patru ani mai târziu, când va preda şi sociologia. În 1906 preda la catedra 
de pedagogie a Facultăţii de litere din Paris, şi în 1913 catedra sa primeşte numele de 
„chair de sociologie” de la Sorbona. În jurul său se strânge o echipă de colaboratori 
muncitori şi devotați, printre care şi Marcel Mauss, Paul Fauconnet, fraţii Bourgin, 
Henri Hubert - cu ajutorul cărora el înființează în 1898, “Annee sociologique”, prima 
revistă de ştiinţe sociale din Franţa. 

Dureros lovit de moartea unicului său fiu, - ucis pe frontul din Salonic, Durkheim se 
stinge din viață la Paris pe 15 noiembrie 1917, la doar 59 de ani. 

Friedrich Engels (28 noiembrie 1820, Barmen - 5 august 1895, Londra), fondator, 
alături de Karl Marx, al socialismului ştiinţific şi al materialismului dialectic şi 
istoric. 

Engels s-a născut în oraşul Barmen din Renania la 28 noiembrie 1820. A urmat 
şcoala din Barmen şi apoi liceul din Elberfeld. În 1841 a venit la Berlin pentru a 
audia cursurile de la Universitatea din Berlin. În acest timp, în ceea ce priveşte 
concepţiile sale filozofice, Engels s-a apropiat de hegelienii de stînga, iar în politică 
era democrat-revoluţionar. 

La sfârşitul anului 1842 Engels pleacă în Anglia, la Manchester, unde cunoaşte viaţa 
şi felul de trai al muncitorilor şi intră în legătură cu liderii mişcării muncitoreşti 
engleze. În Analele franco-germane, editate la Paris de Marx şi A. Ruge, publică 
lucrarea Schița unei critici a economiei politice (1844). 

În august 1844, Engels, în drum spre Germania, se întîlneşte la Paris cu Marx. Acum 
începe prietenia dintre ei, care, după cum scria Lenin, „întrece cele mai mişcătoare 
legende ale anticilor despre prietenia dintre oameni“. Rodul teoretic al întilnirii lor a 
fost lucrarea comună Sfânta familie. În 1845 Engels publică Situaţia clasei 
muncitoare din Anglia, iar între 1845-1846 elaborează împreună cu Marx, care se afla 
expulzat la Bruxelles, Ideologia germană. 

Între 1845 şi 1847, Engels desfăşoară o intensă activitate teoretică şi politică. El intră 
în legătură cu organizația Liga celor drepți, transformată în 1847 în Liga 
comuniştilor. Una dintre lucrările principale ale acestei perioade este Principiile 
comunismului, lucrare pregătitoare a celebrului Manifest al Partidului Comunist, 
document programatic al marxismului, scris de Marx şi Engels, la solicitarea 
Congresului al II-lea de la Londra al Ligii Comuniştilor. 

După izbucnirea revoluţiei din februarie 1848 în Franța, Engels îl urmează la Paris pe 
Marx, care fusese expulzat din Bruxelles de guvernul belgian. În aprilie 1848, la 
izbucnirea revoluţiei din Germania, Marx şi Engels pleacă la Köln, unde înfiinţează, 
în iunie, Noua gazetă renană, în paginile căreia apără programul revoluţionar: 
unificarea Germaniei într-o republică democrată unică. Anii 1848-1849 sunt ani de 
prigoană, în care Engels este în repetate rânduri arestat şi expulzat. În mai 1849, 
Engels ia parte, luptând pe baricade, la insurecția armată a poporului în Germania; 
după reprimarea insurecției, trece cu ultimele unități ale armatei revoluţionare pe 
teritoriul elveţian. La insistența lui Marx, pleacă la Londra. 

În 1850 scrie Războiul țărănesc german. În studiul Revoluţie şi contrarevoluţie în 
Germania, scris împreună cu Marx, făcând bilanțul perioadei revoluţionare 
anterioare, acordă o atenţie deosebită problemelor insurecției armate. În noiembrie 
1850, Engels se mută la Manchester, unde începe să lucreze la o casă de comerţ 
pentru a avea posibilitatea să dea un sprijin material lui Marx, care în perioada 1850- 
1870, în condiţile materiale extrem de grele ale vieţii în emigrație, desfăşura o muncă 
intensă pentru elaborarea operei sale principale, Capitalul. 

În timpul cât stă la Manchester, Engels scrie un mare număr de lucrări consacrate 
relațiilor internaţionale, problemelor economice şi militare. Va locui aici pînă în 
1870, întreţinînd tot timpul cu Marx o corespondență aproape zilnică, în care discută 
împreună cele mai diverse probleme de teorie, de politică şi de tactică a mişcării 
muncitoreşti. În toamna anului 1870, Engels se mută de la Manchester la Londra. La 
sosirea la Londra este cooptat în Consiliul general al Internaționalei I. 
Din articolele lui Engels împotriva lui Dihring, publicate în 1877-1878, este alcătuită 
mai tîrziu celebra sa lucrare Anti-Diihring. În această carte, Engels expune cele trei 
părți constitutive ale marxismului: filozofia marxistă, economia politică marxistă şi 
teoria socialismului ştiinţific. În acelaşi timp, Engels studiază dezvoltarea ştiinţelor 
naturii, ale căror descoperiri contribuiau la fundamentarea şi la dezvoltarea concepției 
materialist-dialectice despre lume; rezultatele acestui studiu se concretizează în 
lucrarea Dialectica naturii, elaborată între 1873 şi 1886 şi publicată postum în 1925. 
După moartea lui Marx (1883), Engels se consacră punerii la punct şi publicării 
volumelor al II-lea şi al III-lea ale Capitalului, pe care Marx nu reuşise să le termine 
în timpul vieţii. În 1885 Engels publică volumul al II-lea, iar în 1894 volumul al III- 
lea al Capitalului. Aceleiaşi perioade îi aparțin lucrările Originea familiei, a 
proprietăţii private şi a statului (1884), precum şi Ludwig Feuerbach şi sfirşitul 
filozofiei clasice germane (1886), în care arată, într-o formă populară, apariţia şi 
dezvoltarea filozofiei marxiste, raportul dintre aceasta şi filozofia anterioară şi face o 
expunere a tezelor fundamentale ale materialismului dialectic şi ale materialismului 
istoric. 

Engels a întreţinut o bogată corespondenţă cu partidele socialiste din întreaga lume. 
O lucrare importantă, îndreptată împotriva oportunismului, este Contribuţii la critica 
proiectului de program social-democrat din 1891. În ultima perioadă a vieţii sale, 
după 1890, Engels dezvoltă, în scrisorile adresate diverşilor militanţi marxişti, tezele 
materialismului istoric, subliniind rolul luptei politice şi al ideilor în dezvoltarea 
societății. Moare la 5 august 1895, la Londra. 

Frantz Fanon (1925-1961), (1925, Fort-de-France, Martinica - 1961, Washington, 
SUA) a fost un autor francez. În timpul celui de-al doilea război mondial, el a luptat 
în armata franceză. 

A scris Piei negre, măşti albe (1952), Un colonialim muribund (1959), Pentru o 
revoluţie africană (1964) sau Condamnaţii pământului (1961): 

> Teoria completează practica revoluţionară, în Algeria şi Tunisia; 

>  Demască deopotrivă suporturile ideologice ale rasisimului, colonialsimului şi 
imperialismului, ca şi proiectul socialist al lui Marx şi Engels, creân o alternativă 
a lumii a treia; 

> Ordinea socială a țărilor colonizate nu este capitalistă, chiar dacă motivul 
fundamental este profitul; băştinaşii şi capitaliştii nu sunt acolo clase antagoniste, 
ci contradicția fundamentală este între civilizații; 

> În colonii, proletariatul este privilegiat, răsfăţat şi “burghez”, spre deosebire de 
metropole; 

> “Se spune de obicei că există o comunitate de interese între oamenii colonizați şi 
clasa muncitoare a țării colonizate. Istoria războaielor de eliberare purtate de 
popoarele colonizate este o istorie de infirmare a acestor teze”; 

> Baza socială primară a revoluţiei în lumea a treia o constituie nu “organizarea 
producţiei”, ci “organizarea opresiunii”; 

> Baza socială a revoluţiei sunt “oamenii de la ţară” — lumpenproletariatul, 
intelectualii şi mica burghezie renegată. 

>  Tărănimea este “singura forță revoluţionară spontană din ţară”. Aceasta şi-a 
păstrat disciplina după cucerire, cultivând opoziţia prin mituri şi folclor; 

> Războiul de eliberare cunoaşte mai multe stadii: faza naționalistă (când 
burghezia şi sindicatele militante au cerut privilegii mai mari); faza spontană (în 
care opresiunea accelerează migrarea naționaliștilor către regiunile rurale), 
desfăşurarea (care nu trebuia să fie violentă). 

Erasmus (Desiderius) din Rotterdam (27 octombrie cca. 1466, Rotterdam/Olanda - 

12 iulie 1536, Basel/Elveţia) a fost un teolog şi erudit olandez, unul dintre cei mai 

însemnați umanişti din perioada Renaşterii şi Reformei din secolele al XV-lea şi al 

XVI-lea, "primul european conştient” (Stefan Zweig). Pentru faptul că a criticat 

stările de fapt neconforme din Biserica Catolică a timpului său, a fost considerat 

precursor al reformei religioase, deşi el însuşi nu a aderat la protestantism, 

preconizând în mod consecvent spiritul de toleranță religioasă. 

Fiu nelegitim al preotului Roger Gerard, Erasmus frecventează şcolile severe ale 

ordinelor monahale din Deventer şi s'Hertogenbosch iar, după moartea tatălui său, 

intră în mănăstirea ordinului augustinian din Steyn, în apropierea oraşului Gouda. 

După ce a devenit preot în anul 1492, lucrează ca secretar al episcopului din Cambrai, 

care îl trimite la Paris, unde începe studiul teologiei şi filozofiei scolastice. În acest 

timp, dezvoltă tot mai mult o atitudine critică față de rigiditatea dogmelor religioase 

şi obţine dispensa de viaţă în mănăstire, consacrându-se studiului limbii şi filozofiei 

greceşti clasice. Începând din anul 1499, întreprinde numeroase călătorii în Franţa, 

Anglia, Italia şi Elveţia unde intră în contact cu cele mai importante centre şi 

personagii culturale ale timpului, ţine lecţii şi conferinţe, are posibilitatea să studieze 

vechi manuscrise. În Anglia cunoaşte pe Thomas Morus şi predă la Universitatea din 

Cambridge, în Italia devine prieten cu tipograful şi editorul venețian Aldo Manuzio 

iar Universitatea din Torino îi decernează titlul de Doctor în Teologie. În anii 1514- 

1521 trăieşte în Basel (Elveţia), părăseşte însă oraşul în timpul reformei lui Ulrich 
Zwingli, revine mai târziu la Basel, unde îşi sfârşeşte zilele la 12 iulie 1536. 

Erasmus a dedicat cea mai mare parte a operelor sale problemelor religioase. Devine 
cunoscut, în 1500, cu "Collectanea adagiorum”, o colecţie de proverbe şi zicale 
latine şi din Biblie, "Enchiridion militis christiani" ("Manualul combatantului 
creştin", 1503). Opera cea mai importantă este "Encomium moriae” sau "Laus 
Stultitiae" ("Elogiul nebuniei", 1509), dedicată lui Thomas Morus, o satiră la adresa 
teologiei scolastice, imoralității clerului şi a curiei catolice, în acelaşi timp apologie a 
pasiunii exaltate ("nebuniei") a adevăratului creştin care-şi dedică viața credinței. 
Erasmus înţelege credința creştină ca o acceptare nedemonstrabilă - împotriva şi mai 
presus de necesitatea oricărei rațiuni - a lui Dumnezeu devenit om, care moare pentru 
mântuirea oamenilor şi învie din morți prin el însuşi. Pentru aceasta trebuie 
schimbată formaţia clasică a teologilor şi literaţilor, lipsiţi de sensibilitatea cerută de 
scriptura evanghelică. Aceste lucrări, în care Erasmus trimite la studiul izvoarelor 
orginare ale creştinismului, au făcut să fie considerat deschizător de drum al reformei 
protestante, deşi el a rămas tot timpul un catolic consecvent, cu toată apropierea de 
poziţiile teoretice reformiste. Atacurile sale împotriva erorilor autorităților 
ecleziastice şi superstiţiilor i-au adus învinuirea de protestantism din partea 
Vaticanului, Erasmus îşi ilustrează însă clar poziţia ideologică în opera "De Libero 
Arbitrio" (1524), care conţine o critică severă a concepţiilor lui Martin Luther asupra 
lipsei de libertate a deciziilor omului, admițând însă necesitatea unei înnoiri a 
moravurilor bisericeşti. 

În anii 1517-1524 traduce în limba latină ("Novum instrumentum omne”) versiunea 
greacă a Noului Testament, traducere însoţită de comentarii critice, superioară ca stil 
şi fidelitate în comparaţie cu Vulgata (Versiunea latină oficială a Bibliei) aflată în 
circulație. Această traducere i-a servit şi lui Luther ca bază pentru transcrierea în 
limba germană a Bibliei. 

Lupta lui Erasmus împotriva ignoranței, superstițiilor şi structurilor autoritare 
tradiționale a fost caracterizată prin convingerile sale umaniste, în special prin 
credinţa în necesitatea libertăţii spirituale. Cu toate că după moartea sa, în perioada 
Contrareformei, operele sale au fost înscrise pe Indexul cărților interzise prin 
hotărârile Conciliului de la Trient (1545-1563), Erasmus a exercitat - ca figură 
centrală a umanismului - o mare influență asupra istoriei culturii europene. 

"De Ratione Studii”, ("Despre raţiunea învăţării”, 1511) "Institutio principis 
christiani", ("Educaţia principilor creştini", 1517) "Querela pacis", ("Plângerea 
păcii”, 1517) "Colloquia familiaria", ("Convorbiri familiare", 1518) "Dialogus 
Ciceronianus", ("Dialogul Ciceronian", 1528) "De Pueris Satim ac Liberaliter 
Instituendis", ("Despre educaţia suficientă şi liberă a copiilor”, 1529) "De puritate 
ecclesiae christianae", ("Despre puritatea Bisericii creştine", 1536) 

Johann Gottlieb Fichte (19 mai, 1762 - 27 ianuarie, 1814) a fost filosof german, 
cunoscut ca părinte al idealismului german şi ca urmaş al lui Kant 

S-a născut în 1762 la Rammenau într-o familie de ţesători. Un om înstărit a remarcat 
extraordinara inteligență nativă a băiețelului care păştea gâştele pe islaz şi l-a trimis 
la studii. Fichte a studiat teologia la Jena şi Leipzig. În 1794 a fost numit profesor de 
filozofie la Universitatea din Jena. Într-o vreme în care era foarte strâmtorat cu banii, 
l-a vizitat pe Kant la Königsberg, pentru a solicita un împrumut şi pentru a primi 
sfaturi în privinţa filosofiei. Nu s-a ales decât cu sfaturi, însă vizita a fost, până la 
urmă, norocoasă. Prima scriere fichteană importantă, Versuch einer Kritik aller 
Offenbarung, a apărut fără numele autorului pe copertă. 

Recenzenţii au crezut că este o lucrare a lui Kant şi au lăudat-o din belşug. Fichte a 
devenit celebru peste noapte în clipa în care s-a aflat că este autorul cărţii cu pricina. 
A fost una dintre cele mai spectaculoase acțiuni de manipulare a comunității 
ştiinţifice din istoria culturii. Un debutant genial i-a transformat pe Kant şi pe cerberii 
filosofiei oficiale în agenţii lui publicitari. Opiniile sale politice şi religioase 
nonconformiste i-au creat lui Fichte numeroşi inamici în rândurile puterii. Aceşti 
inamici au încercat în 1799 să-l elimine din viața publică, înscenând o acţiune de 
dezinformare în doi timpi a opiniei publice. 

Mai întâi ei au lansat zvonul că Fichte este autorul unei scrieri anonime în care era 
atacat creştinismul, apoi l-au acuzat de ateism. Operaţiunea nu a reuşit. Fichte a 
continuat să-şi ţină imperturbabil cursurile private în Berlinul ocupat de trupele lui 
Napoleon, ba mai mult, tematica lor a fost adaptată la împrejurări. Din aceste cursuri 
a ieşit scrierea Reden an die deutsche Nation, în care autorul încercă să trezească 
sentimentele patriotice ale germanilor. 

Numit în 1809 profesor la Universitatea din Berlin, Fichte a urcat în ierarhia 
academică îndeplinind pentru puţină vreme, succesiv, funcţiile de decan al Facultăţii 
de filosofie şi rector al Universităţii (a fost primul rector ales de corpul profesoral). 
S-a stins din viaţă în 1814, răpus de tifos. 

Operele sale: Versuch einer Kritik aller Offenbarung (Încercare de critică a oricărei 
revelații, 1792) Wissenschafislehre (Doctrina ştiintei, 1794) Sittenlehre (Etica, 1798) 
Die Bestimmung des Menschen (Menirea omului, 1800) Reden an die deutsche 
Nation (Cuvântări către națiunea germană, 1808) 

Francois Charles Fourier (7 aprilie 1772, Besançon - 10 octombrie 1837, Paris), 
socialist utopic francez. 

A făcut o critică pătrunzătoare societăţii capitaliste, dezvăluind racilele şi 
contradicţiile ei: existența crizelor economice, acumularea avuţiei la un pol al 
societăţii şi al mizeriei la celălalt pol, opoziţia dintre oraş şi sat, opoziția dintre munca 
fizică şi cea intelectuală, schilodirea personalităţii ca urmare a diviziunii capitaliste a 
muncii, situaţia de robie a femeii etc. 

A elaborat, într-o formă încă speculativă, ideea unei succesiuni legice a treptelor 
dezvoltării sociale. În concepţia sa, contradicţiile sociale apar în forma contradicţiilor 
dintre pasiuni. Fourier consideră că societatea viitoare va trebui să corespundă 
„naturii umane“, să permită satisfacerea „pasiunilor“ inerente acesteia. 





129 


EUGEN STRĂUŢIU 


A prevăzut unele trăsături ale viitoarei societăți comuniste: absenţa antagonismelor 
sociale, transformarea muncii într-o necesitate vitală, dezvoltarea personalităţii 
umane, concordanța dintre interesele individuale şi cele colective. Forma de 
organizare a noii societăţi era considerată de el a fi „falanga“, grup de 1 500-2 000 de 
persoane împărțit în „serii“ şi „grupe“ potrivit înclinațiilor acestora spre anumite 
genuri de activităţi. Membrii falangei urmau să locuiască într-un edificiu central, 
numit „falanster“. 

Datorită dezvoltării incomplete a capitalismului, Fourier nu a putut prevedea rolul 
proletariatului şi necesitatea revoluţiei sociale, închipuindu-şi în mod utopic că 
trecerea la socialism se va realiza prin propagarea ideilor sale, prin generozitatea 
celor avuti. 

Principalele lucrări: Teoria celor patru mişcări şi a destinelor generale (1808) Tratat 
despre asociația domestică şi agricolă (1822) Noua lume industrială şi societară 
(1829). 

Milton Friedman (31 iulie 1912 — 16 noiembrie 2006) este unul dintre cei mai 
proeminenţi economişti ai secolului XX. Unul dintre membrii celei de-a doua Şcoli 
de la Chicago, contribuţiile sale cele mai notabile sunt în domeniul economiei 
teoretice. În afară de realizările remarcabile încadrate în sfera „economiei pozitive”, 
în concordanţă cu propria distincție metodologică, o parte din ce în ce mai mare a 
activităţii sale, începând cu anii '80, este destinată apărării principiilor liberale. 
Friedman îşi începe studiile academice la Rutgers University, fiind interesat la 
început de matematici actuariale. Situaţia precară a economiei mondiale în anii '30 îi 
trezeşte interesul pentru problemele şi istoria economiei. 

În perioada celui de al doilea război mondial lucrează ca statistician şi are prima sa 
contribuție semnificativă, testul Friedman, folosit ulterior pe scară largă la controlul 
calităţii producţiei prin eşantionare. 

Ca economist, realizările sale sunt numeroase, însă cel puţin două sunt notabile prin 
aceea ca au ajutat la limitarea şi într-un final la respingerea tendinţelor dirijiste de 
inspiraţie keynesiană: ipoteza venitului permanent înlocuieşte modelarea simplistă 
precedentă, care lega consumul curent de venitul curent, cu un model mai precis în 
care se recunoaşte că indivizii cheltuiesc şi economisesc din perspectiva propriilor 
aşteptări referitoare la venitul viitor. Cererea agregată capătă aşadar noi caracteristici, 
iar consecinţele complexe ale intervenţiei statului discreditează credinţa naivă în stat 
a gândirii keynesiene. 

Contribuţia cea mai fecundă a lui Milton Friedman a fost Cantitatea optima de 
moneda şi alte eseuri, în care demonstrează cu rigurozitate că „Inflația este, oriunde 
şi oricând, un fenomen monetar.” Monetarismul, politica macroeconomică rezultată, 
este o reluare, rafinare şi extindere a teoriilor existente referitoare la impactul 
cantității de monedă asupra economiei. 

Cu acelaşi volum Friedman declanşează şi o dezbatere metodologică, poziţia sa fiind 
detaliată în Metodologia economiei pozitive, un volum de referință pentru buna 
înţelegere a demersului economic contemporan. 

Milton Friedman primeşte în 1976 premiul Băncii Centrale a Suediei în memoria lui 
Alfred Nobel „pentru realizările sale în analiza consumului, istoria şi teoria monetară 
şi demonstrarea complexităţii politicii de stabilizare”, distincție acordată şi unora 
dintre studenţii săi, dovadă a relevanţei în timp a ideilor formulate de economistul din 
Chicago. 

Apărător energic al liberalismului clasic, Friedman devine reprezentantul politicilor 
laissez-faire şi susținătorul libertăţii individuale în cultura americană a anilor '80 şi 
'90, prin volumele sale de popularizare a concluziilor economiei neoclasice şi a 
complexităţii asociate cu deciziile politice. 

Liber sa alegi, un serial documentar de succes în anii '80 şi reluat în anii '90, readuce 
în discuția publică rolul statului, limitele intervenţiei, eficiența şi eleganța 
capitalismului şi eşecul economic şi moral al socialismului. În urma succesului 
primelor apariţii publice, Friedman decide sa publice, în colaborare cu Rose D. 
Friedman, soţia sa, o serie de cărți şi materiale în apărarea libertăților economice şi 
sociale. 

Francis Fukuyama (n. 27 octombrie 1952, Chicago) este un sociolog şi un politolog 
american. 

A urmat studii clasice la Universitatea Cornell şi a obținut doctoratul în ştiinţe 
politice la Universitatea Harvard cu o teză despre politica externă a URSS în Orientul 
Mijlociu (1981). În anii 1979-1980, 1983-1989 şi 1995-1996 a fost colaborator al 
Departamentului de Ştiinte Politice al Corporaţiei RAND, iar în anii 1981-1982 şi 
1989 a lucrat la Departamentul de Stat al SUA. este cartea care i-a adus notorietate 
internaţională. A publicat numeroase studii şi articole despre democratizare şi politica 
economică internaţională. În ultimii ani s-a concentrat asupra rolului culturii şi al 
capitalului social în viaţa economică modernă şi în tranziția către societatea 
informatizată. 

Principalele opere: 1991 Sfârșitul istoriei şi ultimul om, 1995 Credinţa: virtuțiile 
sociale şi crearea prosperității, 1999, Marea distrugere: natura umană şi 
reconstrucția ordinii sociale, 2002 Viitorul nostru postuman: consecințe ale 
revoluției biotehnologice, 2004 Construcţia statelor:Ordinea mondială în secolul 
XXI. 

Din Sfârşitul istoriei şi ultimul om (1991): 

- La sfârşitul secolului al XX-lea, combinația democrație liberală — 
capitalism s-a dovedit superioară oricărei alternative de sistem 
economico-politic; 

- Sursa superiorității acesteia este capacitatea de a satisface trebuințele 
primare ale naturii umane: dorința de a deține bunuri materiale, şi dorința 
de recunoaştere a valorii noastre uamen de către cei din jur; 

- Dacă creşterea economică poate fi promovată de diverse regimuri politice, 
totuşi capitalismul s-a dovedit imbatabil; în acelaşi timp, democrația 
liberală este singură care respectă valoarea şi demnitatea umană, libertatea 
politică şi egalitatea; 

- În Europa de Sud, Anerica Latină, părți din Asia şi Europa de Est, 

economia de piaţă liberă şi democrația parlamentară devin, cu mici 

excepții, regula: în 1940 erau 13 democraţii liberale; în 1960 — 37, în 1990 

— 62; 

- Între statele democratice războiul este tot mai rar în cursul istoriei; 

În căutarea exagerată a egalităţii în detrimentul performanţei, democraţia liberală 
riscă totuşi să se fragmenteze. O alternativă viabilă ar putea fi modelul japonez, care 
combină o economie de succes cu legături sociale destul de puternice. 
Într-o postfață la noua ediţie din Sfârşitul istoriei şi ultimul om, Francis Fukuyama 
trece în revista câteva din noutăţile politice aparute de la prima ediţie a volumului 
(1992). Fukuyama sustine, în linii mari, următoarele: 
1. Concepţia lui nu este foarte diferită de cea a profesorului său, Samuel Huntington. 
Punctul în care se contrazic este problema dacă valorile democraţiei occidentale sunt 
sau nu sunt universal valabile. Ele îşi au originea, după Nietzsche şi de Tocqueville, 
în “doctrina creştină a demnității universale a omului”. Problema, altfel spus, este 
dacă valorile occidentale de tipul libertăţii sau echităţii s-au desprins de creştinism 
aşa cum a făcut-o metoda ştiinţifică a lui Descartes. 
2. Sensul marxist şi hegelian al istoriei rezidă în ştiinţă şi tehnologie, care au o natură 
cumulativă. Ştiinta şi tehnologia creează posibilitatea satisfacerii mai multor 
trebuințe/bogăţia, iar bogăţia creează un sistem complex de relaţii civile, o clasă de 
mijloc, proprietate etc. Marx pe dos: o societate prosperă tinde să fie democratică, 
odată ce a trecut de limita de 6000 de dolari venit pe cap de locuitor (şi nu: 
proletariatul evoluat capătă conştiinţa de clasă şi face revoluţia comunistă). 
3. Pluralismul cultural din societatea contemporană tinde să submineze esența 
democraţiei liberale. Hobbes, Rousseau etc. puneau problema pluralismului ca o 
libertate a individului de a alege, raportat la stat şi constrângerile acestuia. “Însă în 
societățile liberale moderne, indivizii se organizează în grupuri culturale care afirmă 
drepturile grupului raportat la stat şi limitează optiunile indivizilor din grupurile 
respective.” Sau, altfel spus, pluralismul este limitat în liberalism chiar de setul 
restrâns de valori al liberalismului. Iar sistemele democratice contemporane au ajuns 
la acest stadiu printr-un proces “chinuitor” (painful), care a durat sute de ani. Islamul 
se află la începutul acestui proces, după Fukuyama. 
4. “Sfârşitul istoriei” nu înseamnă dominaţia mondială americană. Dimpotrivă, “o 
casă mult mai potrivită pentru ultimul om” este proiectul european actual. Spre 
deosebire de America, proiectul european înseamnă transcenderea suveranităţii 
naționale şi a politicilor de forță. Democraţia liberală se bazează pe principiile 
libertăţii şi egalităţii, care la rândul lor funcționează unul în detrimentul altuia. 
Proiectul european favorizează egalitatea, cel american, libertatea. 
John Kenneth Galbraith, (1908-) Născut în Canada, Galbraith este unul din 
economiştii cei mai populari. Cărtile sale au fost întotdeauna best-sellers. A studiat la 
Berkeley şi a fost profesor la Harvard. A fost consilier al lui Kennedy, McCarthy şi 
McGovern, editor al revistei “Fortune”, ambasador în India şi preşedinte al Asociaţiei 

Economice Americane. Moştenitor al Instituţionalismului American, analizează 
forma în care economia Statelor Unite s-a dezvoltat după al doilea război mondial: 
concentrarea oligopolistică a stimulat inovaţia tehnică, în timp ce puterea marilor 
companii era limitată de sindicate, organizaţiile de consumatori şi interventia statului. 
Opere reprezentative: 

Modern Competition and Business Policy, 1938. 

A Theory of Price Control, 1952. 

American Capitalism: The concept of countervailing power, 1952. 

The Great Crash, 1929, 1954. 

The Affluent Society, 1958. 

The Liberal Hour, 1960 

The New Industrial State, 1967. 

The Triumph, 1968. 

Ambassador's Journal, 1969. 

Economics, Peace and Laughter, 1972. 

"Power and the Useful Economist", 1973, AER 

Economics and the Public Purpose, 1973 

Money, 1975. 

The Age of Uncertainty, 1977. 

Annals of an Abiding Liberal, 1979. 

A Life în Our Times, 1981. 

The Tenured Professor, 1990. 

A Journey Through Economic Time, 1994. 

The Good Society: the humane agenda, 1996. 

Mahatma Gandhi (2 octombrie 1869, Porbandar/Kathiawar - 30 ianuarie 1948, New 
Delhi) cu adevăratul său nume Mohandas Karamchand Gandhi, părintele 
independenţei Indiei şi inițiatorul mişcărilor de revoltă neviolente. Numele de 
"Mahatma" (în sanscrită înseamnă "mare la suflet”) i-a fost dat de poetul indian 
Rabindranath Tagore. 

Gandhi provenea dintr-o familie indiană din pătura superioară a societăţii, aparținând 
confesiunii Vaishya, o sectă a religiei hinduiste. Tatăl lui, Mohandas Kaba Gandhi, a 
fost prim-ministru în Kathiawar în statul Vankaver. După frecventarea colegiului 
"Samaldas" din Bhavnagar, studiază dreptul la universităţile din Ahmadabad şi 
Londra şi practică pentru scurt timp avocatura în Bombay. Din anul 1890 devine 
vegetarian. În 1893 pleacă în Africa de Sud, în funcţie de consilier juridic al unei 
firme comerciale indiene, unde va rămâne timp de 21 de ani. Aici este confruntat cu o 
realitate teribilă, mii de imigranți indieni sunt victime ale segregaţiei rasiale, ceea ce 
îl determină să se angajeze în lupta împotriva dominaţiei britanice. 

Gandhi luptă pentru recunoaşterea drepturilor compatrioților săi şi, începând din anul 
1906, lansează la nivel de massă metoda de revoltă bazată pe rezistență paşnică, 
denumită Satagraha, o formă de refuz radical al oricărei colaborări cu autorităţile 

britanice. Guvernul sudafrican admite, în cele din urmă, adoptarea unor reforme în 
favoarea muncitorilor indieni: anularea unora din regulile discriminatorii, 
recunoaşterea drepturilor civile pentru imigranți şi validitatea căsătoriilor religioase. 
În 1915 Gandhi se întoarce în India, unde fermenta deja nemulţumirea populaţiei 
autohtone împotriva dominaţiei britanice, în special împotriva unei noi legi agrare, 
care prevedea confiscarea pământului ţăranilor în caz de recoltă proastă sau 
necultivare. Gandhi devine leader al Partidului Congresului, care avea în program 
eliberarea Indiei de sub colonialismul britanic 
În 1919 declanşează prima mare campanie satyagraha de nesupunere civilă, care 
prevedea boicotul mărfurilor englezeşti şi refuzul plăţii impozitelor. Gandhi este 
arestat şi, după un proces, este condamnat la câteva luni de închisoare. Abia eliberat, 
îşi continuă activitatea, este din nou arestat, apoi, pus în libertate, participă la 
Conferinţa din Londra (1926) asupra problemei indiene, cerând independenţa ţării 
sale. În anul 1930 se iniţiază o largă campanie de rezistență, având ca obiectiv 
abrogarea impozitului pe sare şi boicotarea textilelor provenite din Anglia. 
Autorităţile engleze îl arestează împreună cu soția sa şi cu alți 50.000 de militanți 
indieni. În închisoare, reacționează cu lungi greve ale foamei, care se repetă şi în 
viitor, devenite legendare. 
La începutul celui de-al doilea război mondial, Gandhi cheamă populaţia să nu 
susțină Anglia, dacă aceasta nu garantează independenţa Indiei. Guvernul englez 
reacționează cu arestarea lui, împreună cu alţi 60.000 de oponenți, şi nu este eliberat 
decât după doi an de detenţie. Părăsiţi India, această declaraţie din 1942 sfârşeşte 
prin a cristaliza rezistenţa în jurul lui: considerat un fel de sfânt şi un conducător 
politic, Gandhi obţine retragerea britanică şi independenţa Indiei la 15 august 1947. 
Gandhi asistă cu durere la diviziunea subcontinentului indian în două state, India şi 
Pakistan, care consfinţeşte separarea între hinduişti şi musulmani şi care culminează 
la sfârşitul anului 1947 cu un război civil, ce a costat viaţa a peste un milion de 
oameni şi a pus pe drumuri şase milioane de refugiați. Atitudinea moderată a lui 
Gandhi în problema scindării țării a provocat ura unui fanatic hindus, care-l 
asasinează la 30 ianuarie 1948, în timpul unei ceremonii religioase. Incinerarea sa 
publică a provocat manifestări extraordinare de doliu popular. 
Giovanni Gentile (1875-1944), ideolog oficial al Partidului Fascist Italian, cunoscut 
prin lucrările sale Manifestul intelectualilor italieni fascişti către intelectualii din 
întreaga naţiune (1924), Geneza şi structura societății (1943), precum şi prin calitate 
de editor al Enciclopediei italiene. Împreună cu Benito Mussolini (1883-1945) a 
publicat Doctrina fascismului, în volumul XIV al Enciclopediei italiene (prima parte, 
Ideile fundamentale, este aproape sigur că a fost scrisă în exclusivitate de Gentile; 
partea a doua, Doctrina socială şi politică, poate să fie opera ambilor, Mussolini 
semnează însă cele două părți). Din ideile sale politice: 
>  Subordonarea individului faţă de stat şi totalitatea acestui stat; 
> Secolul al XIX-lea a fost secolului individualismului; secolul XX este al 
colectivismului şi statului; 

> Viața este o luptă; este datoria individului, naţiunii şi umanităţii să cucerească 
viaţa, iar instrumentul acestei cuceriri este statul; 

>  Imperialismul este manifestarea vitalităţii naţionale; 

>  Corporatismul este forma ideală de organizare a statului; proprietatea rămâne 
privată doar dacă este în folosul public (în fapt economia a fost divizată în 22 de 
corporaţii, fiecare administrat de reprezentanţi ai patronatului, muncitorimii şi 
Ministerului Corporaţiilor); 

> Poporul este incapabil să se conducă singur, are nevoie de un lider care o 
capacitate mistică de a-i arăta propriile interese. 

Anthony Giddens, născut la Edmonton, lângă Londra, în 1938. Giddens este 

absolvent al Hull University, London School of Economics şi, din 1974, doctor al 

Universităţii Cambridge. Din 2004 este baron pe viață şi membru al Camerei Lorzilor 

din partea Partidului Laburist. 

Este autor şi co-autor a peste treizeci de cărți. 

Lucrările sale anterioare, în special Dincolo de stânga şi de dreapta (Polity Press, 

1994), au influențat hotărâtor dezbaterile despre viitorul democraţiei sociale în multe 

țări din lume. Este considerat mentor al lui Tony Blair. Ideile promovate de A. 

Giddens au avut un impact profund asupra evoluţiei noilor laburişti. De acelaşi autor 

A treia cale (Polirom, 2001); A treia cale şi criticii ei (Polirom, 2001). 

Antonio Gramsci (1891-1937), filozof marxist, militant de seamă al mişcării 

muncitoreşti italiene şi internaţionale, unul dintre întemeietorii Partidului Comunist 

Italian, membru al Comitetului Executiv al Internaționalei a III-a. 

În 1913 a intrat în rîndurile Partidului socialist italian. A redactat o serie de publicaţii 

periodice socialiste. În timpul primului război mondial a desfăşurat o activitate 

revoluţionară împotriva războiului. În 1919 a întemeiat la Torino săptămînalul 

Ordine Nuovo (Noua oriînduire) - publicaţie teoretică a mişcării muncitoreşti 

revoluționare, care a militat pentru crearea Partidului Comunist Italian. 

În 1921, la Congresul de la Livorno al Partidului socialist, aripa lui stîngă, în frunte 

cu Gramsci şi cu Palmiro Togliatti, s-a rupt de aripa reformistă centristă a acestui 

partid şi a întemeiat Partidul Comunist Italian. De la Congresul al IV-lea al 

Internaționalei Comuniste (1922), Gramsci a fost membru al Comitetului Executiv al 

Internaționalei Comuniste. După ce Mussolini a pus mîna pe putere (1922), Gramsci 

a militat pentru crearea Frontului unic muncitoresc şi pentru unirea tuturor forțelor 

antifasciste. Din iniţiativa lui, din 1924 apare L'Unità, cotidianul Partidului Comunist 

Italian. 

În 1924 Gramsci a fost ales în parlament, în noiembrie 1926 a fost arestat, în iulie 

1928 condamnat de justiţia fascistă la 20 de ani închisoare. În condiţiile grele ale 

detenţiei,Gramsci a continuat să scrie importante lucrări teoretice şi politice. În 1937 

a murit distrus de regimul de detenţie, în spitalul închisorii. 

S-a ocupat de probleme de filozofie, estetică, istoria literaturii, istorie, economie, 

sociologie. În centrul atenţiei cercetărilor lui filozofice s-au situat problemele 

materialismului istoric. După Gramsci, filozofia lui Marx reprezintă o fază superioară 

în dezvoltarea gîndirii mondiale. Originalitatea concepției lui Marx rezidă, după 
Gramsci, în primul rînd în „concepția istoricistă a realităţii“, în „perspectiva 
praxisului“, a unităţii indisolubile a cunoaşterii şi acțiunii, în caracterul ei deschis, 
critic, în umanismul său de tip nou. În teoria cunoașterii Gramsci a accentuat latura 
activă, constructivă a gîndirii, caracterul deschis şi procesual al obiectivităţii 
cunoaşterii. 

Gramsci este unul dintre reprezentanţii dezvoltării creatoare a teoriei lui Marx în sec. 
20. A subliniat valoarea dialecticii în rezolvarea problemelor socialismului ştiinţific; 
opera sa este considerată prima încercare de a defini o cale italiană a socialismului, ca 
soluţie proprie izvorită din tendinţele istorice şi din structura societăţii italiene. A 
introdus în limbajul teoretic al materialismului istoric conceptele de „hegemonie“, de 
„bloc istoric“, de „partid politic“ înțeles ca „intelectul colectiv“. Gramsci este un 
critic al curentelor idealiste din filozofia contemporană (neokantianismul, 
neopozitivismul, neo-hegelianismul). 

Opera sa, scrisă aproape în întregime în închisoare, este cuprinsă în 33 de caiete 
(Caiete din închisoare) şi a fost tipărită postum, începînd cu anul 1947, în 8 volume: 


I. Scrisori din închisoare (trad. rom. 1955) 

I. Materialismul istoric şi filozofia lui Benedetto Croce 

III. Intelectualii şi organizarea culturii 

IV. Reinălțarea (Il Risorgimento) 

y. Note asupra lui Machiavelli, asupra politicii şi a statului modern 
VI. Literatura şi arta națională 


VII. Trecut şi prezent 

VIII. Ordine nouă 

T. H. Green (1836-1882), profesor la Oxford, repezentant al liberalismului 

bunăstării: 

> Liberalism înseamnă evoluţia liberă şi dezvoltarea indivizilor; statul trebuie să se 
implice în înlăturarea obstacolelor (sărăcia, boala, paguba, neştiinţa); 

> Se distinge între libertate pozitivă şi libertate negativă. Libertatea nu înseamnă 
doar să fii lăsat în pace, ci înseamnă capacitatea pozitivă de a face ceva (copilul 
născut în sărăcie, fără şansa reală de a scăpa de ea, nu este liber); 

> Societatea trebuie să organizeze şcoli şi spitale publice pentru nevoiaşi, să 
reglementeze condiţii de muncă pentru a promova sănătatea şi binele 
muncitorilor (Liberalii neoclasici l-au acuzat că aceste politici îi obligă pe unii 
să-şi tranfere proprietatea în beneficiul altora; răspunsul a fost că beneficiul este 
comun, toată lumea câştigând în libertate). 

Hugo Grotius (1583-1645) a publicat în 1652 la Paris Despre dreptul războiului şi 

al păcii, prilej pentru a pune problema naturii omului în relația cu universalitatea 

dreptului: „cei care s-au adunat primii într-un corp de societate civilă nu au făcut-o ca 

o consecință a unui ordin al lui Dumnezeu, ci fiind mânaţi ei înşişi de experienţa pe 

care o trăiseră, anume aceea a neputinței în care se aflau familiile separate de a se 

pune suficient la adăpost de violenţa şi insultele altora. Din aceasta s-a născut puterea 
civilă pe care Sfântul Petru o numeşte, din această cauză, o întreprindere umană”. 
Dreptul natural al individului, pe care nici Dumnezeu nu-l poate modifica, constă în 
câteva reguli simple: 
> Respectul faţă de viață şi proprietate; 
> Respectarea cuvântului dat, a angajamentelor şi contractelor fără de care nu 
există viață socială stabilă; 
>  Compensarea prejudiciului cauzat de inadvertență sau rea-voinţă. 
Societatea politică este o realizare a legii naturii; printr-un contract, membrii 
societății decid de bunăvoie să încredințeze autoritatea publică unei instanțe 
permanente şi suverane, care trebuie să asigure pacea în exterior şi concordia în 
interior. Prin acest contract, societatea este acelaşi lucru cu statul, deținătorii puterii 
fiind membrii societăţii care şi-au delegat puterea. Când cei delegați să exercite 
puterea nu mai respectă termenii contractului, acesta poate fi rupt şi împotrivirea 
societăţii este legitimă. 
Ernesto Rafael Guevara de la Serna (14 iunie 1928 — 9 octombrie 1967) mai 
cunoscut sub porecla sa de Che Guevara sau “el Che” a fost un revoluţionar de 
stânga, lider al regimului comunist cubanez şi insurgent sud-american. 
S-a născut în Argentina, la 14 iunie 1928, în localitatea Rosario del Fe, ca cel mai 
mare dintre cei cinci copii ai unei familii prospere. La vârsta de doi ani se 
îmbolnăveşte de astm. Cu toate acestea, în 1942, la liceu, joacă rugby în echipa şcolii. 
Reformat din cauza bolii, se ambiţionează să ajungă doctor. În anul 1948 se înscrie la 
Facultatea de Medicină din Buenos Aires. În decembrie 1951 începe o călătorie prin 
America Latină. În ianuarie 1952 ajunge în Chile, unde descoperă mizeria în care 
trăiau minerii din nordul ţării. Merge mai departe, în Peru, în Amazonia, în 
Columbia, în Venezuela. Revine acasă complet schimbat. Descoperise marile 
inegalităţi din America Latină, tragica viaţă a indienilor, aroganţa militarilor. 
După ce îşi ia diploma în medicină (12 iunie 1953) pleacă din nou: Bolivia, Peru, 
Ecuador, Guatemala. 
Devine membru al administrației de stânga a preşedintelui Jacobo Arbenez. La 27 
iunie 1954, preşedintele cade victimă unui puci militar. 
Rămâne în Guatemala până în septembrie 1954, apoi pleacă în Mexic, unde la 26 
iunie 1955, îl întâlneşte pe Fidel Castro. În această perioadă e supranumit Che. În 
cadrul antrenamentelor care au precedat debarcarea în Cuba, Che a practicat karate şi 
alpinism, escaladând vârful Iztaccihuatl, care măsura peste 5.000 de metri. 
Pentru meritele sale, Castro îi dă lui Guevara gradul de “Il Comandante”, cel mai 
înalt din cadrul gherilei, şi îi conferă, la 29 de ani, “Steaua Jose Marti”, pe care 
Guevara o va pune pe bereta sa neagră. Această imagine a revoluționarului cu beretă 
şi stea va deveni celebră în lumea întreagă, datorită fotografului cubanez Alberto 
Korda, autorul acesteia. 
După cucerirea puterii, la 9 ianuarie 1959, primeşte cetăţenia cubaneză, printr-o lege 
specială. 

Che Guevara devine în 1959 comandatul închisorii Cabana. Timp de sase luni, între 2 
ianuarie şi 12 iunie 1959 au fost executați acolo cel puțin 156 de prizonieri, în 
majoritate politici. Documentele vremii, inclusiv declaraţii confidentiale facute de 
Guevara, sugerează chiar câteva mii de victime. 
La 26 noiembrie 1959 e numit director al Băncii Centrale a Cubei, iar mai târziu 
devine ministrul industriilor. Activ în reorientarea economiei cubaneze pe modelul 
centralizat sovietic. Se împrieteneşte cu Jean-Paul Sartre şi cu Simone de Beauvoir, 
participă în primăvara lui 1960, la un miting de protest împotriva aruncării în aer a 
unei nave franceze care transporta arme. 
Trimis de Castro prin lume, Guevara pledează pentru radicalism total în lupta 
împotriva imperialismului yankeu. El lansează faimosul îndemn antiamerican: "Să 
creăm noi Vietnamuri!". În 24 februarie 1965, la Alger, ţine un discurs care va 
deranja enorm Moscova. Ţările socialiste sunt atacate violent, pentru că sacrifică 
lumea a treia pe altarul intereselor lor egoiste. URSS-ul este ţinta principală iar 
Castro primeşte reproşuri de la Kremlin. La întoarcerea în Cuba, după discuţii între 
Castro şi Guevara, Che nu mai apare în public. Pleacă în Africa, în Congo împotriva 
lui Mobutu. Înainte de a pleca în Congo, îi lasă o scrisoare lui Castro, rugându-l s-o 
dea publicității, după moartea sa. Fidel însă, dă citirii scrisorii la televiziunea 
cubaneză în 3 octombrie 1965, în timp ce-i stă alături, soţia lui Che, Adelaida March. 
Aventura din Congo se sfârşeşte dezastruos. În decembrie 1965, părăseşte Africa. 
Slabit, cu crize de astm, bolnav de paludism şi dizenterie, se întoarce în Cuba, de 
unde plănuieşte o nouă aventură, de data asta în Bolivia 
Aventura în Bolivia se anunța sinucigaşă. Aici, armata era bine antrenată iar Partidul 
Comunist Bolivian nu intenţiona să-l ajute. În noiembrie 1966, Che ajunge în capitala 
boliviană, după ce a trecut prin Praga, Moscova, Paris. Se îndreaptă spre regiunea 
forestieră Nancahuazu, pentru a forma o şcoală de gherilă. Lipsit de sprijinul 
localnicilor, înconjurat de nişte novici, la 8 octombrie 1967, grupul lui Che este 
capturat. Che Guevara este executat o zi mai târziu, la 9 octombrie 1967. 

> Los viajes sudamericanas (Călătoriile sud-americane) 

> Pasajes de la Guerra Revolucionaria (Momente din lupta revoluționară) 

> Guerra de Guerillas (Războiul de gherilă) 

> Guerra de Guerillas: Un metodo (Războiul de gherilă: o metodă) 

> El socialismo y el hombre în Cuba (Socialismul şi omul în Cuba) 

> Diario de Bolivia (Jurnalul bolivian) 
Karl Haushofer (1869-1946) a fost figura centrală a geopoliticii germane. Fiu al 
unui învățător bavarez, Haushofer a urmat cariera militară, intrând în armata din 
Bavaria, în 1889. Orientarea sa spre geopolitică a fost profund legată de numirea sa, 
în 1908, în cadrul Misiunii Militare a Germaniei din Japonia. Atât în călătoria sa 
maritimă, înspre arhipelagul nipon, cât şi pe drumul terestru de întoarcere, prin 
Siberia, în anul 1910, Haushofer a fost fascinat de importanța strategică a spațiilor, 
respectiv a unor locații geografice. În 1912 şi-a susţinut teza de doctorat, publicată 

ulterior sub titlul Dai Nihon (Marea Japonie), lucrare în care exemplificând prin 
cazul arhipelagului nipon şi-a argumentat teza conform căreia, locaţia geografică şi 
caracteristicile teritoriale influenţează destinul statelor. 

Lui Karl Haushofer i se datorează studierea instituţionalizată a geopoliticii. Întâi de 
toate, Haushofer a operat o delimitare tranşantă între geografia politică descrisă drept 
disciplina care studiază distribuţia puterii statale în spaţiile terestre şi geopolitică 
adică ştiinţa despre formele de viaţă politică în spaţiile naturale ale vieţii, care se 
străduieşte să explice dependenţa primelor de condiționările naturii. Autonomizarea 
geopoliticii ca disciplină aparte s-a produs în 1924, odată cu înfiinţarea în cadrul 
Universităţii de Munchen, a Institutului de Geopolitică şi publicarea regulată, între 
1924-1945, a periodicului acestuia, "Zeitschrift für Geopolitik" (Jurnal de 
Geopolitică). După instaurarea regimului nazist, studiile de geopolitică au cunoscut o 
largă răspândire, fiind coordonate oficial de guvernul nazist, din anul 1935. La 
Universitatea Heidelberg a fost constituită Asociaţia Cercetătorilor în Geopolitică, 
Karl Haushofer devenind primul preşedinte ale acesteia. La sfârşitul anilor treizeci, 
fiul său Albrecht a ocupat postul de profesor titular de geopolitică în cadrul Şcolii de 
Studii Politice Avansate (Hochschule fiir Politik) de la Berlin. 

Relaţiile familiei Haushofer cu politica nazistă au fost sinuoase. Karl a stabilit 
raporturi de trainică prietenie cu Rudolph Hess încă înainte de înființarea Partidului 
Naţional-Socialist. El a fost un frecvent vizitator al închisorii Landsberg, unde erau 
deţinuţi Adolf Hitler şi Rudolph Hess după eşuarea puciului din 1923. Există mai 
multe mărturii, ale unor martori direcţi, dar şi observaţiile unor specialişti, care 
indică, argumentat, influenţa ideilor geopolitice ale lui Haushofer asupra lui Hitler, 
indentificabile de altfel în Mein Kampf. Imediat, după ce Adolf Hitler a devenit 
cancelar, Karl Haushofer a fost numit profesor de geopolitică şi decan al Facultăţii de 
ştiinţe a Universităţii Munchen. În 1934 a fost numit preşedinte al Academiei 
Germane, iar în 1938 a devenit, cu sprijinul lui Rudolph Hess, preşedintele Ausland 
Organization, instituţie care se ocupa de germanii ce locuiau dincolo de graniţe. Între 
timp, fiul său Albrecht, fusese numit, între 1934-1938, însărcinat special al 
cancelarului german în Cehoslovacia. Familia Haushofer a renunţat la legăturile 
privilegiate cu regimul nazist după 1941, şi datorită invadării de către Wehrmacht a 
Uniunii Sovietice, acţiune care contravenea tezelor geopolitice susţinute de Karl. Dar 
poziţia acestuia s-a şubrezit în urma "refugierii" lui Hess în Marea Britanie. Albrecht 
a fost implicat în complotul ofițerilor germani împotriva lui Hitler şi a sfârşit prin a fi 
executat în aprilie 1945, cu doar câteva zile înaintea capitulării Germaniei. Un an mai 
târziu, deziluzionat de soarta celui de-al Treilea Reich şi de implicarea sa nefastă, 
Karl Haushofer s-a sinucis împreună cu soția sa, Martha. 

Karl Haushofer a avut o consistentă şi prodigioasă activitate publicistică. Lucrării 
despre Japonia, i-a adăugat în 1924 (carte reeditată în 1938) Geopolitik des 
Pazifischen Ozeans. Problemele geopolitice ale Extremului Orient au constituit prima 
temă majoră tratată de Haushofer. Deşi s-a considerat continuatorul intelectual al lui 
Ratzel şi Kjellen, Haushofer s-a raportat permanent la Halford Mackinder şi la 

proiecția dezvoltată de acesta asupra Eurasiei. De altfel, interesul suscitat lui de 
Extremul Orient se explică prin credința sa că o alianță pe Axa Berlin-Moscova- 
Tokio, cu Rusia ocupând Mongolia şi Japonia controlând Manciuria ar fi putut oferi o 
rută transcontinentală liberă de interferenţele şi presiunile anglo-saxonc. 
Social-darwinist în concepție, Haushofer a preluat de la Ratzel şi a acordat valoare 
supremă obiectivului-fenomen Lebensraum (spațiu vital). Situat sub impactul 
situaţiei în care ajunsese Germania după Primul Război Mondial, el a fost permanent 
motivat în a găsi soluţii, care să-i confere acesteia posibiltatea de supravieţuire ca 
mare putere. A fost de acord cu Kjellen că statul se manifestă precum un organism, 
iar perpetuarea existenţei acestuia putea fi asigurată prin achiziționarea unui spațiu 
îndestulător (Grosseraum). Aria respectivă urma să fie ocupată prin diseminare etnică 
(Volk), rasială (Blut) şi culturală (Kultur). Un rol esenţial urmau să-l joace în această 
perspectivă vezi Grenzen în ihrer Geographischen und Politikschen Bedentung 
(Importanța geografică şi politică a graniţelor), Berlin, 1927 granițele, considerate 
"mai degrabă locuri ale confruntării şi coliziunilor, decât norme juridice ale 
delimitărilor politico-statale". 

Haushofer a şi dezvoltat această teză în următoarele sale lucrări, Geopolitik der 
Panideen (Geopolitica Panideilor), 1931 şi Geopolitik von Hente. Preocupat de 
pericolele ce amenințau Germania, din acest punct de vedere primejdia venea din 
partea puterilor care controlau navigația maritimă, Haushofer a analizat şi configurat 
liniile de forță ale distribuirilor cultural politice. El a concluzionat că prin difuziunile 
culturale (pan-idei pan-gândire) geografia politică lumii s-a configurat sub forma 
mai multor pan-organisme: Pan-Europa, care spera să devină germană; Eurafrica 
(bazinul Mediteranean şi nordul Africii), care urma să intre sub controlul Pan- 
Europei; Pan-Rusia, o citadelă care ocupa imensul spaţiu dintre Elba şi Amur; Pan- 
Pacific, arie ce urma să fie disputată de Japonia cu puterile coloniale europene şi 
S.U.A.; Pan-America şi Pan-Islam, zona Orientului Mijlociu. În condiţiile în care 
Marea Britanie şi S.U.A. dominau prin interese comune întreaga Emisferă 
Occidentală, Haushofer s-a arătat convins că, doar o alianță contrabalansatoare a 
Germaniei cu Rusia chiar şi Sovietică şi Japonia putea asigura țării sale 
supraviețuirea ca mare putere. 

Astfel se explică opoziţia lui Haushofer față de războiul cu Uniunea Sovietică. Cu 
toate că, prin conceptele promovate de el Lebensraum şi Drang nach Osten care 
urmau să asigure constituirea unui Kulturboden german compact, a oferit lui Hitler o 
bază ideologică, ulterior s-a pronunțat în favoarea unei reorientări a expansiunii 
germane spre sud, sud-est (Drang nach dem Siiden). Conştient de prejudiciile aduse 
disciplinei pe care a slujit-o o viaţă, datorită aservirii ei regimului nazist în anii 
treizeci el a arătat că obiectivul său este de a oferi Germaniei o gândire politică 
superioară, Wehr-geopolitik (geo-strategie), Haushofer a încercat să disculpe 
geopolitica într-o ultimă lucrare antumă, publicată în noiembrie 1945, Defence of 
German Geopolitics. 

F. A. von Hayek (8 mai 1899 — 23 martie 1992), economist şi filosof, este autorul 
căruia îi datorăm resurecția liberalismului clasic în secolul XX. Când Hayek a primit 
Premiul Nobel pentru Economie, în 1974, opinia publică occidentală se găsea sub 
influenţa covârşitoare a mirajului socialist. Se cântau virtuțile planificării centralizate 
a economiei, în paralel cu condamnarea fără echivoc a exceselor libertăţii. Era 
lăudată presupusa alocare eficientă şi rațională a resurselor în Uniunea Sovietică, în 
viu contrast cu critica acerbă rezervată “risipei” care ar fi caracterizat economiile 
libere. Se părea că socialismul cucerise atât lumea ideilor, cât şi câmpul acțiunii 
politice. 

Însă alegerea Academiei Regale de Ştiinţe din Suedia a readus în atenţia opiniei 
publice nu numai un om obişnuit să susțină adevăruri impopulare, ci şi ideile 
liberalismului clasic pe care le-a apărat de-a lungul întregii sale vieți. 

Prima oară ă când Hayek a opus o voce singulară curentului de opinie majoritar a fost 
în 1944, când a publicat Drumul către servitute, lucrare care l-a izolat în interiorul 
comunității academice pentru că îndrăznea să afirme răspicat, în răspăr cu vulgata 
socialistă la modă în epocă, că socialismul democratic este o contradicţie în termeni, 
că planificarea centralizată a activităţii economice este ineficientă şi că nu poate duce 
decât la totalitarism. 

Argumentele sale erau următoarele: pe de-o parte, economia centralizată nu poate 
funcţiona eficient pentru că pur şi simplu nu se poate centraliza toată cunoaşterea 
relevantă pentru planificare. Pe de altă parte, orice încercare de planificare 
centralizată duce cu necesitate la totalitarism, pentru că presupune restrângerea 
opțiunilor individuale în conformitate cu țelurile autorităţii centrale. 

Hayek a reluat tema cunoaşterii dispersate într-un articol publicat în 1945, “Utilizarea 
cunoaşterii în societate”, articol care apelează la mecanismul preţurilor pentru a 
explica funcționarea eficientă a pieţei libere. Acest articol fundamenta pe baze 
riguroase ideea centrală a liberalismului economic, conform căreia intervenţia statului 
în economie trebuie să se limiteze la elaborarea şi aplicarea legislaţiei-cadru pentru 
activitatea economică. Ipoteza lui Hayek era că preţurile liber formate funcţionează 
ca nişte semnale care diseminează cunoaşterea locală, permiţând utilizarea cu 
maximă eficiență a informaţiei la nivelul întregii societăți. Hayek a considerat 
coordonarea prin intermediul prețurilor drept un tip de ordine spontană, care apare ca 
rezultat neintenţionat al acţiunii umane. Ulterior, Hayek va utiliza conceptul de 
ordine spontană pentru a explica apariţia limbajului sau a regulilor care prescriu 
comportamente sociale, în urma unui proces evolutiv. 

Ca economist, Hayek s-a ocupat în principal de teoria şi istoria monetară, de teoria 
capitalului şi de ciclurile de afaceri. Nobelul i-a fost acordat pentru aceste contribuţii 
timpurii, care au adâncit înţelegerea fluctuațiilor economice, şi pentru analiza 
comparativă a performanţelor sistemelor economice. 

Lucrarea care anunţa renaşterea liberalismului clasic a fost însă acel tratat sistematic 
despre libertate, condiţiile care o fac posibilă şi pericolele la adresa ei, intitulat 
Constituţia libertăţii. Apărută în 1962, cartea reprezintă o reafirmare impresionantă 

prin erudiție şi precizie a ideilor liberalismului de secol XIX şi, în ultimele decenii 
ale secolului XX, devenise manualul majorităţii politicienilor de dreapta din Statele 
Unite şi Marea Britanie. 

Liberalismul lui Hayek a fost însuflețit de modestia sa epistemologică. Sceptic cu 
privire la atotputernicia raţiunii şi conştient de limitele cunoaşterii omeneşti, Hayek 
n-a făcut altceva, în cele din urmă, decât să recomande prudență reformatorilor 
entuziaşti de pretutindeni. 

Georg Wilhelm Friedrich Hegel (27 august 1770, Stuttgart - 14 noiembrie 1831, 
Berlin) a fost un filozof german, principal reprezentant al idealismului în filozofia 
secolului al XIX-lea. 

Hegel s-a născut în 1770 la Stuttgart/Wiirttemberg, fiul unui înalt funcționar la curtea 
de conturi. La vârsta de 18 ani se înscrie la seminarul din Tiibingen, unde studiază 
filozofia, istoria, teologia şi limbile clasice, latina şi greaca. Aici îi cunoaşte pe 
Friedrich Hölderlin şi pe Friedrich Wilhelm Schelling, cu care leagă o strânsă 
prietenie. Este fascinat de lucrările lui Spinoza, Kant, Rousseau şi urmăreşte cu 
entuziasm evenimentele Revoluţiei franceze. În 1790 obţine titlul der "Magister der 
Philosophie" iar trei ani mai târziu termină studiul teologiei. Timp de opt ani lucrează 
ca profesor particular în diverse familii din Berna şi Frankfurt am Main, până în 
1801, când devine docent la Universitatea din Jena şi scrie lucrarea "Diferența între 
sistemele lui Fichte şi Schelling”. Împreună cu Schelling fondează revista "Kritische 
Zeitschrift der Philosophie". În 1807 publică lucrarea sa fundamentală 
"Fenomenologia spiritului" (Phänomenologie des Geistes). Între 1808 şi 1816 este 
rectorul gimnaziului din Nürnberg şi publică lucrarea "Ştiinţa logicii” (Wissenschaft 
de Logik, 1812-1816). În 1818, după o scurtă activitate la Universitatea din 
Heidelberg, ocupă catedra de filozofie la Universitatea din Berlin, care aparținuse lui 
Fichte, şi începe, în prelegerile ţinute, să propage propria sa filozofie, ce va fi 
succesiv publicată în "Enciclopedia ştiinţelor filozofice" (Enzyklopädie der 
philosophischen Wissenschaften, 1817-1830), cuprinzând filozofia dreptului, a 
istoriei, religiei, istoria filozofiei etc. Hegel moare la 14 noiembrie 1831 în Berlin, 
victimă a unei epidemii de holeră 

După moartea lui Hegel, discipolii lui s-au divizat în două tabere. Hegelianii de 
"dreapta" erau grupaţi în corpul universitar din Berlin şi reprezentau conservatismul 
politic al epocii de restauraţie după căderea lui Napoleon. "Stânga", cunoscută şi ca 
"Tinerii Hegeliani", interpretau filozofia lui Hegel în sens revoluționar, preconizând 
ateismul în religie şi democraţia liberală în politică. Dintre aceştia sunt de menţionat 
Bruno Bauer, Ludwig Feuerbach, Max Stirner şi - mai ales - Karl Marx. La Marx, 
idealismul este transformat în materialism iar de la legile dialectice ale evoluţiei 
istorice se ajunge la ideologia luptei de clasă, la sfârşitul căreia nu mai regăsim 
spiritul întors la sine însuşi, ci o societate comunistă lipsită de clase, presupusă liberă. 
Experiențele Revoluţiei şi Imperiului au fost utilizare de Hegel în opera sa, care 
fundamental filozofică, are bogate referiri şi interpretări ale politicului şi societății 
civile. 

În Filosofia dreptului (1821) Hegel îşi expune propria teorie asupra statului, din care 

reținem: 

> Istoria trebuie înţeleasă în devenirea ei; istoria a fost creată succesiv de popoare 
care au întruchipat diferitele epoci, fiecare cu invențiilor lor ştiinţifice şi 
culturale, cu un anumit fel de a înţelege libertatea şi rațiunea umană; 

> Istoria statului trebuie studiată în succesiunea despotismului oriental, cetăţii, 
imperiului, Sfântului Imperiu (Roman de Neam German), statului modern (de la 
Reformă la Revoluţia franceză şi centralismul napoleonian). Fiecare reprezintă o 
etapă în formarea umanităţii libere şi raţionale; 

> În acel moment, statul avea ca principiu al organizării sale rațiunea şi libertatea; 
statul a devenit rațiunea în acţiune; 

> Scopul filosofiei dreptului nu este de a indica cum trebuie să fie statul (filozofii 
nu pot oferi modele în materie de istorie), ci acela de a arăta cum trebuie să 
cunoaştem statul, pentru a uşura ascensiunea noului fără violențe; 

> Societatea civilă, în cele trei aspecte (producţie, distribuţie, consum) formază un 
sistem compus din subsisteme; aceasta progresează cantitativ şi calitativ, cu 
scopul de a obține un profit maximal în favoarea colectivităţii; 

>  Menţinerea contradicțiilor în societate este inevitabilă, şi pot aduce sistemul 
înapoi la starea naturală, la războiul tuturor împotriva tuturor. Soluţiile: cucerirea 
de pieţe străine şi colonizarea, dar se vede că nici acestea nu opresc 
antagonismele; 

> Statul trebuie să fie rațional, puterea executivă, autoritatea administrativă şi 
legislativă trebuind să fie exercitate de funcționari aleşi în funcție de 
competențele lor. Dacă pueterea reală aparţine corpului funcționarilor, nu mai 
contează faptul că monarhul, care întruchipează suveranitatea, e desemnat pe 
cale ierarhică; 

În lipsa unui astfel de stat, în prezenţa unor state particulare, Hegel prevedea conflicte 

de violență exagerată, care nu putea fi oprite decât de statul mondial, moment care 

însemna sfârşitul istoriei (depăşirea tuturor contradicțiilor şi instaurarea domniei 

transparenţei). 

Phänomenologie des Geistes ("Fenomenologia spiritului", 1807) Wissenschaft der 

Logik ("Ştiinţa logicei”, 1812/1816) Enzyklopädie de philosiphischen Wissenschaften 

("Enciclopedia ştiinţelor filozofice”, 1817-1930 Grundlinien der Philosophie des 

Rechts ("Bazele filozofiei dreptului", 1819) Vorlesungen über die Ästhetik ("Prelegeri 

despre estetică", 1817-1829) Vorlesungen über die Philosophie der Geschichte 

("Prelegeri despre filozofia istoriei", 1822-1831) 

Johann Gottfried von Herder (25 august 1744, Mohrungen — 18 decembrie 1803, 

Weimar), filosof, teolog şi poet german, cunoscut mai ales pentru influenţa exercitată 

de scrierile sale asupra unor reprezentanţi ai clasicismului german ca Johann 

Wolfgang von Goethe şi Friedrich von Schiller şi asupra dezvoltării romantismului. 

Herder s-a născut la 25 august 1744 în Mohrungen şi a studiat filosofia la 

Universitatea din Königsberg, printre alkții cu Immanuel Kant. Începând cu anul 

1764 funcţionează ca profesor şi predicator în Riga, iar în 1769 întreprinde o lungă 
călătorie prin Europa, în cursul căreia se întâlneşte la Strassburg cu Goethe. Această 
întâlnire a avut o influență deosebită asupra gândirii ambilor poeți. Sprijinit de 
Goethe, primeşte funcția de consilier consistorial superior (Oberconsistorialrat) în 
Weimar. Împreună cu Goethe, Schiller şi Wieland, cu care era în strânse relaţii de 
prietenie, Herder făcea parte din elita vieții culturale din Weimar. Într-una din operele 
sale mai importante din tinerețe Fragmente über die neuere deutsche Literatur 
("Fragmente cu privire la noua literatură germană", 1766/1767), pledează pentru o 
literatură națională germană originală, eliberată de influențele predominante ale 
literaturilor franceze şi engleze. În 1773, Herder publică o culegere de articole 
programatice cu titlul Von deutscher Art und Kunst ("Despre stilul şi arta germană"), 
care cuprinde şi importantul eseu al lui Goethe intitulat Von deutscher Baukunst 
("Despre arhitectura germană"), semnificative pentru îndepărtarea curentului Sturm 
und Drang de clasicismul de provenienţă franceză şi orientarea noii literaturi 
germane în spiritul epopeelor germane medievale şi al creaţiei poetice populare. 
Herder dezvoltă ideea de Volksgeist ("spirit al poporului") ca identitate culturală, care 
se exprimă în limba şi literatura unei națiuni. 

Reprezentativă pentru începuturile studiilor de filologie a limbii germane este opera 
sa Ursprung der Sprache ("Originea limbii", 1772), lucrare devenită clasică, în care 
subliniază relaţiile dintre fenomenele lingvistice şi natura umană. Între 1784 şi 1791 
apare opera sa capitală în patru volume Ideen zur Philosophie der Geschichte der 
Menschheit ("Idei privind filosofia istoriei omenirii"). În această lucrare, Herder 
încearcă să demonstreze că istoria naturală şi istoria omenirii sunt guvernate de 
aceleaşi legi. În Briefen zur Beförderung der Humanităt ("Scrisori pentru promovarea 
umanităţii”, 1793-1797) arată importanţa unei literaturi naţionale pentru dezvoltarea 
culturală a unui popor şi îmbină tradiția antichităţii greco-romane cu învăţătura 
creştină. În ultimii ani ai vieţii a trăit retras în rezidența sa. Ultimele sale opere în care 
face o analiză critică a filosofiei lui Immanuel Kant (Eine Metakritik zur Kritik der 
reinen Venunft, 1799; Die Metakritik zur Urteilskraft, 1800) nu s-au bucurat de 
succes la publicul interesat de filosofie. Johann Gottfried von Herder moare la 18 
decembrie 1803 în Weimar. 

Herodotus din Halicarnas a fost istoric grec care a trăit în secolul V î.Hr. (484 î.Hr. - 
cca.425 î.Hr.). 

Herodotus este considerat părintele disciplinei istoriei, prin modul în care a tratat 
evenimentele pe care le-a consemnat în scrierile sale. Până la el evenimentele erau 
tratate în cronici sau epopei. Este cunoscut pentru scrierile sale despre conflictul 
greco-persan, precum şi pentru descrierile oamenilor şi locurilor vizitate. 

S-a născut într-o familie aristocratică din oraşul Halicarnas. Obligat de luptele civile, 
în care este implicată familia lui, să-şi părăsească patria, Herodot trăieşte o vreme în 
Samos, revine după căderea tiranului Lygdamis în oraşul natal, călătoreşte mult şi se 
stabileşte la Atena. Aici se numără printre prietenii lui Sofocle şi este un apropiat al 
cercului lui Pericle. 

În opera sa Historiai (Istorii) redactată în dialect ionic şi împărţită în epoca elenistică 
în 9 cărți, îşi propune programatic să abordeze prima mare confruntare dintre lumea 
orientală (Asia) şi cea apuseană (Grecia), dintre despotismul oriental şi democraţia 
elenă, culminând cu Războaiele medice. Trecând peste epoca mitică, Herodot 
urmăreşte ascensiunea puterii persane, prezentând totodată istoria popoarelor supuse 
de Ahemenizi: lidieni, babilonieni, egipteni, sciți, libieni şi, în paralel, istoria 
principalelor cetăţi greceşti. Herodot descrie şi obiceiurile şi religia Geţilor. Opera se 
încheie în momentul cuceririi oraşului Sestos (478 î.Hr.) de către atenieni. 
În Istorii prezintă trei tipuri de regim: 
>  Condus de o singură persoană (monarhia), care guvernează pentru gloria 
supuşilor săi; 
>  Condus de o minoritate (oligarhia), formată din aceia cu calități de naştere, 
avere, competenţă religioasă sau militară; 
Condus de majoritatea locuitorilor (democraţia), provenind dintre ţărani, meşteşugari, 
comercianţi, marinari. 
Pater historiae, titlu pe care posteritatea i l-a acordat, este semnificativ pentru locul 
lui Herodot în evoluţia ştiinţei istorice. Citită şi apreciată din antic, opera lui Herodot 
a dobândit noi validări în epoca modernă, importante descoperiri arheologice au 
confirmat veridicitatea multora din afirmaţiile lui. În acelaşi timp, el şi-a înscris 
numele ca unul din marii prozatori ai literaturii universale, înzestrat deopotrivă cu 
forță epică şi capacitate de construcție dramatică şi mânuind o frază viguroasă, 
puternic evocatoare 
Theodor Herzl - scriitor sionist austriac, născut în anul 1860 la Budapesta, moare în 
1904 la Edlach, în Austria (corpul său este dus în anul 1949 la Ierusalim); 
corespondent la Paris al publicaţiei vieneze "Die Neue Freie Presse" între anii 1891-— 
1896. Sub influența Procesului Dreyfuss, s-a impus pentru instituirea unui stat 
evreiesc, oferind impulsurile necesare creării sionismului politic. În 1897 convoacă 
primul congres sionist la Basel. Obiectivul proclamat de Organizaţia Sionistă, 
înființată la acest congres, era crearea unui "spațiu propriu, cu statut public şi juridic 
asigurat" pentru poporul evreu în Palestina. Herzl a încercat în zadar să convingă 
sultanul turc sau pe conducătorii şi politicienii din statele europene să treacă de partea 
planurilor sioniste. Înainte de a începe colonizarea trebuiau însă asigurate anumite 
criterii politice pentru garantarea acestui spațiu precum şi a drepturilor poporului 
evreu. Acestui "sionism politico-diplomatic” i s-a opus în curând un "sionism 
practic", care a purces întru insituirea imediată a unor aşezări pe teritoriul Palestinei, 
repurtând astfel şi primele succese (de ex., în anul 1909, înființarea Tel Aviv-ului ca 
oraş evreiesc). 
Teoria sionistă a fost sistematizată de Theodor Hertz] în 1896, în lucrarea Statul 
evreiesc, cercetare asupra unei soluții moderne a chestiunii evreieşti, şi a devenit 
doctrină oficială a congresului de constituire a Organizaţiei sioniste mondiale de la 
Basel, un an mai târziu: 

> Asimilarea evreilor în comunităţile în care s-au aşezat a fost un eşec, “popoarele 
în mijlocul cărora trăiesc evreii sunt, fără excepţie, în mod deschis şi ruşinos 
antisemite.”; 

> Din această cauză, evreii trebuie să se regrupeze într-un teritoriu pe care să-şi 
creeze propriul stat; 

> Acest stat va fi situat în Palestina (nu este exclusă alte aşezare geografică), şi 
urma să fie stat constituțional, nedictatorial, o “republică aristocratică” în care să 
nu domine teocraţii, nici militarii. 

Doctrina sionistă avea să fie pusă în practică abia după al doilea război 
mondial, când experienţa exterminării evreilor în lagărele naziste a creat un curent 
majoritar în favoarea creării statului evreiesc — constituit în 1948. 

Adolf Hitler (18809 - 1945). S-a născut în Austria, într-o familie de muncitori. Primul 
său vis, cel de a deveni artist a eşuat. Ca urmare, Hitler s-a mutat la Miinchen şi s-a 
înrolat, fiind decorat de două ori cu Crucea de Fier în timpul primului război mondial. 
Imediat după război, Hitler a intrat în Partidul Muncitoresc, o organizaţie politică de 
orientare fascistă. În numai doi ani, convingerile sale extremiste şi puterea de 
persuasiune l-au propulsat în elita a ceea ce devenise deja Partidul Nazist. 
La sfârşitul anilor 1920, Germania se confrunta cu uriaşe probleme politice şi 
economice. În această perioadă tulbure, ideile drastice şi paranoice ale lui Hitler au 
atins o coardă sensibilă a poporului german, aflat într-o situație din ce în ce mai 
disperată. 
Deşi partidul său nu a câştigat niciodată majoritatea absolută în alegeri, Hitler a 
devenit Cancelarul Germaniei în 1933. Un an mai târziu, el s-a autoproclamat Fiihrer 
— adică “lider”, spulberând astfel orice rămăşiţă de democraţie. 
Trupele lui Hitler au început anexarea forțată a mai multor ţări în 1938. Naziştii au 
ucis un număr uriaş de evrei, eliminând pe oricine părea a fi o ameninţare la adresa 
visului arian al lui Hitler. Adolf Hitler s-a împuşcat pe 30 aprilie 1945, în momentul 
când “civilizaţia” pe care o imaginase se prăbuşea iremediabil în jurul său. 
Nazismul îşi are principala exprimare teoretică în Mein Kampf , lucrare vândută în 10 
milioane de exemplare şi tradusă în 16 limbi, care teoretizează statul rasist. Mein 
Kampf este o carte în două volume: 

e Fine Abrechnung, publicată pe 18 iulie 1925 

e Die nationalsozialistische Bewegung (Mişcarea  Naţională-Socialistă), 

publicată în 1926. 

Hitler a dictat cartea pem timpul detenţiei la Landsberg în Germania. Cartea a fost 

dactilografiată de Rudolf Hess. Este o opera autobiografică, dar şi o platformă 

program a nazismului, mai ales al doilea volum. Se cuprind aici unele "soluții" la 

problema evreiască. Din reperele principale: 

> “Orice putere care nu-şi are originile într-o solidă bază intelectuakă va fi ezitantă 
şi incertă. Îi va lipsi stabilitatea, care nu poată să provină decât dintr-o ideologie 
fanatică"; 

> “O doctrină care, înlăturând ideea democratică de masă, tinde să dea acest 
pământ celui mai bun popor, cu alte cuvinte indivizilor superiori, trebuie în mod 
logic să se conformeze aceluiaşi principiu aristocratic în interiorul acestui popor 
şi să păstreze conducerea şi influenţa pentru cele mai bune capete. În loc să 
constriască pe ideea de majoritate, această doctrină se întemeiază astfel pe 
personalitate”; 

> “Statul nu este un scop, ci un mijloc. El este condiţia prealabilă pusă formării 
unei civilizaţii umane de valoare superioară, dar nu este cauza ei directă. Aceasta 
constă exclusiv în existenţa unei rase apte de civilizaţie”; 

> “Utilitatea unui stat nu poate fi apreciată luând drept citeriu nivelul de civilizaţie 
la care a ajuns sau importanţa pe care i-o conferă puterea sa în lume; aceasta se 
poate face exclusiv în funcţie de utilitatea pe care o poate avea acest organism 
pentru fiecare popor luat în considerare”; 

>  “Reichul, în calitate de stat, trebuie să cuprindă toți germanii, şi să îşi ia asupră-şi 
nu numai sarcina de a reuni şi conserva rezervele preţioase de elemente primare 
ale rasei pe care le posedă acest popor, ci şi de a le face să ajungă încet dar sigur 
la o situație predominantă”; 

> “Cine nu este sănătos, fizic şi moral, şi în consecinţă nu are valoare din punct de 
vedere social, nu trebuie să-şi perpetueze bolile în trupul copiilor săi. Statul raisit 
are o sarcină uriaşă de îndeplinit din punct de vedere al educaţiei”; 

> “Statul rasist nu este însărcinat cu menţinerea unei clase sociale aflată în posesia 
unei influenţe predominante pe care a exercitat-o până atunci; sarcina sa este de a 
merge să caute, printre toți membrii comunităţii, capetele cele mai bune, şi să le 
ofere slujbe şi onoruri”; 

> “Statul rasist îşi împarte locuitorii în trei clase: cetăţeni, supuşi ai statului (sau 
resortisanţi) şi străini. În principiu, naşterea nu oferă decât calitatea de 
resortisant. Această calitate nu dă suingură, dreptul de acces la o funcţie publică, 
nici de participare la activitatea politică, de exemplu la alegeri. Pentru orice 
resortisant este esenţial să I se stabilească exact rasa şi naționalitatea”; 

> “Drepturile cetăţeanului sunt mai presus de drepturile străinului. El este stăpânul 
absolut al Reichului”; 

> Corpurile reprezentative vor fi împărțite în Camere politice şi Camere 
corporative; deasupra lor, cooperarea o va asigura senatul. “Nici în camere nici 
în senat nu se va vota niciodată. Ele sunt organisme de lucru şi nu maşini de vot. 
Fiecare membru are un vot consultativ, dar nici un drept de decizie. Aceasta îi 
aparţine în exclusivitate preşedintelui care răspunde pentru ea”; 

David Hume (26 aprilie 1711 — 25 august 1776) este unul din cei mai provocatori şi 

mai "greu clasabili" gânditori din istoria filosofiei moderne. O dovadă edificatoare a 

acestei dificultăți este faptul că a fost revendicat, ca autor politic, atât de 

conservatorism, cât şi de liberalism. Spectrul preocupărilor sale teoretice a fost însă 

mult mai larg, Hume fiind în bună măsură responsabil de turnura pe care au luat-o 

discuţiile ulterioare în domenii extrem de diverse, precum teoria cunoaşterii (Kant 
mărturiseşte, într-un celebru pasaj, că analiza humeană a cauzalităţii a fost cea care l- 
a trezit din "somnul dogmatic”), economia politică, etica, teoria politică şi istoria 
Angliei. 

Una dintre contribuțiile remarcabile în economie ale gânditorului scoţian a fost 
poziţia sa anti-mercantilistă. Hume era convins (la fel ca şi ceilalți iluminişti scoțieni: 
Gershom Carmichael, Francis Hutcheson, Adam Smith, Adam Ferguson, Thomas 
Reid sau Lordul Kames) că dezvoltarea comerţului internațional va avea drept 
consecinţe diversitatea şi sporirea avuţiei tuturor ţărilor (la care se adaugă efectul 
secundar, dar extrem de important, al "civilizării” naţiunilor "barbare”). De 
asemenea, Hume a susținut că libertatea economică este fundamentul libertăţii 
politice. 

În ceea ce priveşte teoria politică, Hume a fost un susţinător al descentralizării 
politice, al separaţiei puterilor în stat şi, fapt extrem de interesant, considera milițiile 
elveţiene drept sistemul ideal de producţie a securității. De asemenea a fost unul 
dintre primii teoreticieni ai libertăţii de exprimare şi ai nesupunerii civice. Critic 
vehement al contractualismului, Hume argumentează că instituțiile sociale (cum ar fi 
proprietatea) sau regulile morale pot fi justificate prin apel la un tip de argument 
evoluționist: ele au ajuns să fie selectate datorită capacităţii lor de a preveni mai 
eficient apariţia conflictelor între indivizi şi de a oferi proceduri de arbitrare a acestor 
conflicte (acolo unde ele apar). Din această perspectivă, s-a spus adesea că filosofia 
sa socială o anticipează în bună măsură pe cea a lui Friedrich von Hayek. 

În filosofia morală, a formulat bine-cunoscutul argument în favoarea ideii că 
judecăţile normative (sau morale, de tip "trebuie”) nu pot fi inferate din judecăţi 
descriptive (sau factuale, de tip "este"). Acest argument, împreună cu secpticismul 
său în privinţa puterilor raţiunii (care "este sclava pasiunilor, şi nu trebuie să fie 
altceva"), l-au condus înspre o teorie a "sentimentelor morale" de tip consecinţionist. 
Astfel, criteriul ultim al evaluării acțiunilor este dat de consecinţele acestora (privite 
însă nu din perspectiva "fericirii" produse de ele, aşa cum considerau mai târziu 
Bentham sau Mill, ci din punct de vedere al capacităţii lor de a promova "armonia" 
socială), iar unica motivaţie posibilă a comportamentului moral nu este dată de apelul 
abstract la "conştiinţă" sau la "respectul" pentru lege, ci de sentimentele (pasiunile) 
individului interesat de propriul bine 

Principalele sale lucrări sunt: Tratat despre natura umană (1739), Eseuri morale şi 
politice (1741), Cercetare asupra intelectului omenesc (1748), Cercetare asupra 
principiilor moralei (1751), Istoria Angliei (1754). 

Samuel P. Huntington (n. 1927, New York) a fost profesor de ştiinte politice la 
Harvard, preşedinte al Asociatiei Americane de Ştiinte Politice şi unul dintre 
fondatorii revistei “Foreign Policy”. În 1977-1978, a fost coordonatorul planificării 
securităţii din cadrul Consiliului Securităţii Naţionale al SUA. Articolul sau 7he 
Clash of Civilizations? (1993) — a cărui temă a fost reluată într-o lucrare publicată trei 

ani mai tarziu — a stârnit o amplă dezbatere pe marginea ideii potrivit căreia pe scena 

politica a secolului XXI se vor înfrunta civilizațiile, şi nu statele. 

În esenţă, este vorba despre următoarele: 

> Lumea este bipolară, fiind evident un conflict între Occident şi mai multe lumi 
non-occidentale; 

> Statele naţionale rămân principalii actori internaţionali, dar asocierile şi 
conflictele lor sunt determinate de factorii culturali şi civilizaționali; 

> Conflictele relevante şi cu mare potențial de schimbare sunt totdeauna cele ce 
opun state sau alianţe provenind din civilizații diferite. 

Pe baza acestei teorii, Huntington explică scindarea Uniunii Sovietice şi a 
Iugoslaviei, accentuarea fundamentalismului religios, luptele separatiste din Rusia, 
Turcia sau Mexic etc. 

Lucrări principale: 

> The Soldier and the State: The Theory and Politics of Civil-Military Relations, 
1957 

The Common Defense: Strategic Programs în National Politics, 1961 

Political Order în Changing Societies, 1968 

American Politics: The Promise of Disharmony, 1981 

The Third Wave: Democratization în the Late Twentieth Century, 1991 

The Clash of Civilizations and Remaking of World Order, 1996 

Jean Leon Jaures — numele deplin Auguste Marie Joseph Jean Léon Jaurés (3 
septembrie 1859 - 31 iulie 1914) a fost lider socialist francez şi un militant 
antimilitarist. Fiu al unui om de afaceri fără succes, el şi-a luat diploma în filosofie în 
1891. După ce a predat filosofie timp de 2 ani la un liceu, a predat la Universitatea 
din Toulouse. Apoi, în 1885, a fost ales deputat republican din partea 
departamentului Tarn. În 1889 s-a întors la datoriile sale profesionale din Toulouse, 
unde a devenit interesat de afacerile municipale şi a ajutat la întemeiere facultății de 
medicină a universității. De asemenea, a pregătit două teze de doctor în filosofie De 
primis socialismi germanici lineamentis apud Lutherum, Kant, Fichte et Hegel, şi De 
la réalité du monde sensible 

În 1892 a oferit un susținător energic al minerilor din Carmaux, care au pornit o grevă 
ca urmare a concedierii unui muncitor socialist; anul următor Jaures a fost reales în 
Cameră ca deputat de Albi. Cu toate că a învins în alegerile din 1898 şi a fost pentru 
patru ani în afara Camerei, discursurile sale elocvente l-au transformat într-o forță în 
politică - promotor intelectual al socialismului. El a editat “La Petite Republique” şi a 
fost unul dintre cei mai energici susținători ai lui Alfred Dreyfus (afacerea Dreyfus a 
avut un răsunet internațional puternic). 

În 1902 Jaure s-a reîntors în calitate de deputat de Albi, iar influența sa a sporit 
coeziunea coaliției radical-socialiste cunoscute sub denumirea Blocul Național. În 
1904 el a fondat ziarul socialist “L'Humanite”. Grupul socialist francez a ținut un 
congres în martie 1905 care 1-a consilidat autoritatea în cadrul grupării. Noul partid 

condus de Jaures şi Guesde a încetat cooperarea cu grupurile radicale şi a devenit 
cunoscut ca Parti Socialiste Unifié (PSU), care pleda pentru o programă colectivista. 
Toate mişcările socialiste sau unificat în acelaşi an în Secțiunea Franceză a 
Internaționalei Muncitoreşti. În 1906, Jaures a fost din nou ales. 

Jaures a fost dedicat antimilitarismului şi s-a străduit să utilizeze mijloace 
diplomatice pentru a preveni ceea ce va deveni primul război mondial. Deoarece 
conflictul devenea iminent, el s-a străduit să organizeze o grevă generală în Franţa şi 
Germania, ca să forțeze guvernele să-şi retragă forțele armate şi să înceapă 
negocierile. 

Cu o zi înaintea mobilizării prin care Franța s-a implicat în războiul mondial, el a fost 
asasinat într-o cafenea din Paris de Raoul Vilain, un tânăr naţionalist francez. După 
zece ani de la moarte, rămăşiţele pământeşti a lui Joures au fost transferate în 
Pantheon. 

Thomas Jefferson (13 aprilie 1743 — 4 iulie 1826). Al treilea preşedinte al Statelor 
Unite ale Americii, coautor al Declaraţiei de Independenţă, fondator al Universităţii 
din Virginia, unul dintre părinții fondatori ai Statelor Unite şi totodată unul dintre 
principalii artizani ai limitării puterii statului în sistemul constițutional american. 

Ca filosof politic, a promovat liberalismul clasic, republicanismul şi separarea dintre 
biserică şi stat. De altfel, el este autorul Regulamentului pentru libertate religioasă al 
statului Virginia, al cărui guvernator a fost între 1779 şi 1781, regulament care a stat 
la baza primului amendament al Constituţiei S.U.A. 

Puternic influenţat de ideile lui John Locke şi Thomas Paine, Jefferson considera că 
fiecare individ are o serie de drepturi inalienabile care sunt anterioare oricărui 
guvernământ. Central filosofiei sale este dreptul la libertate (/iberzy) pe care îl 
defineşte astfel: “libertatea îndreptăţită este acţiunea neîngrădită, după propria voință, 
în limitele trasate de dreptul egal al celorlalți. Nu adaug “în limitele legii” pentru că 
legea nu este adesea decât voinţa tiranului, şi este întodeauna aşa când violează 
drepturile individuale” (Scrisoare către Isaac H. Tiffany, 1819). 

Guvernământul nu poate crea libertatatea, ci poate doar s-o încalce. Aşadar rolul 
guvernământului nu este doar de a opri abuzurile unora la adresa libertăţii individuale 
a altora, ci şi acela de a se limita pe sine în ceea ce priveşte diminuarea libertății 
indivizilor. Pentru Jefferson, democrația nu este altceva decât tirania maselor, unde 
51% dintre cetăţeni pot lua drepturile celorlați 49%. De aceea, într-o Republică, 
Constituţia trebuie să protejeze libertatea individuală de bunul plac al democraţiei. 
Jefferson considera că fiecare ființă umană se naşte cu un simt al moralității şi că o 
societate poate funcționa fără guvernământ, cu condiţia să nu fie prea extinsă. De 
altfel, el admira societatea amerindiană pentru modelul său de funcţionare, fără 
guvern central. 

Un alt punct central al concepției sale despre stat este necesitatea existenţei 
consimțământului celor guvernaţi pentru toate actele guvernarii, chiar şi pentru 
Constituţie sau lege. Periodic, cetăţenii au dreptul să reconsidere întregul sistem de 
legi după care funcţionează societatea. 

Preambulul Declaraţiei de Independenţă, scris de el, este edificator în acest sens: 


“Considerăm aceste adevăruri ca de la sine evidente, că toți oamenii sunt 
creați egal, că sunt înzestrați de Creatorul lor cu anumite Drepturi 
inalienabile, că printre acestea sunt dreptul la Viaţă, Libertate şi Căutarea 
fericirii.- Şi că, pentru a asigura aceste drepturi, Oamenii instituite Guverne, 
care îşi derivă puterile legitime din consensul celor guvernați; Şi că, ori de 
cate ori vreo Formă de Guvernământ devine contrară acestor scopuri, este 
Dreptul Poporului de a o schimba sau aboli şi de a crea un nou 
Guvernământ, punându-i bazele pe asemenea principii şi organizându-i 
puterile după cum consideră mai adecvat pentru a-şi proteja Siguranța şi 
Fericirea.” 


Immanuel Kant (22 aprilie 1724 — 12 februarie 1804). Unul dintre cei mai iluştri 
reprezentanți ai filosofiei moderne. Profesor de logică şi metafizică la Universitatea 
din Konigsberg, Kant pune bazele filosofiei moderne a ştiinţei, metafizicii, 
epistemologiei şi eticii. În centrul preocupărilor sale se află rațiunea şi relația dintre 
rațiune, om şi lumea înconjurătoare. 

Filosofia sa politică pleacă de la filosofia sa morală, care are în centru noţiunea de 
lege universală a raţiunii, umanitatea ca scop în sine: “Acţionează în aşa fel încât 
întodeauna să tratezi umanitatea, fie în persoana ta, fie în persoana oricui altcuiva, 
niciodată doar ca un mijloc ci întodeauna în acelaşi timp şi ca un scop”. 

Libertatea individului nu poate fi îngrădită decât de această lege universală a raţiunii. 
Potrivit lui Kant, oamenii pot avea două tipuri de obligații: obligaţii de drept (Recht) 
şi obligaţii de virtute. Obligațiile de drept privesc libertatea celorlalţi şi proprietatea, 
obligaţiile de virtute privesc convingerile individului şi acțiunile sale morale. 

Kant limitează rolul coercitiv al Statului numai la obligaţiile de drept. Deoarece 
libertatea este valoarea supremă, constrângerea trebuie aplicată numai în cazul în care 
libertatea este ameninţată. 

Esenţa liberalismului kantian este distincția dintre obligaţiile de drept, a căror 
impunere intră în atribuţia statului (cum ar fi de exemplu apărarea proprietății), şi 
obligaţiile morale care nu fac obiectul intervenţiei statului. Pentru Kant, 
constrângerea este justificabilă prin necesitatea de a preveni vătămarea libertăţii 
altora, adică pentru a proteja libertatea personală şi proprietatea; convingerile 
personale şi concepțiile despre bine, fie ele filosofice sau religioase, nu intra în mod 
direct în contradicție cu libertatea celorlalți şi de aceea nu pot face obiectul 
reglementării politice. 

Pornind de aici, Kant respinge orice formă de guvernare paternalistă, fie ea şi 
benevolentă. Guvernământul exista pentru protecţia lbertătii indivizilor de a-şi 
urmări propriile scopuri, atât timp cât sunt compatibile cu libertatea celorlalți. 
Concluzia este că un guvernământ paternalist, care ar dicta cetăţenilor, precum 
copiilor, calea către fericire, are fi cel mai mare despotism imaginabil. 

Suveranitatea statului derivă exclusiv din consimțământul celor guvernaţi şi o 

condiţie a legitimităţii sale este ca legile să poată fi expresia voinței întregului popor. 

Acest lucru nu este posibil într-o monarhie ereditară sau într-o formă de conducere 

aristocratică, însă este posibil într-o republică. 

Este faimoasă solutia lui Kant pentru pacea eternă, soluţie care prefigurează ordinea 

internațională contemporană: o federație mondială de republici, în care nu există 

privilegii care să le permită conducătorilor să-şi mărească proprietatea prin forță. 

Karl Kautsky (16 octombrie 1854 — 17 octombrie 1938), socialist reformist, scria în 

Marxismul şi criticul său Bernstein (1899): 

>  Agravarea exploatării este incontestabilă; Marx a vorbit de pauperizare la modul 
relativ, nu absolut. Dacă creşte bogăţia, nu în acelaşi ritm creşte bogăţia care 
revine proletariatului; 

> Concentrarea capitalistă afirmată de Marx este evidentă ca fenomen calitativ; 
câteva grupuri domina tot mai clar în fiecare sector economic, inclusiv în 
agricultură; 

>  Polarizarea clşaselor rămâne o realitate, fiind evidentă proletarizarea clasei 
mijlocii. Micii burghezi sunt doar nişte şomeri mascaţi; 

> Criza capitalismului este inevitabilă, şi rămâne demonstrată ştiinţific de legile 
dezvoltării economice; 

>  Fragmentarea organizatorică şi de interese a munitorimii este vo realitate 
specifică exclusiv Angliei; 

> Alianța muncitorilor cu mica burghezie va afecta acuratețea idelului 
revoluționar. 

John Maynard Keynes, (5 iunie 1883 — la Cambridge - 21 aprilie 1946) a fost 

economist britanic ale cărui idei radicale au avut un impact major atât asupra teoriei 

politice şi economice moderne, cât şi asupra politicilor fiscale ale multor guverne. 

Este cunoscut în mod special pentru pledoaria sa în favoarea politicilor 

guvernamentale intervenționiste, prin care guvernul ar folosi măsuri fiscale şi 

monetare în scopul temperării efectelor adverse ale recesiunilor economice, crizelor 

economice şi boom-urilor economice. Este considerat de mulţi economişti unul dintre 

principalii fondatori ai macroeconomiei teoretice moderne. Populara expresie lui 

Keynes „Pe termen foarte lung suntem toţi morţi” este încă citată. 

Keynes a fost conducător de discuţii la reforma sistemului monetar mondial în 

Bretton Woods (1944), nu a putut însă să se opună poziției americanului Harry 

Dexter White. Printre altele — în memoria lui Silvio Gesells — el a adus în discuţie o 

monedă de circulaţie internațională pe nume Bancor. 

În mod special, numele său este asociat de cele mai multe ori cu teoria sa economică, 

respectiv cu recomandarea sa vehementă, aceea ca statul să se implice în 

evenimentele economice, asemeni teoriei lui Bobzien. Conform lui Keynes, statul 

trebuie să întrebuințeze măsuri politico-fiscale şi monetare, pentru a slăbi efectele 

provocate de recesiuni şi boom-uri. În timpuri grele economia este sprijinită printr-o 

politică fiscală expansivă, iar şomajul este redus. În timpuri de prosperitate trebuie 
reduse deficitele acumulate, prin economisiri crescute (“surplus saving”). Fluctuaţiile 
economiei ar putea fi astfel ameliorate. 

Ideile sale au pus fundamentul keynesianismului de astăzi şi au fost dezvoltate în 
decursul timpului de economişti ai şcolii keynesiene, deşi în prezent, pentru 
explicarea efectelor pe termen lung sunt judecate cu scepticism. 

De fapt, mesajul operelor sale este acela că, ideile microeconomice pot fi complet 
false în contextul macroeconomic. Din punct de vedere al conţinutului, Keynes are o 
încredere specială în puterea de conducere a conjuncturii interne. 

Din punct de vedere academic, Keynesianismul este o compoziţie formată din 
neoclasic şi înțelegere keynesiană. Din punct de vedere analitic nu oferă noi 
perspective. Pentru el economia de piață cu politică economică statală este 
stabilizatoare. Keynes a diagnosticat incompetența fundamentală a economiei de 
piaţă de a-şi garanta o dezvoltare stabilă. 

Deoarece Keynes a recomandat un intervenţionism, în 1930 a simpatizat cu fascismul 
italian, afirmând că intervenţionismul statului fascist, asemănat cu un paznic de 
noapte, ar oferi cele mai bune condiţii pentru implementarea ideilor sale. 

Cărţi fundamenatle: The Economic Consequences of the Peace (1919) Treatise on 
Probability (1921) Tract on Monetary Reform (1923) Treatise on Money (1930) The 
General Theory of Employment, Interest and Money (1936) 

Henry Alfred Kissinger, (născut la 27 mai 1923), Secretar de Stat al Administraţiei 
Americane în timpul lui Richard Nixon şi al lui Gerald Ford, a jucat un rol cheie în 
diplomaţia mondială între 1969 şi 1977. În anul 1973 i-a fost acordat, alături de 
generalul vietnamez Lê Duc Thọ, Premiul Nobel pentru Pace pentru contribuţia sa 
decisivă la încetarea devastatorului conflict din Vietnam. 

S-a născut într-o familie de evrei din oraşul german Fürth. Forţat de persecuțiile 
regimului nazist, în 1938 ajunge în New York împreună cu familia sa, obţinând 
cetățenia americană la 19 iunie 1943. Chiar dacă liceul l-a terminat în Manhattan, 
Washington Heights, Kissinger şi-a păstrat un puternic accent german. Acest lucru a 
generat o situaţie hilară în timpul unei conferințe de presă împreună cu Helmuth 
Kohl, cancelarul Germaniei când ziariştii au putut auzi în acelaşi timp un american 
vorbind engleză cu un accent puternic german şi un german pur sânge vorbind 
engleză de "Oxford". 

Anii de la liceul “George Washington” i-a petrecut împărțindu-şi timpul între 
cursurile serale şi munca sa din timpul zilei la o fabrică de pămătufuri. În 1943, la 
scurt timp după obţinerea cetățeniei americane este recrutat în armată şi trimis ca şi 
translator de germană pe langă Servicul de Contra-Spionaj al Armatei Americane. 

În 1950 obţine "summa cum laude" de la Colegiul Harvard. Legendele apărute în 
jurul său descriu punctajul obţinut de-a lungul facultăţii ca fiind maxim, lucru atribuit 
ca şi unic în istoria Harvard-ului. Adevarul însă este ca Henry Kissinger a obținut o 
notă de 8 (calificativul B în sistem american) în ultimul său an, iar medii generale de 
10 pe parcursul anilor la Harvard au mai existat, e adevărat însă că în cazuri 

excepţionale. Totuşi, păstrează locul fruntaş în istoria Harvardului având cea mai 
lungă dizertaţie de doctorat, cu titlul: Refacerea unei Lumi: Metternich, Castlereagh 
şi Problemele Păcii între 1812-22. Obține titlul de doctor în anul 1954. 
Henry Kissinger, Diplomaţia, 1994: 
> În ultima decadă a secolului trecut s-a înregistrat o revenire a wilsonismului 
(politica americană de intervenţie în problemele mondiale, ale Europei în primul 
rând); 
> Pentru a treia oară în istoria lor, în sec. XX S.U.A. şi-au aplicat proiectul de a 
construi o nouă ordine mondială prin aplicarea valorilor ei interne la situația 
globală; 
> Epoca “uni-polară” care a urmat războiului rece prezintă în mod inexact S.U.A. 
drept unic lider; puterea în sistem a devenit mai difuză, cu toate că S.U.A. 
păstrează preponderența. Se prefigurează o lume pentapolară, în care vor împărți 
dominaţia Statele Unite ale Americii, Europa, Rusia, Japonia şi China, la care s- 
ar putea adăuga India, sub rezerva reuşitei stabilității sale interne. S-ar fi realizat 
astfel un “concert mondial” de puteri aflate în echilibru dinamic, funcționând cu 
mecanisme similare celor care au menţinut stabilitatea în Europa după Pacea de 
la Viena din 1815; 
>  Enunţurile S.U.A. privind noua ordine mondială sunt prea abstracte şi nu fac 
> Viziunea americană asupra sistemului internațional va deveni credibilă numai 
dacă se va concretiza în succese parțiale, care să creeze acumulări de stadiu. 
Rudolf Kjellen (1864-1922). Profesor de ştiinţe politice (ştiinţa statului) la 
Universitatea din Upsala, suedezului Rudolf Kjellen îi aparține paternitatea 
termenului de geopolitică. Kjellen a folosit prima oară acest termen într-o conferință 
publică, în 1899, pentru ca în anul următor să fie utilizat în monografia politică a 
Suediei, publicată de el sub titlul /nledning till Sveriges Geografi (Introducere în 
geografia Suediei). Spre deosebire de Ratzel, ale cărui surse de inspiraţie au fost 
antropologia şi geografia comunităţilor, Kjellen s-a îndreptat spre geopolitică în baza 
preocupărilor ştiinţei despre stat. În această perspectivă, el a văzut ca esenţială relaţia 
dintre anatomia puterii şi fundaţia geografică a acesteia. Prin urmare, geopolitica era 
ştiinţa care concepea şi studia statul ca un organism geografic sau ca un fenomen al 
spaţiului. Acest organism statal se afla angajat într-o luptă perpetuă pentru existență 
şi spaţiu, Kjellen concluzând că, doar acele organisme-state care sunt suficient dotate 
vor putea supravieţui şi prospera. 
Aria conferită de Kjellen geopoliticii cuprindea în esență două subiecte supuse 
studiului: statele văzute ca manifestând sentimente şi rațiune în aceeaşi măsură cu 
fiinţele umane şi cunoscând aceeaşi soartă ca ultimele (naştere, creştere, dezvoltare şi 
declin), respectiv spaţiul considerat de el factor esenţial şi obiectiv vital al statelor 
viguroase, dar limitate spaţial, care aveau datoria să îşi mărească teritoriile prin 
colonizări, cuceriri şi expansiune. Germanofil convins, Kjellen a acordat o atenţie 

deosebită locației geografice a Mitteleuropa-ei, în care a inclus şi peninsula 

Scandinavă, aflată sub ameninţarea şi pericolul invaziei ruse. Soluţia propusă de el 

era aceea a expansiunii şi uniformizării într-un imperiu germanofon perimetrului 

cuprins între Dunkerque, Hamburg, Riga şi Bagdad. Acest spaţiu imens, căruia 

urmau să-i fie înglobate imperiile Austro-Ungar şi Otoman, era destinat să devină un 

nou centru de putere mondială, care să diminueze aspiraţiile hegemonice dezvoltate 

de Anglia prin controlul mărilor. 

În principalele sale lucrări, unele publicate mai întâi în Germania, Die Ideen von 

1914. Eine Weltgeschichtliche Perspective (Ideile de la 1914. O perspectivă istorică 

globală), Leipzig, 1915, Staten som Lifsform (Statul ca formă de viață), Stockholm, 

1916 (tradusă şi publicată în limba germană, la Lepizig în 1917, Grundriss zu einem 

System der Politik (Bazele unui sistem de politică), Leipzig, 1920 şi Die 

Grossmăchte vor und nach dem Weltkriege (Marile puteri înainte şi după Războiul 

Mondial), publicată postum, Leipzig, 1935, Kjellen a dezvăluit concepţia sa generală 

asupra geopoliticii. Racordat profund tradițiilor culturale germane, el s-a opus şi a 

discreditat în permanenţă ideile politice ale liberalismului, ale individului cetățean- 

politic, ale ideii de legitimitate a statului prin contract social. A promovat în schimb 

viziunea statului autoritar, corporatist şi paternalist, care să fie constituit ca un stat- 

națiune  organicist. Adversar declarat al individualismului exagerat şi al 

cosmopolitismului, Kjellen vedea statul-național construit pe principiile solidarităţii 

corporatiste, urmând ca dezvoltarea şi expansiunea acestuia să ia forma unei 

comunități bazate pe legături etnice, politice şi economice. Atingerea unui asemenea 

stadiu presupunea şi eliminarea oricăror manifestări represive la adresa cetăţenilor. 

Sistemul general de politică al unui asemenea stat a fost prezentat de Kjellen în cea 

mai cunoscută lucrare a sa, Staten som Lifsform. Statul urma să fie organizat pe 

principiile unităţii şi interdependenţei dintre cinci elemente fundamentale: 

1. Țara (Das Reich) urmărită din punctul de vedere al determinării sale geografice 

interne şi externe. Trei subcategorii îi compuneau datele localizării geografice: 

poziţia ţării Topopolitica 

configurația Morfopolitica 

teritoriul Fiziopolitica 

2. Neamul (Das Staabfolk) componenta demografică, care se manifesta prin alți trei 

factori: 

conştiinţa apartenenţei etnice 

trupul etnic Plethopolitica 

sufletul neamului Psyhopolitica 

3. Societatea (Die Gesellschaft) sau Sociopolitica se evidenția prin performanţele a 
două fenomene: 

structura şi forma socială Filopolitica 

viaţa socială Biopolitica 

4. Economia ţării (Okopolitik) se baza pe functiile: 

satisfacerii nevoilor proprii Autarhiopolitica 

relațiile comerciale externe Emporopolitica 

viaţa economică Economopolitica 

5. Guvernământul (Das Staatsregiment) sau Kratopolitika presupunea aplicarea 
politicii autorităţii de stat prin: 

> forma de guvernământ Nomopolitica 

> administrație Praxiopolitica 

> autoritatea statului Arhopolitica 

Kjellen a proiectat şi posibilele configurări politice europene. Acestea urmau să 

îmbrace forma reprezentărilor pan-etnice sau geopolitica pan-etniilor. Atât în lucrarea 

din 1914 (Die Ideen von 1914), cât şi în aceea publicată postum (Die Grossmächte ), 

el s-a arătat încredințat că sub impulsurile interne generate din Mittelpunkte trei 

corpuri rasial etnice urmau să se impună în Europa: Uniunea Latină (sub pecetea 

vechii Rome), capabilă prin varianta sa ibero-spaniolă să cuprindă şi America Latină, 

Mitteleuropa, care urma să devină o lume a germanicilor, respectiv Pan-ideea slavă. 

Ultima, găsea Kjellen, trebuia contracarată de pan-ideea germană prin Drang nach 

Osten. 

Piotr Alexeevici Kropotkin (1842 - 1921) a fost un anarhist rus, continuator al 

mişcării anarhice, după Bakunin. Reprezentant al mişcării anarho-sindicaliste. 

Tatăl său se trage din familie de cneji ruşi, iar mama e fiica unui general rus. Este 

selectat într-un grup de 50 de copii, de paji care să slujească la curtea țarului, având 

totodată parte de o educație aleasă. Rămâne acolo până în 1862. Pe baza lecturilor 

sale, are revelația că principala problemă a Rusiei e condiția țărănimii. Se înrolează în 

regimentul cazacilor siberieni. Începe astfel cartografierea Siberiei şi se îndrăgosteşte 

de geografie. Aceasta este perioada în care începe să scrie. În 1867, părăseşte armata. 

După Comuna din Paris, adică după 1871, începe să scrie în favoarea comunei şi 

citind lucrările lui Bakunin, este atras de perspectiva anarhistă. 

Intră în Internaționala muncitorească. Este arestat, stă doi ani în închisoare. Este 

acceptat în cercurile anarhice din tările europene prin care trece. Ajunge în Elveția. În 

1881, este expulzat ca urmare a declaraţiilor sale privind asasinarea ţarului Alexandru 

al II-lea. 

Ajunge în Anglia, după care în Franța, unde este arestat. Fuge în Canada. În 1902 

publică lucrarea sa fundamentală: Ajutorul reciproc ca factor de evoluție. În 1905 e 

decepţionat de eşecul revoluţiei, se întoarce în Rusia. Kerenski îi face propunerea de 

a face parte din guvernul sau, dar refuză. 

Rămâne în Rusia până la sfârşitul vieţii. Moare în 1921. La moartea sa se produce 

ultima întâlnire a anarhiştilor ruşi. 

În lucrarea Ajutorul reciproc (1902): 

> Statul în orice formă (autoritate centralizată, administraţie, legislaţie, 
reprezentarea cetăţenilor) se opune dezvoltării libere a omenirii. Dictatura 
proletariatului nu va putea aduce decât dictatura unei birocraţii asupra 
proletariatului; 

> Comunismul anarhist trebuie să se fondeze pe comuna liberă şi întreprinderea 
gestionată în colectiv; 
> Din Originea speciilor a lui Charles Darwin trebuie reţinut că supraviețuirea este 
răsplata celor care învaţă cum să coopereze şi să se angajeze în ajutorarea 
reciprocă; 
> Organizarea statului trebuie să respecte principiul descentralizării, pe baza 
celulei de bază care este comuna autarhică (unele sugestii de descentralizare 
chiar s-au aplicat în Spania la sfârşitul secolului al XIX-lea şi începutul celui 
următor). 
Vladimir Ilici Lenin (Ulianov) (10 [22] aprilie 1870, Simbirsk, azi Ulianovsk - 21 
ianuarie 1924, Gorki), revoluţionar şi teoretician marxist, creator al marxismului 
epocii imperialismului şi al revoluțiilor proletare, fondator al Partidului Bolşevic, 
lider al Revoluţiei din Octombrie 1917. 
Lenin s-a născut la 10 (22) aprilie 1870, la Simbirsk (astăzi Ulianovsk). Tatăl său, Ilia 
Nikolaevici Ulianov, a fost inspector, apoi director al şcolilor primare din gubernia 
Simbirsk. Fratele mai mare al lui Lenin - Alexandr Ulianov - student la Universitatea 
din Kazan, a fost executat în mai 1887 pentru participare la pregătirea atentatului 
împotriva ţarului Alexandru al III-lea. 
În 1887 Lenin a absolvit liceul şi s-a înscris în septembrie la Facultatea de drept a 
Universităţii din Kazan. Pentru participare activă la mişcarea revoluţionară a 
studenților este însă după scurt timp arestat, eliminat din universitate şi trimis în satul 
Kokuşkino din gubernia Kazan, unde i se fixează domiciliu forțat. 
În toamna anului 1888 i se permite să se înapoieze în Kazan. Aici studiază operele lui 
Karl Marx şi Friedrich Engels şi intră într-un cerc marxist. Din toamna anului 1889, 
Lenin locuieşte la Samara, unde se pregăteşte să dea examenele, ca extern, la 
Facultatea de Drept - şi le trece în mod strălucit în 1891 la Universitatea din 
Petersburg. Organizează primul cerc marxist din Samara. 
În august 1893 se mută la Petersburg şi devine conducătorul recunoscut al marxiştilor 
din Petersburg. În 1894 scrie lucrarea Ce sînt «prietenii poporului» şi cum luptă ei 
împotriva social-democraţilor? în care critică subiectivismul sociologic şi politic al 
narodnicilor, enunță pentru prima oară ideea alianţei revoluționare dintre muncitori şi 
țărani ca principal mijloc de răsturnare a ţarismului, a moşierilor şi a burgheziei şi 
arată că pentru atingerea acestui obiectiv este necesar un partid proletar. În 1895 
Lenin participă la unirea cercurilor muncitoreşti marxiste din Petersburg şi crearea 
Uniunii de luptă pentru eliberarea clasei muncitoare. 
În decembrie 1895 Lenin este arestat şi întemnițat pentru 15 luni, iar în 1897 deportat 
pe termen de trei ani în Siberia răsăriteană, în satul Şuşenskoe, districtul Minusinsk, 
gubernia Enisei. Aici termină lucrarea Dezvoltarea capitalismului în Rusia, începută 
în închisoare. Cartea va fi publicată în aprilie 1899. Între 1-3 (13-15) martie 1898 are 
loc la Minsk Congresul de fondare al Partidului Muncitoresc Social Democrat din 
Rusia (P.M.S.D.R.), la care Lenin nu poate participa, fiind deportat în Siberia. În iulie 
1898 se căsătoreşte cu Nadejda Konstantinovna Krupskaia. 

În ianuarie 1900, Lenin se înapoiază din deportare, iar în martie se stabileşte în 
Pskov. În iulie pleacă în străinătate şi se stabileşte la Miinchen în septembrie. În 
decembrie întemeiază Iskra, ziar politic al marxiştilor revoluționari ruşi. Nadejda 
Krupskaia i se alătură în străinătate după terminarea exilului în Ufa. În mai 1901 
apare în Iskra articolul său Cu ce să începem?, în care schiţează un plan concret de 
construire a partidului marxist, plan pe care îl dezvoltă apoi în Ce-i de făcut?. Lenin 
considera că realizarea unui partid politic al clasei muncitoare trebuie începută cu 
organizarea unui ziar politic pe întreaga Rusie, ziar care să susțină concepţiile social- 
democraţiei revoluţionare. Un asemenea ziar urma să fie şi un mijloc de unire 
organizatorică într-un singur partid a organizaţiilor locale. În decembrie foloseşte 
pseudonimul „Lenin“ pentru prima oară. 

În martie 1902 apare cartea Ce-i de făcut?, în care critică „economismul“ şi 
oportunismul şi enunţă o serie de principii ideologice şi organizatorice ale partidului 
marxist. Subliniază importanţa teoriei socialiste şi argumentează o teză fundamentală 
a marxismului, şi anume că partidul marxist este unirea mişcării muncitoreşti cu 
socialismul 

În aprilie 1903, Lenin se mută la Geneva, după o şedere de aproape un an în Londra. 
Între 17 (30) iulie şi 10 (23) august 1903, participă la lucrările Congresului al II-lea al 
P.M.S.D.R., desfăşurate la Bruxelles şi Londra. În partid apar două fracțiuni: 
bolşevici („majoritari“) şi menşevici („minoritari“), Lenin este liderul bolşevicilor, 
punînd astfel bazele unui partid marxist revoluţionar. 

În mai 1904 apare cartea Un pas înainte, doi paşi înapoi în care critică oportunismul 
menşevic în problemele organizatorice, demonstrează rolul partidului de avangardă a 
proletariatului şi susţine organizarea partidului pe baza centralismului democratic şi a 
disciplinei proletare unice, obligatorie pentru toţi membrii săi, atît pentru activiştii cu 
munci de conducere, cît şi pentru membrii de rând. 

În ajunul revoluţiei din 1905 întemeiază ziarul bolşevic Vpered. În iulie 1905 apare 
lucrarea sa Două tactici ale social-democraţiei în revoluţia democratică în care 
critică tactica menşevicilor şi a oportunismului internaţional, demonstrează 
posibilitatea transformării revoluţiei burgheze în revoluţie socialistă şi necesitatea 
hegemoniei proletariatului în revoluția burgheză. 

La începutul lunii noiembrie Lenin se întoarce din emigrație la Petersburg, după ce 
guvernul, ca urmare a revoluţiei, amnistiază exilații şi prizonierii politici. Aici 
desfăşoară o muncă intensă: conduce activitatea Comitetului Central al P.M.S.D.R. şi 
ziarul bolşevic legal Novaia jizn, unde publică regulat articole în sprijinul 
organizaţiilor de partid în munca lor de zi cu zi. Participă la şedinţele Comitetului de 
partid din Petersburg, ia cuvîntul la adunările, conferințele şi consfătuirile de partid 
din Petersburg şi Moscova, se întîlneşte şi discută cu membrii de partid care veneau 
din toată Rusia. 

În 1907, după înfrîngerea revoluției, Lenin este nevoit să plece din nou în străinătate. 
Între 30 aprilie şi 19 mai (13 mai şi 1 iunie) are loc la Londra Congresul al V-lea al 
P.M.S.D.R., iar în august participă la Congresul Internaționalei Socialiste în Stuttgart. 

În ianuarie 1908 soseşte la Geneva, iar în februarie începe să lucreze la o carte de 
critică a filozofiei idealiste contemporane. ÎI vizitează pe Gorki pe Insula Capri. Între 
mai şi octombrie elaborează Materialism şi empiriocriticism (la Geneva şi Londra). 
În noiembrie 1909 se mută la Paris şi ia contact cu mișcarea muncitorească franceză. 
Este publicată cartea Materialism şi empiriocriticism - principala sa operă filozofică - 
în care apără şi dezvoltă materialismul dialectic şi materialismul istoric şi sintetizează 
din punct de vedere filozofic datele ştiinţelor naturii. 

În august 1910 participă la Conferinţa celei de-a doua Internaţionale la Copenhaga, 
iar în vara anului 1911 susține cursuri la şcoala de lîngă Paris. În ianuarie 1912 are 
loc Conferința de la Praga, unde se pun bazele unui partid independent al 
bolşevicilor. La 22 aprilie (5 mai) apare primul număr al ziarului Pravda, publicat în 
Petersburg. Pentru a fi mai aproape de Rusia, Lenin se mută de la Paris la Cracovia 

În martie 1913 publică Destinele istorice ale învățăturii lui Karl Marx şi Trei izvoare 
şi trei părți constitutive ale marxismului, cu ocazia a 30 de ani de la moartea lui Karl 
Marx. Elaborează programul marxist în problema națională, program pe care îl 
expune în Note critice în problema naţională (1913) şi Dreptul naţiunilor la 
autodeterminare (1914), iar în 1914 scrie articolul Karl Marx (Scurtă schiță 
biografică şi expunere a marxismului) 

La izbucnirea războiului, în august 1914 Lenin este arestat de poliția austriacă şi ținut 
închis 11 zile. După ce este eliberat din închisoare, se mută în Elveţia şi ia atitudine 
categorică împotriva războiului, arătînd caracterul lui imperialist. Între 1914-1915 
lucrează la cele 10 caiete de conspecte şi extrase (majoritatea din Hegel) cunoscute 
sub numele de Caiete filozofice. 

În septembrie 1915 se întruneşte la Zimmerwald (Elveţia) prima conferință a 
internaționaliştilor împotriva războiului. La conferință Lenin formează un grup de 
stînga, susținînd consecvent atitudinea împotriva războiului imperialist. Între ianuarie 
şi iulie 1916 scrie Imperialismul, stadiul cel mai înalt al capitalismului, în care face o 
analiză marxistă a imperialismului şi dezvoltă în mod creator marxismul potrivit cu 
noile condiţii istorice. În februarie 1916 se mută la Zurich. În aprilie 1916 are loc a 
doua conferință a internaţionaliştilor, cea de la Kienthal, care contribuie la gruparea 
elementelor internaţionaliste care vor forma mai tîrziu Internaționala a treia, 
Comunistă. 

După ce în Rusia autocraţia a fost îndepărtată în februarie 1917, Lenin se întoarce din 
emigrație. Scrie celebrele Teze din aprilie, susţinînd transformarea revoluţiei 
burgheze în revoluție socialistă. La 3 (16) aprilie soseşte la Petrograd, unde 
muncitorii îi fac o primire triumfală. 

În iunie are loc primul Congres al Sovietelor de muncitori, soldaţi şi ţărani. În iulie, 
guvernul provizoriu emite împotriva lui Lenin un ordin de arestare. Lenin este nevoit 
să plece în Finlanda. Între 26 iulie şi 3 august (8-16 august) se desfăşoară al VI-lea 
Congres al P.M.S.D.R. (bolşevic) în Petrograd. Lenin, urmărit de guvernul 
provizoriu, nu poate să asiste la congres. În august şi septembrie scrie cartea Statul şi 
revoluția în care dezvoltă teoria marxistă despre stat. 

Într-o serie de articole şi de scrisori adresate Comitetului Central şi Comitetelor de 
partid din Petrograd şi Moscova, Lenin cheamă, în septembrie 1917, la organizarea 
insurecției armate. La 7 octombrie Lenin vine ilegal din Finlanda la Petrograd. Pe 
baza raportului său, Comitetul Central adoptă la 10 octombrie o rezoluţie cu privire la 
insurecția armată. 

În noaptea din 24 spre 25 octombrie, Lenin soseste la Smolnii şi preia conducerea 
directă a revoluţiei care începuse. La 25 octombrie 25 (7 noiembrie) se deschide al I- 
lea Congres general al Sovietelor din Rusia, care proclamă trecerea întregii puteri în 
mîinile Sovietelor. La 26 octombrie, la cea de-a doua şedinţă a Congresului, Lenin 
prezintă două rapoarte, în care propune şi argumentează decretele asupra păcii şi 
asupra pămîntului. Este ales preşedinte al Consiliului Comisarilor Poporului. 

În perioada de după revoluţia din 1917, Lenin redactează decrete, scrie apeluri şi 
articole, ia cuvîntul la mitinguri şi adunări, militează pentru unitatea mişcării 
muncitoreşti internaționale şi subliniază posibilitatea de realizare pe căi diferite a 
revoluțiilor socialiste în funcție de specificul condiţiilor concrete din fiecare ţară. În 
martie 1919 este formată Internaționala a III-a, Comunistă. În primăvara anului 1920 
scrie «Stângismul» - boala copilăriei comunismului 

După terminarea războiului civil, organizează munca de refacere a economiei 
naționale, susţine planul de electrificare a ţării (GOELRO) şi trecerea de la politica 
„comunismului de război“ (aplicată în timpului războiului civil şi bazată pe predarea 
surplusurilor de produse agricole necesare pentru aprovizionarea muncitorilor şi 
armatei) la „noua politică economică“ N.E.P. (înlocuirea predării produselor cu 
impozitul în natură, țăranul căpătînd astfel posibilitatea de a-şi vinde pe piaţă 
surplusul de produse agricole, creîndu-se o cointeresare economică directă). 

La 20 noiembrie 1922 Lenin ia cuvântul la plenara Sovietului din Moscova în 
problema politicii interne şi externe. A fost ultima sa cuvântare. În atentatul săvîrşit 
de socialiştii-revoluţionari asupra sa în august 1918, Lenin fusese grav rănit, ceea ce 
i-a deteriorat mult sănătatea. La sfîrşitul anului 1922 se îmbolnăveşte grav, dar în 
timpul bolii nu şi-a încetat activitatea 

Pe 30 decembrie 1922, la primul Congres unional al Sovietelor este proclamată 
Uniunea Republicilor Sovietice Socialiste. Într-o serie de articole - Pagini de jurnal, 
Despre cooperaţie, Despre revoluţia noastră, Mai bine mai puţin, dar mai bine - 
Lenin face în 1923 bilanțul muncii depuse în anii revoluţiei şi schițează planul de 
construire a socialismului (industrializarea, electrificarea întregii economii naţionale, 
transformarea agriculturii pe baze socialiste, realizarea revoluţiei culturale). 
Condiţiile grele de viață din timpul ţarismului, încordata sa activitate teoretică şi 
practică şi consecinţele rănii i-au subminat forțele şi i-au scurtat viața. La 21 ianuarie 
1924, Lenin a încetat din viață la Gorki, lîngă Moscova. 

Lenin a dezvoltat marxismul ca teorie a legilor revoluţiei proletare şi ale construirii 
socialismului, indisolubil legată de practica revoluţionară. În România, unele lucrări 
ale lui Lenin au fost traduse şi publicate începînd din 1912. Pe lîngă publicarea unor 
lucrări separate sau opere alese, începînd din 1950 au fost editate Opere în 40 de 

volume, iar din 1960 a început editarea Operelor complete (55 volume) care s-a 
încheiat în 1970, între care: 

1895: Friedrich Engels 1902: Ce-i de făcut? 

1904: Un pas înainte, doi paşi înapoi 

1905: Două tactici ale social-democraţiei în revoluția democratică 

1909: Materialism şi empiriocriticism 

1913: Trei izvoare şi trei părți constitutive ale marxismului 

1914: Dreptul națiunilor la autodeterminare 

1914: Karl Marx (Scurtă schiţă biografică şi expunere a marxismului) 

1916: Imperialismul, stadiul cel mai înalt al capitalismului 

1917: Despre sarcinile proletariatului în actuala revoluție [Tezele din aprilie] 
1917: Statul şi revoluția 

1918: Revoluţia proletară şi renegatul Kautsky 

1919: Marea inițiativă (Despre eroismul muncitorilor în spatele frontului. Cu 
prilejul „subotnicelor comuniste“) 

1920: «Stingismul» - boala copilăriei comunismului 

1920: Congresul al II-lea al Internaționalei Comuniste 

1920: Sarcinile uniunilor tineretului 

1921: Despre impozitul în natură 

1922: Scrisoare către congres 

1923: Despre cooperație . 
John Locke (1632-1704) este autorul căruia îi datorăm prima expunere articulată şi 
consecventă a unei viziuni liberale. În afara influenţei covârșitoare a operei sale 
asupra dezvoltărilor ulterioare din zone „teoretice” ale filosofiei (epistemologia, 
filosofia limbajului, teoria identității personale sau filosofia politică), merită semnalat 
şi impactul pe care gândirea sa l-a avut (deşi probabil că într-o manieră indirectă, mai 
ales prin intermediul reformulărilor oferite de autori precum William Blackstone şi 
Thomas Paine) asupra părinților fondatori ai Constituţiei americane, document care 
este adesea văzut ca o expresie politică practică a filosofiei liberale lockeene. 
Viaţa sa, una plină de evenimente agitate într-o perioadă istorică agitată, poate fi 
văzută ca o grăitoare infirmare a mitului cărturarului retras din societate. Renunţă în 
1666 la relativa siguranţă a unei cariere academice (devenise fellow la Christ Church 
College în Oxford), în favoarea unei participări mai active la viaţa publică. Din 
postura de consilier personal al protectorului său, Anthony Ashley Cooper (care 
ulterior va primi titlul de Conte de Shaftesbury), are ocazia de a se implica în 
procesele practice ale deciziei politice. Deţine diverse funcţii publice, între care aceea 
de secretar al Comisiei pentru Comerţ şi Plantaţii, activitate despre care se speculează 
adesea că i-a influenţat în mod decisiv viziunea despre economie. Suspectat de 
participare la un complot împotriva Coroanei, Locke fuge în 1683 în Olanda, de unde 
se întoarce doar după Revoluţia din 1688 (detronarea regelui catolic James al II-lea şi 
instalarea pe tronul Marii Britanii a lui William de Orania-Nassau). 

Principalele sale lucrări sunt elaborate în perioada exilului şi publicate imediat după 
reîntoarcerea în Anglia, în 1689: Scrisoare despre toleranță, Două tratate despre 
cârmuire şi Eseu asupra intelectului omenesc. Câteva lucrări de tinereţe, importante, 
deşi mai puţin cunoscute, au fost publicate postum; printre acestea, Eseuri asupra 
legii naturale (scrise în 1664) şi Eseu despre toleranţă (redactat probabil în 1667). 
Filosofia politică a lui John Locke este una de tip contractualist. Justificarea statului 
are ca punct de pornire consimțământul pe care şi-l dau indivizii, în starea de natură, 
instituirii sale. Starea de natură lockeană, spre deosebire de cea imaginată de Thomas 
Hobbes, este una populată de indivizi raționali şi purtători ai drepturilor naturale la 
viață, libertate şi proprietate (deşi uneori Locke foloseşte doar termenul „proprietate” 
pentru a se referi concomitent la viaţă, libertate şi posesiunile materiale). Singurul 
dezavantaj al unei astfel de stări anarhice este încălcarea drepturilor, ca rezultat al 
impunerii private a justiţiei. Prin urmare, motivul instituirii guvernământului ne dă şi 
principalul criteriu al limitării puterilor acestuia: singurul scop admisibil al cârmuirii 
este asigurarea respectării drepturilor, iar legitimitatea sa depinde de consimțământul 
celor cârmuiți. Dacă limitele legitimităţii sunt transgresate, rebeliunea devine 
justificată. 

Pe lângă ideea contractului social ca formă de garantare a drepturilor, şi nu a 
securităţii, îi datorăm lui John Locke o primă formulare a ideii separaţiei puterilor în 
stat, precum şi extrem de influenta teorie a achiziţiei inițiale a proprietăţii ca rezultat 
al „muncii” depuse de un agent asupra unei resurse. Deşi proprietatea privată are ca 
rezultat sporirea avuţiei disponibile a umanităţii, argumentul este unul de natură 
morală, bazat pe transferul proprietăţii naturale a fiecărui individ asupra propriei 
persoane (self-ownership) către obiectul extern cu care acesta şi-a „amestecat” munca 
(o condiție suplimentară a legitimității titlului fiind aceea a respectării „clauzei 
condiţionale” lockeene, ca aproprierea să nu înrăutățească situaţia celorlalți). 

György (Georg) Lukács (13 aprilie 1885, Budapesta - 4 iunie 1971, Budapesta), 
filozof, istoric literar şi estetician marxist ungur. 

Format la şcoala filozofiei clasice germane, Lukács a depăşit treptat influenţele 
kantianismului şi hegelianismului, eliberându-se critic de ele în evoluţia sa spre 
marxism. 

Autor a numeroase studii de istorie şi teorie literară, consacrate îndeosebi realismului 
din sec. 19, al unei istorii şi ample critici a întregii filozofii iraționaliste moderne 
(Detronarea rațiunii, 1951), Lukács s-a impus mai cu seamă ca estetician. 

În estetica sa, Lukács subliniază vocaţia umanistă a artei. Arta este o reflectare, însă, 
spre deosebire de ştiinţă, o reflectare antropomorfizantă şi antropocentrică. Prin 
aceasta, ea poate deveni „conştiinţa de sine a genului uman”, procesul creaţiei 
artistice presupunând ridicarea subiectivităţii la nivelul conştiinţei de sine generic- 
umane. Estetica lui Lukâcs este considerată astăzi ca depăşind teoria propriu-zisă a 
artei, ea dovedindu-se o adevărată fenomenologie a spiritului din perspectivă 
materialist-istorică 

Analizele consacrate vieţii cotidiene a omului şi formelor de gândire generate de ea, 
cercetarea solului originar pe care s-au înălțat treptat arta şi ştiinţa, ca obiectivări 
superioare ale spiritului, consecvenţa utilizării principiului metodologic al unităţii 
dintre geneză şi structură, dintre funcţia social-istorică a formelor conştiinţei şi 
organizarea lor l-au condus pe Lukács la construirea unei vaste ontologii sociale 
materialist-istorice în centrul căreia se află analiza categoriei fundamentale a muncii. 
Alte lucrări: 

Istoria dezvoltării dramei moderne (1907) 

Sufletul şi formele (1911) 

Teoria romanului (1920, trad. rom. 1978) 

Istoria şi conştiinţa de clasă (1923) 

Goethe şi timpul său (1946) 

Tânărul Hegel (1948) 

Existenţialism sau marxism? (1949) 

Romanul istoric (1955, trad. rom. 1977) 

Estetica Q vol., 1963, trad. rom. 1972-1974) 

Ontologia existenţei sociale (postum, 1972 -1974, trad. rom. parțial 1975 

Martin Luther (10 noiembrie 1483 - 18 februarie 1546), preot şi doctor în teologie, 
a fost primul reformator protestant, ale cărui reforme au fost aplicate în Bisericile 
Evanghelice-Lutherane. 

Reforma protestantă din Germania a fost începută de Martin Luther în 1517. El a 
încercat să reformeze Biserica Catolică medievală, dar datorită rezistenţei de care a 
dat dovadă, ea a fost împărțită în structura actuală. 

Martin Luther s-a născut în Eisleben, Saxonia pe data de 10 noiembrie 1483, părinţii 
lui fiind Hans şi Margaret Ziegler Luther. După puțin timp familia lui s-a mutat în 
Mansfeld, unde Hans (tatăl lui) a lucrat ca miner. Tânărul Martin a studiat la 
Magdeburg şi Eisenach înainte să se înscrie la Universitatea Erfurt. În 1505, îndrumat 
de tatăl lui, a început să studieze dreptul dar ulterior s-a dedicat carierei ecleziastice, 
devenind călugăr al ordinului augustinian. Martin Luther şi-a luat doctoratul în 
Teologie în anul 1512 şi a devenit profesor de ştiinţe biblice la extrem de prestigioasa 
Universitate Wittenberg. 

Seriozitatea cu care Luther şi-a susţinut vocaţia sa religioasă l-a condus la o criză 
personală adâncă: se întreba cum este posibil să reconcilieze cerinţele legii lui 
Dumnezeu cu inabilitatea omului de a le urma. El a găsit răspunsul în Noul 
Testament: Dumnezeu devenind om în Isus Cristos a împăcat omenirea cu el. Ceea ce 
era cerut omenirii nu era o respectare strictă a legilor şi a obligațiilor religioase ci un 
răspuns de credință, răspuns acceptat de Dumnezeu. Această credință trebuia să se 
bazeze pe dragoste, nu pe frică 

Această credinţă a lui Martin Luther l-a făcut să intre în anul 1517 în conflict cu 
Biserica Romană. Papa Leon al X-lea, pentru a strânge fonduri pentru construirea 
Bazilicii Sfântul Petru din Roma, a vândut indulgenţe credincioşilor. Aceste 

indulgenţe pretindeau a oferi anularea suferințelor vremelnice datorate păcatului 

odată iertat prin pocăință, în schimbul unei donaţii băneşti. Luther s-a declarat 

împotriva acestei practici. 

Pe data de 31 octombrie 1517, Martin Luther a afişat pe uşile bisericii din Wittenberg 

o listă cu Cele nouăzeci şi cinci de teze. Ele cereau interzicerea comerțului cu 

indulgenţe. Aceste teze au circulat repede prin Germania şi au cauzat o mare 

controversă. Papa a ordonat ca Luther să apară în faţa cardinalului Thomas Cajetan la 

Augsburg. Cardinalul i-a cerut să retragă tot ce a afirmat. Luther a spus că va face 

acest lucru doar dacă i se va dovedi pe baza Bibliei că el greşeşte. 

În 1521 papa, prin bula de excomunicare împotriva lui Luther, a cerut împăratului 

Carol al V-lea să-l execute. Acesta, în loc să satisfacă dorinţa papei, a convocat o 

adunare pentru examinarea lui Luther. Oficialii de la dietă i-au cerut să-şi retragă 

declaraţiile, dar el a refuzat şi a fost declarat indezirabil de către aceştia. 

A reuşit să scape de pedeapsă cu ajutorul prietenului lui, guvernatorul din Saxonia, 

care l-a ascuns în castelul din Wartburg, castel care se afla lângă Eisenach, sub 

pseudonimul de Cavalerul George. Cât timp a stat acolo el a început să traducă Noul 

Testament în limba germană. 

În sfârşit preocuparea principală a împăratului era războiul cu Franţa, şi astfel Martin 

Luther s-a reîntors la catedra de la Wittenberg. Încercările sale de reformare a 

Bisericii locale nu au avut succes în Europa Centrală în timpul vieţii sale, dar au fost 

continuate de discipolii săi. În anul 1524 mulţi țărani din Germania au folosit acest 

pretext al teoriei lui Luther pentru a se revolta. 

În anul 1525 Martin Luther s-a însurat cu o fostă călugariță, Katharina von Bora. 

Acest lucru demonstrează că el era împotriva impunerii celibatului preoților. Restul 

vieţii şi l-a petrecut scriind, ţinând predici şi organizând Reforma bisericii în Saxonia. 

El a murit pe data de 12 februarie 1546 la Eisleben — oraşul în care s-a născut. 

Luther este cunoscut ca „părintele reformei”. Intenţia sa nu a fost de a crea o nouă 

Biserică, ci înnoirea întregii biserici universale 

Gândirea sa politică însă, Luther o schiţează în Tratat asupra autorității temporale 

(1523): 

> S-a produs ruptura definitivă între cele două regate, al lui Dumnezeu şi al lumii; 
corpul uman, păcătos prin natura sa, trebuie înăbuşit şi pedepsit; 

> Devenit astfel liber, creştinul trebuie să se supună deciziilor prinților şi legilor 
societăţii; 

> Nu trebuie să existe opoziţie la deciziile prinților, cu o singură excepție: când 
aceştia ordonă supunerea față de papă (atunci aceştia se amestecă în treburi care- 
l privesc doar pe Dumnezeu); 

Chiar dacă „regatul meu nu aparţine acestei lumi” (citat după Hristos), omul poate să- 

şi caute bunăstarea în societate, prin intermediul familiei, proprietăţii. 

Halford Mackinder (1861-1947) este autorul celei mai durabile şi influente teorii 

geopolitice. Licenţiat al Universităţii Oxford, în decursul studiilor urmând o curriculă 

complexă: geologie, biologie, istorie, drept şi economie, Mackinder a manifestat un 

interes special pentru geografie. Convins că studierea ei este indispensabilă într-un 
mare imperiu colonial, el a reuşit să instituţionalizeze predarea acestei discipline la 
nivel academic, devenind în 1887 profesor şi fondator al Oxford School of 
Geography. În acelaşi an, a publicat un valoros articol (On the Scope and Methods of 
Geography), în care a conferit studiului geografiei funcţii şi obiective moderne. În 
perspectiva deschisă de Mackinder, dezvoltarea şi declinul diferitelor culturi şi puteri 
puteau fi înțelese în relaţia acestora cu configurările geografice: „Geografia politică 
n-ar fi existat niciodată, dacă nu s-ar fi raportat la geografia fizică şi n-ar fi admis că 
decurge din aceasta”. Mackinder a insistat asupra ideii că prezentul şi viitorul 
relațiilor internaţionale pot fi desluşite şi evaluate ținând cont de realităţile geografice 
şi locaţiile de putere din spaţiu. 

În anul 1904, mai întâi într-o conferință susținută la Societatea Regală de Ştiinţe şi 
apoi în studiul purtând acelaşi titlu (publicat în „Geographical Journal”), The 
Geographical Pivot of History, Halford Mackinder şi-a făcut cunoscută prima formă 
a teoriei sale geopolitice. Conform lui, istoria umană s-a desfăşurat sub determinarea 
unui conflict recurent între popoarele situate în ariile terestre şi cele aşezate în zonele 
costiere. În mai multe cicluri istorice, popoarele continentale s-au simţit datorită 
configurației geografice într-o situaţie de axfiere a puterii lor, şi au încercat să 
cucerească popoarele maritime. În antichitate, primele au şi reuşit în două rânduri; 
cucerirea polisurilor greceşti de către Macedonia, respectiv a Cartaginei de către 
Roma. Mackinder a localizat centrul puterii continentale în inima Eurasiei, arătând că 
acel „gigantic baros asiatic”, care mai încercase prin mongoli să cucerească Europa, 
tinde să îşi subordoneze zonele maritime. 

În complexa sa analiză, Mackinder a explicat că percepţia de autosufocare resimțită 
de popoarele continentale avea mai multe surse şi consecințe. Spaţiul imens al 
Eurasiei, dificil de străbătut şi de controlat suscitase construcții politico-statale 
autoritare şi primitiv-expansioniste. Pe de altă parte, condiţiile climaterice 
continental-excesive, precum şi accesul limitat la căile navigabile libere nici unul 
dintre marile fluvii eurasiatice nu se revarsă într-o mare deschisă au generat în 
permanență un sentiment de frustrare. Harta geopolitică elaborată de Mackinder în 
1904 delimita Eurasia (Pivotul Geografic al Istoriei) în trei zone: Aria Pivotală zona 
deplin continentală, care cuprindea Siberia, Rusia europeană şi avea tendinţe de 
lărgire spre Europa sud-blatică; Aria Interior Pivotală (Semicercul Interior) includea 
ambele maluri ale Atlanticului (numit oceanul de mijloc), Europa sudică şi Africa 
nord-sahariană; Aria Exterior Periferică (Semicercul Exterior) adică Asia Mică, de 
sud, sud-est şi extrem estică. 

Mackinder a făcut două remarci de mare importanță: a) odată cu epoca columbiană şi 
post-columbiană (de după marile descoperiri geografice), puterile maritime se 
situaseră într-o poziţie superioară față de cele continetale. Elementul care le 
avantajaseră pe primele fusese circulația nestingherită în spațiile maritime. Dar, în 
timpurile contemporane lui, datorită progreselor tehnologice, puterile continentale 
(interioare), dobândiseră o semnificativă mobilitate. Această capacitate de deplasare 

rapidă crea puterilor interioare (Rusia la stadiu potențial, Germania într-o 
temporalitate prezentă) posibilitatea de a se revărsa asupra spațiilor maritime şi de a 
surclasa puterile periferice; b) în acel context nou, Anglia pierdea beneficiile 
exteriorității sale faţă de Europa şi chiar Eurasia, fiind racordată direct la evoluţiile 
continentale şi parte integrantă a acestora. Soluţia recomandată de Mackinder indica 
păstrarea centurii periferice eurasiatice în posesia şi sub controlul puterilor maritime. 

Demersurile ştiinţifice ale lui Mackinder au fost puternic motivate de soarta Marii 
Britanii. De la debutul secolului, Halford Mackinder a câştigat statura unei 
personalități publice. El s-a aflat între fondatorii Coefficients Club, grupare a 
„tinerilor gânditori”, îngrijoraţi de declinul puterii britanice. În linia acestor eforturi, 
Mackinder a obţinut un mare succes, înființarea, atât de celebrei astăzi, London 
School of Economics, al cărei prim director a fost între 1903-1908. Liberal până în 
preajma declanşării războiului, Mackinder s-a alăturat conservatorilor, fiind numit în 
1919, de către Secretarul Foreign Oficce-ului, Lordul Curzon, în funcția de Înalt 
Comisar în sudul Rusiei. Experiența dobândită în acele împrejurări şi-a lăsat 
amprenta asupra celei de a doua lucrări majore a lui, Democratic Ideals and Reality: 
A Study în the Politics of Reconstructions, publicată în acelaşi an. 

Analizând evoluţia din timpul războiului, precum şi consecinţele ce decurgeau din 
Revoluţia Bolşevică, Mackinder a operat mai multe modificări terminologice pe harta 
geopolitică iniţială. Europa, Africa şi Asia au devenit Insulele Mondiale, denumire 
justificată prin faptul că reprezentau cel mai întins spaţiu terestru, înglobau cea mai 
mare parte din populația lumii şi constituiau aria în care se desfăşuraseră cele mai 
semnificative evoluţii din istoria umanităţii. Mackinder a reconfigurat Zona Pivotală, 
cuprinsă în imensitatea câmpiei nordice, care se întindea de la Hamburg la 
Vladivostok, şi i-a dat un nou nume Heartland (zona interioară). Geopoiliticanul 
britanic a inclus în Heartland zonele muntoase asiatice greu accesibile puterilor 
maritime şi bazinul fluviilor ce se deversau în Marea Baltică şi Marea Neagră. În 
această nouă configurare, din care făceau parte în mod evident Germania şi Rusia 

Mackinder a subliniat că o unificare a celor doi poli de putere ar atrage un pericol 
letal asupra Marii Britanii Europa de est juca un rol cheie. Faimosul său dicton arăta: 
”Cine conduce Europa de est comandă Heartland-ul, 

Cine comandă Heartland-ul, conduce Insulele Mondiale, 

Cine conduce Insulele Mondiale, stăpâneşte Lumea”. 

Mackinder a localizat mult mai precis puterile maritime. Acestea ocupau zonele 
costiere desfăşurate în jurul Europei, Africii şi din Oceanul Indian. Lor le-a adăugat 
şi America de Nord, împreună formând Promontoriul Mondial. În contrast cu puterile 
de Heartland, care dacă se mobilizau şi îşi uneau resursele puteau realiza cea mai 
mare concentrare de putere mondială, statele maritime îşi formaseră potenţialul de 
putere prin comerţ şi comunicaţii. „Şansa” supravieţuirii acestora din urmă consta în 
conservarea acestor deprinderi  psiho-sociale şi fizice şi în controlul centurii 
periferice a Eurasiei. 

Halford Mackinder şi-a continuat această viziune în studiul publicat în Foreign 
Affairs, XXI, July 1943, The Round World and the Winning of the Peace. Prospecția 
sa asupra consecinţelor celui de-al doilea război mondial indica ascensiunea Uniunii 
Sovietice în postura celei mai puternice puteri terestre de pe glob. Acea enormă 
acumulare de putere din Heartland putea fi contracarată doar prin crearea celei mai 
solide poziţii defensive posibile, prin alianța puterilor nord-atlantice. Acestea urmau 
să-şi extindă controlul şi asupra Germaniei, pentru a evita ca imensul potenţial 
economic şi miltiar al respectivei să fie acaparat în favoarea Heartland-ului. 
Mackidner a atras atenţia asupra faptului că puterile maritime îşi vor putea păstra 
vitalitatea numai dacă îşi vor reevalua raporturile cu lumea colonială şi vor accepta o 
redistribuire a beneficiilor şi creşterea standardului de viață din regiunile sărace. 
Niccolò Machiavelli (1469-1527) este primul mare filosof politic al Renaşterii, 
cunoscut în special pentru faimoasa sa lucrare Principele. 

Născut în Florenţa pe 3 mai 1469, Machiavelli a intrat în serviciul guvernului drept 
contabil şi a cunoscut succesul după proclamarea Republicii Florentine, în 1498. A 
fost secretar al consiliului de zece oameni care conduceau negocierile diplomatice şi 
supravegheau operațiunile militare ale republicii. Printre însărcinările sale s-au 
numărat vizitele la suveranul francez (în 1504, 1510-1511), la Sfântul Scaun (1506), 
şi la împăratul german (1507-1508). În timpul misiunilor sale diplomatice a cunoscut 
mulți dintre prinicipii italieni şi a putut să le studieze strategiile politice, în special 
cele ale ecleziasticului şi soldatului Cesare Borgia, care era preocupat la vremea 
respectivă de extinderea posesiunilor sale în Italia centrală. Din 1503 până în 1506, 
Machiavelli a reorganizat apărarea militară a republicii Florenței. Deşi armatele de 
mercenari erau în mod curent folosite în această perioadă, a preferat să se bazeze doar 
pe recrutarea de localnici pentru asigurarea unei apărări permanente şi patriotice a 
bunurilor publice. În 1512, când familia florentină Medici a recâștigat puterea asupra 
Florenței şi republica a fost dizolvată, Machiavelli a fost destituit din funcţie şi arestat 
pentru scurt timp pentru o presupusă conspirație împotriva noii puteri. După 
eliberarea sa, s-a retras pe un domeniu de lângă Florenţa, unde şi-a scris cele mai 
importante lucrări. În ciuda încercărilor sale de a câştiga încrederea casei de Medici, 
nu a recâștigat niciodată poziţia sa favorabilă în cadrul guvernului. Când republica a 
fost reinstaurată pentru scurt timp în 1527, a fost suspectat de mulţi republicani că ar 
susține casa Medici. În acelaşi an, a murit în Florenţa la 21 iunie. 

De-a lungul carierei sale, Machiavelli a căutat să creeze un stat capabil de a rezista 
atacurilor externe. Scrierile sale tratează principiile pe care este bazat un asemenea 
stat şi modalităţile prin care aceste principii pot fi implementate şi menținute. În 
opera sa cea mai cunoscută, Principele (1532), descrie metodele prin care un principe 
poate dobândi şi menţine puterea politică. Acest studiu, care a fost privit adeseori ca 
o sprijinire a tiraniei şi despotismului unor conducători precum Cesare Borgia, este 
bazat pe credința lui Machiavelli că un suveran nu este constrâns de normele etice 
tradiţionale: „Se pune astfel problema dacă este mai bine să fii iubit decât temut, sau 
invers. Răspunsul este că ar trebui să fii şi una şi alta; dar întrucât este greu să 

împaci aceste două lucruri, spun că, atunci când unul din două trebuie să lipsească, 
este mult mai sigur pentru tine să fii temut decât iubit”. În viziunea sa, un principe ar 
trebui să fie preocupat doar de putere şi să se supună doar regulilor care duc spre 
succes în acțiunile politice. Machiavelli credea că aceste reguli pot fi descoperite prin 
deducție din practicile politice ale vremii, ca şi ale perioadelor anterioare. 
Formularea de către Machiavelli a principiilor istorice inerente într-o guvernare 
romană pot fi găsite în al său Discurs asupra primelor zece cărți ale lui Titus Livius 
(1531). În studiul său, Machiavelli se îndepărtează de conceptele teocratice 
medievale asupra istoriei, atribuind evenimentele politice într-o mai mare măsură 
capriciilor omeneşti şi elementului neprevăzutului. În Discurs asupra primei decade 
a lui Titus Livius (1512-1519), din analiza şi interpretarea istoriei romane, autorul 
extrage următoarele: 
> Regulile guvernării sunt de aceeaşi natură cu regulile naturii, şi nu au nimic în 
comun cu morala; 
> Unitatea politică se sprijină pe actul care instituie statul (care defineşte o dată 
pentru totdeauna dreptatea, nedreptatea şi exerciţiul deplin al puterii); 
> Acest act (principiu) trebuie menţinut constant, şi se cere refăcut atunci când 
forţa principiului scade — indiferent de mijloacele utilizate de legislator sau de 
succesorul acestuia; 
>  Deţinătorul puterii de stat (individual sau colectiv) trebuie să facă totul pentru a 
conserva puterea, dar nu trebuie să fie un tiran. 
Printre celelalte lucrări ale sale se numără Arta războiului (1521) care descrie 
avantajele recrutării asupra trupelor mercenare. Istorii Florentine (1525) 
interpretează cronicile oraşului, din punct de vedere al cauzalităţii istorice. 
Machiavelli a fost de asemenea autorul biografiei Viața lui Castruccio Castracani 
(1520), precum şi câteva poeme şi o serie de piese de teatru, dintre care cea mai 
cunoscută e Mătrăguna (1524), o critică acidă şi obscenă a corupției societății 
italiene contemporane. Multe dintre scrierile sale au anticipat creşterea perioadelor 
succesive de state naționaliste. 
Numele său este şi folosit, sub forma de machiavelism, pentru a descrie principiile 
puterii politice, iar persoanele care folosesc aceste principii în viața politică sau 
personală sunt numiţi frecvent Machiaveli. 
Alfred Thayer Mahan (1840-1914) este recunoscut a fi fost primul geopolitician 
american. Născut într-o familie de militari, tatăl său a fost profesor de geniu la West 
Point, Maham a urmat o carieră identică, devenind la rându-i profesor la Newport 
Naval War College. Cursurile predate, despre istoria navală, l-au stimulat să 
reflecteze asupra importanţei strategice a mărilor şi oceanelor, atât ca spaţii de 
circulaţie şi transport, cât şi ca întinderi cu caracter defensiv. În ultimul deceniu al 
secolului al XIX-lea a publicat trei cărți astăzi recunoscute ca aparținând disciplinei 
geopolitice The Influence of Sea Power upon History, 1890; The Influence of Sea 

Power upon the French Revolution and Empire, 1892 şi The Interest of America în 
Sea Power, 1898 - care au revoluţionat gândirea strategică din domeniul naval. 
Admirator al lui Jomini, Alfred Mahan a preluat şi dezvoltat în domeniul maritim 
explicaţii şi teorii ale operațiilor militare. Pe lângă aceste teme specifice, Mahan a 
reflectat asupra importanţei oceanelor şi a valorii şi puterii deținute de cei care le 
controlau. Mahan a demonstrat avantajele de care beneficiau puterile maritime, faţă 
de cele continentale, prin controlul rutelor de transport şi prin condiţiile conferite de 
natură în a preîntâmpina agresiunile. Mahan a elaborat liniile strategice ale defensivei 
americane, arătând că S.U.A. nu pot să se bazeze doar pe protecţia conferită de 
distanțe. El a recomandat extinderea frontierelor defensive până la malul opus al 
oceanelor care udau țărmurile americane şi instalarea de baze strategice în insulele 
din Atlantic şi Pacific. Rolul flotei militare, dar şi al celei comerciale, devenea vital 
pentru conservarea puterii S.U.A. În plus, pentru a evita pericole imediate, S.U.A. 
trebuiau să controleze Bazinul Caraibelor şi în special Istmul Panama. 

În ultima sa lucrare majoră, Problem of Asia, 1900, Mahan a analizat aria Extremului 
Orient. El a reliefat perspectiva confruntării, în centura strategică situată între 30-40 
latitudine nordică, între puterile maritime (M.Britanie, S.U.A.) şi cele continentale 
(cel mai probabil Rusia). Soluția găsită de el conform intereselor puterilor maritime, 
era aceea a instituirii unui sistem de echilibru şi contrabalansare, prin flotă şi comerţ, 
care să fie controlat de puterile exterioare Eurasiei. 

âCu toate că s-a considerat pentru un timp emulul lui Mahan, generalul Homer Lea 
(Valor of Ignorance, 1909) s-a distanțat de acesta, opunând analizei empirice a 
primului o perspectivă considerată de el raţionalistă. Adept al concepției darwiniste, 
Lea a considerat că vigoarea statelor poate fi evaluată după aceleaşi criterii şi 
capacităţi, precum acelea arătate de un organism uman care se apăra de boli. Lea 
căzând în greşeala geopoliticienilor germani, de a vedea statele drept organisme vii. 
Homer Lea a tins să corecteze şi să completeze concepţia lui Mahan privitoare la 
elementele puterii navale sprijinite pe localizarea geografică. În acest sens, el a 
formulat un număr de legi naturale apriorice, din care puteau fi deduse scopurile 
politice şi obiectivele generale ale statelor: 

1. O putere navală nu poate fi protejată doar prin flotă, ci şi prin controlul zonelor 
costale înconjurătoare; 

2. Puterea unui stat maritim nu constă în numărul şi puterea navelor de război, ci mai 
ales în capacitatea de a preveni superioritatea maritimă a altor state; 
3. Interesul fundamental al unui stat maritim este acela de a evita situaţia în care un 
stat continental, cu acces la mările libere, să dobândească o putere navală 
semnificativă. 

Thomas Robert Malthus (14 februarie 1766 - 23 decembrie 1834) a fost economist 
britanic, fondatorul teoriei ce îi poartă numele, conform căreia populația creşte în 
progresie geometrică, în timp ce mijloacele de subzistență cresc în progresie 
aritmetică, cunoscută sub numele de malthusianism; ca o consecinţă a acestei relații, 
credea Malthus, sărăcia, bolile, epidemiile, războaiele sunt o binecuvântare pentru 

omenire, asigurând echilibrul între numărul populaţiei şi numărul mijloacelor de 
subzintență. 
În 1798 a publicat Eseu asupra legii populației: 
> Populația creşte în progresie geometrică, în timp ce mijloacele de subzistență 
cresc în progresie aritmetică; 
>  Suprapopulaţia şi mizeria muncitorilor din capitalism nu se datorează în primul 
rând exploatării, ci acţiunii acestei „legi naturale”; 
>  Epidemiile, foametea, războaiele restabilesc „în mod natural” echilibrul dintre 
numărul populaţiei şi cantitatea mijloacelor de subzistență; 
Neomathusianiştii susțin că populaţia trebuie redusă prin lichidarea „surplusului” pe 
cale artificială. 
Jacques Maritain (18 noiembrie 1882 — 28 aprilie 1973) a fost un filozof catolic 
francez. El este autorul autorul a peste 60 de cărţi şi este responsabil de revizuirea 
operei lui Toma d'Aquino pentru timpurile moderne. 
Art et scolastique, 1920 Theonas ou les entretiens d'un sage et de deux philosophes 
sur diverses matières inegalement actuelles, Paris, Nouvelle librairie nationale, 1921 
Antimoderne, Paris, Edition de la Revue des Jeunes, 1922 Réflexions sur 
l'intelligence et sur sa vie propre, Paris, Nouvelle librairie nationale, 1924. Trois 
reformateurs : Luther, Descartes, Rousseau, avec six portraits, Paris, Plon, 1925 
Réponse d Jean Cocteau, 1926 Une opinion sur Charles Maurras et le devoir des 
catholiques, Paris, Plon, 1926 Primaute du spirituel, 1927 Pourquoi Rome a parle 
(coll.), Paris, Spes, 1927 Clairvoyance de Rome (coll.), Paris, Spes, 1929 Le docteur 
angélique, Paris, Paul Hartmann, 1929 Religion et culture, Paris, Desclée de 
Brouwer, 1930 Distinguer pour unir ou Les degres du savoir, 1932 De la philosophie 
chrétienne, Paris, Desclée de Brouwer, 1933 Du regime temporel et de la liberté, 
Paris, DDB, 1933 Lettre sur l'indépendance, Paris, Desclée de Brouwer, 1935. 
Humanisme integral, Paris, Fernand Aubier, 1936 Les Juifs parmi les nations, Paris, 
Cerf, 1938 Questions de conscience : essais et allocutions, Paris, Desclée de 
Brouwer, 1938 Le crepuscule de la civilisation, Paris, Ed. Les Nouvelles Lettres, 
1939 Carnet de notes, Paris, DDB, 1965 Le paysan de la Garonne. Un vieux laic 
s'interroge à propos du temps present, Paris, DDB, 1966 
Karl Marx (5 mai 1818, Trier - 14 martie 1883, Londra), fondator al socialismului 
ştiinţific, al materialismul dialectic şi istoric şi al economiei politice ştiinţifice. 
Marx s-a născut la 5 mai 1818 în oraşul Trier din Prusia (Germania). A studiat 
dreptul la Universitatea din Bonn şi apoi istoria şi filozofia la Universitatea din 
Berlin. În 1841 Marx şi-a susţinut teza de doctorat intitulată Deosebirea dintre 
filozofia naturii la Democrit şi filozofia naturii la Epicur. În 1842, Marx devine 
redactorul Gazetei renane (Rheinische Zeitung) din Köln, care se transformă sub 
conducerea lui într-un ziar al democraţiei revoluţionare, dar care este interzis în 
martie 1843 de guvernul prusac. În 1843, Marx se căsătoreşte cu Jenny von 
Westphalen. 

În noiembrie se mută la Paris, unde editează (februarie 1844), împreună cu A. Ruge, 
Analele germano-franceze (Deutsch-Franzosische Jahrbücher). Aici publică articolul 
Contribuţii la critica filozofiei hegeliene a dreptului, în care se manifestă ca 
revoluţionar şi apărător al intereselor proletariatului. În august 1844, când Marx se 
întâlneşte la Paris cu Friedrich Engels, începe marea lor colaborare şi prietenie. 

Marx s-a ocupat în mod deosebit de economia politică, dând o primă şi aprofundată 
analiză critică a economiei politice burgheze în Manuscrise economice-filozofice din 
1844. În această lucrare abordează problema înstrăinării şi a dezumanizării omului în 
condiţiile societăţii capitaliste. În 1844 Marx şi Engels au scris Sfânta familie, în care 
încep să pună bazele concepției materialiste asupra istoriei. 

În 1845 Marx scrie Tezele despre Feuerbach, în care critică filozofia contemplativă şi 
schiţează o nouă concepţie despre om, întemeiată pe noțiunea de practică şi pe 
recunoaşterea esenței sociale a fiinţei umane. În Ideologia germană, scrisă de Marx şi 
Engels în 1845-1846, şi în Mizeria filozofiei, publicată de Marx în 1847, sunt 
elaborate fundamentele concepției materialiste asupra istoriei şi ale teoriei 
socialismului ştiinţific, odată cu combaterea socialismului mic-burghez şi a 
concepţiilor lui B. Bauer, Stirner, Proudhon etc. Criticând în toate aceste lucrări 
dialectica idealistă a lui Hegel, Marx dezvoltă dialectica ca teorie a realităţii şi ca 
metodă de gândire, îmbinând-o organic cu interpretarea filozofică materialistă a 
naturii, societății şi gândirii. „Filozofii n-au făcut decât să interpreteze lumea în 
diferite moduri; important este însă a o schimba”. 

La solicitarea Congresului al II-lea al Ligii Comuniştilor, la care aderaseră în 1847, 
Marx şi Engels elaborează programul acesteia, cunoscut sub numele de Manifestul 
Partidului Comunist, apărut în februarie 1848. În acest prim document-program al 
partidului revoluţionar al proletariatului internaţional, Marx şi Engels expun 
concepția comunistă despre lume, materialismul consecvent, care cuprinde şi 
domeniul vieţii sociale, dialectica, cea mai cuprinzătoare şi mai profundă teorie a 
dezvoltării, şi fundamentează concepția despre rolul istoric al proletariatului. 
„Proletarii n-au de pierdut în această revoluţie decât lanţurile. Ei au o lume de 
cîştigat. PROLETARI DIN TOATE ȚĂRILE, UNIŢI-VĂ!”. 

Expulzat din Belgia la izbucnirea revoluţiei din 1848, Marx pleacă la Paris, iar apoi la 
Köln, unde înființează, împreună cu Engels, Noua gazetă renană (Neue Rheinische 
Zeitung, iunie 1848 - mai 1849). În paginile acesteia militează pentru crearea pe cale 
revoluționară a unei republici germane democratice şi unite. După înfrângerea 
revoluţiei din Germania, este expulzat succesiv din Prusia şi Franţa şi se stabileşte 
definitiv la Londra. 

În emigrație, Marx şi Engels continuă activitatea revoluționară. În Adresa Organului 
central către Liga comuniştilor (1850) ei schiţează perspectivele viitoarei revoluții. 
Viaţa în exil a fost extrem de grea. În aceşti ani, Marx primeşte ajutor şi sprijin de la 
Engels, care din 1850 se stabilise la Manchester şi luase asupra sa o bună parte din 
grija pentru acoperirea nevoilor materiale ale familiei lui Marx. 

La Londra, Marx scrie Luptele de clasă în Franța (1850) şi Optsprezece Brumar al 
lui Ludovic Bonaparte (1851-1852), în care face bilanțul experienţei revoluțiilor 
burgheze din 1848-1849 şi sunt abordate probleme teoretice importante cum ar fi: 
legile dezvoltării sociale, natura şi rolul statului etc. 

Marx şi Engels îşi continuă activitatea revoluţionară şi, datorită lor, la 28 septembrie 
1864 este întemeiată, la Londra, Asociaţia Internaţională a Muncitorilor 
(Internaționala I). Marx a întocmit Manifestul constitutiv şi aproape toate 
documentele mai importante ale acestei organizații. 

În aceeaşi perioadă, Marx lucrează intens la principala sa operă, Capitalul. În 1859 
apare lucrarea sa Contribuţii la critica economiei politice. În celebra Prefaţă a acestei 
lucrări, Marx face o expunere sintetică a tezelor fundamentale ale materialismului 
istoric, iar în Introducere, publicată ca anexă la Conrribuţii..., el fundamentează 
metoda ştiinţifică a economiei politice, caracterizează procedeul ridicării de la 
abstract la concret, raportul dintre logic şi istoric etc. 

În 1867 apare primul volum al operei fundamentale a lui Marx, Capitalul, consacrată 
analizei procesului de producţie al capitalului. Al doilea şi al treilea volum ale acestei 
opere au apărut după moartea lui Marx, fiind pregătite pentru tipar de către Engels. 
Marx desăvârşeşte teoria valorii bazată pe muncă şi elaborează teoria plusvalorii, 
piatra de temelie a economiei politice marxiste. 

Organizează sprijinirea şi ajutorarea Comunei din Paris, de a cărei importanţă istorică 
mondială îşi dă seama imediat. În lucrări ca Războiul civil din Franţa (1871) sau 
Critica programului de la Gotha (1875), Marx dezvoltă teze fundamentale ale 
socialismului ştiinţific, făcând o analiză şi o generalizare profundă a experienţei 
istorice a Comunei din Paris şi a perspectivelor luptei de clasă a proletariatului, 
dezvoltând teoria revoluției proletare şi a statului. La 14 martie 1883, încetează din 
viață în exil, la Londra. 

În România, primele traduceri din lucrările lui Marx au apărut în 1883, iar printre 
cele dintâi lucrări editate se numără: Manifestul Partidului Comunist (1892), 
Cuvântul despre problema liberului-schimb (1893), Muncă salariată şi capital 
(1911). 

Marx a îmbinat munca ştiinţifică cu o intensă activitate revoluționară, militând 
consecvent pentru unitatea mişcării muncitoreşti internaționale. A fost creatorul 
teoriei şi tacticii revoluţiei proletare. Împreună cu Engels, a elaborat concepția 
revoluționară despre lume - materialismul dialectic. Extinzând această nouă concepţie 
despre lume vieţii sociale, Marx şi Engels au elaborat materialismul istoric - ştiinţa 
legilor de dezvoltare a societăţii. Crearea materialismului dialectic şi a 
materialismului istoric a însemnat o adevărată revoluţie în filozofie. Descoperind 
legile obiective ale dezvoltării sociale, a creat economia politică ştiinţifică. Pornind 
de la imposibilitatea de a se împăca înteresele de clasă ale proletariatului cu cele ale 
burgheziei, a arătat rolul istoric al proletariatului de creator al unei societăți noi, fără 


172 


EVOLUȚIA IDEILOR POLITICE 


exploatare umană. Marx a creat teoria socialismului ştiinţific, în opoziţie cu diferitele 
teorii ale socialismului utopic, care au existat pînă la el. 

Jules Michelet (1798 - 1874) este un istoric francez reprezentant al istoriografiei 
romantice. Doctor al Universităţii din Paris în 1819, profesor în 1827 la Ecole 
Normal Supsrieure, Michelet este cel care, în anii 1840, atrăgea la College de France 
sute de studenți fascinaţi de magia vorbelor sale, de exaltările şi convingerile sale 
politice. În 1827 publică Précis de l’histoire moderne, carte urmată de alte două 
lucrări tot de istorie universală- Histoire romaine şi Introduction à l'histoire 
universelle. Cele mai vaste şi importante lucrări ale sale sunt: Histoire de France, 18 
volume (1833-1867) şi Histoire de la Revolution française, 7 volume (1847-1853). 
Subiectele celor două lucrări sunt ample şi nu îi oferă posibilitatea unor cercetări 
amănunțite. De altfel, el nici nu îşi propune să fie de o rigurozitate extremă, ceea ce 
doreşte este să reînvie trecutul şi să-l folosească drept modalitate de a mobiliza 
spiritele. Lucrările au la bază multe documente de arhivă, la care se adaugă tradiţia 
orală (legendele şi miturile abundă în primele capitole din Istoria Franței) şi nu în 
mică măsură propria intuiţie. Michelet cunoştea foarte bine documentele de arhivă, 
fusese directorul secţiei de istorie a Arhivelor Naţionale Franceze din 1830, dar nu 
era interesat să folosească doar acest tip de documente după ce le-ar supune unei 
critici interne şi externe riguroase. Pentru el documentele pe care istoricul le foloseşte 
nu sunt doar nişte simple hârtii, ele sunt vieţi ale oamenilor, ale provinciilor şi 
popoarelor, totul trebuie să trăiască şi să vorbească prin ele. Pentru a face această 
istorie să trăiască a pus pe primul plan narațiunea, dramatică şi prezentată într-o 
formă literară deosebită, şi nu munca de investigaţie, nu metoda de lucru. Prin acest 
fel de a scrie istoria Michelet a încercat să ofere investigării trecutului un sens: istoria 
trebuie învățată pentru a putea face din prezent o durată a demnităţii umane. Metoda 
de lucru a lui Michelet derivă din concepţia sa filosofică asupra istoriei. Istoricul este 
un fel de demiurg capabil să dea viață epocilor trecute. Reînvierea trecutului 
înseamnă că istoricul este obligat să se implice în ceea ce scrie aducând în operă aerul 
timpului său. Concepţia sa este sinonimă cu cea a istoriei totale în care cel ce scrie 
trebuie să ţină cont de tot, pornind de la geografie şi până la arte, literatură, climat, 
alimentaţie, viață materială şi spirituală, religie şi drept. Sigur, i s-ar putea reproşa lui 
Michelet că dă frâu liber imaginaţiei, că istoria sa este prea largă, că ipotezele nu sunt 
dovedite, că este omul intuiţiilor şi nu al analizelor, că istoria sa se pune în slujba 
luptei de cucerire a libertăţii popoarelor şi că pune prea mult accent pe valoarea 
formativă a istoriei. Deşi nu a lăsat în urma sa o metodă de lucru bine instrumentată, 
nici programe de cercetare şi nici elevi, Jules Michelet rămâne cel mai citit şi mai des 
invocat istoric francez, ultimele reeditări ale lucrărilor sale din 1973 şi 1982. 

John Stuart Mill (20 mai 1806 — 8 mai 1873), filosof şi economist britanic. Tatăl 
său, filosoful utlitarist James Mill, şi-a supus fiul unui experiment pedagogic extrem 
de ambițios, astfel că micuțul John Stuart vorbea greaca la vârsta de trei ani, latina la 
opt şi învăţa logica la doisprezece, iar economia politică la treisprezece. În 1843, 
publică prima sa carte importantă, Un sistem de logică, urmată în 1848 de Principiile 

economiei politice. În 1851, Mill se căsătoreşte cu Harriet Taylor, cu care are o 
relaţie sobră şi intelectualizată, soţia sa fiind primul recenzent al oricărei lucrări 
elaborate de Mill în perioada căsniciei. În 1859, publică Despre libertate şi 
Consideraţii asupra reformei parlamentare, iar în 1861 Utilitarismul, în care-şi 
formulează în termeni neechivoci distanțarea faţă de versiunea teoriei morale 
utilitariste propuse de Bentham. În 1865, este ales membru al Parlamentului, poziţie 
pe care o va pierde peste doar trei ani. Publică în 1869, în fine, Supunerea femeilor, 
care fusese scrisă încă din 1861. 

Multe dintre argumentele formulate de Mill au devenit locuri comune în orice istorie 
intelectuală a liberalismului. Pledoaria sa din Despre libertate în favoarea libertăţii de 
exprimare rămâne un exemplu de claritate conceptuală şi forță argumentativă. De 
asemenea, avertismentul lui Mill că democraţia, concepută ca presupunând o formă 
de suveranitate nelimitată a majorităţii, se poate transforma într-o „tiranie a 
majorităţilor” (cel puţin la fel de arbitrară şi repugnantă ca şi tirania exercitată de un 
singur om), ar trebui să dea în continuare destule motive de reflecţie teoreticienilor 
secolului XXI. 

În privinţa justificabilității intervenţiei statului, John Stuart Mill acceptă teza 
dominantă printre membrii Şcolii Clasice de economie (al cărei ultim mare 
reprezentant istoric a fost), şi anume că /aissez-faire-ul trebuie să reprezinte regula 
principială, iar intervenţiile statului excepţia (cu alte cuvinte, că povara argumentării 
trebuie să cadă întotdeauna pe umerii celor care susțin cutare sau cutare formă de 
intervenție). 

Totuşi, etichetarea lui Mill ca autor liberal prin excelență trebuie însoțită de câteva 
precizări. Ea este oarecum exagerată dacă se referă la totalitatea poziţiilor întâlnite în 
opera sa. Simpatia cu care a privit eforturile socialismului utopic sau teza sa că nu se 
poate vorbi despre o superioritate morală intrinsecă a proprietăţii private faţă de cea 
colectivă sunt departe de a reprezenta „mărci specifice” ale liberalismului. Pe de altă 
parte, dacă privim această etichetă ca un mod de a caracteriza o atitudine intelectuală, 
lucrurile se schimbă. Ataşamentul ferm faţă de principiul individualismului 
metodologic şi încrederea în virtuțile discuţiei critice ne dau întreaga măsură a unui 
spirit profund liberal. 

Ludwig von Mises (29 septembrie 1881 — 10 octombrie 1973) este reprezentantul cel 
mai de seamă al Şcolii austriece de drept şi economie. În opera lui Mises, liberalismul 
îşi găseşte o fundamentare a cărei coerenţă şi rigoare intelectuală sunt greu egalabile. 
Pentru gânditorul austriac, ordinea proprietăţii private este conceptul ce subsumează 
perfect filozofia politică liberală. În opinia sa, toate celelalte realizări teoretice majore 
ale liberalismului - pledoaria pentru libertate, toleranță, pace -pot fi înţelese drept 
consecinţe fireşti ale dreptului la proprietate privată. 

Numele lui von Mises este inextricabil legat de disputa privind imposibilitatea 
calculului economic în socialism. Într-un eseu din 1919, Calculul economic. în 
societatea socialistă, economistul austriac demonstrează cum o economie socialistă, 
care este lipsită de sistemul de preţuri al pieţei libere şi în care proprietatea privată 

asupra bunurilor de capital este abolită, nu permite alocarea eficientă a factorilor de 
producţie şi nici calculul rațional al costurilor. Concluzia analizei sale este că 
socialismul distruge cooperarea socială, sistemul preţurilor şi diviziunea muncii. 
Mises şi-a dezvoltat teoria inițială într-un tratat publicat în 1920, Socialismul, unde, 
printre altele, face o critică demolatoare a diverselor forme de socialism precum şi a 
sistemelor pseudo-socialiste. 

Cea mai importantă lucrare rămâne însă Acţiunea umană (1949), „biblia economică a 
omului civilizat”, după cum a caracterizat-o Murray Rothbard. Mises construieşte un 
sistem economic dedus rațional din cateva axiome, data ultimă fiind acţiunea umană. 
„Este ştiinţa economică dezvoltată ca disciplină deductivă, pe firul implicaţiilor 
logice ale existenței acțiunii umane”, a spus Murray Rothbard despre „magnum 
opus”-ul misesian. Cele mai importante contribuţii ale lui Mises sunt: evidenţierea 
caracterului redistributiv şi destabilizator al inflaţiei ca urmare a etatizării sistemului 
bancar, legătura necesară dintre moneda sănătoasă şi instituţia proprietăţii private 
ş.a.m.d. 

Alte lucrări: Teoria banilor şi a creditului (1922), Birocraţia (1944), Teorie şi istorie 
(1957). 

Charles-Louis de Secondat, Baron de La Brède et de Montesquieu (18 ianuarie 
1689 — 10 februarie 1755) a fost una din cele mai complexe figuri ale iluminismului 
francez. 

A activat în calitate de consilier (1714) în parlamentul de la Bordeaux, devenind 
preşedintele acestuia (1716-1728) după moartea unuia din unchii săi, căruia i-a 
moştenit titlul şi funcţia. În 1728, a devenit membru al Academiei Franceze. Opera sa 
majoră, Scrisori persane (1721), s-a bucurat de un succes imens şi imediat. 

Cartea este concepută sub forma unei colecții de scrisori, despre care se presupune a 
fi fost scrise de călători în Persia şi de prietenii acestora din Europa. Aici, autorul a 
satirizat şi a criticat instituţiile franceze. În calitate de teoretician, a scris în 1734 o 
disertaţie istorică ştiinţifică asupra înfloririi şi decăderii Romei: Considerations sur 
les causes de la grandeur des Romains et de leur decadence (Consideraţii asupra 
cauzelor măreției şi decadenţei romanilor). Principalele lucrări: 

Les causes de l'écho 

Les glandes renales 

La cause de la pesanteur des corps 

La damnation éternelle des païens (1711) 

Système des Idées (1716) 

Lettres persanes (1721) 

Le temple de Gnide (1724), roman 

Histoire véritable d'Arsace et Ismenie (1730), roman 


VYYVYVYvYvYvYvYY 


Considerations sur les causes de la grandeur des Romains et de leur decadence 
(1734) 
De l'esprit des lois (1748) 

> La defense de « L'Esprit des lois » (1750) 

> Pensées suivies de Spicilege 

Thomas Morus, în engleză Thomas More, (n. 7 februarie 1478, Londra - d. 6 iulie 
1535, Londra) a fost un scriitor şi filozof englez, cancelar al Angliei, executat pentru 
statornicia sa în credința catolică, statornicie concretizată în refuzul de a-l recunoaşte 
pe regele Angliei drept cap al Bisericii. 

În aprilie 1535 a fost închis în Turnul Londrei, deodată şi din acelaşi motiv ca şi 
cardinalul John Fisher. Acesta din urmă a fost executat înaintea lui Thomas Morus, 
pe 22 iunie 1535. 

Este autorul romanului Utopia, în care este descrisă geografia unei insule imaginare, 
de fapt numele vine din limba greacă, „utopos” însemna în afara lumii. Thomas 
Morus este creatorul Utopiei moderne. 

Thomas More a descris o societate complet organizată pe baze raționale, descoperită 
de un explorator, Raphael Hythlodaeus. 

Utopia lui Morus se baza pe o Republică, unde toate proprietăţile erau comune. Ea 
constituia o versiune perfecționată a Republicii, descrisă inițial de Platon în care 
existau numai părţile bune ale unei societăţi, de exemplu egalitatea perfectă sau lipsa 
războaielor, în timp ce relele fuseseră deja eradicate, de exemplu sărăcia, mizeria, 
boala. Era o societate cu legi puţine, care nu avea avocaţi şi nu-şi trimitea cetăţenii la 
război, căci armata ei se baza pe mercenari recrutați din ţări vecine. 

Thomas Morus, un laic foarte credincios, care a dorit să devină preot, s-a inspirat 
probabil din structura organizatorică a mănăstirilor. Thomas Morus a trăit în perioada 
când Renaşterea începea să pătrundă în Anglia, iar vechile idealuri medievale, 
inclusiv cel monastic erau în declin. Unele idei ale lui Thomas Morus reflectă o 
nostalgie pentru trecutul medieval. Cartea sa a servit fondării societăţilor lezuiţi care 
au înființat aşa numitele Reduccionesfolosite pentru creştinarea şi civilizarea 
indienilor Guarani. 

Cartea sa s-a bucurat de un succes uriaş astfel încât cuvântul şi-a lărgit sensul inițial 
şi a început să desemneze concepte, modele societale, propuneri etc. Din acest motiv 
fiecarea autor care propune o utopie e un critic implicit al lumii în care trăieşte, şi ar 
vrea ca aceste elemente negative pe care le critică să dispară într-o lume imaginară. 
De obicei lucrurile dintr-o utopie sunt radicale, revoluţionare, inspiraționale, sau 
speculative. Astfel termenul de utopie a devenit un echivalent al idealismului. 

Benito Mussoli (1883-1945). Fondatorul fascismului italian, s-a născut la Predappio, 
la 29 iulie 1883, în familia unui fierar cu simpatii politice socialiste. Devenit 
invăţător, a călătorit un timp în Elveţia, unde a adoptat ideile anarhismului şi a 
practicat jurnalismul (deținând postul de editor al ziarului Partidului Socialist, Avanti, 
la Milano). În 1910 s-a căsătorit cu Rachele Guidi. Din această căsătorie au rezultat 
cinci copii. 

Pe plan politic, s-a remarcat mai întâi în 1911 când a ajuns în inchisoare datorită 
atitudinii sale de împotrivire faţă de războiul purtat de Italia în Libia. Aceeaşi poziție 
a adoptat-o şi la începutul Primului Război Mondial, dar şi-a schimbat rapid 

convingerile antirăzboinice devenind un militant activ pentru intrarea Italiei în război. 
Această schimbare de atitudine a determinat ruptura lui cu Partidul Socialist. 

În 1915 a început să editeze la Milano propria sa publicaţie, I! Popolo d'Italia, care 
va deveni organul de presă al mişcării fasciste italiene. 

În martie1919, după încheierea Primului Război Mondial, Mussolini a pus bazele 
Mişcării Fasciste (denumirea provine de la fasciile romane, simbol al puterii în Roma 
antică). În anii tulburi de la sfârşitul războiului această grupare politică naționalistă, 
antisocialistă şi antiliberală a atras rapid o parte a populaţiei debusolate de război, dar 
şi mulți industriaşi şi bancheri care se grăbeau să îi asigure sprijin financiar. Partidul 
lui Mussolini era văzut ca o alternativă posibilă față de pericolul răspândirii ideilor 
comuniste în rândul italienilor. 

În urma Marşului asupra Romei organizat de Mussolini împreuna cu adepţii săi, 
regele Italiei, Victor-Emmanuel al III-lea, a acceptat să-i încredinţeze liderului fascist 
formarea unui guvern de coaliție, la 28 octombrie 1922. Procesul de acaparare a 
puterii de către fascism era practic încheiat. Italia a devenit un stat totalitar, în care 
mijloacele de comunicare în masă erau cenzurate, partidele şi sindicatele erau 
interzise, întreaga viaţă politică gravitând în jurul Partidului Fascist, proclamat partid 
unic, şi a conducătorului său, Il Duce. În teritoriu, partidul era susţinut de 
organizațiile paramilitare ale Cămăşilor Negre şi Balillas (ale adolescenților). 
Concepţia lui Mussolini despre statul fascist, expusă în Doctrina fascismului, este 
edificatoare: „Pentru fascism totul se află în stat, nimic uman sau spiritual nu există 
în afara statului. În acest sens, fascismul este totalitar, iar statul fascist, sinteză şi 
unitate a tuturor valorilor, interpretează, dezvoltă şi dă forță vieţii întregului popor 
[...]. Fascismul este inamicul sindicalismului. Indivizii formează clasele în funcţie de 
interesele lor; ei sunt sindicalizați după diferitele activități economice care au interese 
asemănătoare; dar înainte de toate ei fac parte din Stat”. 

M. a transformat Italia într-un stat „corporatist“ în care, odată sindicatele desființate, 
patronii şi muncitorii au fost organizaţi în grupuri de interese economice comune (pe 
domenii de activitate) aflate sub controlul strict al partidului. De altfel, întreaga 
economie italiană era strict dirijată de stat, care finanța marile grupuri industriale. 
Totodată, a stins vechiul conflict dintre Biserică şi stat, prin acordul de la Lateran 
(1929) în urma căruia era recunoscută independenţa Vaticanului. 

Pe plan extern, Mussolini a adoptat o politică agresivă, în concordanţă cu pretenţiile 
de mare putere ale Italiei fasciste: în 1935- 1936 Italia ocupa Etiopia (în ciuda 
opoziţiei Societăţii Naţiunilor), din 1936 se implică în Razboiul civil din Spania în 
sprijinul fasciştilor lui Franco, în 1939 trecea la invadarea Albaniei. O data cu 
ascensiunea nazismului la putere în Germania (1933), Mussolini a devenit aliatul lui 
Adolf Hitler. 

Italia lui Mussolini a participat la al Doilea Război Mondial, de partea Germaniei, 
începând din iunie 1940. 

În iulie 1943, în condiţiile debarcării anglo-americane în Italia, regele Victor- 
Emmanuel al III-lea a luat decizia demiterii lui Mussolini şi arestarea acestuia. La 3 

septembrie 1943 Italia semna armistițiul cu Naţiunile Unite. Eliberat de o trupă 
germană, M. a fost dus în Germania, iar după o întrevedere cu Hitler a fost pus în 
fruntea unei Republici-marionetă, constituită sub control german în nordul Italiei. La 
28 aprilie 1945, partizanii italieni i-au capturat pe Mussolini şi amanta sa Clara 
Petacci şi i-au executat la Giulino di Mezzegra, lângă lacul Como. 

Friedrich Wilhelm Nietzsche (15 octombrie 1844, Râcken - 25 august 1900, 
Weimar) unul din cei mai importanți filozofi germani din a doua jumătate a secolului 
al XIX-lea, a exercitat o influenţă considerabilă, adesea controversată, asupra gândirii 
filozofice a generaţiilor ce i-au urmat. 

Nietzsche s-a născut într-o familie protestantă, tatăl său era pastor. Încă din tinerețe 
este confruntat cu problema credinței în Dumnezeu şi înclina mai de grabă spre 
ateism, fapt ce se va reflecta mai târziu în gândirea sa filozofică. Studiază filozofia la 
Universitatea din Leipzig. Lectura cărţii lui Arthur Schopenhauer, Welt als Wille und 
Vorstellung („Lumea ca voinţă şi reprezentare”) va constitui premiza vocației sale 
filozofice. În 1869, în vârstă de numai 25 de ani, este numit profesor la Universitatea 
din Basel şi ia cetăţenia elveţiană. Studiază filozofia antică greacă, în special pe 
reprezentanții perioadei presocratice, Heraclit şi Empedocle. Din motive de sănătate 
abandonează învățământul universitar şi, începând din anul 1879, peregrinează între 
Veneţia, Torino, Nisa şi Engadin, în căutarea unei clime prielnice. În 1882 cunoaşte 
pe Lou von Salome, pe care o cere în căsătorie, fiind însă refuzat. În acelaşi an, în 
timp ce se găsea la Nisa, începe să scrie lucrarea sa capitală, Also sprach Zarathustra 
(„Aşa grăit-a Zarathustra”), care va apărea în 1885. În 1888 se mută la Torino, unde 
va desăvârşi operele Gărzen-Dămmerung („Amurgul idolilor”) şi Ecce Homo. În ziua 
de 3 ianuarie 1889, în piaţa Carlo Alberto din Torino, are prima criză de nebunie, în 
cursul căreia are manifestări delirante, considerându-se Dionysos sau lisus. Este 
îngrijit până la sfârşitul vieţii de către sora sa, Elisabeth Foerster. Friedrich Nietzsche 
moare la 25 august 1900 la Weimar. 

Filozofia lui Nietzsche porneşte de la reevaluarea filozofiei şi artei Greciei din 
perioada istorică cea mai veche, în defavoarea clasicismului, văzut ca afirmare a 
viziunii raţionale şi, în consecință, decadent. În special tragedia greacă a fost 
interpretată ca o expresie a impulsului vital sau ca „moment dionisiac”. Nietzsche 
critică valorile fundamentale ale societăţii, ajungând la negarea oricărui principiu ce 
ține de cenzura transcendentă şi la afirmarea liberului arbitru ca destin imanent al 
omului. 

Conceptul de „voinţă de putere” joacă un rol central în gândirea lui Nietzsche, în 
măsura în care este pentru el - în sens metafizic - un instrument pentru înţelegerea 
lumii: „esența cea mai intimă a existenței este voința de putere". Proiectul lui de 
reevaluare a conceptelor tradiţionale ale metafizicei va antrena abolirea valorilor 
idealiste, în special ale creştinismului. Voința de putere este analizată ca relație 
internă a unui conflict, ca structură intimă a devenirii, ca pathos fundamental, şi nu 
numai ca dezvoltare a unei forțe. Această concepție permite depăşirea omului, nu 
eliminarea lui, ci abandonarea vechilor idoli şi a speranței într-o lume de dincolo, 

acceptarea vieţii în ceea ce comportă ea ca aspirație spre putere. Astfel, contrar 
falselor interpretări ale filozofiei sale, supraomul nietzschenian nu este un om 
atotputernic fizic şi intelectual, ci reprezintă o tendinţă în evoluție, aşteptată şi dorită 
de om. Omul reprezintă un lucru ce trebuie depăşit, este o punte şi nu scop (parabola 
acrobatului din Zarathustra). 

Pornind de la ipoteza voinţei de putere, Nietzsche dezvoltă o psihologie abisală, care 
pune pe prim plan lupta sau asocierea instinctelor, a impulsurilor şi afectelor, 
conştiinţa nefiind decât perceperea tardivă a efectelor acestui joc al forțelor 
subconştiente. Nietzsche face distincţie între morala slabilor şi cea a celor puternici. 
Asffel, în concepția lui, mila, altruismul, toate valorile umanitare, sunt de fapt valori 
prin care omul se neagă pe el însuşi pentru a-şi da aparenţa unei frumuseți morale şi a 
se convinge de propria sa superioritate. 

Nietzsche a dorit să restructureze societatea criticând aspectele culturii moderne, ale 
filozofiei oficiale universitare, negând ideile de civilizaţie şi acelea ale democraţiei. 
Pentru el, doar arta este singurul factor care justifică viaţa. În Die Geburt der 
Tragödie („Naşterea tragediei”), opune şi asociază figurile dionisiace şi cele 
apollinice, ambele născute din beţia simţurilor. Prima este o beţie a descărcării de 
energie, a doua o beţie pur vizuală. În consecință, Nietzsche adaugă o a treia formă: 
forţa voluntară care se manifestă în arhitectură. 

Filozofia lui Nietzsche a avut o influență considerabilă asupra culturii secolului al 
XX-lea (Thomas Mann, Andre Gide, Hermann Hesse, Sigmund Freud, Martin 
Heidegger, Emil Cioran). În anii 20, opera lui Nietzsche a fost revendicată de 
nazismul german şi de fascismul italian, interpretându-se în mod barbar ideea de 
„voinţă de putere” în sprijinul doctrinei totalitare. La aceasta a contribuit şi sora lui 
Nietzsche, Elisabeth Foerster, care a falsificat unele texte pentru a le utiliza fără 
scrupule în construirea unei ideologii străine de gândirea marelui filozof. Aceste false 
interpretări persistă, din păcate, şi în zilele noastre. 

Fatum und Geschichte, 1862 („Destin şi istorie”) 

Willensfreiheit und Fatum, 1862 („Libertatea voinţei şi destinul”) 

Homer und die klassische Philologie, 1868 („Homer şi filologia clasică”) 

Die Geburt der Tragödie, 1872 („Naşterea tragediei”) 

Unzeitgemăsse Betrachtungen, 1976 („Consideraţii inactuale”) 

Morgenrâăte, 1881 („„Aurora”) 

Die fröhliche Wissenschaft, 1882 („Ştiinţa veselă”) 

Also sprach Zarathustra, 1885 („Aşa grăit-a Zarathustra”) 

Jenseits von Gut und Böse, 1886 („Dincolo de bine şi rău”) 

Zur Genealogie der Moral, 1887 („Genealogia moralei”) 

Gâtzen-Dămmerung, 1888 („Amurgul idolilor”) 

Der Antichrist, 1888 („Anticristul”) 

Ecce Homo, 1888 


VYYVYVYVvYvYvYvYvYvYvY 


179 


EUGEN STRĂUŢIU 


Robert Nozick (16 noiembrie 1938 — 23 ianuarie 2002) este probabil cel mai 
cunoscut reprezentant al liberalismului filozofic în secolul XX. 
Anarhie, stat şi utopie (1974), principala sa lucrare, a fost considerată ca un moment 
de resurecție a teoriei „statului-minimal” şi contraponderea perfectă la social- 
democraţia teoretizată de John Rawls în O teorie a dreptății. Din punct de vedere 
liberal, Nozick dezvoltă trei idei importante în Anarhie, stat şi utopie: teoria statului- 
minimal, teoria îndreptăţirii şi, corelat, o critică a utilitarismului. În opinia lui Nozick, 
problema fundamentală a filosofiei politice este existenţa statului iar răspunsul său 
pentru această problemă este următorul: singurul stat justificabil moral este statul ce 
se limitează la asigurarea protecției indivizilor şi a proprietăţilor lor. Pentru 
gânditorul american, o societate este dreaptă dacă respectă următoarele principii: 

1. Un individ care dobândeşte o proprietate conform principiului dreptății în 

achiziție este îndreptăţit la acea proprietate; 
2. Transferul voluntar al proprietăţilor; şi 
3. Principiul rectificării, necesar istoric pentru a repara eventualele încălcări ale 
principiilor 1 şi 2. 

Indiferent de inegalitățile ce apar în urma aplicării acestor principii, rezultatul final 
este drept. 
Critica utilitarismului se bazează, în principiu, pe o idee kantiană - indivizii sunt 
scopuri în sine. În agregatele sociale ale utilarismului indivizii sunt doar mijloace în 
vederea atingerii unei anumite situaţii sociale şi, pe cale de consecință, drepturile 
indivizilor vor fi încălcate. Ulterior, în Viața supusă analizei (1989), Nozick şi-a 
reevaluat poziţia libertariană din Anarhie, stat şi utopie etichetând-o drept inadecvată. 
Alte lucrări ale filozofului american sunt Teoria normativă a alegerii individuale 
(1963), Explicații filozofice (1981), Natura raționalității (1993). 
Thomas Paine (29 ianuarie 1737 — 8 iunie 1809) este unul dintre cei mai redutabili 
exponenți ai tradiţiei liberale clasice în filiaţie lockeană. Deşi i s-a reproşat, uneori pe 
bună dreptate, că nu este un gânditor prea original, forţa stilului său şi capacitatea de 
a „traduce” gândirea liberală în limbajul comun au fost decisive pentru propagarea 
ideilor liberale în Lumea Nouă. Influenţa sa nu provine atât din faptul că ar fi adus în 
discuţie noi idei, ci din faptul că a ştiut, ca nimeni altul, să le exprime pe cele vechi. 
Englez de origine, emigrează în America în 1774, iar din februarie 1775 începe să 
editeze The Pennsylvania Magazine, o muncă ce-i va ocupa următorii doi ani. 
În ianuarie 1776, Paine publică Simțul comun, un pamflet care oferă justificarea 
teoretică a Războiului de Independenţă, prin investigarea rolului legitim al guvernării 
şi prin formularea principiului auto-determinării. Cartea s-a bucurat în colonii de un 
succes enorm (în anul apariţiei, s-au vândut peste 100.000 de exemplare, o cifră 
incredibilă pentru sfârşitul secolului al XVIII-lea). Un celebru pasaj al pamfletului 
capturează, într-o formă aproape paradigmatică, nucleul dur al liberalismului de secol 
XVIII: 

“Societatea, în orice formă, este o binecuvântare, pe când guvernarea, chiar 
şi în cea mai bună formă pe care ar putea-o lua, nu e decât un rău necesar 
(iar în cea mai rea formă, unul intolerabil).” 


Către sfârşitul deceniului, revine în Europa, unde devine tot mai mult interesat de 
mersul Revoluţiei Franceze. Deşi inițial primit cu simpatie de personalități 
intelectuale ca Edmund Burke (care adoptase o poziţie favorabilă coloniilor), el a fost 
repede dezamăgit de politica engleză. Disperarea sa „s-a transformat în dezgust” în 
1790, atunci când Burke şi-a publicat „Reflecţiile asupra revoluţiei din Franţa”. Paine 
a reacţionat în 1790 şi 1791, publicând cele două părţi din Drepturile Omului, un 
adevărat „tur de forță” polemic în apărarea teoriilor individualiste ale dreptului 
natural. 

George Orwell (25 iunie 1903 - 21 ianuarie 1950) pseudonimul literar al lui Eric 
Blair, scriitor englez, comentator al radio BBC, editorialist şi reporter, a luptat ca 
voluntar în Războiul Civil din Spania de partea comuniştilor. A scris romane, eseuri 
şi critică literară. 

Eric Blair s-a născut în Bengal, India, în 1903, fiind al doilea copil al lui Richard 
Walmesley Blair (un funcţionar din domeniul opiului) şi al soţiei lui, Ida Mabel 
Limonzin, fiica unui comerciant de ceai. În 1904 s-a mutat împreună cu mama şi sora 
lui în Anglia, fiind şcolit la Eton, o foarte bună universitate engleză. La un an după 
absolvire s-a angajat în cadrul Poliţiei Imperiale Indiene (în Birmania), perioadă pe 
care o va povesti în romanul Zile birmaneze (1934). 

După ce a lucrat în Franţa având profesii foarte diferite, s-a întors în Anglia şi a 
deschis un magazin sătesc. Sub pseudonimul George Orwell, a scris articole pentru 
ziare apoi în prima sa carte, Down and Out în Paris and London (1933) (Vagabond 
prin Paris şi Londra) şi-a descris experienţa de scriitor de stânga. A scris apoi alte 
trei romane, Burmese Days (1934), A Clergyman's Daughter (1935) şi Keep the 
Aspidistra Flying (1936). 

În 1936 lui Orwell i s-a comandat de către Victor Gollancz un documentar asupra 
şomajului din Nordul Angliei pentru editura engleză Left Book Club. The Road to 
Wigan Pier l-a consacrat pe Orwell drept unul dintre cei mai mari reporteri şi scriitori 
din Marea Britanie. 

Ca tendințe politice, Orwell a manifestat în permanență o simpatie față de cei de 
centru-stânga, fără a îmbrățişa însă ideologia comunistă, pe care o şi critică într-o 
formă cât se poate de radicală în fabula politică Ferma animalelor şi în romanul O 
mie nouă sute optzeci şi patru 

Orwell, un socialist convins, a plecat în Spania în decembrie 1936 ca să devină 
corespondent de război în timpul războiului civil spaniol. S-a alăturat însă voluntar 
Diviziei Lenin din Barcelona, unitate condusă de Partidul Muncitorilor de Unitate 
Marxistă (PMUM). 

În ianuarie 1937 Orwell, care avea grad de caporal a fost trimis să ia parte la ofensiva 
din Aragón. În luna următoare a fost mutat la Huesca. Dupa 115 zile petrecute în linia 

întîi a primit permisiunea să plece şi s-a întors la Barcelona. Aici a fost martor la 
Revolta din mai. 

Orwell s-a întors la Huesca pe 12 Mai. Avansat la gradul de locotenent secund avea 
sub comandă un pluton de 30 de oameni. A fost împuşcat în gât de un trăgător izolat 
şi a fost temporar paralizat pe partea stângă şi şi-a pierdut vocea. 

În spital a aflat că facțiunea partidului din care făcea parte a fost declarată ilegală, era 
în pericol de moarte dar cu ajutorul consulului englez din Barcelona, Orwell a fugit în 
Franţa. 

La întoarcerea sa în Anglia, Orwell şi-a descris experienţele din timpul Războiului 
Civil în Homage to Catalonia (1938). În carte a încercat să spulbere miturile 
propagandei diseminată de ziarele britanice, între care cele mai implicate erau ziarele 
de extremă dreapta şi cele de extremă stânga, Daily Worker, un ziar controlat de 
Partidul Comunist. Cartea, deşi era remarcabil scrisă s-a vândut doar în 1,500 de 
exemplare în următorii 12 ani. 

Orwell a mai publicat un roman (Coming up for Air) în 1939. În august 1941 Orwell 
a început să lucreze pentru Eastern Service of the British Broadcasting Corporation 
(B.B.C.). Sarcina principală consta să scrie editorialul unei emisiuni radiofonice în 
care să comenteze evenimente din cel de-al Doilea Război Mondial. Comentariile 
sale au fost difuzate mai apoi din 1941 până în 1943 în India. În aceeaşi perioadă 
Orwell a lucrat şi pentru ziarul The Observer . 

În 1943 Aneurin Bevan, editorul ziarului socialist Tribune, l-a recrutat pe Orwell 
pentru a scrie un editorial săptămânal, intitulat Cum îmi place (As I Please). Stilul său 
lucid şi clar l-a transformat într-un jurnalist de campanie imbatabil iar polemicile din 
această epocă conţin pagini de mare talent jurnalistic. 

Cartea următoare a lui Orwell, Ferma animalelor, era o satiră sub forma unei fabule a 
revoluţiei comuniste din Rusia. Cartea este puternic influenţată de experienţele sale 
din timpul Războiului Civil Spaniol. Cartea, i-a supărat pe foarte mulți prieteni cu 
convingeri de stânga inclusiv pe fostul său editor, Victor Gollancz, care i-a respins-o. 
Publicată în 1945, Ferma animalelor a ajuns în scurt timp una din cele mai populare 
cărți din Marea Britanie. 

Ultima carte scrisă de Orwell a fost influențată de sănătatea sa în declin şi de 
deziluziile politice față de guvernul laburist care a venit la putere ales cu o largă 
majoritate în alegerile generale din 1945 dar care era departe de propriile sale idei şi 
viziuni despre socialism. 

În 1945 Orwell a recenzat romanul anti-Utopic( distopic) Noi de Evgeni Zamiatin 
pentru gazeta Tribune. Cartea autorului rus avea să-i inspire romanul său propriu, 
Nineteen Eighty-Four. 

Publicată în 1949, cartea era o meditaţie asupra destinului tiraniei în viitor. Ea a avut 
un efect foarte puternic şi numeroase formule şi cuvinte au intrat în vocabularul de zi 
cu zi. Orwell a murit la Londra, în 1950, de tuberculoză. 

Robert Owen (14 mai 1771, Newtown - 17 noiembrie 1858, Newtown), socialist 
utopic englez. 

A criticat proprietatea privată, relațiile burgheze de familie şi religia, preconizând 
crearea unei societăți noi, pe care discipolii lui, pentru prima oară, au numit-o 
„socialistă“. Concepută de Owen ca o federaţie de colonii comuniste autonome, ea 
urma să desființeze proprietatea privată şi să înfăptuiască egalitatea socială ca şi 
îmbinarea muncii fizice cu cea intelectuală, a învățământului cu munca productivă, în 
vederea dezvoltării multilaterale a personalității. 
Continuator al iluminismului sec. XVIII, Owen a criticat societatea capitalistă în 
numele „raţiunii“, a văzut izvorul relelor sociale în ignoranță şi a considerat educaţia, 
cultura, autodesăvârşirea morală, ca factori hotărâtori ai progresului social. De aceea, 
el n-a înţeles necesitatea luptei politice a proletariatului şi a revoluţiei sociale. 
A încercat personal să înființeze colonii comuniste în S.U.A. (1825-1829), dar 
experiența a eşuat. Întors în Anglia, a luat parte la organizarea sindicală a 
muncitorilor şi la organizarea mişcării cooperatiste. 
Lucrarea sa principală este O nouă viziune asupra societății (1814): 
> Sistemul social deformat a născut beţia, hoţia, desfrâul — şi nu păcatul originar şi 
nici defectele individuale; 
> Capitalismul recompensează egoismul şi lăcomia; acesta trebuie înlocuit cu un 
nou siste, producția cooperatistă pentru folosul public, care să se sprijine pe un 
nou sistem de educaţie; 
> Principiile teoretice le-a aplicat în 1800 în Scoţia, într-o fabrică textilă: curăţenie, 
condiții de muncă relativ sigure, muncă redusă ca durată, interzisă copiilor sub 
10 ani — care erau educați pe cheltuiala proprietarului (scris, citit, socotit, 
valoarea cooperării); 
> Al doilea proiect l-a realizat în 1824 în Indiana (America de Nord), pe o 
suprafață de 30.000 acri, unde a întemeiat comunitatea socialistă „New 
Harmony”. La scurt timp aceasta a eşuat, iar proprietarul şi-a pierdut cea mai 
mare parte a averii. 
Platon (cca. 427 î.Hr. - cca. 347 î.Hr.) a fost un filozof al Greciei Antice, student al 
lui Socrate şi învățător al lui Aristotel. 
S-a născut într-o familie aristocratică, la Atena sau pe insula Egina, având ca tată pe 
Ariston (descendent al regelui Codros) şi mama Perictione (dintr-o familie înrudită cu 
Solon). Numele de naştere Aristocles; Platon a fost o poreclă primită datorită 
pieptului său lat. Copilăria este marcată de războiul peloponesiac şi luptele civile 
între democrați şi aristocrați. La 20 de ani devine discipol al lui Socrate şi a rămas 
alături de el vreme de 8 ani, până la moartea acestuia. Înclinaţiile poetice, talentul în 
domeniul teatrului le-a înnăbuşit şi s-a dedicat total filosofiei. La moartea lui Socrate 
(399 î.e.n.) nu a putut fi de faţă, fiind bolnav. Condamnarea nedreaptă a maestrului 1- 
a îndemnat să-l reabiliteze (Apologia lui Socrate) dialogurile de tinereţe poartă marca 
puternică a filosofiei socratice. Refugiat o vreme la Megara, se bucură de prezenţa lui 
Euclid, alt discipol al lui Socrate. Realizează mai multe călătorii: Egipt — se 
familiarizează cu matematica; Cirene — intră în legătură cu matematicanul Teodor; în 
coloniile din Italia de Sud — face cunoştinţă cu pitagoreicii; în Sicilia, la Siracuza — 

invitat de tiranul Dionysios cel Bătrân. O tradiţie îndoielnică spune că Dyonisios cel 
Bătrân l-a vândut pe Platon ca sclav în Egina deoarece îi considera supărătoare 
prezența, dar prietenii l-au cumpărat şi eliberat din sclavie. Acest fapt ar putea 
explica hotărârea lui Platon de a se retrage din politică şi de a deschide o şcoală 
filosofică la Atena, lângă gimnaziul închinat lui Heros Akademos, de unde şi numele 
Academia. Organizarea şcolii era asemănătoare societăților pitagoreice, cu o ierarhie 
bine structurată. Şcoala va funcționa aproape 1000 de ani; unul dintre obiectivele cele 
mai importante fiind acela de a contribui la pregătirea politică a oamenilor politici. 
Academia lui Platon este închisă în 529 e.n. la ordinul împăratului lustinian. După ce 
împlinise deja 60 de ani, Platon a mai efectuat două călătorii la Siracuza, în speranța 
de a-l influenţa pe Dionysios cel Tânăr pentru proiectele sale de reformă politică şi 
filosofică. Din păcate proiectul eşuează definitiv. S-a stins din viață cum spune 
Cicero „cu condeiul în mână” (scribens mortuus est). 
Este cel dintâi filosof de la care ne-au rămas scrieri complete: 35 de scrieri şi 13 
scrisori ( dintre care doar una, a 7-a, se pare că este autentică). El a impus forma 
Dialogurilor, în care problemele filosofice sunt abordate prin dialogul dintre Socrate 
şi diverşi cetăţeni atenieni. 
Cronologia Dialogurilor a fost stabilită ca fiind următoarea: 
> Dialogurile de tinereţe: Apărarea lui Socrate (care nu este un dialog propriu — 
zis), Eutyphron, Criton, Protagoras, Ion (Platon), Laches, Lysis, Charmides , 
Republica (cartea I). 
> Dialoguri de mijloc (perioada de trecere de la influenţa covârșitoare a lui Socrate 
la propria teorie a Ideilor): Gorgias, Menon, Eutidem, Hippias Minor, Cratilos, 
Hippias Maior, Menexene 
> Dialogurile de maturitate: Banchetul, Phaidon (Fedon), Phaidros (Fedru), 
Republica (cărțile II — X) 
> Dialogurile de bătrâneţe: Teaitetos, Parmenide, Sofistul, Timaios, politicul, 
Philebos, Critias, Legile (dialog neterminat) 
Teoria Ideilor — nucleul filosofiei platonice se regăseşte în Phaidon, Republica 
(cărțile VI — VII), Banchetul şi Phaidros. - Distincția existența sensibilă/ existenţa 
inteligibilă este baza teoriei Ideilor; planul existenţei sensibile este acela al realităţii 
aparente, accesibilă cunoaşterii prin simţuri, lumea Peşterii care fundamentează 
opinii (doxa); planul existenţei inteligibile este acela accesibil doar cunoaşterii de tip 
rațional, lumea din afara Peşterii, lumea Formelor Pure, a Ideilor, lumea metafizică a 
realităţii esenţiale. - Dialectica — metoda prin care se ajunge la cunoaşterea Ideii, 
obiectul conoaşterii adevărate (episteme); procedeul prin care ne ridicăm din lumea 
sensibilă în lumea suprasensibilă, metafizică; în cunoaşterea metafizică intervine 
intelectul analitic (dianoia) şi intelectul pur (nous). Mitul peşterii este o imagine 
alegorică a lumii şi a modului cum poate fi cunoscută. Mitul este prezentat astfel: 
într-o peşteră s-au născut şi au crescut înlănțuiţi nişte oameni. Singura lor modalitate 
de contact cu exteriorul este printr-un perete lateral de la gura peşterii prin care 

răzbate lumina soarelui, iar pentru acei oameni, singura lor modalitate de a lua 
„cunoştință” de ceea ce este afară (animale, fenomene meteorologice), este prin acest 
perete lateral pe care se conturează umbrele din afară. Pentru aceşti oameni înlănțuiti, 
peretele este lumea lor. Dacă, însă, vreunul dintre aceşti locatari ai peşterii reuşeşte să 
se dezlănţuie şi va vedea adevărata lume, şi se va întoarce la consortiţii săi, aceştia îl 
vor considera nebun şi, asemeni, geniilor şi oamenilor de ştiinţă, va fi repudiat din 
mediul său social, ostil pentru el prin ideile sale îndrăzneţe şi neconforme cu ale 
majorităţii. - Ideile se caracterizează prin: 

Desemnează o existenţă absolută (sunt simple). 

Sunt o existență substanţială (există în sine şi prin sine). 

Reprezintă o existență eternă. 

Desemnează o existență universală (ideea închide în sine toate calitățile 
particulare). 

>  Desemnează o existenţă imuabilă (neschimbătoare). 

- Lumea sensibilă este o copie palidă a lumii Ideilor; corpurile fizice nu au realitate 
decât dacă participă (methexis) la Idei ca prototipuri (paradigma) ale lucrurilor 

- Mitul Peşterii (Republica — cartea a VII — a ) — simboluri: peştera — lumea sensibilă 
(a realităţii aparente); întunericul peşterii — ignoranța omului incult, limitat; lanţurile 
— prejudecățile, simţurile care ne limitează; focul — lumina cunoaşterii; umbrele de pe 
peretele peşterii — imaginile corpurilor fizice, aparențele care generează opinii 
întâmplătoare (păreri, rodul percepțiilor şi al imaginaţiei); corpurile purtate prin faţa 
focului — aparențele adevărate, realitatea fizică, generază opiniile adevărate (orthe 
doxa), suişul greu spre ieşirea din peşteră — drumul inițiatic spre cunoaşterea 
esenţială, cunoaşterea prin intelectul analitic; contemplarea lumii din afara peşterii — 
cunoaşterea metafizică, prin intelectul pur (episteme, cunoaşterea adevărată prin 
intelect şi rațiune); 

Soarele — Ideea Binelui (Perfecţiunea) - Sufletul se aseamănă cu Ideile pentru că este 
simplu, nemuritor, cunoaşte lumea inteligibilă printr-un proces de conversiune a cărui 
forță o constituie erosul (iubirea — are ca efect uitarea, în vederea dobândirii purității 
primare), cunoaşterea Ideilor este doar o reamintire (anamnesis) a sufletului 
încarcerat în corpul fizic (ideea corpului — închisoare este o reminiscență a 
orfismului), menirea sufletului este să pregătească omul pentru moarte (eliberarea 
sufletului nemurilor şi întoarcerea în lumea ideilor); condiţia eliberării definitive a 
sufletului este o viață virtuoasă; filosofia este pregătirea sufletului pentru 
recunoaşterea imortalităţii sale. 

Statul ideal este statul în care domneşte dreptatea (oikeiopragia), o virtute conform 
căreia fiecare tip uman se ocupă de ceea ce-i este orânduit prin funcţia sufletească 
dominantă: cei capabili de practicarea virtuţii raţiunii (înţelepciunea) elaborează legi, 
cei capabili de practicarea virtuţii părţii pasionale (curajul) se ocupă cu apărarea, iar 
cei înzestrați cu posibilitatea practicării virtuții corespunzătoare părții apetente a 
sufletului (cumpătarea) sunt responsabili de asigurarea resurselor. Avem astfel o 

ierarhie a unor clase sociale determinate natural: înţelepţi, militarii, respectiv 

agricultorii şi meşteşugarii. 

O altă coondiţie a oikeiopragiei (în afară de practicarea de către fiecare tip uman a 

acelor activităţi care i se potrivesc) este păstrarea ierarhiei claselor. Scopul statului 

este realizarea binelui tuturor: 

> Clasele sociale, orânduite ierarhic, corespund celor trei părți ale sufletului: clasa 
meşteşugarilor (demiurgii) corespunde părţii apetente, clasa războinicilor 
(apărătorii, phylakes) corespunde părții pasionale, clasa conducătorilor 
(archontes, filosofii sau înțelepţii) corespunde părții raționale; 

> Comunismul aristocratic — luptătorii şi conducătorii, pentru a nu fi ispitiți de 
putere sau de preocupări care nu sunt proprii virtuţilor lor, nu vor poseda nimic 
personal (proprietăţi, bani, femei) ci totul va fi în comun (casă, avere, femei, 
copii) ; 

> Femeile au aceleaşi drepturi şi obligaţii ca şi bărbaţii ; 

> Este o aristocrație a raţiunii, înţeleasă de unii exegeţi drept teocraţie laică, deşi 
statul raţiunii şi a contemplării Ideilor la Platon are şi un sens religios; 

> Armonia statului se realizează numai când conducătorii sunt filosofi, demiurgii îi 
hrănesc pe apărători şi conducători iar apărătorii se ocupă numai de siguranța 
statului; 

> Formele degenerate (imperfecte) ale statului: timocraţia — conducerea de către 
soldaţi; oligarhia - conducerea exercitată de cei bogaţi; democraţia — conducerea 
poporului (periculoasă pentru că încurajează ignoranața - înțeleasă de cei 
ignoranți drept gândire liberă -, promovarea scopurilor personale, egalitatea - cu 
sensul de părăsire a oikeiopragiei -, alegerea capricioasă a conducătorilor), 
despotismul — cea mai rea formă de corupere a puterii (un individ acaparează 
puterea şi conduce de dragul propriei măriri). 

Cetatea sau statul ideal conceput în dialogul Republica nu este un proiect politic ci o 

analogie utilizată de Platon pentru a putea răspunde la întrebarea ce indică tema 

dialogului: „Ce este dreptatea?”. Astfel, teoria facultăților şi virtuţilor sufletului, 

precum şi proiectarea ei asupra ideii de stat, reprezintă un model pentru identificarea 

formei dreptăţii ca oikeiopragia. Nici statul ideal, nici sufletul perfect armonizat în 

acord cu dreptatea, nu există în lumea sensibilă. În domeniul sensibil, al lucrurilor 

corporale, există numai formele corupte ale Ideilor sau paradigelor (fie că vorbim de 

Ideea de Cetate, fie de altele). 

Gheorghi Valentinovici Plehanov (29 noiembrie [11 decembrie] 1856 - 17 [30] mai 

1918, Terioki), revoluţionar şi teoretician marxist rus. 

Adept al narodnicismului la începuturile activităţii sale, Plehanov a aderat la 

concepția lui Marx curând după emigrarea sa în Elveţia (1880), afirmându-se prin 

opere ca: Socialismul şi lupta politică (1883), Cu privire la dezvoltarea concepției 

moniste a istoriei (1895, trad. rom. 1951), Rolul personalității în istorie (1898, trad. 

rom. 1945) etc. 

A analizat materialismul francez din sec. XVIII, concepţiile istoricilor francezi din 
perioada Restauraţiei, iluminismul, dialectica idealistă a lui Hegel, demonstrând locul 
deosebit şi rolul revoluţionar al teoriei lui Marx în istoria gândirii omeneşti. A adus 
contribuții importante îndeosebi în problema corelației complexe a formelor 
ideologice, a rolului istoric al maselor şi personalităţii şi a rolului ideilor în 
dezvoltarea socială. 

Prin lucrările sale de estetică, istorie şi critică literară (Scrisori fără adresă, 1899- 
1900; Arta şi viața socială, 1912 etc.), a dezvoltat concepția lui Marx despre artă şi 
literatură, accentuând, pe baza cunoştinţelor antropologice contemporane lui, rolul 
muncii sociale în apariţia artei. În 1b. rom. au apărut Opere filozofice alese (1958) 
Polybios sau Polibiu, cca 201 - cca 120 î.Hr., fiul lui Lycortas. Om politic şi istoric 
grec, originar din Megalopolis. Autor a unei vaste istorii a lumii mediteraneene între 
218 î.Hr. (începutul celui de-al doilea război punic) şi 146 î.Hr. (cucerirea şi 
distrugerea Cartaginei). Interesul său se îndreaptă spre faptele militare şi politice, dar 
şi spre psihologia personajelor şi cadrul natural al evenimentelor pe care le relatează. 
Din cele 40 de cărți, câte numărau „ Istoriile”, s-au păstrat în întregime primele cinci, 
iar din celelalte, fragmente. În 167 î.Hr. ajunge la Roma ca ostatec. Polibiu l-a avut ca 
model pe Tucidide, iar el va fi la rândul său model pentru istorici până la Machiavelli 
şi Montesquieu. 

Acesta vede cheia succesului Romei în guvernământul său mixt: puterea nu 
este deţinută exclusiv de o persoană, un grup restrâns sau cei mulţi, ci amestecă şi 
echilibrează părțile bune din cele trei tipuri de organizare politică. 

Astfel, poporul exercită control asupra deciziilor prin adunări, în timp ce 
aristocrații controlează Senatul. În loc de monarh, republica foloseşte consulii pentru 
politica executivă. 

Alte analize de interes ale lui Polybius: 
> Deşi întreţin o formă de guvernare populară, romanii au insistat mereu că nu este 

o democraţie (pe care o asociau cu viciul, în timp ce republica promova virtutea); 
> Istoria este ciclică, pe principiul creşterii şi descreşterii. În analiza faptului 
istoric, esenţială este studierea cauzelor.; 
Istoria universală nu e un mozaic de istorii locale, ci se centrează pe ascensiunea 
Romei; pentru greci, cea mai bună soluţie este integrarea în noua ordine. 
Karl Raimund Popper (28 iulie 1902, Viena - 17 septembrie 1994, Londra) a fost 
un filozof englez de origine austriacă, considerat unul din cei mai mari filozofi ai 
ştiinţei din secolul al XX-lea. Fondator al raționalismului critic împotriva 
determinismului istoric, s-a opus oricărei forme de scepticism, convenționalism şi 
relativism în ştiinţă şi în activitatea umană în general, a susținut ideea unei societăți 
deschise (Open society), adversar implacabil al totalitarismului sub orice formă. 
Karl Popper s-a născut în Viena la 28 iulie 1902, într-o familie ebraică convertită la 
protestantism, fiu al unui avocat, cu preocupări de filozofie şi cultură clasică, care a 
transmis fiului său interesul pentru fenomenele sociale şi politice. După absolvirea 

gimnaziului, se înscrie în 1918 la Universitatea din Viena, unde studiază matematica 
şi fizica, apoi obţine şi titlul de Doctor în Filozofie (1928). 

ÎI interesesează Teoria relativităţii, respinge însă marxismul şi psihanaliza, 
considerându-le lipsite de fundament ştiinţific. Din aceste confruntări cu temele cel 
mai mult dezbătute în acel timp se cristalizează preocupările care vor forma centrul 
activităţii sale ulterioare, anume metodologia critică a ştiinţei. Devine un susţinător 
consecvent al raționalismului critic şi adversar hotărât al neopozitivismului cunoscut 
şi ca empirism logic dominant în mişcarea filozofică cunoscută sub numele de 
„Wiener Kreis” (Cercul vienez), ai cărui principali reprezentanti erau Moritz Schlick 
şi Rudolph Carnap. 

În 1937, sub amenințarea infiltrării nazismului care avea să ducă la anexarea 
(Anschluß) Austriei de către Germania, Popper se stabileşte în Noua Zeelandă, unde 
rămâne până în 1945 ca profesor la Canterbury University din Christchurch. 

În 1946 se întoarce în Europa şi, până la obţinerea titlului de emeritus (în 1969), 
Popper predă în calitate de profesor de logică şi de metodologia ştiinţei la School of 
Economics din Londra, care devine un renumit centru internaţional de cercetări în 
domeniul teoriei ştiinţelor. 

În anii şaizeci, împreună cu Hans Albert, a fost principalul combatant în disputa cu 
pozitivismul reprezentat de „Şcoala din Frankfurt” (Frankfurter Schule). În 1965, 
Karl Popper a fost înnobilat („night of the British Empire”), devenind „Sir”. A 
primit titlul de „doctor honoris causa” de la mai multe universităţi din Marea 
Britanie, Statele Unite ale Americii şi Noua Zeelandă. 

Popper a încetat din viaţă la 17 septembrie 1994 în Londra. 

În lucrarea sa principală „Logik der Forschung" („Logica cercetării”, 1934, Viena), 
Karl Popper dezvoltă „Teoria falsificării” drept condiție fundamentală a cercetării 
ştiinţifice. În contrast cu reprezentanţii „Cercului vienez”, Popper respinge principiul 
inducției, considerându-l lipsit de bază ştiinţifică, pentru că, de regulă, în special în 
domeniul ştiinţelor naturii, nu este niciodată posibil să se cerceteze şi să se 
experimenteze toate cazurile sau ipostazele din natură. De aceea, nici un sistem 
ştiinţific nu poate pretinde a fi în mod absolut şi pentru toate timpurile valabil. Se pot 
emite, cel mult, ipoteze de lucru cu caracter de model provizoriu prin care, în cel mai 
bun caz, se formulează probabilități. Este suficientă o singură abatere pentru 
infirmarea unei ipoteze, care rămâne numai atât timp adevărată, până când este 
invalidată (dovedită „falsă”). În ştiinţă nu se pot face progrese prin acel tip de 
experienţe, care nu fac decât să verifice legi încă valabile, ci prin probe, care 
dovedesc „falsitatea” lor şi, în consecință, conduc la formularea de noi ipoteze. O 
ipoteză este ştiinţifică, doar atunci când permite invalidarea ei. Teoriile, care în mod 
sistematic nu admit nicio contradicţie, respingând probele evidente constatate 
empiric, sunt pseudo-ştiințifice şi capătă astfel - datorită unor interese de grup, 
fanatismului sau nepăsării - un caracter ideologic. 

Popper extinde acest punct de vedere în opera sa de filozofie socială, „The Open 
Society and Its Enemies" („Societatea deschisă şi duşmanii ei”, 1945), în care apără 

democraţia împotriva oricărei forme de totalitarism, combătând atât concepţia lui 
Platon asupra societăţii cât şi materialismul istoric al lui Karl Marx. Progresul 
ştiinţific este favorizat numai de acele societăți în care sunt garantate libertatea 
gândirii şi libera confruntare a ideilor. Acestea sunt societăţile deschise, în contrast cu 
cele închise, în care domneşte autoritarismul politic pe baze ideologice contrare 
raționalismului critic. Pe această linie, Popper critică ceea ce el numeşte , Istoricism" 
(„The Poverty of Historicism”, „Mizeria Istoricismului”, 1957), concepţie, după care 
evoluţia istorică a umanităţii ar fi predeterminată pe baza unor reguli intrinsece. Se 
recunoaşte aici doctrina lui Marx asupra socialismului ştiinţific, care părăseşte terenul 
unei analize formulate de el însuşi, pentru a se face profetul unei societăți viitoare, 
legitimând regimurile autoritare. Popper consideră democraţia pluralistică, cu toate 
imperfecțiunile sale, ca formă de organizație statală care are drept scop garantarea 
libertăţii individuale şi a progresului relaţiilor interumane. Ea permite corectarea 
treptată a imperfecţiunilor prin reformele sociale. Rămâne însă totdeauna pericolul 
absolutizării unor principii, în contradicţie cu raționalismul critic 

„Logik der Forschung" (Logica cercetării), Viena, 1934, „The Open Society and Its 
Enemies" (Societatea deschisă şi duşmanii ei), Londra, 1945, „The Poverty of 
Historicism" (Mizeria istoricismului), Londra, 1957, „The Logic of Scientific 
Discovery”, Londra, 1959, „Conjectures and Refutations", Londra, 1963, „Objective 
Knowledge: An Evolutionary Approach", Oxford, 1972, „The Self and Its Brain: An 
Argument for Interactionism" (în colab. cu J.C. Eccles), Londra, 1977, „The Open 
Universe: An Argument for Indeterminism", Londra, 1982, „Realism and the Aim of 
Science”, Londra, 1982, „The Myth of the Framework: în Defence of Science and 
Rationality", Londra, 1994, „Knowledge and the Mind-Body Problem: în Defence of 
Interactionism", Londra, 1944. 

Pierre-Joseph Proudhon (15 ianuarie 1809, Besançon - 19 ianuarie 1865, Passy, 
Paris), economist, sociolog francez, teoretician al socialismului, considerat părintele 
anarhismului. 

În 1840 publică lucrarea sa de căpetenie, Ce e proprietatea?, întrebare la care 
răspunde: „Proprietatea e furt!”. Aceasta va suscita atenția autorităţilor judiciare, 
precum şi a lui Karl Marx, care va începe să corespondeze cu Proudhon. Acesta din 
urmă îi răspunde lui Marx, dar aceasta va stârni o neînțelegere ulterioară între cei doi. 
Proudhon denunță intoleranța lui Marx şi „religiunea rațiunii” (materialismul 
dialectic) pus pe picioare de Marx. Această scrisoare marchează opoziţia istorică 
dintre anarhiști şi marxişti. În urma cărţii Filosofia mizeriei a lui Proudhon, Marx va 
scrie Mizeria filosofiei. 

Lucrările sale importante sunt: Ce este proprietatea? (1840), Idee generală asupra 
revoluţiei în secolul al XIX-lea (1851), Despre principiul federativ (1865), Despre 
capacitatea politică a claselor muncitoare (1865). 

Friedrich Ratzel (1844-1904) este considerat primul dintre fondatorii geopoliticii 
germane, cu toate că el însuşi a numit aria preocupărilor sale drept geografie politică. 
Ratzel s-a străduit să continue demersurile mentorului său, cu scopul de a realiza o 

metodă cuprinzătoare şi eficientă care să sprijine studierea spaţiilor şi locuirii umane. 
În acest sens, el a adăugat instrumentelor folosite până atunci în cercetările 
geografice, elemente, metode şi constatări care proveneau din alte discipline, biologia 
şi istoria situându-se în prim-plan. În prima sa lucrare majoră, Antropogeografia, 
subintitulată Principii de aplicare a geografiei asupra istoriei, publicată între anii 
1881-1891, Ratzel a prezentat aparatul metodologic-interpretativ. Primul său demers, 
mărturisit, era acela al recuperării şi plasării mediului geografic în miezul ştiinţelor 
despre om, pentru a nu se ignora sau pierde dimensiunea evoluţiei acestuia ca parte a 
naturii. Ratzel a arătat că de-a lungul istoriei, oamenii s-au aflat într-o permanentă 
competiţie pentru spațiu: mai întâi în scopul obţinerii subzistenţei, în etapa 
următoare, pentru a obține un spaţiu în care să îşi poată consuma energia. În decursul 
acestui proces, considera Ratzel, cultura ca realitate supraorganică a fost factorul 
care a mediat raporturile dintre elementele fizico-geografice ambientale şi indivizii 
umani. Într-o primă etapă a organizării lor sociale, oamenii au reuşit să transforme 
mediul pe are îl locuiau într-un spațiu mai favorabil existenței umane. Ulterior, pe 
măsura evoluţiei şi dezvoltării statelor, a devenit evident faptul că diferitele culturi 
umane sunt inegal înzestrate şi sunt capabile, în măsuri diferite, să fructifice darurile 
naturii. 

În a doua sa lucrare importantă, Politische Geographie (1897), Ratzel a indicat că 
dezvoltarea istorică a statelor trebuia aşezată într-un raport comparativ cu înflorirea 
politică a popoarelor. Acest din urmă fenomen depindea de dimensiunea şi 
profunzimea raporturilor dezvoltate de popoarele în cauză cu solul locuit de ele. Prin 
urmare, concluziona Ratzel, statele trebuiesc a fi considerate organisme care, 
asemenea celor animale şi umane, sunt mai puternice sau mai slabe. Organismele 
statale îşi datorau existența grupului uman, popoarelor, şi nu indivizilor care le 
compuneau. Cu cât un popor era mai mobil această trăsătură nefiind caracteristică 
societăților primitive cu atât dobândea mai multă forță politică. Din această 
perspectivă, cunoaşterea şi comensurarea mărimii spaţiilor era direct subordonată 
suprafeţei în care circulau ideile şi proiectele politice ale popoarelor, existând 
concepții mai mari şi mai mici despre spaţii, în special primelor fiindu-le 
caracteristice tendinţele de extindere. Războaiele reprezentau astfel, transpunerea 
geografică a nevoii de mişcare şi expansiunea politică a popoarelor. 
Ratzel a identificat originea şi sursele constituirii forței politice a popoarelor în 
evoluția comunităților istorice ale indivizilor uniţi prin legături spirituale. În această 
perspectivă antropogeografia a fost metoda construită de Ratzel, care putea evalua, 
prin criterii şi mijloace comparative, performanțele atinse de varii comunități umane. 
Preluând viziunea dezvoltată de Kant asupra spațiului, Ratzel a subliniat rolul 
primordial jucat în decursul istoriei de ceea ce filosoful german, locuitor al 
Kânigsberg-ului, a numit Mittelpunkte sâmbure de civilizaţie. Mittelpunkte a 
devenit, de altfel, criteriul esenţial de analizare şi interpretare a statului în procesul de 
constituire organicistă a acestuia. Trei erau elementele de bază care asigurau funcția 
organicistă a acestuia: 

1. Spaţiul (der Raum) reprezenta suportul natural politic al statului, datorită 
raporturilor de natură istorică numite de Ratzel sângele şi pământul, poporul şi 
teritoriul. Organizarea politică a poporului şi a pământului a rezultat în întruparea 
unui organism personalizat antropogeografic. Organismul respectiv se distingea prin 
asumarea unei singure identități biologice şi geografico-culturale de către indivizii 
aceluiaşi popor. Consolidarea organismului politico-geografic al statului putea fi 
atinsă în două stagii: a) configurarea teritoriului naţional Lebensgebiete: b) realizarea 
şi organizarea spațiului vital Lebensraum. Ultimul stagiu era acela în care se decidea 
conservarea funcțiilor vitale şi chiar supraviețuirea organismului statal. 
2. Poziţia (die Lage) a fost considerată de Ratzel elementul aflat într-o relaţie directă 
cu formarea sâmburelui de civilizație  Mittelpunkte. Situarea într-o poziţie 
geografico-climaterică avantajoasă a generat formarea unor asemenea pulsari. Numai 
că, elementul geografic natural era valorizat de forța politică conferită de popor. Când 
acesta din urmă nu a mai fost capabil să-şi menţină forța politică, în ciuda condiţiilor 
geografico-climaterice favorabile, vezi decăderea statelor din Mesopotamia (văile 
Eufratului şi Tigrului), Egipt (valea Nilului), Romei, organismul antropogeografic a 
sucombat. Ratzel a explicat că, din punct de vedere antropogeografic, Europa s-a 
divizat în trei regiuni: mai întâi s-a constituit o regiune sudică civilizația 
mediteraneană suscitată de matricea greco-romană, ulterior, în nordul Alpilor, a luat 
ființă civilizația germanică; finalmente raportat la timpurile contemporane lui Ratzel 
a luat naştere o a treia regiune, în stepele răsăritene ale Europei, care le ameninţa pe 
primele două. Aşadar, Europa era alcătuită din trei arii antropogeografice, cea sudică 
latină, central-nordică germană şi estică de stepă slavă. 

3. Granițele (die Grenzen) reprezentau produsul mişcării inițiate dinspre 
Mittelpunkte. Situată la periferia teritoriului statal, economic şi al poporului, graniţa 
nu rămânea o simplă linie de demarcaţie, ea devenind un organ periferic, dar foarte 
important al statului în creştere. Ratzel a enumerat trei mijloace generate din 
Mittelpunkte de lărgire a graniţelor: prin forţă militară şi războaie; prin comerţ; prin 
spirit şi comunicare, adică triumf cultural. 
În 1901, Ratzel a publicat ultima sa lucrare majoră, Despre legile de creştere spațială 
a statelor (Uber die Gesetze des raiimlichen Wachstums der Staaten). El a enumerat 
şapte legi, totodată etape, ale expansiunii statale. Expansiunea unor state urma să se 
producă pe seama altora. Procesul era generat de două categorii de factori: a) stimulii 
interni, proeminenți la popoarele care erau capabile să îşi însușească simțul spațiului 
(Raumsinn) şi şcoala spațiilor (die Schule des Raumses). Cele două însuşiri abilitau 
anumite popoare să îşi păstreze spaţiul propriu, pentru ca ulterior să obţină, chiar să 
îşi lărgească, spațiul vital, b) stimulii externi, adică spaţiile subpopulate, care 
atrăgeau revărsarea civilizațiilor fertile şi puternice, ale căror teritorii erau 
suprapopulate. 

Concluzia finală a lui Ratzel era că forța unei civilizații poate fi dovedită prin 
capacitatea acesteia de a desființa granițe. Marile civilizații, statua Ratzel, aveau 
indentităţi continentale şi ocupau geospaţii (un exemplu ales era cel nord-american). 

Germaniei îi revenea misiunea istorică de a-şi forma un geospaţiu european, 

revărsându-se în primul rând în ariile în care locuirea umană era la un nivel inferior. 

Friedrich Ratzel a utilizat frecvent expresia Volk ohne Raum (popor fără spaţiu) 

atunci când aprecia neatingerea încă de către germani, a spațiului vital. 

John Rawls (21 februarie 1921 — 24 noiembrie 2002) a fost un filozof american , 

profesor de filosofie politică la Harvard şi autorul lucrărilor: A Theory of Justice 

(1971), în care se fundamentează doctrinar bazele statului-providență şi a 

liberalismului  egalitarist (social), prin concilierea economiei de piaţă cu 

asistenţialismul, a libertăţii personale cu echitatea ajutorului acordat celor aflaţi în 

nevoie, a economiei keynesiene cu liberalismul; Political Liberalism, Justice as 

Fairness: A Restatement (Principiile revizuite ale Justiţiei formulate de John Rawls 

prevăd că fiecare persoană are dreptul irevocabil de a reclama o schemă adecvată şi 

totală de libertăţi fundamentale, valabilă şi pentru toti ceilalti. Inegalităţile sociale şi 

economice trebuie să satisfacă două condiții: mai întâi ele vor fi legate de functii şi 

poziţii deschise tuturor conform principiului egalității corecte de oportunităţi şi, în al 

doilea rând, ele vor fi în special în beneficiul celor mai dezavantajați membri ai 

socictăţii.), dar şi The Law of Peoples. 

Este considerat de către mulți drept cel mai important filosof politic al secolului XX. 

Jean Jacques Rousseau (28 iunie 1712 - 2 iulie 1778) a fost un filozof elveţian de 

limbă franceză, scriitor, compozitor, pedagog, autor dramatic, membru al Academiei 

Franceze; alături de Voltaire, personalitate majoră a secolului XVIII, a cărui 

ideologie a influențat Revoluţia franceză de la 1789; creator al prozei poetice 

franceze. 

Temele mari ale analizei sale sunt: 

Inegalitatea între oameni: 

>  Contestă dreptul natural teoretizat de predecesori, care vorbesc despre omul 
sălbatic în timp ce descriu omul modern; 

> Există două feluri de inegalităţi: naturală (diferenţa de vârstă, sănătate, forță 
fizică, calităţi spirituale) şi morală sau politică; 

> Societatea civilă este rezultatul unui şir de accidente, şi nu al necesităţii. 
Diviziunea muncii, apariția proprietăţii s-au produs prin accident; 

> În consecință, istoria nu este liniară, ci este o succesiune a „progresului şi 
decăderii, uneori chiar contemporane: fierul şi grâul au civilizat omul şi au dus la 
pierzanie specia umană”; 

> „Din clipa în care un om a avut nevoie de ajutorul altui om, din clipa în care el a 
observat că este folositor ca unul să aibă provizii pentru doi, egalitatea a dispărut, 
a apărut proprietatea, munca a devenit necesară şi pădurile vaste s-au 
transformat în câmpii surâzătoare ce trebuiau udate cu sudoarea oamenilor şi pe 
care au încolțit sclavia şi mizeria”. 

Pactul abuziv: 

Societatea politică este fondată pe baza unui contract rațional între membri („În 
loc să luptăm unii împotriva celorlalți, să ne reunim într-o putere supremă care să 
ne conducă după legi înțelepte şi care să îi apere şi să îi protejeze pe toți membrii 
asociației”); 

Acest contract este abuziv întrucât impune noi constrângeri celui slab şi sporeşte 
puterile celui bogat. Săracii „s-au aruncat în temniţă crezând că aceasta le va 
asigura libertatea”; 

Omul poate să denunțe acest pact din moment ce nu este de origine divină, ci 
este convenţional, artificial. 


Contractul social: 


> 


Contractul social nu este un contract de guvernare, căci „înainte de a examina 
actul prin care un popor alege un rege, ar fi bine să examinăm actul prin care un 
popor este un popor”; 

Nu este un contract încheiat între indivizi, ci contractul fiecăruia cu el însuşi, 
care transformă fiecare individ în cetățean; 

Clauza este una singură: transferul total al fiecărui asociat cu drepturile sale 
asupra comunității; 

Supunerea, benevolă şi egală pentru toți, redă individului libertatea morală: 
„doar ea îl face pe om cu adevărat stăpân pe el însuşi; stimularea dorințelor 
înseamnă sclavie, în timp ce supunerea în faţa legii, pe care ne-am impus-o, 
înseamnă libertate”; 

În urma acestui contract originar, care este unanim, toate delegările ulterioare ale 
guvernanților pe principiul majorităţii sunt îndreptățite, iar cei puţini trebuie să 
se supună celor mulți. 


Caracteristicile suveranităţii: 


> Este inalienabilă: „nu poate fi niciodată înstrăinătă, iar suveranul, care nu este 
decât o ființă colectivă, nu poate fi reprezentat decât prin el însuşi: puterea se 
poate transmite, voinţa însă nu”; deputaţii nu sunt reprezentanţii poporului, ci 
sunt comisarii săi. „Orice lege care nu a fost ratificată de popor este nulă”; 

> Este indivizibilă, pentru că „voinţa este generală sau nu; ea aparţine întregului 
popor sau numai unei părți din el”; aici se opune lui Montequieu; 

> Este infailibilă, pentru că „voinţa generală este întotdeauna dreaptă şi ține cont 
întotdeauna de utilitatea publică”; 

> Este absolută, dar există totuşi limite: când puterea suverană încearcă să rupă 
egalitatea, când împovărează mai mult un supus decât pe altul, afacerea devine 
particulară, nu mai este nici suverană şi nici absolută. 

Legea: 

> Este expresia voinţei generale şi nu poate fi decât opera poporului; 

> Dar poporul nu poate vedea singur adevărul, nu are nevoie de călăuze de felul lui 


Solon la Atena sau Calvin la Geneva (nici suveran, nici guvernant, ci simplu 
consilier în materie de rațiune); 

Se cere o proporție corectă între întinderea teritoriului şi mărimea populației, 
pentru a aplica mai corect legislația; 

Guvernul nu trebuie confundat cu suveranul, căci el este un funcționar, ministru, 
ofițer. Poate fi democratic, aristocratic sau monarhic. 


Interpretările operei lui Rousseau rămân dintre cele mai contradictorii: filozof 
iluminist care combate principiile luminilor; teoretician asupra dreptului natural care 
polemizează cu ceilalți susținători ai teoriei; promotor al revoluției liberale în aceeaşi 
măsură în care îi arată dezavantajele; individualist categoric care a pus bazalele unor 
argumente ale totalitarismului. 


VYVYVvYvYvvyY 


Discurs asupra ştiinţelor şi artelor - (1750) - (Premiul Academiei din Dijon) 
Discurs asupra originii şi cauzelor inegalității dintre oameni - (1755) 
Scrisoare către D'Alembert asupra spectacolelor - (1758) 

Contractul social - (1762) 

Consideraţiuni asupra orânduirii din Polonia - (1772) 

Scrisoare despre muzica franceză 

Profesiunea de credinţă a preotului din Savoia 


Claude Henri de Saint-Simon (1760-1825), care a publicat o în 1819 o Parabolă, 
care se completează cu alte lucrări cum ar fi Organizatorul (1819), Sistemul 
industrial (1821-1822), Catehismul industriaşilor (1822-1823): 


> 


> 


Omenirea trebuie să accepte o revoluție spirituală care va face să triumfe o nouă 
religie; 

Această religie nu propune salvarea într-o altă lume, ci realizarea umanității prin 
stăpânirea completă a lumii de aici. Astfel, fericirea şi virtutea vor fi prelungite 
la nesfârşit; 

În ipoteza că Franţa ar pierde pe francezii care sunt „cu precădere producători...; 
cei ce conduc lucrările cele mai utile pentru naţiune şi care o fac productivă în 
domeniul ştiinţelor, artelor şi meşteşugurilor... Franţa ar avea nevoie de cel puţin 
o întreagă generaţie pentru a remedia o asemenea nenorocire”. Dacă ar pierde pe 
nobilii de rang înalt, miniştrii, mareşalii, cardinalii, bogătaşii, marii proprietari, 
„Statul nu ar avea de suferit”; 

În acest caz, o revoluţie socială va trebui să încredinţeze puterea industriașilor 
(antreprenorii, bancherii, muncitorii calificaţi, agricultorii şi meşteşugarii) şi va 
elimina clasa politică — aristocratică şi democratică; 

Puterea ar fi exercitată de o cameră compusă din artişti, savanți, industriaşi, 
ingineri, care vor conduce societatea în felul unui consiliu de administraţie, a 
unei societăți comerciale, încercând să realizeze numai opere pacificate de 
utilitate pozitivă; 

Politica devine o ştiinţă pozitivă, „ştiinţa producţiei, adică ştiinţa care are drept 
obiect ordinea lucrărilor, cea mai favorabilă pentru toate felurile de producţie”; 

> Individul liber devine o ficţiune în lumea industrială; aici indivizii se reduc la 
rolurile lor sociale şi funcţiile lor productive; 
> Cunoaşterea ştiinţifică „pozitivă? va trebui aplicată în planificarea socială şi 
economică, de către o elită de experţi. Prin planificare se anticipează nevoile 
sociale, rezultând un sistem economic mai drept decât capitalismul „laissez- 
faire” — care duce la abundență şi risipă. 
Thomas Schelling este profesor la Universitatea din Maryland. De asemenea, a fost 
profesor de economie la Universitatile Harvard şi Yale. A publicat numeroase cărți, 
dintre care cea mai cunoscută, The Strategy of Conflict, este considerată a fi una 
dintre cărţile care au influenţat în mod hotărâtor politica geostrategică a ţărilor din 
Vest. 
Cartea lui Thomas Schelling, Strategia conflictului (1960), a lansat viziunea lui 
privind teoria jocurilor ca fiind o structură unificatoare pentru ştiinţele sociale. 
Îndepărtând atenţia de la jocurile cu sumă nulă, cum ar fi şahul, unde jucătorii au 
interese diametral opuse, a subliniat faptul că aproape toate problemele decizionale 
ale persoanelor conţin un amestec de conflicte şi interese comune şi că interacțiunea 
dintre cele două părți ar putea fi analizată efectiv prin mijloacele teoriei jocului non- 
cooperativ. 
Modul în care Schelling a arătat că până şi în cele mai radicale şi distructive 
confruntări strategice se pot crea, în mod paradoxal, prin simpla logică a confruntării 
şi amenințării reciproce, puncte de echilibru şi elemente de cooperare şi consens între 
cele două părți constituie o ilustrare antologică a gândirii strategice la lucru. 
Importanţa acestor idei este greu de exagerat, ele influențând profund strategia 
nucleară a SUA şi URSS. În linii mari, la început, strategia nucleară era văzută ca o 
cursă pentru administrarea primei lovituri. Avantajul strategic, spuneau, analiza şi 
doctrina asociată ei, sta de partea celui ce loveşte primul. Analizele de tipul celor 
făcute de Schelling diferitelor pattern-uri de raționalitate strategică răstoarnă însă 
această logică. Un exemplu simplu: dacă ruşilor, spune el, le este creată certitudinea 
că, dacă iniţiază un atac nuclear, SUA vor reuşi să menţină operaţională o capabilitate 
de contralovitură la fel de puternică, ei se vor abţine de la a iniţia atacul. Aceeaşi 
logică funcționează şi pentru americani. Se ajunge astfel la un echilibru al amenințării 
şi terorii. Dacă „logica primei lovituri” împingea spre o lovitură cât mai rapidă, 
alimentând o spirală a tensiunii între cei doi adversari, „logica celei de-a doua 
lovituri” împinge spre reținere. Atâta timp cât un principiu de raționalitate primează, 
iar SUA şi URSS îşi semnalează reciproc că au capacitatea de a administra o 
contralovitură, putem sta liniștiți - avem posibilitatea să folosim înarmarea nucleară 
ca instrument al păcii. Aceste concluzii au dus la refocalizarea strategiei SUA de la 
doctrina iniţierii unei lovituri masive în cazul detectării oricărei mişcări interpretabile 
ca preambul al unei lovituri iniţiate de sovietici, la doctrina creării, menţinerii şi 
semnalizării continue a existenței unei capabilități credibile de a administra o 
contralovitură. Aşa cum era de aşteptat, sovieticii s-au aliniat noii situaţii. Altfel, 
fascinația pentru atacul surpriză a fost anihilată, iar centrul de gravitație s-a mutat, de 

la încordarea de a nu fi victima unei surprize şi de la cursa de a fi primul ce loveşte 
(teoria loviturii decisive), către un sistem de monitorizare şi semnalizare reciprocă, şi 
astfel s-a ajuns ca „cel mai important eveniment al celei de-a doua jumătăți a 
secolului XX să fie unul care nu a avut loc”. Cu aceste cuvinte, Schelling a însumat 
această impresionantă realizare strategică: absenţa unui război nuclear între cele două 
superputeri ale Războiului Rece, în condiţiile unui cvasi-consens că acest război era 
inevitabil. 

Adam Smith (botezat pe 5 iunie 1723 - 17 iulie 1790) a fost un economist, om 
politic şi filozof scoţian. Lucrarea sa Avuţia naţiunilor, cercetare asupra naturii şi 
cauzelor ei a fost una din primele încercări de a studia dezvoltarea istorică a 
industriei şi comerțului în Europa. Această lucrare a ajutat la crearea economiei ca 
disciplină academică modernă şi a furnizat una dintre cele mai bune argumentări 
intelectuale pentru comerţul liber şi capitalism. 

Tatăl lui Adam Smith, un vameş, a murit înainte de naşterea sa; mama sa, fiică a unui 
proprietar bogat de terenuri, s-a dedicat cu multă grijă educatiei copilului bolnăvicios. 
Data exactă a naşterii lui Adam Smith nu este cunoscută, el a fost totuşi botezat la 5 
iunie 1723 la Kirkcaldy (comitatul Fife, Scoţia). 

A început studiile la vârsta de 14 ani, din anul 1737 până în 1740 la universitatea din 
Glasgow, unde a luat parte la cursurile profesorului Francis Hutcheson. 

Între 1740 şi 1746 a studiat filosofia la Colegiul Balliol din Oxford. 

În 1746 Smith s-a întors la Kirkcaldy. S-a străduit să îşi găsească o poziţie la 
universitate, dar nu a reuşit. Datorită bunelor relaţii ale mamei sale a primit oferta de 
a ţine un curs public la universitatea din Edinburgh în perioada 1748-1749. 

În anul 1751, la vârsta de numai 27 de ani, Adam Smith era profesor de logică la 
universitatea din Glasgow, iar în 1752 era profesor de filosofie morală, pentru care 
era şi mai bine plătit. Studenţii lui aveau vârste cuprinse între 14 şi 16 ani. Limba de 
predare era latina, Smith a fost însă un pionier al predării în limba engleză. 

În această perioadă s-a înprietenit şi cu David Hume 

N-a mai trăit să se poată bucura de succesul prietenului său, James Watt care a 
inventat maşina cu aburi. A murit în anul 1790. După moartea sa au fost arse, din 
dorința sa lăsată în testament, numeroase schiţe private. 

Publicarea cărții Bogăția Națiunilor a lui Adam Smith în 1776, este considerată 
originea Economiei ca ştiinţă. 

Este pentru propriul său profit ca omul să-şi angajeze capitalul în sprijinul 
industriei; astfel, întotdeauna va face un efort să-l folosească în industrie al cărui 
produs tinde să fie de mai mare valoare sau să-l schimbe pentru o cât mai mare 
cantitate posibilă de bani sau de alte bunuri... în asta constă, ca de altfel şi în multe 
alte cazuri, conduse de o mână invizibilă pentru a atinge scopul ce nu făcea parte 
din intenţia sa. Şi nici pentru societate nu este cel mai rău ca acest lucru să se 
întâmple. În căutarea propriului său interes, omul adeseori îl favorizează pe cel al 
societății decât atunci când vrea într-adevăr să o facă. 

George Soros s-a născut în 1930 în Budapesta, Ungaria. A emigrat în 1947 în Marea 
Britanie, unde a absolvit London School of Economics. În 1956 a emigrat în SUA, 
unde a început să acumuleze o mare avere printr-un fond internațional de investiţii, 
înfiinţat şi condus de el. Fiind student la London School of Economics, a făcut 
cunoştinţă cu lucrările lui Karl Popper, care au influențat profund gândirea sa şi mai 
târziu activităţile sale filantropice. 

George Soros a întemeiat prima sa fundaţie, Open Society Fund, la New York în 
1979, prima fundaţie în Europa - în Ungaria în 1984, şi fundaţia Uniunea Sovietică în 
1987. Acum finanţează o reţea de fundaţii şi programe care operează în peste 50 ţări 
din Europa Centrală şi de Est, fosta Uniune Sovietică, Africa, Asia, Haiti, Statele 
Unite ale Americii şi America de Sud. 

Pe lânga numeroase articole despre schimbările politice şi economice în Europa de 
Est şi fosta Uniune Sovietică, G. Soros este autorul cărților The Age of Fallibility: 
Consequences of the War on Terror (Weidenfeld & Nicolson, (2006); The Bubble of 
America Supremacy: Correcting the Misuse of American Power (2004), George 
Soros on Globalization (2002); Open Society: Reforming Global Capitalism (2000); 
The Crisis of Global Capitalism: Open Society Endangered (1998); Soros on Soros: 
Staying Ahead of the Curve (1995), Underwriting Democracy (1991); Opening the 
Soviet System (1990); The Alchemy of Finance (1987). 

George Soros este singurul proprietar al Soros Fund Management, o întreprindere 
privată de management al investiţiilor, care este principalul consilier al Grupului 
Quantum de Fonduri. 

Noţiunea societate deschisă a fost introdusă în terminologia ştiinţifică de Henri 
Bergson în 1932 şi dezvoltată ulterior în lucrările filozofului austriac Karl Popper, 
mai ales în „Societatea deschisă şi duşmanii ei”, scrisă în anii celui de-al doilea 
război mondial. George Soros a devenit adept al ideilor lui Popper, trecând el însuşi 
prin regimurile nazist şi comunist în Ungaria. 

În cartea „Soros despre Soros” George Soros expune propria interpretare a noțiunii 
societate deschisă: „În concepția mea societatea deschisă e bazată pe ideea că noi toţi 
acționăm în virtutea unei înțelegeri imperfecte. Nimeni nu deţine adevărul absolut. 
Deci, avem nevoie de o gândire critică, de organizaţii şi reguli ce permit oamenilor cu 
păreri şi interese diferite să trăiască în bună înţelegere; avem nevoie de o formă 
democratică a statului, care asigură o ordine a divizării puterii. Avem nevoie de o 
economie de piaţă, care oferă o legătură inversă şi permite corectarea greşelilor: e 
nevoie ca minoritățile să fie apărate şi părerile lor să fie respectate. Şi pe lângă toate e 
nevoie de o respectare a legii. Ideologiile, cum e de pildă fascismul sau comunismul, 
produc o societate închisă, unde persoana particulară, individul e subordonat 
colectivului, societatea e dominată de stat, iar statul urmează o dogmă, care e 
declarată adevarul absolut. Într-o astfel de societate nu există libertate...”. 


Herbert Spencer (27 aprilie 1820 — 8 decembrie 1903) este o figură cu totul aparte a 
filosofiei britanice. După ce, în prima parte a vieţii, a lucrat în învățământ şi a 

practicat ingineria (realizând o seamă de construcții apreciate în epocă), în ultimele 
decenii ale secolului al XIX-lea a devenit unul dintre cei mai respectați şi mai temuţi 
jurnalişti ai Angliei. Articolele de gazetă pe care le-a scris, şi care încercau să aducă 
în dezbaterea publică principiile filosofiei sale sociale, vizau justificarea valorii 
libertăţii individuale şi a drepturilor de proprietate, atrăgând atenţia asupra pericolului 
presupus de transformare a statului, din protector al indivizilor şi garant al libertăţii 
acestora, într-un agresor lipsit cu totul de principii morale şi care ar putea deveni 
deveni principalul agent al restrângerii libertăţii. 

Una dintre cele mai remarcabile caracteristici ale gândirii lui Spencer o reprezintă 
deplina ei consecvență. Aşa cum activitatea sa jurnalistică nu este altceva decât o 
prelungire a filosofiei sale sociale, aceasta din urmă, la rândul ei, este o continuare a 
unei teorii epistemologice de tip evoluționist, pe care Spencer a elaborat-o încă 
înainte de apariţia „Originii speciilor” a lui Darwin. 

Acest evoluționism radical, aplicat la domeniul vieţii sociale, dă naştere unei 
concepții cunoscute sub numele de „darwinism social” însoţit, în teoria politică 
spenceriană, de o adeziune fără compromisuri la individualismul metodologic, într-o 
perioadă în care elitele intelectuale se lăsau tot mai mult fermecate de teoriile 
colectiviste şi de promisiunile idilice ale socialismului. Teza fundamentală a 
individualismului este aceea că societatea nu este, şi nu poate fi, nimic mai mult decât 
suma indivizilor care o compun. Nu există entități supraindividuale, există doar 
indivizi care au, fiecare, propriile valori, interese şi preferinţe. Fără a nega existenţa 
relațiilor sociale, individualismul susține că acestea sunt cu totul dependente de 
opţiunile şi comportamentele individuale. Libertatea individuală devine, prin urmare, 
valoarea supremă; iar structura unei societăți organizate conform unei teorii 
individualiste ar fi fondată pe un principiu de tipul celui denumit de Spencer „legea 
libertăţii egale”: „fiecare om are dreptul de a face tot ceea ce doreşte, atâta vreme cât 
nu încalcă libertatea egală a oricărui alt om”. 

Indivizii teoriei lui Spencer sunt posesori de drepturi, şi nu purtători de utilitate. 
Principala sarcină a filosofiei politice este de a investiga în ce măsură acţiunea 
guvernamentală respectă sau nu aceste drepturi. Concluzia obişnuită a liberalilor 
clasici este aceea că drepturile indivizilor sunt promovate prin lipsa acţiunii 
guvernământului, şi nu prin intervențiile acestuia. Statul bunăstării este respins 
tocmai pentru că realizarea sa nu poate fi imaginată fără încălcarea principiului 
drepturilor egale. O astfel de doctrină (expusă de Spencer în Statica socială, lucrare 
de tinereţe a cărei primă apariție datează din 1850), este perfect compatibilă cu 
teoriile contemporane ale libertarienilor statului minimal, care văd adesea în Spencer 
un campion al libertăţii individuale. 

Cea mai cunoscută carte a lui Spencer este însă Individul împotriva statului, o 
colecţie de articole adresate publicului larg. Tradusă în limba română în perioada 
interbelică, lucrarea s-a „bucurat” de o prefațare confuză şi lipsită de noimă a lui Nae 
Ionescu, o extraordinară mostră de neînțelegere arogantă a liberalismului într-o 
societate captivă în mitologia etatismului providențial. 


198 


EVOLUȚIA IDEILOR POLITICE 


Oswald Arnold Gottfried Spengler (29 mai 1880 — 8 mai 1936), filosof idealist 
(reprezentant al antiintelectualismului) şi istoric german, preocupat însă şi de 
matematică, ştiinţă şi artă. Opera sa cea mai cunoscută este Declinul Occidentului, 
publicată în 1918-1922, în care işi elaborează concepția metafizică asupra evoluţiei 
ciclice a civilizațiilor. Proslăvind „spiritul prusac”, monarhia şi militarismul, 
Spengler a fost , totuşi, precursorul ideologic al fascismului. 

Oswald Spengler s-a născut în 1880, în Blankenburg, într-o familie conservatoare, 
mic burgheză. La vârsta de zece ani s-a mutat împreună cu familia la Halle, unde a 
avut parte de o educaţie clasică în timpul liceului. A studiat greaca, latina, 
matematica şi ştiinţele naturale, cultivându-şi în acelaşi timp afinitatea pentru poezie, 
dramă şi muzică. 

După moartea tatălui, în 1901, Spengler a frecventat mai multe universități 
(Munchen, Berlin, Halle) urmând cursuri precum: istorie, filosofie, matematică, 
ştiinţele naturii, limbi clasice, muzică. 

În 1904 şi-a încheiat studiile, cu o teză despre Heraclit, iar în 1905 a suferit o cădere 
nervoasă. 

O scurtă perioadă de timp a fost profesor la Saarbrucken şi la Dusseldorf, iar între 
1908 şi 1911 a fost profesor la un gimnaziu din Hamburg, unde a predat istorie, 
matematică şi ştiinţele naturii. După moartea mamei, în 1911, s-a mutat în Munchen, 
unde a trăit până la sfârşitul vieţii, în 1936. Spengler şi-a petrecut ultimii ani din viață 
la Munchen ascultând Beethoven şi citind Moliere şi Shakespeare. A facut excursii 
ocazionale în munţii Harz şi în Italia. 

Cea mai importantă şi mai cunoscută carte a lui Spengler este Declinul Occidentului. 

Iniţial, Spengler intenţiona să se refere, în Declinul Occidentului, la situaţia 
Germaniei în contextul european, dar, ulterior, şi-a extins cadrul cercetării. A fost 
inspirat de cartea lui Otto Seeck — Declinul Antichității. Deşi a fost terminată în 1914, 
publicarea cărții a fost întârziată de primul război mondial. La momentul apariţiei a 
avut un mare succes, germanii simțindu-se consolaţi că înfrângerea suferită în urma 
războiului este înregistrată ca un declin care face parte dintr-un proces istoric amplu. 
Cartea a avut succes şi în afara Germaniei şi, până în 1919, a fost tradusă în mai 
multe limbi. 

Cartea a fost intens discutată în mediul academic şi nu numai. Thomas Mann îl 
compara pe Spengler cu Schopenhauer, Max Weber îl caracteriza ca fiind „un 
diletant foarte ingenios şi foarte şcolit”. 

Spengler a respins explicaţiile cauzale ale dezvoltării istoriei, a considerat că la baza 
evoluţiei istoriei se află un model ciclic. Astfel, a înlocuit paradigma liniară de 
reprezentare a istoriei universale cu cea ciclică şi a negat existenţa unui sens general 
al istoriei, negând în primul rând însăşi validitatea termenului de istorie generală şi 
propunând în schimb termenul/conceptul de „istorii particulare”. 

Practic, Spengler a înlocuit filosofia istoriei cu filosofia culturii, istoria constituindu- 
se din biografia mai multor culturi. 


199 


EUGEN STRĂUŢIU 


Tema centrală a cărţii Declinul Occidentului este aceea că toate culturile urmează un 
ciclu de dezvoltare analog evoluţiei organice: naştere, maturizare şi moarte/declin. 
Spengler a realizat de asemenea şi analogia cu cele patru anotimpuri: primăvara 
(naşterea şi copilăria), vara (tinereţea), toamna (maturitatea) şi iarna (bătrâneţea şi 
moartea). Spengler a identificat opt culturi care au propiul „stil” sau „suflet”, cultura: 
egipteană, clasică (civilizația greco-romană), chineză, babiloneană, indiană, arabă şi 
cultura vestică (faustică), fiecare din acestea parcurgând un ciclu de viaţă identic, de 
câteva sute de ani. Astfel, istoria este biografia generală a acestor culturi care sunt 
asemeni unor organisme. Un rol însemnat îl are de asemenea compararea 
componentei clasice a civilizaţiei cu cea faustică. 

Spengler se disociază de majoritatea istoricilor prin metoda sa, prin preocuparea de a 
identifica analogii între diferite epoci culturale. Astfel, a identificat în Pitagora, 
Mahomed şi Cromwell întruchiparea aceluiaşi spirit puritan, a comparat modernitatea 
cu antichitatea târzie şi a găsit similarități între „campaniile electorale” ale Romei şi 
cele ale Statelor Unite şi a preconizat declinul Vestului în aceeaşi manieră în care a 
avut loc declinul Egiptului Antic. 

Iniţial Spengler a scris materialul care va deveni mai târziu primul volum din 
Declinul Occidentului sub forma unor aforisme ce se constituiau în reflecţii asupra 
unui concept central. După cum a declarat în Introducere, autorul a simţit că această 
abordare nesistematică va duce la o întelegere mai intuitivă şi vitală a problematicii 
abordate. Deşi critica a considerat că această tehnică duce la fragmentarea operei, 
Spengler a considerat că adoptarea stilului aforistic este modalitatea cea mai adecvată 
pentru a reda o concepţie organică care nu putea fi totuşi analizată sistematic. 
Spengler îi menţionează adesea pe G. W. F. Hegel, pe Goethe, pe Nietzsche (numind 
astfel trei dintre cei mai creativi scriitori germani) dar şi pe alţii ca şi predecesori sau 
surse de influenţă intelectuală. Autorul îşi justifică puternica tendință anti-raționalistă 
prin referire la aceşti trei filosofi. 

Deşi teza centrală a lui Spengler diferă radical de teza lui Hegel (care concepea 
istoria universală ca o evoluţie rațională şi graduală a spiritului) asemănarea dintre cei 
doi scriitori rezidă în tendinţa de a realiza analogii între stadiile din evoluţia fiecărei 
culturi. O altă asemănare constă în aceea că, pentru exemplificarea teoriei, ambii fac 
referi frecvente la exemple concrete. 

Includerea lui Goethe împreună cu Nietzsche ca şi surse de influenţă este neobişnuită, 
dat fiind că este vorba despre scriitori cu viziuni opuse, însă Spengler realizează o 
fuziune neobişnuită între elementele care-i susțin propia teorie. 

De la Goethe, Spengler a preluat ideea „fenomenului originar” pe care o va aplica 
fenomenului istoric şi celui cultural, definind cultura drept „fenomen originar al 
oricărei istorii universale, trecute şi viitoare”. 

Spengler a fost de asemenea un discipol al lui W. Dilthey, promovând o filosofie a 
vieții; a operat cu distincţia introdusă de Dilthey între natură şi istorie, „a adoptat 
metoda inspirată din acest model de interpretare a lumii (a comprehensiunii) adică 
studiul fenomenului istoric prin angajarea trăirii acestuia cu sufletul, cu sentimentul, 

cu intuiţia, cu mijloace care se apropie mai mult de artă decât cu cele specifice 
ştiinţelor naturii”. (Mihai Macovei) 

Pe lângă adoptarea stilului aforistic, influenţa lui Nietzsche asupra lui Spengler s-a 
exercitat şi în sensul „înţelegerii stilului unei culturi”. Mai exact, este vorba despre 
caracterizarea culturii occidentale ca fiind „faustică”, spre deosebire de cultura antică, 
o expresie a spiritului „apollinic”. Spengler concepe „fausticul” în termeni 
asemănători acelora în care Nietzsche concepea „dionisiacul”, şi anume fausticul ca 
simbol al spaţiului infinit şi al „beţiei legată de dimensiunile acestuia”. 

Morfologia culturii concepută de Spengler a dus la transformarea istoriei din „trecut” 
în „destin”, considerând că fiecare cultură este purtătoarea unei esențe a cărei 
revelare este inevitabilă. 

Spengler distinge între ideea unei culturi (care se constituie din suma posibilităților 
sale interne) şi fenomenul ei sensibil (imaginea istorică, realizarea ei desăvârşită). 
Istoria unei culturi se constituie din realizarea progresivă a posibilităţilor latente, în 
timp ce desăvârşirea acestor posibilităţi echivalează cu civilizaţia. 

La baza teoriei lui Spengler stă conceperea evoluţiei culturii în termeni asemănători 
cu evoluţia unui organism biologic; în concepția lui Spengler fiecare cultură urmează 
logica organică a unei ființe vii, logică pe care Spengler o numeşte destin. Naşterea, 
copilăria, tinerețea, maturitatea şi bătrâneţea sunt stadii identificabile atât în evoluția 
culturii cât şi în cea a unui organism biologic iar ciclurile naturii se pot regăsi şi în 
evoluţia fiecărei culturi. Această concepţie constituie „morfologia ciclică a culturii”. 
Sintetizând, morfologia ciclică a culturii este rezumată de Spengler în următorul 
pasaj: „Eu văd în istoria universală imaginea unei veşnice formări şi transformări, a 
unei deveniri şi a unei pieiri miraculoase a formelor organice”. 

Potrivit lui Spengler, conceptul de istorie universală ar constitui o exagerare, „rezultat 
al organizării nemăsurate a istoricilor occidentali”. Autorul consideră că gânditorul 
occidental este centrat exclusiv pe spaţiul cultural propriu, ignorând celelalte culturi. 
Spengler a respins ideea că o cultură în curs de dezvoltare ar împrumuta sau integra 
sisteme sau valori din trecut, cel puțin nu în sensul în care acestea funcționau 
anterior. Spre exemplu, grecii au împrumutat concepte matematice de la egipteni, dar 
cu un sens transformat. Fiecare cultură a avut spaţiul propriu de dezvoltare, iar cursul 
de dezvoltare pe care l-a urmat fiecare cultură a fost determinat de factori precum 
spaţiul fizic, vecinii. Aceasta, împreună cu localizarea în timp şi cu populaţia 
specifică fiecărei culturi determină formarea unui organism social distinct de toate 
celelalte, într-un mod asemănător felului în care o specie de plantă este diferită de 
toate celelalte specii. Autorul este de părere că modelul fiecărei culturi poate fi 
descris prin analiza artei, a muzicii şi a arhitecturii fiecărei culturi în parte şi prin 
descoperirea analogiilor. 

Spengler a propus în Declinul Occidentului metoda morfologică ca metodă în măsură 
să descrie raporturile dintre diferitele manifestări ale finţei istorice. 

Impactul lui Spengler asupra contemporanilor săi a fost puternic, dar de scurtă durată. 

Nicholas John Spykman (1893-1943), olandez prin origine, profesor de drept la 
Universitatea Yale, unde a ocupat şi postul de director al prestigiosului Institut de 
Studii Internaţionale, a fost cooptat în „echipa creierelor” din al treilea mandat al 
preşedintelui Roosevelt. Realizările lui Spykman în domeniul geopoliticii, în timpul 
celui de-al doilea război mondial el a fost şi consultant al preşedintelui american, s-au 
înscris pe linia de interes crescândă acordată acestei discipline în S.U.A. Motivul 
principal al acelor preocupări a fost direct legat de ideile şi concepțiile şcolii 
geopolitice germane. Cu toate că geografi celebri, precum Isaiah Bowman, s-au 
delimitat de concepţiile şi viziunile care fuseseră dezvoltate de echipa Haushofer, 
membri ai cercurilor academice şi de la nivelul decizional al Statelor Unite au 
conştientizat importanța şi utilitatea acestei maniere de analiză a realităților 
internaționale. 

În acel context fertil adoptării viziunii geopolitice, Nicholas Spykman a publicat 
prima sa lucrare majoră, America 's Strategy în World Politics, New York, 1942. 
Adevărat manual de strategie pentru politicienii americani, cartea lui Spykman a 
distrus mituri nocive, dar tradiționale mentalității americane, dar a oferit în schimb 
instrumentele metodologice şi a deschis o perspectivă clară asupra rolului care 
trebuia să şi-l asume S.U.A în perioada postbelică. Spykman a demonstrat că S.U.A. 
nu pot încerca să rămână nicicând departe de evenimentele din Eurasia, deoarece se 
află mult mai aproape de acea imensă întindere terestră, decât fusese perceput până 
atunci. El a nuanţat şi dihotomia puterii terestre, puterii maritime, subliniind natura 
duală a Germaniei, în care se găseau forțe şi tendințe propensive ambelor structuri 
politico-geografice. Spykman a identificat trei centre cu potenţial real de putere în 
plan mondial: America de Nord, litoralul european şi zona eurasiatică a Extremului 
Orient. Pericolul principal şi imediat atunci era ca ultimele două să fie unificate 
printr-o victorie a Axei germano-japoneze. Ca atare, interesele S.U.A. deveneau, pe 
termen lung, aceleaşi cu ale Angliei. Chiar dacă ultima urma să renunţe şi să îşi 
reajusteze imperiul colonial. Un al patrulea centru potenţial de putere îl reprezenta 
India - însă ascensiunea acesteia într-o poziţie „cinetică” de putere nu avea un viitor 
cognoscibil ca reper temporal. 

În a doua sa lucrare majoră, The Geography of Peace, publicată postum în 1944, 
Spykman a elaborat o analiză de perspectivă pe termen mediu a configurărilor 
geopolitice postbelice. S.U.A. trebuiau să îşi asume rolul primordial în spaţiul 
periferic-exterior, numit de el Rimland. Cooperarea cu Marea Britanie urma să fie 
dezvoltată într-o alianță largă, care să cuprindă națiunile maritime vest-europene, şi 
obligatoriu Germania şi Japonia. Spykman a anticipat dominarea Hearland-ului de 
către Rusia şi China, soluția propusă de el fiind a păstrării celor două într-un sistem 
de cooperare. El a considerat că pentru un interval de timp mediu, chiar lung, cele 
două puteri din Hearland urmau să păstreze şi să dezvolte un potenţial de aversiune şi 
chiar conflictual față de statele din Rimland. Acestea puteau să contracareze puterea 
Heartland-ului printr-o strategie de încercuire periferică a Eurasiei. Aceasta a şi fost 
concepția strategică, containment, dezvoltată de S.U.A. în timpul războiului rece. 

Iosif Vissarionovici Stalin, născut loseb Djugaşvili (21 decembrie 1879 — 5 martie 
1953) a fost un revoluţionar bolşevic şi conducător politic sovietic. Stalin a devenit 
Secretar General al Partidului Comunist al Uniunii Sovietice în 1922 în urma morţii 
lui Vladimir Ilici Lenin, câştigând în anii deceniului al treilea lupta pentru putere cu 
Lev Troțki şi consolidându-şi pe deplin autoritatea odată cu Marea Epurare, o 
perioadă de represiune cruntă al cărei apogeu a fost atins în 1937. Stalin a rămas la 
putere pe tot parcursul celui de-al doilea război mondial, şi după încheierea acestuia, 
până la moartea sa. Regimul său de ideologie marxist-leninistă este adeseori numit 
stalinism. 

Sub Stalin, care a înlocuit Noua Politică Economică (NEP) cu planurile cincinale 
(introduse în 1928) şi agricultura individuală cu agricultura cooperatistă, Uniunea 
Sovietică a fost transformată dintr-o societate ţărănească într-o mare putere 
industrială mondială la sfârşitul celui de-al patrulea deceniu. Agricultura sovietică, 
care a fost exploatată pentru finanțarea industrializării, a continuat să fie 
subdezvoltată pe toată durata deceniului. Colectivizarea a trebuit sa facă față opoziţiei 
generalizate a chiaburilor, în fapt cei mai harnici şi gospodari oameni ai satelor, 
având ca rezultat o luptă înverşunată a multor țărani împotriva autorităţilor. În acest 
timp, Stalin a argumentat că fracţionismul Partidului Comunist aflat la putere ar putea 
slăbi Uniunea Sovietică în faţa inamicilor externi. Pe durata deceniului al patrulea, el 
practic a eliminat opoziţia politică prin intermediul sistemului foarte dur al exilului 
intern (vezi Gulag) şi prin execuţii, iar prin asigurarea de beneficii anumitor 
segmente ale populaţiei, a câştigat sprijinul sau cooperarea lor cu regimul. 

O victorie greu cucerită în Marele Război pentru Apărarea Patriei, 1941-1945 (care a 
fost posibilă cel puțin parţial datorită capacităţilor de producţie ridicate în timpul 
industrializării forțate), a pus temelia pentru formarea Pactului de la Varşovia şi a 
consfințit poziția URSS drept una dintre cele două superputeri mondiale dominante, 
poziţie pe care a menţinut-o pentru aproape patru decenii după moartea lui Stalin (din 
1953). Cu toate acestea, generaţiile de conducători care au urmat au repudiat 
stalinismul. Succesorul lui Stalin şi prim-secretar al partidului, Nikita Hruşciov, a 
denunţat folosirea represiunii în masă şi cultul personalităţii (în 1956) 

Stalin a avut foarte puţine contribuţii la teoria comunistă (sau mai bine zis, marxist- 
leninistă), dar cele câteva pe care le-a făcut au fost acceptate pe timpul vieţii sale de 
către toţi cercetătorii sovietici din domeniul ştiinţelor politice. 

În 1936, Stalin a enunțat că societatea sovietică este formată din două clase sociale 
neantagoniste: muncitorii şi țăranii colhoznici. Acestea corespundeau la două forme 
diferite de proprietate asupra mijloacelor de producţie care existau în Uniunea 
Sovietică: proprietatea de stat (pentru muncitori) şi proprietatea colectivă (pentru 
țărănime). În plus, Stalin a distins pătura socială a intelectualilor. Conceptul “claselor 
neantagoniste” a fost în întregime nou în teoria leninistă. 

Stalin şi sprijinitorii săi, în timpul guvernării sale şi de atunci până azi, au subliniat 
ideea că socialismul poate fi construit şi consolidat într-o singură ţară, chiar într-una 
subdezvoltată cum era Rusia la începutul secolului. 

Hippolyte Taine (1828-1893). Provenind dintr-o familie, relativ înstărită, de 
fabricanți de pânză din departamentul Ardennes din Franța, Hippolyte Adolphe Taine 
şi-a făcut studiile la Liceul Condorcet din Paris şi apoi, începând din 1848 la Şcoala 
Normală Superioară din Paris fiind un student de excepţie. A fost coleg de facultate, 
printre alţii cu Francisque Sarcey şi Edmond About. Fiind însă foarte încăpățănat, în 
1851, când trebuie să abolve facultatea, a căzut, din cauza atitudinii sale, în prima 
sesiune, examenul de diplomă cu specializarea în filozofie. 

Deşi era de formaţie literară, Taine a adoptat ideile pozitiviste et scientiste care 
începeau să apară la acea epocă. După ce şi-a susținut teza de doctorat despre 
fabulele lui La Fontaine, el publică, în 1855 prima sa lucrare de amloare “Călătorie 
în Munţii Pirenei (Voyage aux Pyrénées). În continuare scrie numeroase articole cu 
subiecte din domeniul filozofiei, literaturii şi istoriei pentru cele mai importante 
reviste ştiinţifice din Franţa: Revue des Deux Mondes şi Journal des Débats. 
Angajându-se ca profesor la Nevers şi la Poitiers, are o performanţă nesatisfăcătoare 
şi este transferat, în dizgrație, la Besançon. În aceste condiţii cere să i se acorde un 
concediu neplătit şi, în 1863 publică Istoria literaturii engleze (Histoire de la 
littérature anglaise) în 5 volume. Succesul imens al acestei lucrări îi permite să se 
întrețină din scrierile sale. În plus, a fost numit profesor la Şcoala Naţională 
Superioară de Arte Frumoase (Ecole nationale supérieure des beaux-arts) şi la Şcoala 
Specială Militară de la Saint-Cyr (Ecole speciale militaire de Saint-Cyr). În 1871 este 
chiar invitat să predea la Oxford iar apoi, în 1878 este ales membru al Academiei 
Franceze. 

Cele mai importante lucrări: e personis platonicis (1853) La Fontaine et ses fables 
(La Fontaine şi fabulele sale) (1853 et 1861) Voyage aux eaux des Pyrénées 
(Călătorie în staţiunile balneare din Pirenei) (1855 et 1858) Essai sur Tite-Live (Esseu 
despre Tit-Liviu (1856) Les Philosophes classiques du XIXe siècle en France (1857 
et 1868) Essais de critique et d'histoire (1858 et 1882) Histoire de la littérature 
anglaise (1864) Philosophie de l’art (1865 et 1882) Nouveaux essais de critique et 
d histoire (1865 et 1901) Voyage en Italie (1866) Note sur Paris. Vie et opinions de 
M. Frederic-Thomas Graindorge (1867) De l'intelligence (Despre inteligenţă) - 1870 
Un séjour en France de 1792 à 1795 Notes sur | 'Angleterre (1872) Les origines de la 
France contemporaine: 

L'ancien regime (1875) 

La révolution : I — l'anarchie (1878) 

La révolution : II — La conquête jacobine (1881) 

La révolution : II] — Le gouvernement révolutionnaire (1883) 

Le regime moderne (1890-1893) 

Derniers essais de critique et d'histoire (1894) Carnets de voyage, notes sur la 
province (1863-1865 et 1897) Etienne Mayran (1910), fragments H. Taine, sa vie et 
sa correspondance (1903-1907). 

Pierre Teilhard de Chardin (1 mai 1881, Clermont-Ferrand - 10 aprilie 1955, New 
York) geolog, paleontolog, fizician, antropolog şi teolog din sec. XX care a încercat 
să combine teoria evoluționistă cu creştinismul. A făcut parte din ordinul iezuit. 

A studiat inițial geologia, fizica şi chimia. Din 1908 până în 1912 a studiat teologia în 
Hastings (Sussex, Marea Britanie). A fost hirotonit preot la 24 august 1911, la vârsta 
de 30 de ani. 

În anul 1926 a intrat în conflict cu Sfântul Oficiu, ceea ce a atras suspedarea sa de la 
catedra din Franţa. Următorii 20 de ani i-a petrecut în China, unde a descoperit 
„Omul de Peking”, un strămoş al omului modern. Principala sa lucrare, Le 
phenomene humain nu a fost publicată în timpul vieţii din cauză că autorităţile 
ecleziastice au tărăgănat acordarea unui imprimatur („să fie publicat”), iar fără 
„imprimatur” Theilhard de Chardin a refuzat să-şi publice lucrarea. 

Alexis de Tocqueville (1805 — 1859). Autor de referinţă în ştiinţele sociale, frecvent 
invocat dar imposibil de clasat—filozof, moralist, istoric, gânditor politic şi 
(proto)sociolog în acelaşi timp—Alexis de Tocqueville, jurist de formaţie, om politic 
şi diplomat, este cea mai complexă personalitate liberală franceză din prima jumătate 
a secolului al XIX-lea. Născut într-o ilustră familie aristocratică, strănepot al lui 
Malesherbes şi nepot al lui Chateaubriand, Tocqueville îşi dezvoltă demersul 
intelectual ca o interogaţie asupra fundamentelor şi semnificaţiilor unui fenomen pe 
care îl consideră definitoriu pentru epoca modernă: progresul egalităţii condiţiilor sau 
al democraţiei. 

De altfel, această interogație constituie adevăratul motiv care îl determină să facă, 
între anii 1831-1832, o călătorie în Statele Unite ale Americii, ţara în care - va scrie 
mai târziu - democraţia pare să-şi fi atins „limitele naturale”. Oficial însă, el şi 
colegul său de la tribunalul din Versailles, Gustave de Beaumont, au sarcina de a 
studia sistemul penitenciar american asupra căruia cei doi publică, în 1833, la 
întoarcerea în Franţa, lucrarea Despre sistemul penitenciar în Statele Unite şi despre 
aplicarea sa. Abia în anul următor însă, când Tocqueville publică primul volum din 
opera sa fondatoare, Despre democraţie în America, întreaga semnificaţie a 
experienţei americane prinde contur. Cartea se bucură de un succes imediat şi îi 
aduce autorului titlul de cavaler al legiunii de onoare (1837), alegerea în Academia de 
ştiinţe morale şi politice (1838) şi, după publicarea celui de-al doilea volum în 1840, 
alegerea în Academia franceză (1841). Concomitent, Tocqueville începe o carieră 
politică, dar activitatea sa de om politic nu va egala succesul său ca literat. Din 1839 
şi până în 1849 este deputat din partea departamentului Manche în Adunarea 
Naţională unde susține poziţiile aboliţioniste şi în favoarea liberului schimb, 
acordând în acelaşi timp o mare atenţie chestiunii colonizării Algeriei, episod care i-a 
făcut pe unii exegeţi să-l considere unul dintre teoreticienii colonialismului. În urma 
Revoluţiei din februarie 1848, Tocqueville este ministru de externe în guvernul 
provizoriu din iunie şi până în octombrie 1848. Lovitura de stat din 2 decembrie 
1851, prin care Ludovic Bonaparte pune capăt Republicii a III-a, îl plasează în grupul 
de parlamentari de opoziţie care se reunesc în fața primăriei celui de-al X-lea 

arondisment al capitalei franceze. Arestat, încarcerat şi apoi eliberat, Tocqueville se 
retrage la castelul său unde începe redactarea unei originale lucrări istorice consacrată 
Revoluţiei franceze, rămasă însă neterminată - Vechiul regim şi Revoluţia. 

Istoria politică modernă este înţeleasă de Tocqueville ca o tendință generală, continuă 
şi inevitabilă spre egalitatea condiţiilor sau democratizare. Dar, spre deosebire de 
optimismul altor gânditori liberali francezi, el trăieşte o „spaimă religioasă” în față 
acestui fenomen, căruia îi constată, pe de o parte, caracterul ineluctabil - contestat de 
cercurile conservatoare din care provine - iar pe de altă parte, îi subliniază 
neajunsurile şi pericolele. Ce presupune, pe scurt, această tendință a societăților 
moderne ? Egalitatea condiţiilor înseamnă, mai întâi, instaurarea unei egalități de 
drept între indivizi în locul unei jurisprudenţe distincte pentru fiecare stare sau ordin, 
cum se întâmpla în Vechiul Regim; în al doilea rând, egalitatea condiţiilor înseamnă 
mobilitate socială potențială ca urmare a abandonării principiului eredității; în sfârşit, 
egalitatea condițiilor înseamnă o puternică şi continuă aspirație spre egalitate ce ia 
locul viziunii ierarhice tradiționale asupra societăţii. Însă egalitatea condiţiilor nu 
semnifică şi dispariția diferențelor şi inegalităţilor economice şi sociale dintre 
indivizi; de fapt, spune Tocqueville, principiul democratic impune o egalitate 
imaginară în ciuda inegalităţi reale dintre aceştia. Or, acest refuz al inegalității în 
societăţile moderne prezintă un pericol: cu cât se cred şi se doresc mai egali, cu atât 
indivizii din societatea democratică sunt, în mod paradoxal, mai slabi, mai izolaţi, 
mai dependenţi căci, dacă fiecare este la fel de bun ca oricare altul, singurul arbitru şi 
criteriu al adevărului acceptabil tuturor trebuie găsit în exteriorul fiecăruia, şi anume, 
în judecata opiniei publice sau în judecata celor mai mulți (cazul democraţiei 
americane) ori în delegarea unor puteri asfixiante administrației publice centrale 
(cazul Franţei). Această constatare îl determină pe Tocqueville să se întrebe dacă 
egalitatea e compatibilă cu celălalt principiu fundamental al democrației, adesea 
ignorat, libertatea, iar răspunsul e categoric negativ: sporirea egalităţii se face 
întotdeauna în detrimentul libertăţii. O soluţie posibilă la paradox sugerată de 
Tocqueville constă în restaurarea corpurilor intermediare existente înainte de 
Revoluţie (parlamente locale, asociaţii civice şi politice etc). Acestea ar permite 
individului izolat să reziste autorităţii centrale şi „imperiului moral al majorităţii”. 
Numai un atare aranjament instituțional ar putea atenua tendinţa irezistibilă către un 
nou despotism, a cărui trăsătură definitorie e blândeţea - şi a cărui imagine este 
schiţată profetic de Tocqueville la finalul reflecțiilor sale din Despre democraţie - o 
sinteză între conformismul opiniei publice şi centralismul birocratic, adică între ceea 
ce gânditorul francez identifică ca fiind, în epocă, specificul democraţiei americane şi 
a celei franceze: 


Deasupra acestora se ridică o putere imensă şi tutelară care se însărcinează 
singură de a le asigura fericirea şi de a veghea asupra sorții lor. Este absolut, 
prevăzător, regulat şi blând. Ar semăna autorităţii paternale, dacă, ca 
aceasta, ar avea ca obiect pregătirea oamenilor pentru vârsta maturității, însă 

el nu caută decât să-i fixeze irevocabil în copilărie; doreşte ca cetăţenii să se 
bucure cu condiţia ca ei să nu se gândească decât la a se bucura. Lucrează de 
bunăvoie la fericirea lor, dar doreşte să fie singurul ei agent şi arbitru; 
veghează la securitatea lor, prevede şi le asigură nevoile, le uşurează 
plăcerile, le conduce principalele afaceri, le dirijează industria, le 
reglementează succesiunile, le împarte moştenirile; nu le-ar putea lua în 
întregime necazul de a gândi şi osteneala de a trăi? 


Sfântul Toma de Aquino (aprox. 1225, Aquino, Italia - 7 martie 1274, Fossanova), 
călugăr dominican, teolog, filosof, doctor al Bisericii 

Sf. Toma din Aquino, s-a născut la începutul anului 1225 în castelul Roccasecca, 
aproape de Napoli, fiind al şaptelea fiu al contelui Landulf din marea casă feudală 
Aquino. La vârsta de 5 ani, Toma a fost trimis de tatăl său la mănăstirea benedictină 
de la Monte Cassino. După nouă ani de studii elementare şi-a întrerupt educaţia 
atunci când mânăstirea a fost ocupată de trupe în cursul unui conflict dintre papă şi 
împăratul romano-german. A fost trimis la Universitatea din Napoli; acolo a studiat 
cele şapte arte liberale ale gramaticii, logicii, retoricii, aritmeticii, geometriei, muzicii 
şi astronomiei. 

Îşi începe educaţia în filosofie odată cu studiul „artelor” logicii şi astronomiei: citeşte 
tratatele logice ale lui Aristotel şi comentariile învăţaţilor ulteriori şi este familiarizat 
cu lucrările ştiinţifice şi cosmologice ale lui Aristotel de către un profesor numit Peter 
din Irlanda. 

În 1244, Toma devine călugăr dominican, spre marea supărare a familiei, care aştepta 
cu nerăbdare ca el să ajungă monah şi abate benedictin. Tatăl lui Toma murise, însă 
restul familiei şi-a manifestat atât de limpede supărarea, încât dominicanii au decis 
să-l trimită la Paris, pentru mai multă siguranță. Pe drumul într-acolo, este răpit de 
fraţii săi mai mari şi închis mai mult de un an în castelul de la Roccasecca. Câtă 
vreme a fost închis, Toma a scris două mici tratate de logică formală: un manual de 
greşeli care pot apărea în exemplele de raționamente standard şi un fragment asupra 
propoziţiilor modale. 

La câtva timp după ce a fost eliberat din celula sa, Toma a plecat la şcoala 
dominicană de la Köln, unde a studiat din 1248 până în 1252 cu Albertus Magnus. 
Sub influenţa lui, Toma a învăţat să aprecieze geniul enciclopedic al lui Aristotel, ale 
cărui lucrări complete deveniseră abia cu puţin timp înainte disponibile în traducere 
latină. 

Era un elev tăcut şi meditativ, avea o constituție masivă, era lent în mişcări şi 
imperturbabil de calm; colegii îl tachinau spunându-i „Bou Taciturn” însă erau plini 
de admiraţie pentru notițele lui. Acest bou taciturn va umple întreaga lume cu 
mugetul său a spus Albertus. 

În 1252, avea 27 de ani, era de doi ani preot, însă prea tânăr, după standardele vremii 
pentru a începe studiile avansate. Albertus l-a convins pe Magistrul General al 
dominicanilor de excepționala capacitate a lui Toma, care a fost trimis la Paris spre a 

obține bacalaureatul canonic şi spre a începe să ţină cursuri teologice apte de a-l 
califica pentru titlul de licenţiat canonic. 

În 1256, a căpătat titlul de Magistru şi preia catedra de teologie iar în 1259 pleacă 
pentru şase ani în Italia. Cea mai importantă realizare a primei părți din acest sejur 
italian a fost ducerea la bun sfârşit a unei lucrări începute la Paris: Summa contra 
Gentiles. Toma a fost luat în slujba papei Urban al IV-lea ca scriitor de rugăciuni şi 
imnuri. În 1265, după moartea papei Urban, d'Aquino a fost trimis la Roma pentru a 
deschide o şcoală dominicană. În 1268, a fost trimis înapoi la catedra pe care o 
deținuse la Paris. 

În timp ce ţinea liturghia la 6 decembrie 1273, a avut o experiență misterioasă, pe 
care unii au interpretat-o drept viziune, iar alții ca o prăbuşire mentală, care a pus 
capăt întregii sale activităţi de savant. Nu a mai scris sau dictat niciodată nimic, iar 
când secretarul său l-a îndemnat să-şi continue lucrul la Summa, a răspuns: Nu pot, 
pentru că tot ceea ce am scris mi se pare că sunt paie. 

În 1274, a fost convocat să participe la o întrunire, solicitată de papa Grigore al X-lea 
privind reconcilierea bisericilor greacă şi latină; deşi cu sănătatea şubredă a pornit în 
călătorie, însă o rană căpătată accidental la cap l-a forțat să se oprească la castelul 
nepoatei sale, aproape de Fossanova. După câteva săptămâni a fost transportat la o 
mănăstire cisterciană din vecinătate, unde a murit la 7 martie 1274. Procesul 
canonizării lui Toma a fost început de papa Ioan al XXII-lea în 1316 şi a fost declarat 
sfânt la 21 iulie 1323. 

Summa theologiae (Summa teologică) este rodul unor preocupări constante a lui 
Toma de a da expresie unei cerințe pedagogice fundamentale: prezentarea organică şi 
sistematică a cunoştinţelor. Formele de predare universitară existente, constând în 
explicarea textelor şi întrebările disputate, nu ofereau o percepție sinoptică şi 
riguroasă asupra problemelor şi mai ales nu evidențiau dimensiunea organică a 
apariţiei şi dezvoltării lor. Nu lăsau să se întrevadă, cum şi-ar fi dorit Toma, un plan 
divin. Conţineau, în schimb, o serie de inutilități şi expuneri excesiv de lungi. Prin 
ceea ce a rezultat, Summa este în primul rând o expunere sistematică, concisă şi 
globală a tuturor problemelor teologice, în acord cu nivelul de înțelegere al 
studenților vremii. Toma reuşeşte, spre deosebire de oricare alt gânditor al generaţiei 
sale, să absoarbă şi să pună alături, într-o expunere enciclopedică, toate întrebările şi 
răspunsurile care puteau fi luate în seamă la vremea sa. Ceea ce obţine este nu numai 
un grad mare de sinteză dar mai ales un nivel de completitudine niciodată atins de la 
Aristotel. 

Planul de lucru al lucrării este unul monumental, comparabil, ca semnificaţie, cu 
arhitectura catedralelor gotice. O comparaţie destul de „romantică”, după părerea lui 
M.D.Chenu, care constată că planul de lucru al Summei conţine mai degrabă un 
scenariu neoplatonic. Tratatul este astfel construit încât să respecte scenariul plotinian 
al lumii ca emanaţie divină: prima parte vorbeşte despre Dumnezeu ca principiu, 
partea a doua tratează despre Dumnezeu ca scop final şi Hristos ca partener al 

omenirii pe traseul de întoarcere la Dumnezeu, iar a treia parte studiază contextul 
creştin al acestei reîntoarceri: iubirea divină, istoria şi contingența. 
Planul lucrării se prezintă sub forma unor probleme sau întrebări, sistematizate după 
criteriile menționate, având următoarea structură: “Prima pars” conţine 119 probleme 
şi expune doctrina sacră sau studiul despre Dumnezeu ca principiu al ființei, precum 
şi ierarhia divină şi doctrina creaţiei. “Secunda pars” (303 probleme) tratează omul în 
relaţia sa cu Dumnezeu şi se ocupă de scopul omului, acţiunile umane, pasiuni şi 
obiceiuri, vicii şi păcate, legislaţie şi graţia divină. O a doua diviziune a părții 
secunde trece la probleme cum ar fi credința, speranța, prudenţa, temperanţa, 
minunile. În fine, “Tertia pars” (90 probleme, plus un supliment de alte 99) tratează 
despre întrupare, despre viaţa lui Hristos, sacramente, botez, Euharistie, penitență, 
căsnicie. 
Prin intelectul natural este însă posibilă înţelegerea faptului că Dumnezeu există în 
calitate de cauză primă şi finală a substanțelor create, pe calea cunoaşterii graduale a 
esenței fiindurilor. Dată fiind distincția, în lucruri, dintre ființă şi esență, putem spune 
că lucrurile naturale nu-şi conțin raţiunea suficientă a propriei lor existenţe (esenţa nu 
include niciodată existenţa lucrurilor). Toate câte au existență şi-o primesc de la 
altceva. Este deci imposibil ca prin cunoaşterea senzorială a lucrurilor să avem acces 
direct la rațiunea lor suficientă. În plus, aşa cum se află el acum, intelectul uman nu 
poate să înțeleagă nici măcar substanţele create imateriale, cu atât mai puţin esența 
substanţei increate. Nu Dumnezeu este obiect prim al cunoaşterii noastre, ci creaturile 
Sale, deci „quidditatea” lucrurilor materiale; de la acestea trebuie să pornim. Fiinţa 
lui Dumnezeu nu ne este nici accesibilă senzorial nici evidentă prin natura 
conceptelor pe care intelectul le abstrage din senzaţii. Natura gândirii noastre nu are 
acces direct la fiinţa infinită. Este necesar un efort prin care intelectul să interogheze 
experiența, să cunoască esența pentru a deduce existenţa fiinţei infinite din esenţele 
lucrurilor naturale. 
În cele două Summe se găsesc cinci „căi” ale argumentării existenței lui Dumnezeu, 
cinci probe construite pe o schemă similară care pornesc de la evidențe empirice şi 
ajung la afirmarea fiinţei absolute. Nu este vorba deci de o analiză conceptuală, în 
plan pur logic, ci de argumente care pornesc de la existenţe percepute şi ajung la o 
existență inferată, adică de argumente în plan ontologic. 
> Prima cale (proba mişcării). Este de domeniul evidenţei sensibile faptul că există 
în lume lucruri care se mişcă. Dar orice lucru aflat în mişcare are în potență 
scopul mişcării sale, cauza actualizării acestei potenţe fiind un alt lucru, aflat 
deja în act, care îl animă pe cel dintâi. Căci este imposibil ca un lucru să fie 
propriul său principiu activ, adică să se afle simultan în act şi în potență. Dacă 
orice lucru aflat în mişcare trebuie să aibă ca principiu al mişcării sale un alt 
lucru, înseamnă că şi acest al doilea lucru trebuie să îşi aibă cauza sa de mişcare, 
etc. Această serie nu poate continua la infinit, trebuind să aibă un termen prim. 
Este deci necesar să existe un motor prim, nemişcat la rândul său; acest motor 
prim este Dumnezeu. 

> A doua cale (a cauzei eficiente). Experienţa ne arată că există în natură o ordine 
a cauzelor eficiente. Nici un lucru nu poate fi propria sa cauză eficientă, căci şi- 
ar fi anterior sieşi, ceea ce este absurd. Deci fiecare cauză eficientă este cauzată 
de o alta, în serie. Dar seria cauzelor eficiente nu poate continua la infinit, căci 
astfel, neexistând o cauză primă, n-ar mai exista nici cauze intermediare şi nici 
cauză ultimă, ceea ce este fals. Trebuie deci să admitem existența unei cauze 
prime eficiente, căreia noi îi spunem Dumnezeu. 

> A treia cale (proba posibilităţii şi necesităţii). Găsim în natură lucruri generate şi 
corupte despre care spunem că pot să fie sau să nu fie (sunt contingente). Acestea 
nu pot să fiinţeze permanent, căci vine un moment când ceea ce este posibil să 
nu fie, nu este. Deci, dacă orice poate să nu fie, a existat un moment în care 
nimic nu a ființat. Dacă este adevărat, atunci nici în momentul de faţă nimic nu 
ar exista, căci ceea ce nu există nu poate fi făcut să existe decât de către ceva 
existent dinainte. Prin urmare, dacă a existat un moment în care nimic nu fiinţa, 
ar fi fost imposibil ca ceva să înceapă să fiinţeze, deci în momentul de față nimic 
nu ar putea fiinţa, ceea ce este absurd. În concluzie, nu toate lucrurile sunt doar 
posibile, ci trebuie să existe ceva necesar . Dar un lucru necesar îşi are 
necesitatea cauzată din exterior sau prin sine. Lucrurile necesare cauzate din 
exterior ar trebui să constituie o serie infinită, ceea ce înseamnă că trebuie să 
postulăm existenţa unei fiinţe necesare prin sine şi cauză a necesităţii tuturor 
celorlalte. Această ființă este numită Dumnezeu. 

> A patra cale (a gradelor de ființă). Există în lume lucruri mai mult sau mai puţin 
bune, adevărate, nobile, etc. Dar „mai mult” şi „mai puţin” se spune despre 
lucruri ca măsură a asemănării lor cu un termen de comparație maxim. 
Maximum-ul fiecărui gen este însă cauză pentru genul respectiv. Trebuie să 
existe ceva care este cauză pentru toate lucrurile în ce priveşte fiinţa, bunătatea 
lor sau orice altă perfecțiune; această cauză este numită Dumnezeu. 

> A cincea cale (a armoniei). Vedem că lucrurile lipsite de inteligență acţionează 
întotdeauna în acelaşi fel, conform unor reguli naturale. Aceasta înseamnă că ele 
au un scop, şi este limpede că acest scop nu este atins fortuit (căci nici mişcările 
lor nu sunt fortuite) ci mai degrabă conform unui plan. Căci nici o ființă lipsită 
de inteligență nu poate atinge un scop decât dacă este condusă de o altă ființă 
dotată cu inteligenţă şi înţelepciune. Trebuie deci să existe o ființă inteligentă 
prin care toate lucrurile naturale sunt îndreptate către scopul lor, ființă pe care o 
numim Dumnezeu. 

După enumerarea celor cinci căi, Toma respinge, cu o ingeniozitate ieșită din comun, 

două argumente tradiționale împotriva existenţei lui Dumnezeu. Primul dintre ele este 

formulat astfel: dintre două contrarii, dacă unul este infinit, celălalt ar fi anihilat; dar 

prin Dumnezeu înțelegem „bunătate infinită”. Deci, dacă Dumnezeu ar exista, nu ar 

mai putea exista răul. Dar răul există, deci Dumnezeu nu există. Toma răspunde 

pornind de la un citat din Sfântul Augustin: într-adevăr, „dacă Dumnezeu este binele 


210 


EVOLUȚIA IDEILOR POLITICE 


cel mai mare, El nu ar permite existența nici unui rău decât dacă omnipotența şi 
bunătatea sa ar voi să creeze bine până şi din rău”. Aşa trebuie înțeleasă bunătatea 
infinită a lui Dumnezeu: a permite existența răului pentru ca şi din el să facă Bine. 
Rațiunea şi voinţa sunt legate prin faptul că etica presupune exercițiul liber al voinţei. 
Voința este o facultate a sufletului, anume partea apetentă a sufletului rațional. Orice 
natură are o înclinație numită apetit sau poftă. Unele lucruri naturale acţionează fără a 
judeca, cum sunt lucrurile materiale (pietrele), având înclinații necesare orientate spre 
autoconservare. Plantele, de exemplu, au asemenea înclinaţie. Animalele, pe de altă 
parte, au apetit natural pe care însă şi-l exercită fără judecată. Ele au o cogniție 
senzorială dedicată în întregime obţinerii scopurilor conjuncturale, dependente de 
circumstanțele accidentale. Înclinaţia naturală şi percepţia senzorială îi permit 
animalului să caute ceea ce i se potriveşte, să se îndepărteze de ceea ce îi dăunează şi 
să se opună obstacolelor. 

Omul are în plus intelectul sau facultatea de judecare ce îi permite să acţioneze 
independent de înclinația naturală sau instinct, orientându-se după rațiune. În acord 
cu rațiunea, situaţiile particulare au un statut contingent. Dacă speciile inferioare 
(animalele) acționează în interiorul acestor situaţii contingente, în acord numai cu 
scopul imediat al conservării, omul poate înțelege caracterul contingent al 
conjuncturilor pe care le întâlneşte şi mai ales poate să le deosebească de scopul său 
final, obţinerea fericirii (eudaimonia, la Aristotel, sau beatitudo, la Toma), adică 
vederea lui Dumnezeu. 

În raport cu acest scop final care este natural şi necesar, orice situație concretă este 
contingentă şi poate dobândi, cel mult, statutul de mijloc în vederea scopului final. 
Astfel încât omul este singura ființă care se foloseşte de evenimentele particulare 
pentru a le transforma în obiecte ale unei alegeri libere a mijloacelor destinate 
atingerii scopului final. Toţi agenţii umani au, în mod necesar, acelaşi scop; ei trăiesc 
însă o viaţă particulară, se îndeletnicesc cu practici diferite, mai mult sau mai puțin 
virtuoase, făcând adesea greşeli în ce priveşte alegerea potrivită. 

Voința sau apetitul intelectual este facultatea care alege întotdeauna lucrurile 
particulare care au fost înţelese de către intelectul teoretic. Din punct de vedere 
material, Binele este un act de voință, dar din punct de vedere formal el este un act 
rațional, deoarece rațiunea este cea care îndreaptă omul spre el. Rațiunea este deci 
cauza libertăţii de alegere deşi cea care alege este voința. Deşi nu este un act al 
rațiunii, actul propriu-zis al alegerii este raţional deoarece are loc sub îndrumarea 
acesteia. Libertatea voinţei stă deci în natura omului iar Dumnezeu, în calitate de 
cauză primă, nu anulează libertatea ci dimpotrivă, o lasă să se manifeste deoarece 
cauza primă acţionează asupra fiecărui lucru conform naturii sale. Natura omului este 
aceea de agent moral care alege liber să voiască ceea ce este rațional. E drept, puterea 
de alegere se limitează la mijloacele raţionale ale atingerii scopului final (fericirea) 
întrucât omul nu-şi poate submina propria sa natură. 

Astfel încât binele este obiectul apetitului intelectual (voinţa), ceea ce înseamnă că 
virtuțile morale sunt acele sentimente care sunt guvernate de rațiune în aşa fel încât 

urmăresc binele. Ele sunt înțelese ca habitus-uri ce constituie caracterul, acele 
dispoziţii stabile care, dorind binele, determină ființa umană să folosească virtutea 
intelectuală, adică prudenţa sau intelectul practic. 

Dimitri Trenin este co-director pentru programele de politică externă la „Carnegie 
Center” de la Moscova. Centrul aparţine lui „Carnegie Endowment for International 
Peace”, proeminenta organizație americană, de orientare liberală. 

Dacă Alexandr Dugin este exponentul şcolii geopolitice ruse denumită a 
„expansionismului”, Dimitri Trenin ilustrează, dimpotrivă, curentul „pro-occidental”. 
Lucrarea lui Trenin - The End of Eurasia: Russia on the Border Between Geopolitics 
and Globalization (Sfârşitul Eurasiei: Rusia între geopolitică şi globalizare”) - 
încearcă să formuleze un răspuns liberal (şi pro-occidental) la curentul viguros al 
„expansioniştilor”. 

„The End of Eurasia” (Moscow, Carnegie Moscow Center, 2001, 338 pagini) se 
situează în descendența filosofică a unor geopoliticieni americani şi britanici ca 
Richard Pipes, Colin Gray, Paul Kennedy, Henry Kissinger sau Zbigniew Brzezinski. 
Teza lui Trenin - co-director la „Carnegie Center” din Moscova - este că rolul Rusiei 
în spațiul euroasiatic istoric s-a încheiat. Rusia trebuie să îşi dezvolte acum o 
identitate pur europeană, în rând cu țările occidentale. Alternativa la 
„occidentalizare” fiind destrămarea treptată a statului rus. Trenin descrie identitatea 
rusă ca fiind la mijlocul drumului între imperativele globalizării şi aspiraţiile 
nostalgice după Eurasia. 

Pentru a căpăta o identitate europeană, Rusia trebuie - în concepţia lui Trenin - să 
purceadă la o serie întreagă de „ajustări” ale politicii sale interne şi, mai ales, externe. 
Ajustări diferenţiate în funcţie de zonele geopolitice. 

În sud, Rusia trebuie să participe la o operă de „stabilitate”, prin reconstrucția 
Ceceniei, la împărțirea puterii în Dagestan, şi să inițieze un amplu program 
economic. 

În Asia Centrală, în schimb, Trenin considera drept prioritară securitatea militară a 
Rusiei, mai degrabă decât stabilitatea politică. Autorul defineşte un „perimetru de 
securitate” al Rusiei, indispensabil în faţa amenințărilor islamiste, care vin mai ales 
din Afganistan. 

În Orientul Îndepărtat al Rusiei, Trenin considera că soluţia constă în valorificarea 
enormelor resurse - mai ales energetice - pe fondul modernizării exploatării într-o 
regiune pe cât de vastă, pe atât de înapoiată. Mare parte din „End of Eurasia” se 
ocupă de aceste „ajustări? numite de Trenin  „faţadele” Rusiei. 
Axioma doctrinei lui Trenin este, aşadar, retragerea Rusiei din rolul de lider, 
„ajustarea” politicii sale şi recunoaşterea rolului preponderent al Statelor Unite în 
Eurasia. Pentru care pledează, încă din 1997, Zbigniew Brzezinski. Trenin susține că 
Rusia trebuie să recunoască această „realitatea dură”, dacă doreşte să mai aibă un 
viitor. şi să se concentreze asupra rezolvării diferitelor probleme locale etnice, 
economice, politice sau teritoriale. Fără să mai viseze să joace un rol în Eurasia. 
Pentru că acest rol nu mai există practic. 

Pentru a sintetiza concepția geopolitică a lui Dimitri Trenin, trebuie spus că acesta 
pare să aibă legatură mai mult cu „epoca Elțîn”, decât cu cea a lui Putin. Rusia, după 
Trenin, ar trebui să accepte un rol global mai mic, să continue politica de „retragere” 
din fața colosului american, şi să încerce să se integreze în spaţiul occidental. Dacă 
vrea să supraviețuiască. 

După trei secole de „expansionism” şi „imperialism” - susține Trenin - a intervenit 
inevitabilul declin al „imperiului”. Care nu se mai poate salva de la totala 
dezintegrare decât făurindu-şi o altă identitate. Aşa cum a reuşit, secolul trecut, 
Marea Britanie, fost mare imperiu colonial. Un exemplu care trebuie urmat şi de 
Rusia, crede Trenin. 

Lev Davidovici Troțki (26 octombrie (stil vechi)/7 noiembrie (stil nou) 1879 - 21 
august 1940), născut Lev Davidovici Bronstein, a fost un revoluţionar bolşevic şi 
intelectual marxist. El a fost un politician influent la începuturile existenţei Uniunii 
Sovietice, mai întâi Comisar al poporului pentru politica externă iar mai apoi ca 
fondator şi prim comandant al Armatei Roşii şi Comisar al poporului pentru apărare. 
A fost de asemenea membru fondator al Politburo-ului. În urma luptei pentru putere 
cu Iosif Vissarionovici Stalin din anii 1920, Troțki a fost dat afară din Partidul 
Comunist şi a fost deportat din Uniunea Sovietică. A fost în cele din urmă asasinat în 
Mexic de un agent sovietic. Ideile lui Troțki formează bazele teoriei comuniste 
cunoscute. 

Tucidide cca 460-398 î.Hr., fiul lui Oloros) a fost un om politic şi istoric atenian, 
autor al unei vaste monografii asupra Războiului peloponesiac, desfăşurat între Atena 
(ajutată de Liga de la Delos) şi Sparta (împreună cu aliatele ei) în cea de-a doua 
jumătate a secolului V î.Hr. 

Tucidide este implicat direct în evenimentele pe care le relatează, fiind strateg al 
Atenei. Istoria Războiului peloponeziac prezintă informaţii importante pe care 
autorul ni le oferă, dând în acelaşi timp dovadă de o superioară pătrundere şi de 
imparţialitate, ceea ce îl ridică în rândul celor mai de seamă reprezentanți ai 
istoriografiei din toate timpurile. 

Tucidide este cunoscut pentru importantul său text istoric despre războiul 
peloponesiac, care spre deosebire de stilul povestirilor istorice de înainte, era 
structurat în ordine cronologică, subiectul fiind abordat direct. Ca fiu al lui Olorus, un 
aristocrat atenian, este posibil ca Tucidide să fi crescut în Tracia, unde familia sa avea 
o mină de aur. Când a început războiul dintre Atena şi Sparta, a realizat importanța 
acestuia şi şi-a planificat să menţioneze progresul acestuia şi deznodământul. A fost 
numit unul dintre comandanții flotei, dar nu a fost strălucit ca strateg, nereuşind 
cucerirea oraşului Amfipolis. Pentru aceasta înfrângere a fost exilat 20 de ani. 

Timpul însă a fost folosit cu înțelepciune. În timpul acestui exil, Tucidide a făcut 
cercetări şi a scris una dintre cele mai mari opere istorice ale antichității. Textul său 
cuprinde neînțelegerile dintre Atena şi Sparta dintre anii 431-421, până în 404. 

Una dintre caracteristicile textului lui Tucidide este acurateţea. Atunci când datele pe 
care le deținea erau nesigure, a încercat să ocolească aceste porțiuni şi să redea 

adevărul. Textul său însă a fost ignorat până în secolul al XIX-lea. Se bănuieşte că 
Tucidide a fost asasinat. 

Sun Tzu. Deşi există mai multe variante asupra originilor lui Sun Tzu, conform unei 
biografii scrise de un istoric din secolul II î.e.n., Sun Tzu a fost un general care a trăit 
în statul Wu, în secolul VI î.e.n. Sun Tzu este celebru pentru opera sa Arta 
Războiului, considerată o lucrare definitorie de strategie şi tactică militară, în 
perioada de dinaintea prăbuşirii Chinei Imperiale. 

Alcătuită din 13 capitole, lucrarea Arta Războiului este unul dintre cele mai celebre 
studii asupra strategiilor pentru obţinerea succesului militar. Principiul fundamental 
al lui Sun Tzu este că „războiul se bazează pe viclenie”. El considera că „suprema 
artă a războiului constă în supunerea inamicului fără luptă”. 
Una dintre stratagemele sale subliniază importanța cunoaşterii inamicului: „Dacă îți 
cunoşti inamicul şi te cunoşti pe tine însuţi, nu trebuie să te temi de rezultatul a o sută 
de bătălii. Dacă te cunoşti pe tine însuţi, dar nu îți cunoşti inamicul, pentru fiecare 
victorie obținută vei suferi şi o înfrângere”. 

În prezent, lucrarea sa şi-a găsit o nouă aplicare în zone fără nici o legătură cu scopul 
său inițial, de natură militară, fiind folosită ca ghid în afaceri, sport, diplomaţie şi 
chiar în arta întâlnirilor amoroase. 

Voltaire, pe numele său adevărat François-Marie Arouet, (21 noiembrie 1694 la 
Paris - 30 mai 1778 la Paris), a fost un scriitor şi filozof al Iluminismului francez. 

Ca fiu al unui notar avut, Voltaire a mers la colegiul iezuit Louis-le-Grand. Aici şi-a 
aflat spiritul său critic. Unchiul său l-a băgat în cercul ateilor, lucru care intra în 
contradicție cu ideologia Iluminismului timpuriu. La rugămintea tatălui său, a început 
în 1711 Dreptul, pe care nu avea să-l termine, interesat fiind mai mult de discuțiile 
intelectualilor, scriitorilor şi aristocraților, ce se desfăşurau în palate sau în cafenelele 
din Paris. Din pricina viziunilor sale neaprobatoare, pe care le redă în batjocură, a 
fost întemnițat în 1717 pentru unsprezece luni la Bastilia. Fiind ameninţat de o nouă 
arestare în Franţa, a petrecut un timp (din 1726 până în 1729) în Anglia. Acolo, el a 
fost influenţat de empirismul lui John Locke Empirismus şi de nou-apărutul deism. În 
ale sale Lettres philosophiques, a detaliat liberalismul englez (1731). 

Ca ateu şi francmason, Voltaire a practicat criticismul în fiecare formă a religiei 
instituționale, dar şi în neînțelegerile politice. El s-a autonumit Theist, un om 
încrezător în Dumnezeu, dar care a renunţat la creştinism. Când a fost emis un nou 
mandat de arestare pentru el în 1734, el a fugit în Lorena. Din 1734 până în 1748, a 
trăit cu prietena sa Gabrielle-Emilie du Chatelet-Lomont la Castelul Cirey în 
Champagne. Aici şi-a scris memoriile, tratate de ştiinţe naturiste, istorie şi politică, 
dar şi opere dramatice şi poetice. Prin mijlocirea Madamei de Pompadour la curțile 
regale, Voltaire a fost numit istoriograf şi primit în Academia Franceză. Friedrich cel 
Mare, care aparţinea el însuşi minţilor iluminate ale secolului XVIII, l-a luat cu el în 
1750 la Potsdam, unde şi-a putut exprima credinţele sale anticlericale şi unde a putut 
lucra la o istorie universală, a putut colabora la Encyclopedie a lui Denis Diderot şi 
unde a putut scrie primele articole pentru Dictionnaire philosophique portatif. Totuşi, 

s-a ajuns la contradicții cu Friedrich al II-lea, aşa încât Voltaire să părăsească 
Potsdam în 1753. De corespondența cu Friedrich cel Mare a continuat să se 
îngrijească. În 1755 s-a stabilit lângă Geneva, unde şi-a petrecut pe proprietatea sa 
din Ferney ultimul deceniu ca „înțeleptul din Ferney”. 

Voltaire a rămas celebru pentru ocara sa periculoasă. Când au fost îndepărtați 
jumătate din caii grajdurilor regale (motive economice), el a propus ironic, că ar fi 
fost mai bine să fi fost eliberaţi jumătate din măgarii de la curtea regală. Pe de altă 
parte a devenit cunoscut şi pentru toleranța sa. Astfel şi-a exprimat odată punctul său 
contradictoriu față de un adversar: „Părerea dumneavoastră mi se pare 
respingătoare, dar m-aş lăsa omorât, pentru ca dumneavoastră să puteţi să v-o 
exprimati”. Concepţia lui politică se întemeiază pe armonia dintre monarhi care dețin 
puterea politică şi filozofi care dețin înţelepciunea. De asemenea Voiltaire reprezintă 
spiritul cel mai înalt al epocii sale, doctrina sa stând la baza marii revoluţii franceze. 
Voltaire a fost împreună cu Jean-Jacques Rousseau un iniţiator al Revoluţiei 
franceze. Mari realizări îi sunt atribuite şi ca istoric iluminist. În Dictionnaire 
philosophique (1764) şi-a imaginat Senzualismul. Opere principale: 

Œdipe (1718) 

Lettres philosophiques (1731) 

Le siecle de Louis XIV (1751) 

Poeme sur le desastre de Lisbonne (1756) 

Essai sur les moeurs (1756) 

Candide (1759) 

Histoire de l'Empire de Russie sous Pierre le Grand (1763) 

Traite sur la tolerance (1763) 

Dictionnaire philosophique (1764) 

Zaïre 

Traité sur la tolérance 


YYYYYY YNV YV VVY 


Maximilian Weber ( 21 aprilie 1864 —14 iunie 1920) a fost un economist politic şi 
sociolog german, fiind considerat unul dintre fondatorii studiului modern al 
sociologiei şi administrării publice. El şi-a început cariera la Universitatea din Berlin, 
şi mai târziu a lucrat la Universitatea Freiburg, Universitatea din Heidelberg, 
Universitatea din Viena şi la Universitatea din Munchen. A fost o persoană influentă 
în politica germană contemporană, fiind unul dintre negociatorii Germaniei la 
Tratatul de la Versailles şi membru al comisiei însărcinate cu susținerea Constituţiei 
Weimar. 

S-a ocupat în principal cu studiul sociologiei religiilor şi a guvernului, dar prin munca 
sa a adus contribuţii şi în domeniul economiei. 

Cea mai cunoscută lucrare a sa este eseul Etica protestantă şi spiritul capitalismului, 
lucrare care a fost piatra de temelie în studiile sale de sociologie a religiilor. În 
această lucrare, Weber a argumentat faptul că religia este una dintre cauzele cele mai 

importante, care explică diferenţele de dezvoltare dintre culturile Occidentale şi cele 
Orientale, şi a subliniat importanţa protestantismului ascetic care a condus la naşterea 
capitalismului, a birocraţiei şi a statului rațional-legal din Vest. 

Într-o altă lucrare importantă, Politica, ca şi vocaţie, Weber defineşte statul ca o 
entitate ce posedă monopolul asupra folosirii legitime a forței. Această idee a devenit 
o definiţie fundamentală în studiul modern al ştiinţei politice în tradiția occidentală. 
Cele mai cunoscute contribuţii ale sale sunt cunoscute sub denumirea de Tezele 
weberiene. 

Ghennadi Andreevici Ziuganov (născut pe 26 iunie 1944) este un politician rus, 
Prim-secretar al Partidului Comunist din Federaţia Rusă (din 1993), deputat în Duma 
de Stat (din 1995), membru al Adunării Parlamentare a Consiliului Europei (din 
1996). 

Ziuganov a început să predea matematica, dar în scurtă vreme s-a angajat în 
activitatea politică în regiunea Oriol în 1967. A devenit prim-secretar al 
Komsomolului local şi secretarul regional cu propaganda. A devenit un politician 
popular în regiune. Printre multele sale sarcini, Ziuganov s-a ocupat şi de organizarea 
a numeroase petreceri dansante şi baluri. Ca apparateik de nădejde al partidului, a 
fost promovat în funcţia de locţiitor al primului-secretar regional de partid. 

A fost admis în 1978 la cursurile şcolii de elită de partid, Academia de Ştiinţe 
Sociale, în 1983 primind gradul academic post-doctorat de mokrop Hayk - doctor 
nauk. S-a reîntors în Oriol, unde a funcţionat ca şef regional de partid pentru 
ideologie şi propagandă până în 1983. În 1983, s-a transferat în funcţia de instructor 
al departamentului de propagandă al Partidului Comunist. 

Ziuganov s-a remarcat prin criticile dure la adresa lui Mihail Gorbaciov şi a 
iniţiativelor lui politice, perestroika şi glasnost. În deceniul al nouălea al secolului 
trecut, în timp ce partidul comunist se dezintegra, Ziuganov a trecut de partea 
conservatorilor, care luau atitudine fățişă împotriva reformelor gorbacioviste, care au 
dus până la urmă la prăbuşirea Uniunii Sovietice şi a Partidului Comunist. 

The Geography of Victory. Introduction to Russiais Geopolitics (dar şi cu My Russia, 
din 1997), publicată în 1999, editorul necunoscut, 319 pagini - ilustrează cel mai bine 
şcoala geopolitică a „civilizaţioniştilor” ruşi. Din care face parte şi Nikolai Nartov 
(„Geopolitika”, Moscow, uniţi, 1999, 360 pagini). 

Pentru Ziuganov - liderul „Partidului Comunist” din Rusia - statul rus trebuie să 
rămână un imperiu, în cadrul fostelor granițe ale URSS. Rusia, ca civilizație 
eurasiatică, nu trebuie - sub nici un motiv - să se amestece cu civilizația occidentală. 
Este interesant că un lider comunist de la Moscova - cu o mare popularitate printre 
ruşi - ajunge la aceeaşi concluzie ca şi filosoful neoconservatorilor americani, Samuel 
Huntington. În The Geography of Victory, Ziuganov îl citează pe Huntington 
afirmând că „un conflict major al lumii viitoare va fi mai degrabă unul al 
civilizațiilor, decât unul economic ori ideologic”. 

După Ziuganov, Rusia are misiunea de a garanta echilibrul şi stabilitatea geopolitică 
mondială, amenințate de ambițiile occidentale. Disoluţia imperiului sovietic nu-i dă 

pace lui Ziuganov. El insistă că URSS a fost o formă geopolitică „naturală” a Rusiei 
„istorice”. În timp ce actualele granițe ruse sunt artificiale”, impuse de Occident prin 
acțiuni subversive. 

Ziuganov este influenţat, în mare măsură, de teoriile unor autori ruşi mai vechi, ca 
Nikolai Danielevski, Konstantin Leontiev, Patr Savitski şi Nikolai Gumilev. De la 
Danielevski, Ziuganov a preluat ideea că Europa şi Rusia constituie două civilizaţii 
diferite, fapt care „provoacă o alienare (înstrăinare) a Europei de Rusia”. De la 
Leontiev, ideea că Rusia este un amestec unic de grupuri etnice, care au în comun 
misiunea de a „pacifica” spațiul Eurasiei. De la Savitski şi Gumilev, teoria că Rusia - 
fiind o civilizaţie unică, diferită de Europa, cu o locaţie unică - trebuie să rămână 
distantă faţă de civilizaţia occidentală, pentru a-şi putea păstra identitatea. Ziuganov 
insistă că Rusia are două misiuni civilizatoare: să-şi definească o „autarhie politico- 
economică” şi să constituie „Spaţiul Larg”, în graniţele sale naturale, prin care să 
asigure popoarelor o totală securitate. 

De la Filofei - Moscova este a treia Romă - la Brejnev (suveranitatea limitată), 
Ziuganov crede că orice doctrină geopolitică privind Rusia trebuie să răspundă celor 
două scopuri mai sus expuse. 

O altă dimensiune a filosofiei geopolitice a lui Ghenadi Ziuganov este accentul pus 
pe supremaţia militară a Rusiei. Ziuganov crede că doar capacitatea militară a Rusiei 
îi va putea prezerva prezența în Eurasia, permițându-i să reorganizeze zona conform 
intereselor şi scopurilor sale strategice. Ziuganov crede că doar revenirea statelor din 
„vecinătatea apropiată” (republicile ex-sovietice) în cadrul unei federaţii ruse, care să 
aibă granițele fostei URSS, acestea se vor putea apăra împotriva acțiunilor 
destabilizatoare ale Vestului. El propune diverse alianțe cu state asiatice sau 
musulmane, pentru a contrabalansa acțiunile occidentale în Eurasia. 

Renaşterea gândirii geopolitice reprezintă unul dintre cele mai interesante fenomene 
din Rusia post-sovietică. „Liberalii”, „expansioniştii”, „civilizaționiştii”, „şcoala geo- 
economică” şi „şcoala stabilității” formează cele mai reprezentative şcoli geopolitice 
de la Moscova, influențând atât discursul public, cât şi deciziile strategice ale 
Kremlinului. 

